
: Rečeno je da će domaći SF pisci postići zapaženiji, društveno š 
Š opštepriznat uspeh kad napuste američke i svemirske teme i posvete se 2 
Z nadgradnji društvenih, političkih i ljudskih odnosa kojima su okruženi. Š 


3 Kada se tako postave stvari, SF dobija ulogu alarma, komentariše odre- Š 
$ đene političke, ekonomske ili društvene propuste kroz zamišljenu blisku z 
Š ili dalju budućnost. Naravno, sve to mora biti uklopljeno u nekakvu z 
& funkcionalnu priču, ili takav tekst prestaje da bude književnost i postaje Z 
3 pamflet. Ono što su SF poznavaoci predviđali možda počinje da se Š 
Š ostvaruje. Dragan R. Filipović prisutan je na jugoslovenskoj SF sceni skoro z 
$ deset godina, ima desetak objavljenih priča, nekoliko i u SAD, jedan z 
3 roman... Ipak, neočekivano, Filipović nam se predstavlja u sasvim Š 
Š drugačijem svetlu, kao neko ko, tražeći odgovarajući izraz za sebe, Š 
Š napušta granice SF geta, i hvata se u koštac sa problemima dosad Š 
S nepominjanim u jugo-slovenskoj fantastici. Iz njegove, još neobjavljene Š 
S zbirke priča odabrali smo jednu, za koju smatramo da će vam na pravi z 


: način prezentirati Filipovićev rad. Š 
Š Artura Klarka, pisca naslovne novele, suprotno uobičajenoj praksi, ne ; 
Š predstavljamo u posebnoj rubrici. Klark je izuzetno detaljno obrađen u Š 
Š Jugoslaviji, i naprosto ne vidim šta bismo imali novo da dodamo. Š 


Š Skrenuo bih vam pažnju na priču »Otkriće u šumama«, značajnu zbog Š 
S svog kvaliteta i činjenice da Grejem Grin nije SF pisac. Imate priliku da z 
3 vidite kako izgleda kad se jedan pismen čovek prihvati zadatka da opiše Š 
Š jedan događaj i jednu situaciju, mnogo puta već korišćenu u žanru koji mu z 


> nije blizak... Šta bi tek bilo da mu je blizak? Š 
S Teorijski članak u ovom broju je »Staljin u duši« Ursule Lengvin, malo S 
$ neobično viđenje savremene naučne fantastike i književnosti uopšte u : 
Š svetu — viđenje koje nam daje stravičnu viziju sve rasprostranjene ; 
S | cenzure. Š 
Š Na kraju, odaću vam malu tajnu: roman koji će naslediti Farmerov i 2 
2 biti objavljen u tri nastavka, počev od broja 9 je »Most uma« Džoa 2 
> > Haldemana. 2 
$ Prijatno čitanje. F 


Š Boban KNEŽEVIĆ ` 


PISMA 


Kao dugogodišnji ljubitelj SF-a vrlo 
sam zadovoljna kvalitetom Alefa i od srca 
vam želim dug opstanak na tržištu. Alef 
nadopunjuje Sirius jer ima veći broj 
zanimljivih rubrika — one trebaju ostati 
(kao i teorijski prilozi). 

Zanima me J. G. Ballard — na više 
mjesta nalazim informaciju da je 
prvorazredan pisac, ali sve u svemu, ako 
je u 136 brojeva Siriusa izašlo 9 priča. 
Inače, on je moj favorit — kao i Varley, pa 
vas molim njihove priče i portrete. Uz njih 
što više novih imena, novih priča, pisaca 
za koje ranije nismo čuli. Uz svu vrijed- 
nost provjerenih imena potrebno je (a 
meni i nadasve ugodno i zanimljivo) 
barem kaskati iza glavne struje. 

S poštovanjem 

D. Dančulović 
SISAK 


I Balard i Varli su u našim planovima. 
Već u nekoliko narednih brojeva, čim 
stignu sa prevoda biće objavljeni jedna 
novela Varlija i opširniji portret autora, 
kao i intervju sa Balardom. Sto se 
Balardovih priča tiče, biće i toga, ali ne 
pre desetog broja. 

Problem je u tome što postoji naj- 
manje dve stotine autora (američkih i 
britanskih, naravno) čije bismo priče mo- 
gli uvrstiti u Alef, a kako mi objavljujemo 
uglavnom četiri po jednom broju, biće 
nam potrebno pet godina da sve zastu- 
pimo samo po jedanput. Samim tim, ne 
može se očekivati favorizovanje jednog 
autora ili jedne grupe autora. Kad se 
stvari postave na ovaj način, postaje 
malo jasnije koliko su nam male šanse da 
se uključimo u glavnu svetsku SFstruju. 
Upotrebili ste pravu reč: kaskamo... sa 
tendencijom zaostajanja, na žalost. 

Jer, za pet godina stasaće nova ge- 
neracija pisaca, sa dvadeset ili trideset 
novih predstavnika. Neki stari će početi 
iznova, i sve to zajedno mnogo liči na Ze- 


nonove aporije... s tom razlikom što u 
ovom slučaju, pored teorijske neostva- 
rivosti postoji i praktična nemogućnost 
stizanja.... Ipak, ne prepuštajmo se 
tmurnim mislima, to nam sigurno neće 
pomoći. 


Peti broj ALEF-a je konačno ono pra- 
Vo, priče su super, a štampa dobra, nema 
belih i crnih mrlja, časopis se ne raspada. 
Ali crtež na naslovnoj strani je loš. U 
prošlom broju ste imali neku marvelov- 
štinu i to lošu, sada stripovski crtež, 
očajan preko svake mere. Imate odlične 
saradnike, ali ih očigledno ne raspore- 
đujete na odgovarajuća mesta. Bobu ste 
dali da radi one idiotske prikaze filmova, 
da li je taj čovek ikada video filmsku 
kritiku, bar iz daljine. Bob odlično crta i 
vratite nam Boba na naslovnu stranu, ali 
njegovi prikazi filmova su užasni, vrhunac 
je prikaz filma »Pegi Sju se udaje«. Čitao 
sam taj prikaz pet puta i ništa mi nije 
jasno, da li je taj čovek ozbiljan i da li 
uopšte poznaje osnovne filmske 
vrednosti. Film nisam gledao i neću ga 
gledati, a iz njegovog prikaza ne mogu ni 
da zamislim šta se tamo događa. Bobu 
preporučujem da ostane u okvirima 
crtanja, tu je zaista bez premca, pojedine 
vinjete su bez premca, fotokopirao sam 
ih i izlepio po zidovima, gledam ih svaki 
dan, ali neka ne piše prikaze filmova, ni 
knjiga, ničega, samo neka crta... 

Zoran Nedić 
GORNJI MILANOVAC 


Ukusi su zaista različiti. Videćemo re- 
zultate ankete iz prošlog broja, ali i dalje 
ćemo praktikovati što raznovrsnije nas- 
lovne strane. Biće još Boba, ali i drugih. .. 
Sto se tiče prikaza filmova, oni su zamiš- 
ljeni kao propratna, zabavna rubrika. 
Nismo hteli ozbiljne filmske kritike, kojih 
imate svuda po drugim časopisima, nismo 
hteli šablonski pristup filmovima. Prikazi 
koje radi Bob su njegovi prikazi, a ja ću 
vam odati tajnu kako da ih upotreblja- 
vate: pre svega, proverite da li imate isti 
ukus kao on. Neke filmove on hvali, i tada 
je ozbiljan, neke kudi i tada je ironičan. 
Odgledajte dva filma, jedan koji je po 
Bobu dobar (monstrumi, krv do kolena,..) 
i jedan koji nije (svemirska ljubavna priča, 
ili melodrama ili psihodrama...) i izaberite 
šta ćete gledati ubuduće. Prosto, zar ne? 
Postavlja se pitanje, naravno, zašto ne 
radi prikaze samo dobrih filmova. Razlog 
je krajnje jednostavan, nema ih dovoljno. 
Godišnje se snimi osamdesetak SF i horor 
filmova u SAD, a svega je desetak vredno 


pomena. Film »Izgubljeni dečaci« stigao 
je iz Amerike sa velikom najavom, a u 
stvari je još gori nego što ga je Bob 
predstavio. Ipak, pogledajte ga, možda će 
vam se dopasti... 


ID VA 


Mathalie 
ča 


Imam šesnaest godina i bavim se crta- 
njem dosta dugo. Interesuje me kakva je 
mogućnost da se nešto od mojih radova 
objavi u vašem časopisu i koliki bi bio 
honorar. Da li treba da vam šaljem 
original ili kopiju i da li vraćate originale? 

Nestrpljivo očekujem odgovor. 

Nenad Brečić 
VARAZDIN 


Tvoje pitanje je dotaklo nerazjašnjenu 
oblast u saradnji redakcije i čitalaca- 
ilustratora, pa ćemo detaljnije odgovoriti. 

Najpre pošaljite fotokopije radova, po 
mogućstvu što kvalitetnije. Ukoliko nam 
se nešto od toga dopadne, objavićemo ili 
zatražiti od vas da dostavite originale, 
koje bismo vam u tom slučaju vratili. 
Objavljene vinjete ne honorišemo, među- 
tim, ilustratori kojima objavljujemo vinje- 
te imaju najviše šanse da im se pruži 
mogućnost za _ilustrovanje pojedinih 
priča, što je već plaćen posao. Naslovne 
strane dolaze na kraju, i za njih je ipak 
potreban određeni nivo profesionalizma. 

Poštovana redakcijo, 

raduje me što ALEF postaje sve bolji i 
bolji, kako u tehničkom pogledu tako i u 
sadržinskom. Priča »Covek koji je proda- 
vao čarolije« iz petog broja nema veze sa 
SF-om, ali je izvanredna. Dajte nam 
slobodno po jednu takvu priču mesečno, 
niko se neće ljutiti što ne pripada u 
potpunosti žanru. 

Kada sam video ogroman Kardov 
članak, rekoh sebi, šta je ovim ljudima, ne 
misle valjda da smo svi književni teore- 
tičari. Međutim, i članak je izvanredan, 
nastavite samo tako. 

Jedna stvar mi je zasmetala, čini mi se 
da objavljivanje Farmerovog romana u 
ovakvom rascepkanom stanju nije fer. 
Roman je savršen, remek-delo, onoliko 
koliko je Hajnlajnov loš toliko je ovaj 
dobar, ali zašto u dvoredu, u nastavcima. 
Farmer je zaslužio knjigu u tvrdom 
povezu. Zar ne? 

Zoran Stojaković 
NIŠ 


Znate šta? Prvo nećete Hajnlajna jer 
vam je infantilan, onda oplakujete Farme- 
ra jer je suviše dobar za jedno ovakvo 
izdanje. Svetu se ne može ugoditi, to mi je 
sada jasno na najneposredniji moguć 
način... Farmer je čekao petnaest godina 
da bude objavljen u Jugoslaviji. Mogli 
smo da ga objavimo ovako kako ga štam- 
pamo u Alefu ili da ga ne objavimo 
uopšte. Posmatrajte stvari na taj način. 
Činimo sve što je u našoj moći da 
obezbedimo najbolja moguća dela za 
štampanje. Naš zaostatak za postojećim 
SF delima je toliki da nemamo mo- 
gućnosti da biramo kako ćemo šta 
štampati. Ma šta radili, ma koliko novih 
izdanja uvodili, mi ćemo i dalje samo 
kaskati za glavnim svetskim SF zbiva- 
njima. Trendovi promiču kraj nas a da mi 
toga nismo ni svesni. Slikovito je to rekao 
jednom prilikom naš saradnik A. B. Ne- 
deljković za jednu novost u američkom 
filmu. »Oni ukidaju kao zastarelo, a ja 
nisam ni znao da to postoji.. .« 


Poštovani druže uredniče, 
redovno čitam »Alef« i kako vi često 
pozivate svoje čitaoce na saradnju, 
osmelila sam se da vam pošaljem u ovom 
pismu dva svoja crteža. Volela bih da 
znam šta o njima mislite. 
S najboljim željama 
Nathalie Stepić 
Dekumana 3 
51440 Poreč 


Draga Natali, 

Sta mislimo o tvojim crtežima, najtač- 
nije ćemo odgovoriti time što ih, pod 
tvojim imenom, objavljujemo već u ovom 
broju »Alefa«. Očekujemo nove crteže. 

Poglavlje 1 


REVOLT 


Pri kraju dvadeset šestog veka veliki talas Nauke najzad je počeo da jenjava. Duge 
serije pronalazaka koji su gotovo hiljadu godina oblikovali svet približavale su se 
svršetku. Beše otkriveno sve. Svi veliki snovi iz prošlosti behu ostvarivani jedan za 
drugim. 


Civlizacija je u potpunosti mehanizovana — pa ipak, mašine su gotovo iščezle sa lica 
Zemlje. Skrivene u gradskim zidovima ili, pak, pohranjene duboko pod površinom, 
savršene mašine nosile su breme sveta na svojim plećima. Roboti su, tiho i nena- 
metljivo, udovoljavali potrebama svojih gospodara, radeći svoj posao tako dobro da je 
njihovo prisustvo među ljudima delovalo prirodno kao i rađanje sunca. 

Trebalo je još štošta savladati u carstvu čiste nauke; astronomi, koji više nisu bili 
vezani za Zemlju, imali su dovoljno posla za narednih hiljadu godina. Međutim, 
društvene nauke i umetnosti behu postale glavna preokupacija ljudske rase. 

U godini dve hiljade šestotoj, najsuptilniji ljudski umovi nisu se više mogli naći u 
laboratorijama. 

Najslavnija svetska imena behu imena umetnika i filozofa, zakonodavaca i držav- 
nika. Inženjeri i veliki pronalazači definitivno su pripadali prošlosti. Kao ljudi koji su do 
tada pomagali konačnom istrebljenju dugo-iščezavajućih bolesti, oni su svoj posao 
uradili tako dobro da uopšte više i nisu bili potrebni. 

Trebalo je da prođe pet stotina godina da bi se klatno vratilo natrag. 

Pogled iz studija oduzimao je čoveku dah s obzirom da se duga, zakrivljena 
prostorija nalazila na visini od preko dve milja iznad baze Centralnog tornja. Pet ostalih 
divovskih zgrada beše grupisano dole a njihovi metalni zidovi, obasjani zracima 
jutarnjeg sunca, presijavali su se u svim bojama spektra. Još niže, pružala su se 
kvadratna polja automatskih farmi i negde u daljini, kroz izmaglicu horizonta, gubila se 
iz vida. Ali za Ričarda Pejtona II kao da je sva ova lepota prizora i pejsaža bila iznenada 
uzaludna i izgubljena; ljutito je koračao između krupnih blokova sintetičkog mermera, 
što beše sirovina za njegove umetničke kreacije. Ogromna obojena masa veštačkog 
stenja u potpunosti je dominirala studijom; najvećim delom to behu grubo tesane 
kocke dok je izvestan broj gromada već počeo da poprima oblike životinja, ljudskih bića 
i apstraktnih formi koje se nijedan geometričar ne bi usudio da definiše i imenuje. 
Sedeći neudobno na deset tona teškom dijamantnom bloku — najvećem koji je ikada 
sintetizovan — umetnikov sin pozdravi slavnog oca sa izrazom neprijateljstva. 

»Čini mi sex, primeti zlovoljno Ričard Pejton II, »da mi ne bi smetalo kad ti ne bi 
radio ništa i pritom bio zadovoljan — ukoliko bi bio ljubazan. Izvesni ljudi se odlikuju 
inženjering nadmašuje moje moći shvatanja. 

Da, jasno mi je da ćemo ti dopustiti da tehnologiju uzmeš kao glavni predmet, ali 
nikada nismo ni pomislili da si to tako ozbiljno odlučio. Kada sam bio u tvojim 
godinama, imao sam strast prema botanici — međutim, nikada je nisam učinio glavnom 
životnom preokupacijom. Da li ti je te ideje usadio u glavu profesor Ćandras Ling?« 

Ričar Pejton III je napućio usne. 

»A zašto da ne? Ja znam koji je moj poziv i on se slaže sa mnom. Pročitao sam 

njegov izveštaj.« 

Umetnik podiže u vazduh nekoliko listova hartije, držeći ih, kao nekog neprijatnog 
insekta, između palca i kažiprsta. 

»Čitao sam«, reče namršteno. »Pokazuje veoma neobične sposobnosti za meha- 
niku — napravio je originalni rad u području pod-elektronskih istraživanja. .. et, cetera, 
et cetera... Nebesa mi, mislio sam da je ljudska rasa prerasla te igračke još pre mnogo 
vekova. Želiš da budeš mehaničar prve klase i tumaraš naokolo, obilazeći robote u 
kvaru? Težak je to posao za mog dečka, da ne kažem za unuka člana Svetskog saveta!« 

»Ne bih želeo da u sve ovo uvlačiš dedu, reče Ričard Pejton III sa primetnom 
odbojnošću u glasu. »Činjenica je da je on bio državnik koji te nije sprečio da postaneš 
umetnik. Zašto onda očekuješ da ja budem ono što si ti?« 

Divna zlatasta brada starijeg čoveka počela je zloslutno da se kostreši. 

»Nije me briga šta radiš sve dok postoji nešto na šta možemo da budemo ponosni. 
Ali čemu ta zaluđenost za naprave i uređaje? Imamo sve potrebne mašine. Robot je 
usavršen pre pet stotina godina; svemirski brodovi se nisu menjali barem isto toliko; 
verujem da je naš sadašnji sistem komunikacija star blizu osam stotina godina. Zašto 
onda menjati ono što je već savršeno i besprekorno?« 

»Zamisli umetnika koji za nešto tvrdi da je savršeno. Oče, ja te se stidim!«, 
odgovorio je mladi čovek. 

»Ne cepidlači! Ti savršeno dobro znaš na šta sam mislio. Naši su preci oblikovali 
mašine koje nas opskrbljuju svim što nam je potrebno. Nema sumnje da bi neke od njih 
mogle za koji procenat da budu efikasnije, ali, čemu zabrinutost? Možeš li da navedeš 
jedan jedini pronalazak koji u ovom trenutku nedostaje svetu?« 

Ričard Pejton uzdahnu. 

»Slušaj, oče...«, reče on strpljivim glasom. »Proučavao sam i istoriju i inženjeriju. 
Pre dvanaest vekova, otprilike, bilo je ljudi koji su tvrdili da je sve pronađeno — a to je 
bilo pre pojave elektriciteta, letenja i astronautike. Oni jednostavno nisu gledali 
dovoljno daleko u budućnost — njihovi umovi bili su ukorenjeni u njihovoj današnjici. 

Isto se događa i danas. Jer, svet je pet stotina godina živeo od mozgova prošlosti. 
Spreman sam da priznam da se neke linije razvoja približavaju kraju ali, postoji tuce 
drugih koje još nisu ni započele. 

U tehničkom smislu, svet je stagnirao. Ovo nije mračno doba, s obzirom da mi ništa 
nismo zaboravili. Pogledaj svemirska putovanja. Pre devet stotina godina stigli smo na 
Pluton. Gde smo sada? Još uvek na Plutonu! Kada ćemo preći u meduzvezdani svemir?« 

»Ma ko to želi da ide do zvezda«? 

Dečak napravi ljutiti izraz lica i skoči sa dijamantskog bloka. 

»Kakvo je to pitanje u ovom dobu? Hiljadama godina pre nas ljudi su govorili: Ma 
ko to želi da ide na mesec? Da, znam da zvuči neverovatno, ali sve postoji u drevnim 
knjigama, sve. Danas je Mesec udaljen od nas svega četrdeset pet minuta a ljudi kao što 
je Ham Jansen rade na Zemlji i žive u Platon Sitiju. 

Mi krećemo na međuplanetarna putovanja kao od šale a jednog dana će to tako 
biti i sa stvarnim kosmičkim putovanjima. Mogao bih da navedem i mnoge druge stvari 
koje će se naprosto zaustaviti samo zato što ljudi misle kao ti i zadovoljni su onim što 
imaju.« 

»A zašto ne bi bili?« 

Pejton pokaza rukom po studiju. 

»Budi ozbiljan, oče. Jesi li ikada bio zadovoljan nečim što si napravio? Zadovoljne su 

samo životinje.« 

Umetnik se gorko osmehnu. 

»Možda si u pravu. Međutim, to ne osporava moj argument. Još uvek smatram da 
ćeš protraćiti život a tako misli i deda.« Pogledao je zbunjeno sina. »Zapravo, on dolazi 
na Zemlju samo da bi tebe video.«' 

Pejtona uhvati panika. 

»Slušaj, oče. Već sam ti rekao šta mislim i ne želim da budem primoran da ponovo 
prođem kroz sve to. Ni deda ni ceo Svetski savet neće me naterati da se predomislim.« 

Bila je to bombastična izjava i Pejton se upita da li zaista tako misli. Njegov otac je 
upravo hteo da mu odgovori kad studijom zabruja muzički ton niske frekvencije. 
Sekund kasnije, vazduhom prostruja mehanički glas. 

»Vaš otac želi da vas vidi, gospodine Pejton.« 

On trijumfalno pogleda sina. 

»Trebalo je da dodam«, reče, »da deda upravo stiže. Znam za tvoju naviku da se 
izgubiš baš u trenucima kad si tražen.« 

Dečak nije odgovarao. Gledao je kako njegov otac odlazi do vrata a potom mu se 
usne razvukoše u osmeh. 

Jedino prozorsko okno u studiju bese otvoreno i on izađe na balkon. Dve milje niže, 
ogromna betonska platforma parkirališta bleštala je na suncu, izuzev grupisanih tačaka 
koje su predstavljale prizemljene brodove. 

Pejton pogleda nazad u sobu. Još uvek je bila prazna iako se kroz vrata mogao čuti 
prodoran očev glas. Uhvativši se jednom rukom za balustradu, on se otisnu u prostor. 

Trideset sekundi kasnije, dve osobe uđoše u studio i iznenađeno se zagledaše. 
Ričard Pejton, bolje rečeno Ričard Pejton bez porodičnog broja, bio je čovek kome se na 
prvi pogled moglo pripisati šezdeset godina, mada je to bilo manje od trećine njegove 
stvarne starosti. 

Bio je u ljubičastoj odeći, koju je tkalo jedinih dvadesetak tkača na Zemlji i manje 
od stotinak u čitavom Sunčevom sistemu. Činilo se da iz njega zrači autoritet a u 
poređenju sa njim čak je i njegov slavni i samouvereni sin delovao sitničarski i 
nedosledno. 

»Pa, gde je?« 

»Zbunjen je. Otišao je kroz prozor. Barem možemo na miru da kažemo šta mislimo 
o njemu.« 

Pogrešno. 

Ričard Pejton II pritisnuo je osmocifreni broj na svom ličnom komunikatoru. 
Odgovor je došao gotovo trenutno. Jasnim, bezličnim tonovima automatski glas je 
beskrajno ponavljao: 

»Moj gospodar spava. Ne smetajte, molim. Moj gospodar spava. Ne smetajte, 
molim...« 

Ljutitim gestom Ričard Pejton II isključi instrument i okrete se svom ocu. Starac se 
prigušeno smejao. 

»On razmišlja prilično brzo. Pobedio nas je. Ne možemo ga uhvatiti dok on ne 
odluči da pritisne dugme. A ja, naravno, u ovim godinama ne nameravam da ga 
gonim.« 

Za trenutak je nastupila tišina. Dva čoveka su posmatrala jedan drugog 
neodređenog izraza lica a tada, gotovo istovremeno, prasnuše u smeh. 

Poglavlje 2 


LEGENDA O KOMARI 


Citavu milju i po pre uključenja neutralizatora, Pejton se osećao kao kamen. Vazduh 
koji je sekao nije mu dao da diše normalno ali je ipak bio stimulativan. Padao je 
brzinom manjom od sto pedeset na sat ali je utisak o brzini bio vidno povećan blizinom 
susednih zgrada. 

Nežni trzaj smanjivača brzine usporio ga je nekih tri stotine jardi od tla. Blago se 
spuštao ka nizovima parkiranih letilica koje su dopirale do samog tornja. 

Njegova lična, veoma brza letilica beše, zapravo, mali jednosed, potpuno 
automatska mašina malih dimenzija. Barem je, pre tri veka, kada je sagrađena, bila 
potpuno automatizovana: njen sadašnji vlasnik toliko ju je preuredio da niko drugi u 
svetu ne bi bio u stanju da leti njom. 


Pejton je isključio pojas neutralizatora — veseli potez koji je, mada tehnički 
zastareo, još uvek imao zanimljive mogućnosti — i koraknuo u vazdušnu komoru svoje 
letilice. 


Dva minuta kasnije, gradski tornjevi tonuli su pod njim, neobična divlja pro- 
stranstva nadletao je brzinom od četiri hiljade milja na sat. Pejton se uputio ka zapadu 
— gotovo istog časa našao se iznad okeana. Mogao je samo da čeka; brod će 
automatski doći do zadatog cilja. Naslonio se na pilotsko sedište, obuzet gorkim 
mislima, osećajući sažaljenje prema samom sebi. 

Bio je daleko uznemireniji nego što je to bio spreman da prizna. Činjenica da je 
njegova porodica odustala od podrške njegovom zanimanju za tehniku prestala je da ga 
brine još pre nekoliko godina; ali, taj neprestano rastući otpor, koji je dostigao vrhunac, 
ispostavilo se, beše nešto sasvim novo. Nije bio u stanju da ga razume. 

Deset minuta kasnije, usamljeni beli pilon počeo je da se diže nad okeanom kao 
mač Ekskalibur iz jezera. Grad poznat svetu kao Scijencija — a svojim ciničnim 
stanovnicima kao Šišmišov Zvonik — beše izgrađen pre osam vekova, na ostrvu prilično 
udaljenom od kopna. Taj potez izabiranja ostrva izražavao je neizvesnost, zbog 
poslednjih tragova nacionalizma koji se u tim vremenima još beše zadržao. 

Pejton je prizemljio svoj brod na platformi predviđenoj za sletanje i odmah se 
uputio ka najbližem ulazu. 

Huk visokih talasa, koji su se slamali o stene stotinak jardi niže od platforme, bio je 
zvuk koji ga je uvek impresionirao. 

Zastao je za trenutak na ulazu, udišući slani vazduh i posmatrajući galebove i ptice 
selice kako kruže iznad tornja. Koristile su ovo parče zemlje kao boravište na kome se 
zora još uvek posmatra širom otvorenih očiju i gde svaki prizor izaziva divljenje 
božanskoj tvorevini. 

Genetički biro se nalazio stotinak spratova gore, bliže centru tornja. Trebalo mu je 
deset minuta da stigne u Grad Nauke. Isto toliko vremena potrošio je da pronađe 
čoveka u kubnim miljama kancelarija i laboratorija. 

Alen Henson II bio mu je još uvek jedan od najbližih prijatelja, premda je dve 
godine ranije napustio Univerzitet Antarktika i prebacio se sa inženjeringa na 
biogenetska proučavanja. Pomagao je Pejtonu kad god bi se ovaj našao u nevolji — a to 
nije bilo retko. Pejton je osećao da je prirodno što je sada doleteo u Scijenciju — a 
naročito zbog hitnog poziva koji mu je Henson uputio dan ranije. 

Biologu je bilo drago što vidi Pejtona, mada je njegova dobrodošlica bila primetno 
prožeta nervozom. 

»Radujem se što si došao. Imam neke novosti koje će te zanimati. Samo, izgledaš 
mi nešto mračno, a? U čemu je stvar?« 

Pejton mu ispriča, ne bez izvesnog preterivanja u detaljima. Henson je nekoliko 
trenutaka zamišljeno ćutao. 

»Dakle, već su počeli!«, reče. »To se i moglo očekivati.« 

»Šta želiš time da kažeš?«, upita Pejton iznenađeno. 

Biolog otvori jednu fioku i izvuče iz nje zapečaćeni koverat. Izvadi iz koverta dva 
plastificirana lista na kojima beše nekoliko stotina paralelnih ureza različite dužine. 
Pruži jedan list prijatelju i upita: 

»Znaš li šta je ovo?« 

»Izgleda kao analiza karaktera.« 

»Tačno. | to upravo tvog.« 

»Oh! To baš nije zakonito, zar ne?« 

»Nije bitno. Šifra je štampana pri dnu: vodi od tvojih estetskih sklonosti pa sve do 
fizičke snalažljivosti. Poslednja kolona predstavlja tvoj količnik inteligencije.« 

Pejton je pažljivo proučavao kartu. Potom uzdahnu. 

»Ne shvatam kako si došao do ovog.« 

»Nije ni važno«, odmahnu Henson rukom. »Sad pogledaj ovu analizu.« Potom pruži 
Pejtonu i drugu kartu. 

»Zašto kad su iste!?« 

»Nisu sasvim iste ali su vrlo, vrlo slične.« 

»Kome pripada ova druga?« 

Henson se zavali u sedištu i lagano odvrati: 

»Ta analiza, Dik, pripada tvom prapradedi iz dvadeset druge generacije unazad, po 
muškoj liniji — velikom Rolfu Tordarsenu.« 

Pejton odskoči sa stolice kao raketa. 

»Šta?« 

»Ne viči. Pazi, ako neko naiđe, razgovaramo o starim vremenima na koledžu.« 

»Ali — Tordarsen!« 

»Ako se dovoljno vratimo u prošlost, dobijamo podjednako različite pretke. Sada ti, 
međutim, znaš zbog čega te se tvoj deda boji.« 

»Digao je ruke od svega. Praktično sam završio obuku.« 

»Nama zahvali za to. Naša se analiza obično vraća na deset generacija, dvadeset u 
specijalnim slučajevima. To je užasan posao. 

U Biblioteci nasledstva postoji na milione karata, po jedna za svakog muškarca i 
ženu koji su živeli od dvadeset i trećeg veka naovamo. Ova koincidencija je sasvim 
slučajno otkrivena, otprilike pre mesec dana.« 

»Onda su i počele nevolje. Ali još uvek ništa ne razumem.« 

»Dik, reci mi, šta tačno znaš o svom slavnom pretku?« 

»Ne više od drugih, pretpostavljam. Naravno, ne znam kako je i zašto nestao, ako 
misliš na to. Zar nije napustio Zemlju?« 

»Nije. Napustio je svet, ako ti se tako više sviđa, ali Zemlju ne. Samo mali broj ljudi, 
Dik, zna za to ali — Rolf Tordarsen je čovek koji je sagradio Komaru.« 

»Komara!« Pejton je izustio ovu reč kroz poluotvorena usta, naslađujući se njenim 
značenjem u čudesnošću. Dakle, ona postoji. Napokon! 

Henson ponovo uze reč. 

»Pretpostavljam da ne znaš baš mnogo o Dekadentima. Istorijske knjige behu paž- 
ljivo objavljivane... Ali čitava istorija povezana je sa krajem Drugog elektronskog 
doba...« 


Dvadeset hiljada milja iznad Zemljine površine klizio je svojom večnom orbitom 


veštački mesec, koji je postavio Svetski savet. Krov Komore Saveta beše jedna 
besprekorna ploča kristalita; kada su članovi Saveta zasedali, izgledalo je kao da između 
njih i meseca ne postoji ništa. Simbolika je bila duboka. Nijedan vidikovac nije mogao 
da opstane u takvoj okolini. Ovde su — ako uopšte jesu — ljudski umovi proizveli svoja 
najveća dela. 

Ričard Pejton Stariji čitav je život proveo odlučujući o subdini Zemlje. Ljudska rasa 
je pet stotina godina poznavala samo mir, ne oskudevajući ni u čemu što bi umetnosti 
ili nauka mogli da joj pruže. Ljudi koji su vladali planetom mogli su se doista ponositi 
svojim delom. 

Stari državnik je, uprkos tome, bio zabrinut. 

Možda su predstojeće promene već bacale dugačku senku. Možda je, podsvesno, 
osećao da se period od pet stotina godina mira i tišine bliži kraju. 

Uključio je pisaću mašinu i počeo da diktira. 


Prvo elektronsko doba, Pejton je to dobro znao, započelo je 1908. godine, pre više od 


jedanaest vekova, sa De Forestovim izumom triode. Isti taj čudesni vek, koji je video 
rađanje Svetske države, konstrukciju aviona, svemirskog broda, pronalazak atomske 
energije, beše svedok pronalascima svih osnovnih termionskih uređaja koji su ovu 
sadašnju civilizaciju i učinili mogućom. 

Drugo elektronsko doba nastupilo je pet stotina godina kasnije. Nije započelo, 
međutim, fizičarima već doktorima i psiholozima. U toku pet stoleća oni su beležili 
elektronske procese koji se odvijaju u mozgu u toku razmišljanja. Analiza je bila užasno 
složena ali se okončala uspešno. Teški rad je otvorio put za prve mašine koje su bile u 
stanju da čitaju ljudski um. 

To je, međutim, bio samo početak. Kada je čovek jednom otkrio mehanizam svog 
vlastitog mozga, mogao je da krene u neslućene daljine; bio je osposobljen da ga 
reprodukuje, koristeći umesto živih ćelija tranzistore i mrežna kola. 

Pri kraju dvadeset petog veka beć behu izgrađene prve misleće mašine. 

Izgledale su prilično primitivno; stotine kvadratnih jardi uređaja bese potrebno da 
se obavi rad jednog kubnog centimetra ljudskog mozga. Ali, čim je preduzet prvi korak, 
nije bilo mnogo potrebno da se mozak mehanički usavrši i preda na opštu upotrebu. 

Mogao je da obavlja samo niže stupnjeve intelektualnog rada; nedostajale su mu 
čisto ljudske osobine kakve su inicijativa, intuicije i osećanja. Međutim, u okolnostima 
koje su se retko razlikovale, gde njegova ograničenja nisu predstavljala ozbiljnu 
prepreku, mašinski mozak je bio u stanju da čini isto što i ljudski. 

Pojava metalnih mozgova dovela je do jedne od većih kriza u ljudskoj civilizaciji. 
lako su ljudi još uvek lično morali da obavljaju državničke poslove i poslove nadzora 
društva, beskonačna količina adminstrativnih poslova prešla je u domen robota. Čovek 
je napokon stekao slobodu. Više nije morao da okupira svoj mozak transportnim 
šemama, odlučivanjem o proizvodnom programu i ravnoteži budžeta. Mašine koje su 
vekovima ranije preuzele sve manuelne poslove sada su davale svoj drugi veliki 

doprinos društvu. 

Uticaj na poslove ljudi bio je ogroman; reagovali su na novu situaciju na dva načina. 
Bilo je onih koji su plemenito iskorišćavali svoju novopronađenu slobodu za istraživanje 
koje je oduvek privlačilo najviše umove: u zahtevu za lepotom i istinom, kategorijama 
još uvek tako neuhvatljivim, kao u vreme kada se gradio Akropolj. 

Međutim, bilo je i ljudi koji su drugačije mislili. Najzad je, govorili su, zauvek skinuto 
Adamovo prokletstvo. Sada možemo da zidamo gradove gde će mašine brinuti o svim 
našim potrebama, čim se neka misao pojavi u našem umu — munjevitom brzinom — 
pošto analizatori misli mogu da čitaju svaku, pa čak i ugašenu želju iz podsvesti. 

Svrha života je u uživanju i nasladi srećom. Čovek je zaslužio pravo na to. Umorni 
smo od ove beskonačne borbe za znanje i slepe želje da premostimo svemir do zvezda. 

Beše to drevni san Žderača Lotosa, san star koliko i sam čovek. Sada je, po prvi put 
U istoriji, mogao da bude realizovan. U prvom trenutku nije bilo mnogo onih koji su 
mislili na taj način. Vatre Druge renesanse još nisu počele da titraju i gasnu; ali, kako su 
godine prolazile, Dekadenti su privlačili sve više i više pristalica svog načina mišljenja. 
Na skrovitim mestima na unutrašnjim planetarna, započeto je zidanje gradova njihovih 
snova. 

Za samo jedan vek rascvetali su se kao egzotični cvetovi, sve dok gotovo religiozna 
vatrenost koja je podsticala njihovo delo nije nestala; treperili su još tokom jedne 
generacije a onda su, jedan za drugim, iščezavali iz ljudskog znanja. Umirući, ostavili su 
za sobom mnoštvo bajki i legendi koje su tokom vremena narastale i naduvavale se. 

Na Zemlji beše izgrađen samo jedan takav grad. Oko njega je stvorena misterija 
koju spoljni svet nikada nije razrešio. Iz sopstvenih razloga, Svetski savet je uništio sve 
znanje o tom mestu. Njegova lokacija takode je držana u tajnosti. Neki su govorili da se 
nalazi u arktičkom beskraju; drugi su verovali da je skriveno na dnu Pacifika. Ništa nije 
bilo izvesno osim njegovog imena — Komara. 

Hensen prekide priču. 

»Sve što sam ti do sada rekao nije ništa novo već skup opštepoznatih činjenica. 
Ostatak priče je tajna Svetskog saveta i možda još stotinak ljudi u Scijenciji. 

Kao što znaš, Rolf Tordarsen bio je najveći genije mehanike svih vremena. Čak se ni 
Edison ne može uporediti sa njim. Osnovao je fondaciju za robotski inženjering i 
izgradio prvu praktičnu misleću mašinu. 

Iz njegovih laboratorija isticala je bujica briljantnih pronalazaka. Trajalo je to više 
od dvadeset godina a onda je on iznenada nestao. Pričalo se da je pokušao da se vine 
do zvezda. A evo šta se zapravo dogodilo: 

Tordarsen je verovao da njegovi roboti — mašine koje još uvek održavaju našu 
civilizaciju — jesu tek početak. Otišao je u Svetski savet sa određenim predlozima koji bi 
mogli da izmene lice ljudskog društva. Mi ne znamo kakve su to promene ali je 
Tordarsen verovao da će ljudska rasa biti dovedena u ćorsokak ukoliko ne budu 
usvojene — mnogi među nama misle da se tako i dogodilo. 

Savet ga je energično odbio. Znaš, u to vreme je robot bio samo biće integrisano u 
civilizaciju i stabilnost se lagano vraćala — stabilnost koja je bila održavana pet stotina 
godina. 

Tordarsen je bio gorko razočaran. Savet je morao da ubedi genija da se odrekne 
sveta. A on je bio jedini čovek koji je mogao sve njihove snove da pretoči u stvarnost.« 

»Da li je uspeo ?« 

»To ne zna niko. Ali Komara je izgrađena — to je izvesno. Mi znamo gde se nalazi — 

a zna i Svetski savet. Postoje stvari koje je nemoguće čuvati u tajnosti.« 

Istina je, pomisli Pejton. Čak su i u ovim vremenima ljudi nestajali bez traga; 
govorkalo se da su otišli u potragu za gradom snova. Fraza »otišao je u Komaru« zaista 
je spontano ušla u svakodnevni jezik a njeno značenje bilo je gotovo zaboravljeno. 

Henson se naslonio na sedište i nastavio krajnje ozbiljnim glasom. 

»To je taj neobični deo priče. Svetski savet je mogao da uništi Komaru, ali nije. Vera 
u postojanje Komare ima određeni stabilizujući uticaj na društvo u celini. Uprkos svim 
našim naporima, još uvek oko sebe imamo psihopate. Nije teško nagovestiti im 
postojanje Komare, pod hipnozom dakako i... Možda je nikada neće pronaći — ali ta će 
ih sugestija i vera održati neškodljivim po društvo. 

U ranom periodu, ubrzo nakon osnivanja grada, Savet je u Komaru počeo da šalje 
svoje agente. Niko od njih nije se vratio. Nema ničega mračnog i prljavog u tome; 
poslati agenti više su voleli da tamo ostanu. To je definitivno jasno pošto su slali 
poruke. Pretpostavljam da su Dekadenti shvatili da bi svetski savet razrušio mesto ako 
bi njegovi obaveštajci bili nasilno zadržani. 

Video sam neke od tih poruka. Izvanredne su. Postoji samo jedna reč koja ih može 
opisati: oduševljenje. Dik, u Komari postoji nešto što deluje da čovek zaboravi sav 
spoljni svet, svoje prijatelje, porodicu — sve. Pokušaj da zamisliš to. 

Kasnije, kada je postalo izvesno da je nemoguće da je iko od Dekadenata živ, Savet 
je obnovio pokušaje. Ti su pokušaji trajali do pre pedeset godina. Do tog vremena niko 
se nije vratio iz Komare.« 


Dok je Ričard Pejton govorio, čekajući da robot analizira njegove reči i svrsta ih u 
fonetske grupe, ubaci interpunkciju i automatski odredi minute za korekciju 
elektronskih arhiva. 

»Primerak za Predsednika i jedan za moj lični arhiv. 

Video sam sina ali mi je Ričard Pejton III umakao. Potpuno je odlučan i mi ćemo 
samo smetati svojim pokušajima da ga privolimo. Trebalo je da nam Tordarsen da tu 
lekciju. 

Moja je sugestija da zaslužujemo njegovu zahvalnost već samim tim što smo mu 
pružili potrebnu pomoć. Možemo da ga usmerimo ka bezbednim granicama 
istraživanja. Ako on uopšte otkrije da je Rolf Tordarsen bio njegov predak — stvar 
postaje opasna. Uprkos sličnostima u karakteru, teško je poverovati da će on pokušati 
da ponovi Tordarsenovo delo. 

Na kraju krajeva, možemo se osigurati da on nikada ne otkrije i poseti Komaru. Ako 
se to ipak desi, niko ne može predvideti posledice.x 


Henson prestade sa ispovešću ali njegov prijatelj ne reče ništa. Bio je suviše opčinjen 
da bi prekidao fantastičnu priču. Posle izvesnog vremena Henson nastavi. 

»To nas dovodi do današnjih dana i do tebe. Dik, Svetski savet je otkrio tvoje 
nasleđe pre nekih mesec dana. Žao nam je što smo im to rekli, ali sada je prekasno. 
Genetski, ti si reinkarnacija Tordarsena, u naučnom smislu reči, razume se. Jedna od 
najređih mogućnosti prirode ostvarila se, eto, u tvom slučaju. Inače se u ovoj ili onoj 
porodici događa svakih nekoliko stotina godina. 

Ti, Dik, možeš da nastaviš delo koje je Tordarsen morao da odbaci — bez obzira 
kakvo je to delo. Možda je zauvek izgubljeno ali, ako postoji ikakav njegov trag, tajna 
leži u Komari. Svetski savet to dobro zna. To je ujedno i razlog što pokušava da te 

odvrati od tvoje sudbine. 

Nemoj da budeš ogorčen. Umovi koji sede u Savetu jesu neki od najplemenitijih 
umova koje je ljudska rasa ikada proizvela. Oni ne žele da ti naškode i niko zaista ne 
namerava da te unesreći. Samo, oni se strahovito boje da će izgubiti postojeće 
ustrojstvo društva — za koje veruju da je najbolje.« 

Pejton lagano ustade. Za trenutak se činilo da je on bio samo neutralni, spoljni 
posmatrač koji posmatra ležeću figuru Ričarda Pejtona III — sad ne više ljudsku već 
simbol, jedan od ključeva budućnosti sveta. Načinio je silan mentalni napor da se 
ponovo identifikuje. 

Prijatelj ga je posmatrao bez reči. 

»Ima nešto što mi nisi rekao, Alane. Kako ti sve to znaš?« 

Hanson se osmehnu. 

»Očekivao sam pitanje. Ja sam samo prenosnik, izabran zato što te poznajem. Ne 
mogu da kažem ko su ostali, čak ni tebi. Ali veruj mi da je među njima priličan broj 
naučnika za koje sam siguran da ih ceniš. 

Između Saveta i naučnika koji mu služe uvek je dolazilo do prijateljskog rivalstva. 
Međutim, naša su se stanovišta bitno pomerila u toku nekoliko poslednjih godina. 
Mnogi od nas veruju da sadašnje doba, za koje savet smatra da će zauvek trajati, jeste 
samo vremenski prekid. Mi verujemo da će suviše dug period stabilnosti uzrokovati 
dekadenciju. Psiholozi Saveta su uvereni da to mogu da spreče.« 

Pejtonu zasjaše oči. 

»To sam i ja govorio. Mogu li da vam se priključim?« 

»Kasnije. Najpre treba obaviti posao. Vidiš, mi smo ti neka vrsta revo-lucionara. 
Započećemo sa jednom ili dve društvene reakcije a kad završimo, opasnost od 
dekadencije biće odgođena za hiljadu godina. Ti si, Dik, jedan od naših katalizatora. Ne 
jedini, rekao bih.« 

On zastade za trenutak. 

»Čak i ako Komara ne uspe, mi u rukavu imamo još jedan adut. Nadamo se da 
ćemo za pedeset godina usavršiti meduzvezdana putovanja.« 

»Napokon!« uzviknu Pejton. »Šta ćete preduzeti onda?« 

»Predstavićemo projekat Savetu i saopštiti — evo, sad možete da idete do zvezde. 
Zar mi nismo dobri momci? A Savet će se samo bolesno osmehnuti i započeti sa 
čupanjem civilizacije. Kad jednom postignemo međuzvezdana putovanja, ponovo ćemo 
imati društvo koje se širi a stagnacije će nestati.« 

»Nadam se da ću doživeti da vidim to«, reče Pejton. »Ali šta želite da učinim u 
ovom trenutku?« 

»Samo ovo: želimo da odeš u Komaru i ustanoviš šta se tamo nalazi. Verujemo da 
ćeš uspeti tamo gde su drugi propali. Načinjeni su svi planovi.« 

»Gde je Komara?» 

Henson se osmehnu. 

»Prosto je, zaista. Postoji samo jedno mesto na kome bi se mogla nalaziti — jedino 
mesto iznad kojeg ne mogu da preleću letilice, gde niko ne živi, gde je moguće 
putovanje samo vlastitim nogama... U Velikom rezervatu.« 


Starac isključi pisaću mašinu. Iznad — ili ispod — svejedno — veliki mesečev srp širio je 
srebrni krug po zvezdanom nebu. U svom večnom kruženju, mesec je lutao kroz noć i 
tamu — na Zemlji su se tek ponegde mogle videti grupe svetlosnih tačaka — svetlosti 

zemaljskih gradova. 

Prizor je ispunjavao čoveka tugom. Podsećao ga je da mu se život bliži kraju — 
istovremeno, nagoveštavao je i kraj kulture koju je pokušavao da zaštiti. Možda su, na 
kraju krajeva, mladi naučnici i bili u pravu Dugi počinak se dovršavao a svet je kretao ka 
novim ciljevima koje on nikada neće moći da vidi. 


Poglavlje 3 


DIVLJI LAV 


Bia je već noć kada je Pejtonov brod stigao iznad zapadnog dela Indijskog okeana. Oko 


nije moglo da vidi ništa sem bele linije talasa koji su se valjali ka afričkoj obali ali je 
navigacijski ekran pokazivao svaki detalj. 

Noć nije bila zaštita i čuvar pa su to obavljale mašine — nijedno ljudsko oko nije 
moglo da ga vidi. O tome su se pobrinuli drugi. Činilo se da ima mnogo ljudi koji misle 
kao Henson. 

Plan je bio vešto zamišljen. Detalje su razradile osobe koje je to verovatno dobro 
zabavljalo. Odlučio je da prizemlji brod na ivici šume, što bliže pogonskoj barijeri. 

Čak ni njegovi nepoznati prijatelji nisu bili u stanju da isključe barijeru a da ne 
izazovu sumnju. Na sreću, mesto je od Komare bilo udaljeno dvadesetak milja, kako je 
pokazivao ekran. Putovanje će morati da nastavi pešice. 

Dok se mali brod spuštao u šumu, grane su se lomile uz užasan prasak. Kobilica je 
bila nalegla na krošnju i zamalo ostala u tom položaju. Isključio je svetla u kabini i 
provirio kroz prozor. 

Ništa se nije videlo. Prisećajući se uputstava, nije otvorio vrata. Smestio se što je 
mogao udobnije i ostao u brodu da sačeka zoru. 

Probudio se sa prvim sunčevim zracima koji su ga gotovo zaslepljivali. Spuštajući se 
iz aparata, koji mu je bio obezbeđen preko nepoznatih prijatelja, stupio je na šumsko 
tle — mesto za ateriranje beše pažljivo izabrano te nije bilo teško preći čistinu koja se 
pružala samo nekoliko jardi dalje. U daljini su se videli travom obrasli brežuljci, 
načičkani skupinama vitkih stabala. Dan je bio blag, prijatan, premda je bilo leto a 
ekvator u blizini. Osam stotina godina kontrole klime i velika veštačka jezera koja su 
natopila pustinju učinili su svoje. 

Po prvi put u životu Pejton je osećao prirodu onakvom kakva je verovatno bila i u 
danima pre rađanja čoveka. Divljina pejsaža mu nimalo nije smetala — nikada ranije 
nije upoznao tišinu i to je bilo jedino što ga je nerviralo. Uvek je bio okružen zvucima 
mašina ili brzih letilica iz vrtoglavih visina stratosfere. Ovde nije bilo nijednog zvuka — 
pošto mašine nisu mogle da pređu pogonsku barijeru koja je okruživala Rezervat. 

Čuo se samo lagani vetar u travi i sasvim tihi zuj insekata. Ustanovio je da je tišina 
prilično onespokojavajuća te je učinio ono što bi učinio i svaki drugi čovek njegovog 
doba — pritisnuo je dugme ličnog radija i izabrao muziku. 

Prevaljivao je milju za miljom, ne zaustavljajući se ni za trenutak na ustalasanoj 
zemlji Velikog rezervata, najveće oblasti prirodne teritorije na globusu. Hodanje je bilo 
lako pošto su neutralizatori, ugrađeni u njegovu opremu, gotovo u potpunosti anulirali 
telesnu težinu. Vukao je sa sobom maglu nenametljive muzike koja je bila u osnovi 
ljudskih života još od otkrića radija. 

lako je trebalo samo da pritisne taster da stupi u kontakt sa svakom osobom na 

planeti, više je voleo da se oseća usamljenim u srcu prirode — za trenutak je osetio sve 
emocije koje su morale preplaviti Stenlija ili Livingstona kada su po prvi put stupili na 
isto tle, pre više od hiljadu godina. 

Na sreću, Pejton je bio dobar pešak i do podne beše prevalio polovinu razdaljine do 
cilja. Seo je da predahne i pojede ručak. Pod egzotičnim drvećem, ispod čijih je krošnji 
leškario, uočio je čitavu hrpu praznih konzervi. Taman je otvorio jednu od svojih, kada 
na čistini primeti objekt koji se kretao u pravcu iz kog je on upravo došao. Objekt je bio 
suviše udaljen da bi mogao da ga identifikuje. Nije se ni potrudio da jasnije osmotri 
stvorenje sve dok mu se nije dovoljno približilo. 

Do tog trenutka nije primetio nijednu životinju — a one njega jesu — i sada je sa 
silnim zanimanjem posmatrao pridošlicu. 

Do tog dana Pejton nikada nije video lava ali to nije bila prepreka da prepozna 
veličanstvenu zver koja se sasvim približila mestu na kome se odmarao. Ustao je. 

Znao je da u svetu više nema opasnih životinja. Rezervat je bio nešto između 
beskrajne biološke laboratorije i nacionalnog parka koji su svake godine posećivale 
hiljade turista. 

Životinja je bila previše uplašena da bi se ponašala prijateljski. Lagano se šunjala 
prema praznim konzervama koje je Pejton složio na gomilu. Odjednom se okrenula 
prema njemu sa izrazom koji ga je naterao da prasne u smeh. 

Otvorio je jednu konzervu i pažljivo izručio sadržaj na ravni kamen. Lav je sa 
zadovoljstvom prihvatio poklon; dok je jeo, Pejton je prelistavao indeks zvaničnog 
vodiča, koji su mu obezbedili njegovi anonimni pomagači. 

O lavovima je bilo čak nekoliko stranica, s fotografijama za potrebe vanzemaljskih 
posetilaca. Informacije behu ubedljive. Hiljadu godina naučnog vaspitanja umnogome 
su poboljšale osobine cara životinja. U poslednjih sto godina lavovi su pojeli svega 
dvanaest osoba: u deset slučajeva životinje su nakon istrage bile oslobođene a 
preostala dva »nisu dokazana«. 

Međutim, knjiga nije ništa govorila o neželjenom prisustvu lava i načinu 
udaljavanja. Niti je objašnjavala kada je u pitanju prijateljski lav a kada ne. 

Pejton nikada nije bio snalažljiv u opažanju. Prošlo je prilično vremena pre nego što 
je primetio tanku metalnu traku oko prednje lavlje šape. Traka je sadržavala serijski 
broj, slovne oznake i zvanični žig Rezervata. 

Životinja nije bila divlja; možda je čak čitavu mladost provela među ljudima a 
najverovatnije da je u pitanju bio jedan od čuvenih super-lavova koje su stvorili biolozi i 
pustili ih u divljinu da poboljšaju rasu. 

Neki od njih bili su inteligentni kao psi — sudeći po izveštajima koje je Pejton sada 
pregledao. 

Brzo je otkrio da je lav u stanju da razume priličan broj jednostavnih reci, posebno 
onih koje su se odnosile na hranu. Čak je za ovu eru to bila veličanstvena zver, čitavu 
stopu viša od svog mršavog pretka od pre deset vekova. 

Kada je Pejton ponovo krenuo na put, lav je takođe pošao, sa strane. Našao se u 
nedoumici: da li je njegovo prijateljstvo bilo vredno pola kilograma sintetičke govedine 
ali, bilo je prijatno imati nekoga s kim se može razgovarati, nekoga ko uopšte nije 
pokušavao da protivreči. Posle dubljeg, koncentrisanog razmišljanja, odlučio je da bi 
novom prijatelju najbolje pristajalo ime »Leo«. 

Nije prepešačio ni pet stotina jardi u lavljem društvu kada najednom u vazduhu 
sevnu zaslepljujuća munja. Premda je odmah shvatio šta je u pitanju, Pejton je bio 

iznenađen. Stao je i zatvorio oči. 
Leo je odmaglio istog časa. Pa, mislio je Pejton, on baš i ne bi bio od velike koristi u 
slučaju nužde. Kasnije će biti primoran da opovrgne ovaj svoj preuranjeni zaključak. 
Kada je ponovo otvorio oči — a Lea nije bilo na vidiku — pogled mu je pao na 
višebojno upozorenje sačinjeno od plamtećih slova. Lebdela su u vazduhu i saopštavala. 


UPOZORENJE! 


PRIBLIŽAVATE SE 
ZABRANJENOJ TERITORIJI! 
VRATITE SE! 


Po naređenju 
Svetskog saveta 


Nekoliko trenutaka ispitivački je posmatrao upozorenje. Potom je pogledom 
potražio projektor. Da, nalazio se u metalnoj kutiji, ne naročito dobro skrivenoj pokraj 
puta. Univerzalnim ključevima, koje je nakon prvog diplomiranja dobio na poklon od 
Elektronske komisije, hitro je otvorio kutiju. 

Posle nekoliko minuta proučavanja uzdahnu s olakšanjem. Projektor je bio naprava 
sa jednostavnim sistemom operacija. Pokretalo ga je sve što bi se približilo putem kroz 
šumu. Bio je tu i fotografski aparat, ali je sada bio isključen. Pejtona nije iznenadilo to 
što se uređaj za snimanje nije uključivao za svaku životinju koja bi se našla u blizini. A to 
je bila sreća: značilo je da niko neće moći da sazna da je tuda prošao Ričard Pejton III. 

Dozvao je Lea a ovaj se lagano došunjao. Izgledaloje kao da se stidi svog postupka. 
Upozorenje je nestalo i Pejton je otvorio releje da spreči ponovno uključivanje 
projektora prilikom Leovog prolaska. Onda je ponovo zaključao kutiju i produžio, 
pitajući se kakvo je iznenađenje na redu. 

Stotinak jardi dalje odnekud se javio bestelesni glas, sa upozorenjem iste vrste. Bilo 
je zabavno gledati Lea dok se trudi da otkrije izvor zvuka. Pejton je ponovo potražio 
projektor i ispitao ga. Pomislio je da će biti mnogo sigurnije da siđu s puta. Možda su se 
u produžetku nalazili uređaji za snimanje. 

Jedva je ubedio Lea da ostane na metalnoj površini. On je hodao pored, po jalovoj 
zemlji koja se graničila sa stazom. U sledećih četvrt milje lav je naleteo na još dve 
elektronske zamke. Činilo se da je poslednja odustala od ubeđivanja. Glasila je prosto: 


ČUVAJ SE DIVLJIH LAVOVA 


Pejton je pogledao Lea i počeo da se smeje. Leo, međutim, nije shvatao šalu ali mu 
se priključio učtivo predući. Automatsko upozorenja ostalo je za njima, očajnički 
trepereći u vazduhu. 

Upitao se zašto su upozorenja uopšte i postavljena. Ko zna, možda su nameravali 
da odvrate slučajne posetioce. Teško je pretpostaviti da bi delovali na one koji su se 
odlučno uputili ka svom cilju. 

Put je naglo zavijao udesno i otkrivao Komaru. 

Bilo je čudno što ga je šokiralo ono čemu se i nadao. Bila je to beskrajna ravnica, 
usred džungle, napola ispunjena crnom metalnom strukturom. 

Grad je bio u obliku terasaste kupe, visoke možda osam stotina jardi i osnove 
široke oko hiljadu. Koliko se prostirao ispred površine zemlje, Pejton nije mogao ni da 
pretpostavi. Zastao je, zapanjen veličinom i neobičnošću građevine. 

Potom je, sasvim lagano, počeo da joj se približava. 


Grad je čekao, onako kako grabljivica čeka u svojoj jazbini. Mada mu je sada 
dolazio mali broj gostiju, bio je spreman da ih primi, bez obzira ko su. 

Ponekad bi se posetioci vraćali posle prvog upozorenja, ponekad posle drugog. 
Nekolicina bi stigla do ulaza pre nego što bi im popustila odlučnost. 

Većina je ipak bila dovoljno odlučna da se prepusti svom cilju nakon dugog puta. 


Pejton je stigao do hrastovih stepenica, koje su se dizale ka metalnom zidu, i čudne 
crne rupe koja je izgledala kao jedini ulaz. 

Leo je tiho tapkao za njim, gotovo i ne primećujući neobičnost okoline. 

Zaustavio se u podnožju stepeništa i izabrao jedan broj na svom komunikatoru. 
Pričekao je zvuk potvrde prijema a onđa lagano izgovorio u mikrofon: 

»Muva ulazi u gostinsku sobu.« 

Ponovio je dvaput rečenicu, osećajući se kao neka budala. Neko je očito posedovao 
izopačeni smisao za humor. 

Odgovora nije bilo iako je sačinjen detaljni dogovor o komuniciranju. Ali nije 
sumnjao u prijem poruke. Morala je stići do nekoga, verovatno do neke laboratorije u 
Scijenciji, s obzirom da je pozvani broj nosio kod zapadne hemisfere. 

Otvorio je najveću konzervu mesa i istresao je na hrastovu dasku. Zavukao je prste 
u lavlju grivu i poigrao se s njom nekoliko trenutaka. 

»Pretpostavljam da je bolje da ostaneš ovde«, rekao je. »Možda ću nestati na neko 
vreme. Nemoj pokušavati da me pratiš.« 

Na vrhu stepenica zastade i osvrnu se. Lav ga nije sledio; sedeo je na zadnjim 
nogama i patetično ga gledao. Pejton mu je mahnuo i okrenuo se zidu. 

U njemu nije bilo nikakvih vrata već samo crna rupa na zakrivljenoj metalnoj 
površini. To je bilo iznenađujuće te se Pejton upita kako su graditelji zamislili da spreče 
životinje da prodru u grad. 

A onda je nešto u tom ulazu privuklo njegovu pažnju. 

Bilo je previše crno. 

lako se zid nalazio u senci, ulaz nije smeo da bude tako crn. 

Izvadio je iz džepa novčić i bacio ga kroz otvor. Zvuk padanja novčića s druge strane 
uverio ga je da je sve u redu i on je koraknuo. 


Precizno prilagođena diskriminatorska kola ignorisala su novčić, kao što su 
ignorisala i sve zalutale životinje koje su prolazile ovom mračnom kapijom. 

Međutim, prisustvo ljudskog uma bilo je dovoljno da uposli releje. Za delić sekunde 
ekran kroz koji je Pejton prolazio energično je reagovao. A onda je ponovo postao 
inertan. 


Pejtonu se učinilo da je njegovom stopalu trebalo dosta vremena da dodirne tle ali 
to mu je bila poslednja briga. Daleko više iznenađenja priredio mu je trenutni prenos iz 
vreline džungle u temperaturu koja je, u poređenju sa spoljašnjom, bila gotovo hladna. 
Iz tame se za delić vremena našao okupan svetlom. 

Promena je bila tako nagla da ga je ostavila bez daha. Ispunjen osećanjem 
nelagodnosti, okrenuo se prema ulazu kroz koji je upravo prošao. 

Ulaza više nije bilo. Čak nikakvog traga od njega... Stajao je na uzdignutom 
metalnom mostiću, okružen desetinama izlaza sa strane. Mogao je da bira kroz koji će 
— da izlazi nisu bili četrdesetak jardi daleko od mostića. 

Za trenutak ga je obuzela panika. Osećao je kako mu srce žestoko udara; s 
njegovim nogama događalo se nešto čudno. 

Osećajući se užasno usamljenim, seo je na mostić i počeo logički da analizira 
situaciju. 


Poglavlje 4 


ZNAK MAKA 


Nešto ga je trenutno prebacilo sa crnog ulaza u centar prostorije. Postojala su svega 


dva objašnjenja, oba podjednako fantastična: ili je nešto bilo vrlo pogrešno sa 
prostorom unutar Komare ili su njeni graditelji osvojili tajnu prenošenja materije. 


Otkad je čovek naučio da preko radija šalje zvuk i sliku, postojao je i san o 
prenošenju materije istim putem. Pejton je pogledao podijum na kome se nalazio — 
možda je sadržavao elektronski uređaj. Na tavanici, iznad njegove glave, nalazilo se vrlo 
čudno ispupčenje. 

Međutim, stvar je bila obavljena i on nije mogao da zamisli bolji način ignorisanja 
posetilaca. Pružio je ruku i zagrebao po ispupčenju. Mesto mu se ni najmanje nije 
dopadalo. Nije želeo da se tu duže zadržava. 

Uznemiravala ga je spoznaja da sada nije mogao da se pomeri bez pomoći mašine 
koja ga je tu i dovela. Odlučio je da se koncentriše na jedan problem a ne da ih rešava 
po nekoliko u isto vreme. Kada završi prvo istraživanje, moći će da se upusti u dalje 
pronicanje u tajne Komare. 

Zaista nije bio tašt; između njega i graditelja grada ležalo je pet vekova naučnog 
rada. lako mu je bilo jasno da će se suočiti sa mnogo novina, znao je da tu neće biti 
ničega što ne bi mogao da pojmi. 

Nasumice izabravši jedan od izlaza, on odlučno krete u istraživanje. 


Mašine su posmatrale, čekajući svoj trenutak. Behu sagrađene da služe određenoj 
svrsi i zadatak su uvek slepo ispunjavale. Odavno su donele mir zaborava umornim 
umovima svojih gospodara. Isti taj zaborav mogle su doneti svakome ko uđe u grad 
Komaru. 

Instrumenti su započeli analizu čim se Pejton pojavio iz šume. Nije to bio lagan 
zadatak, to seciranje ljudskog uma, sa svim njegovim nadama, željama i strahovima. 
Sintetizatori se još nekoliko časova neće uključiti u operaciju. Gost će se zabavljati u 
toku priprema raskošnijeg dočeka. 


Lukavi posetilac zadao je mnogo nevolja malom robotu pre nego što ga je ovaj 
otkrio. Pejton se, naime, kretao iz prostorije u prostoriju velikom brzinom. 

Mašina se odjednom zaustavila u središtu male kružne prostorije sa nizovima 
magnetnih prekidača i osvetlila je pomoću svetlosne cevi. 

Po instrumentima robota, uljez se nalazio samo nekoliko stopa dalje — ali, njegova 
četiri vidna sočiva nisu pokazivala ni traga od posetioca. Zbunjen, stajao je nepomično. 
U postoriji se čuo samo blagi šum njegovih motora i povremeni pisak releja. 

Stojeći na uzanom mostiću, desetak stopa iznad tla, Pejton je sa velikim 
zanimanjem posmatrao mašinu. Opazio je kako se blistavi metalni cilindar diže sa 
debele osnovne ploče i uspravlja na male točkove. Nije bilo udova nikakve vrste: 
cilindar je bio u potpunosti gladak, izuzev kružnih sočiva za vid i niza metalnih rešetkica 
za zvuk. 

Bilo je zabavno posmatrati zbunjenost mašine dok se njen um borio sa dva oprečna 
niza informacija. Premda je znala da se Pejton mora nalaziti u prostoriji, njene su oči 
saopštavale da je ona prazna. 

Robot je počeo da pravi male krugove po centru prostorije, sve dok se Pejton nije 
sažalio i spustio sa mostića. Istog časa robot je prestao da se vrti, započevši da deli 
izraze dobrodošlice. 

»Ja sam A-Pet. Odvešću te kuda god želiš. Molim te, izdaj mi naređenja u 
standardnom robotskom rečniku.« 

Pejton bese delimično razočaran. Bio je to savršeno standardni robot; nadao se 
nečem mnogo boljem u gradu koji je sazdao Tordarsen. Međutim, mašina bi mogla biti 
vrlo korisna, samo ako bi se uposlila na odgovarajući način. 

»Hvala ti«, reče. »Molim te, odvedi me do prostorija u kojima se stanuje.« 

lako je Pejton bio uveren da je grad potpuno automatizovan, još uvek je postojala 
mogućnost prisustva ljudskog života. Možda je mogao naći i druge mašine koje bi mu 
pomogle u traganju — ali već i ovo početno odsustvo otpora kod cilindričnog stvorenja 
značilo je mnogo više od onoga čemu se nadao. 

Mala mašina se bez reči okrenula na svojim točkićima i otkotrljala iz sobe. Hodnik 
kojim je vodila Pejtona završavao se lepim vratima u duborezu — onim koja je već 
pokušao nasilno da otvori. 

Očito je A-Pet dobro znao za njihovu tajnu — čim su se približili lepim vratima, 
debela metalna ploča je tiho kliznula u stranu. 

Robot je prvi ušao u malu, kutijastu prostoriju. 

Pejton se pitao nije li upao u još jedan prenosnik materije ali je začas otkrio da 
mesto služi kao običan lift. Sudeći po vremenu uspinjanja, mora biti da su otišli do 
samog vrha grada. 

Kada su se vrata otvorila, tiho klizeći, učinilo mu se da se našao u drugom svetu. 

Hodnici u kojima se našao kada je ušao u grad, bili su bezbojni i ukrašeni, čisto 
namenski; nasuprot njima, ove prostorne hale i sale za sednice behu opremljene 
vrhunskim luksuzom. 

Dvadeset šesti vek bio je period kitnjastog ukrašavanja i bojenja i mnogi su ga 
prezirali zbog toga; međutim, Dekadenti su otišli daleko od svog vremena. Prilikom 
oblikovanja Komare koristili su se svim dometima psihologije i umetnosti. 

Čovek je mogao potrošiti čitav život a da se ne zasiti muralima, duborezima i 
slikarijama, kao i nizom komplikovanih tapiserija koje su izgledale briljantno, jednako 
kao i u vremenu kada su bile načinjene. Činilo se sasvim pogrešnim da jedno takvo 
mesto bude izolovano, usamljeno i skriveno od sveta. 

Hitajući od jednog čuda do drugog, Pejton zamalo da zaboravi na svoj naučni cilj. 

Tu su se nalazila dela genija, možda isto onako velikih poput onih koje je svet već 
upoznao. Ali, bio je to mračni, beznadežni genij, duh koji je izgubio veru u sebe, iako je 

u potpunosti zadržao savršenstvo tehničke izrade. Po prvi put je Pejton razumeo zašto 
su graditelji podarili Komari upravo to ime. 

Umetnost Dekadenata istovremeno ga je i odbijala i fascinirala. Ne, u pitanju nije 
bilo zlo, s obzirom da se radilo o potpunoj odvojenosti od moralnih standarda. Možda 
su upravo njegove moralne osobine bile slabost i razočaranje. 

Pejton, koji sebe nikada nije smatrao bogzna kako prijemčivim za vizuelne 
umetnosti, počeo je posle izvesnog vremena da oseća pritisak koji mu je obuzeo dušu. 
Čak je pritom ustanovio da mu je nemoguće da se otrgne pritisku. 

Naposletku se ponovo okrenuo robotu. 

»Da li neko živi ovde?« 

»Da.« 

»Gde su?« 

»Spavaju.« 

Odgovor se doimao kao savršeno prirodan. Pejton se osećao vrlo umornim. Tokom 
poslednjeg sata borio se da ostane budan i činilo mu se da će hteo-ne hteo morati da 
spava. Sutra će biti dovoljno vremena da se posveti proučavanju tajni zbog kojih je 
došao. | nije želeo ništa drugo sem da odspava neko Vreme. 

Dok ga je robot vodio iz prostranog hola u dugi hodnik sa nizom metalnih vrata, 
koračao je automatski. Sva vrata imala su na sebi simbol koji Pejton nije mogao u 
potpunosti da raspozna. Njegov sanjivi um borio se sa tim problemom kada se robot 
zaustavio pred jednim vratima koja su se bešumno otvorila 

Veliki ležaj u zatamnjenoj sobi neodoljivo ga je privlačio. Automatski je krenuo 
prema njemu. Kada se spustio, utonuvši u prijatni dušek, blesak zadovoljstva obasja 
čitavo njegovo biće. 

Prepoznao je simbol na vratima, mada je njegov mozak bio preumoran da shvati 
značaj simbola. 

Bio je to znak maka. 


U funkcionisanju grada nije bilo ni lukavstva ni zlobe. On je bezlično ispunjavao 
zadatke koji su mu bili namenjeni. Svi koji su stupili u Komaru dobrovoljno, grabili su u 
naručje njegove darove. Ovaj posetilac bio je prvi koji ih je ignorisao. 

Integratori su satima čekali spremni, međutim, neumorni, istraživački um ih je 
izbegavao. Mogli su da čekaju, kao što su to činili i poslednjih pet stotina godina. 

Sada se odbrana ovog čudnog, tvrdoglavog uma raspadala; Ričard Pejton je 
spokojno tonuo u san. Duboko u srcu Komare tik-takao je relej a složene struje laganog 
toka počele su da opadaju i napajaju blokove vakuumskih cevi. 

Svest koja je bila Ričard Pejton prestala je da postoji. 


Pejton je smesta zaspao. Kroz izvesno vreme prekrio ga je potpuni zaborav. Potom 
su počeli da mu se vraćaju slabašni pramenovi svesti i on je, kao i svi drugi, počeo da 
sanja. 

Bilo je čudno što mu se u um vraćao njegov omiljeni san. A bio je životniji nego 
ikada ranije. Čitavog dotadašnjeg života Pejton je voleo more: sada je ponovo ugledao 
neverovatnu lepotu pacifičkih ostrva. Posmatrao je pejsaž sa osmatračke palube nisko 
letećeg vozila. 

Nikada nije uspeo da ih poseti ali je često želeo da smogne snagu i provede život na 
nekom udaljenom i mirnom ostrvu, bez brige za budućnost sveta. 

Bio je to san koji su u jednom trenutku života upoznali gotovo svi ljudi; ali Pejton je 
bio dovoljno svestan da bi ga dva meseca takvog boravka na ostvru vratila natrag u 
civlizaciju, poludelog od dosade. Međutim, njegovi snovi nisu nikada brinuli o tome i on 
je ponovo ležao pod palmama koje se njišu, obasjan suncem koje je bleštalo na 
azurnom ogledalu mora. 

San je bio fantastično živ, toliko živ da je Pejton čak i u snu zatekao sebe kako 
razmišlja o tome kako nijedan san nema pravo da bude tako stvaran. A onda je prestao. 

Tako naglo je prestao da se činilo da je u njegovim mislima došlo do definitivnog 
rascepa. 

Prekid mu je vratio svest. 

Gorko razočaran, Pejton je neko vreme ležao sa poluotvorenim očima, 
pokušavajući da ponovo osvoji izgubljeni raj. Bilo je, međutim, uzalud. 

Nešto ga je kljucalo u mozak, ne dopuštajući mu da ponovo zaspi. 

Štaviše, ležaj na kome se nalazio postao je užasno tvrd i neudoban. Protiv volje je 
okrenuo svoj um razlogu prekida fantastičnog sna. 

Uvek je bio realista i praktično nikada nije dopuštao da ga muče filozofske misli. 
Stoga je šok za njega bio daleko veći nego za neko manje inteligentno biće. 

Nikada ranije nije zatekao sebe u razmišljanju o sopstvenoj normalnosti — sada 
jeste. Jer, zvuk koji ga je probudio poticao je od razbijanja morskih talasa o greben. 
Ležao je na zlatnom pesku pokraj lagune. Vetar je ćarlijao kroz krošnje palmi i milovao 
ga toplim daškom. 

Za trenutak je mogao samo da zamisli da još uvek sanja — za jedan kratki 
malopredašnji trenutak. Ali ovog puta sumnji nije bilo mesta — kada je neko zdrav, 
realnost se nikako ne može zameniti snovima. 

Ovo je bilo stvarno — ako je išta u svemiru stvarno i moguće. 

Osećaj začuđenosti lagano je počeo da kopni. Podigao se na noge dok ga je pesak 
zasipao zlatastom kišom. Zaklonivši oči od sunca, pogledao je niz plažu. 

Ponovo se upitao zašto mu je čitav prozor odnekud dobro poznat. Činilo mu se 
sasvim prirodnim što je znao da se naselje nalazi nešto dalje, na obali zaliva. Da, 
priključiće se prijateljima od kojih je neko vreme bio razdvojen u svetu koji je sada 
postepeno zaboravljao. 

Posedovao je mutno i bledo sećanje na mladog inženjera — čak je i njegovo ime 
iščezlo — koji ga je podstaknuo na slavu i mudrost. U tom drugom životu upoznao je u 
priličnoj meri tu budalastu osobu ali sada nikako nije mogao da objasni iščezavanje 
svojih ambicija. 

Na drugom kraju sveta tri vrlo zabrinuta naučnika čekala su u izolovanoj laboratoriji. 
Njihov pogled počivao je na multikanalnom komunikatoru neobičnog dizajna. 

Mašina je ćutala devet časova. 

Niko, doduše, nije ni očekivao poruku u prvih osam časova ali sada je prethodno 
dogovoreni signal kasnio više od jednog sata. 

Alen Henson je skočio na noge. Užasno nestrpljenje nije mu dopuštalo da mirno 
sedi i čeka. 

s Moramo dobiti nešto. Pozvaću ga!« 

Ostala dva naučnika nervozno pogledaše jedan drugog. 

»Poziv može biti otkriven!« 

»Ne dok ne počnu zaista da nas posmatraju. Čak i ako to budu činili, neću reći ništa 

neobično. Pejton će razumeti. Ukoliko je uopšte u stanju da odgovori...« 


Ako je Ričard Pejton ikada i bio svestan vremena, sada ga je zaboravio. Bila je stvarna 


samo sadašnjost pošto prošlost i budućnost ležahu skriveni iza neprobojnog ekrana, 
kao što neki veličanstveni prizor može biti zaklonjen kišnom zavesom. 

U uživanju sadašnjeg, Pejton je bio krajnje sit i zadovoljan. Ništa nije ostalo od 
neumornog i pokretljivog duha koji je nekada bio spreman da se upusti u osvajanje 
novih oblasti znanja. 

Sada od znanja nije imao nikakve koristi. 

Kasnije uopšte nije bio sposoban da prizove išta od života na ostrvu. Upoznao je 
mnogobrojne prijatelje ali su njihova imena i lica bledela iz sećanja. 

Ljubav, spokojstvo uma, sreća — sve je bilo njegovo u tom nedugom razdoblju, sve 
je pripadalo samo njemu. Čak nije mogao da se priseti nijednog detalja osim poslednjih 
trenutaka života u raju. 


Čudno je da je sve moralo da se završi onako kako je i počelo. 

Još jednom se našao kraj lagune ali je ovog puta bila noć. Izgledalo je da je mesec 
već prevalio dugačak put na nebu iznad okeana; njegov srebrnasti trag vodio je sve do 
ivice sveta. 

Zvezde koje nikada ne menjaju mesto sijaju na nebu ne trepereći, kao sjajni 
dijamanti, veličanstvenije od zaboravljenih zvezda na Zemlji. 

Međutim, Pejtonove misli su stalno počivale na drugoj lepoti — on se iznenada 
nagnuo prema figuri koja je ležala na pesku. Pesak više nije bio zlatan. 

Onda je raj zadrhtao i rastvorio se svuda oko njega. Bolno je kriknuo uviđajući da 
nestaje sve ono što je voleo. Samo je blagost prenošenja spasla njegov um. 

Kada je bilo gotovo, osećao se onako kako se morao osećati i Adam kada su se 
kapije Edena s treskom zatvorile za njim. 

A zvuk koji ga je vratio bio je najpoznatiji zvuk u svetu. Možda, doista, nijedan drugi 
zvuk ne bi bio u stanju da u tom skrovištu dosegne njegov um. 

Bio je to samo pisak komunikatora koji je ležao na podu kraj njegove postelje, tu, u 
zamračenoj sobi čudesnog grada Komare. 

Pisak je prestao čim je on automatski posegnuo da pritisne prijemni taster. Mora 
biti da je dao odgovor koji je zadovoljio nepoznatog pozivaoca — ko je Alen Henson? — 
pošto se kolo ubrzo prekinulo. 

Još uvek ošamućen, Pejton je seo na ležaj, držeći glavu među rukama i 
pokušavajući da se ponovo orijentiše. 

Nije sanjao — u to je bio čvrsto siguran. Pre bi se moglo reći da se sve dogodilo kao 
da je odživeo jedan trenutni život te da se sada vraća u svoje stare postojanje, onako 
kako se čoveku, posle dužeg perioda stanja amnezije, vraća pamćenje. 

Premda je bio ošamućen, jedno jasno ubeđenje prodrlo je u njegov um. 

Više nikada ne srne spavati u Komari. 

Volja i karakter Ričarda Pejtona III lagano su se vratili iz izgnanstva. Mrzovoljno se 
podigao na noge i prošao kroz sobu. Ponovo se našao u hodniku sa stotinu identičnih 
vrata. 

Sa novim razumevanjem gledao je simbol koji beše urezan na svim vratima. 

Uplašeno se osvrtao po prostoru kojim je koračao. 

Mozak mu se lagano razbistrio. Sada je shvatio. 

Za trenutak je to bila samo pretpostavka ali će je on ubrzo staviti na probu. 

Ljudski um je delikatna i skrivena stvar koja nema direktan kontakt sa svetom. 
Znanje i iskustvo prikupljaju se posredstvom telesnih čula. 

Bilo im je omogućeno da beleže i pohranjuju misli i emocije, kao što se to nekada 
radilo posredstvom kilometara i kilometara žica. 

Ako su te misli kasnije projektovane u drugi um — kada je telo nesvesno a sva čula 
utrnula — mozak ih prihvata kao realnost. 

Nije bilo načina da otkrije obmanu, barem ne boljeg od onog po kome su neki 
mogli da razlikuju savršeno snimljenu simfoniju od originalnog izvođenja. 

Sve je ovo bilo vekovima poznato — ali graditelji Komare koristili su se znanjima 
kao niko pre njih. Nigde. 

Šta se krilo u Komari? 

Negde u gradu morale su — morale su! — postojati mašine koje su bile u stanju da 
analiziraju svaku misao i svaku želju posetilaca koji prodru i u građevinu. 

A na nekom drugom mestu graditelji grada pohranili su — nema sumnje — svaki 
osećaj i svako iskustvo za koje je ljudski um mogao da zna. Od ovog sirovog materijala 
mogla je da se konstruiše svaka budućnost. 

Budućnost svake vrste. 

Napokon je Pejton shvatio veličinu genija koji se upustio u građenje Komare. 

Mašine su analizirale njegove najdublje misli i sazdale za njega svet zasnovan na 
podsvesnim željama. A onda, kada se ukazala prilika, one su preuzele kontrolu nad 
njegovim umom i ubacile u njega sve što je ikada iskusio. 

Nije nikakvo čudo što je sve za čim je ikada čeznuo bilo zapravo njegovo vlasništvo 
u tom već polu-zaboravljenom raju. 

I nije nikakvo čudo što je toliko mnogo ljudi vekovima tražilo spokojstvo koje je 
samo Komara mogla da donese. 


Poglavlje 5 


INŽENJER 


Došao je ponovo sebi u trenutku kada su ga zvuci točkova naterali da se osvrne i 


pogleda preko ramena. Mali robot, njegov vodič, vraćao se. Nema sumnje da ga je 
kontrolisala neka veća mašina ali je, uprkos tome, bilo čudno što se to ipak dogodilo. 


Pejton je čekao a jedna se misao lagano oblikovala u njegovoj glavi. 

A-Pet je ponovo počeo da govori. Izgledalo je pomalo priglupo videti tako 
jednostavnu mašinu na ovom mestu gde su automatronici dostigli konačni razvoj ali... 
ko zna, možda je robot namerno bio sazdan kao jednostavna, nekomplikovana sprava. 
Da, zaista, zašto bi se koristile složene mašine na mestu gde posao — i to dobro, možda 
čak i bolje — mogu da obavljaju proste? 

Pejton je odlučio da više nema mesta intimnom obraćanju. Svi roboti, znao je, 
moraju da poštuju ljudske komande ukoliko im drugi ljudi, prethodno, nisu naredili da 
čine suprotno. 

Čak i projektori grada, mislio je, poštovali su neizgovorene i nepoznate komande 
svog vlastitog, podsvesnog uma. 

»Odvedi me do projektora misli«, zapovedio je. 

Kao što je i očekivao, robot se nije ni pomerio. Jedva čujno je izustio: »Ne 
razumem«. 

Pejtonov duh je živnuo kada je osetio da još uvek može da gospodari situacijom. 

»Priđi i ne mrdaj dok ti ne naredim.« 

Robotovi releji i selektori razmatrali su komande. Nigde nije bilo poništavajućeg 
naređenja. 

Mala mašina se zbunjeno vrtela na točkovima. A onda je stala — predala se. 

Nije mogla ponovo da se pokrene sve dok Pejton ne naredi da to učini — ili pak dok 
ne naredi nešto što će prevagnuti nad njegovim ranijim komandama. 

Robotska hipnoza je bila vrlo stari trik, omiljen kod nestašnih dečaka. 

Pejton je pažljivo istresao sadržaj svoje torbe bez koje nijedan inženjer nikuda ne 
ide; na podu se nađoše: univerzalni odvijač, produžni ključ, automatska bušilica i, što 
beše najvažnije, atomski sekač koji je za sekundu mogao da probije i najdeblji sloj 
metala. 

Potom je, sa veštinom koju je stekao kroz dugotrajnu praksu, otišao da radi na 
mašini koja ništa nije sumnjala. 

Na sreću, robot je bio građen za lako održavanje. Otvorio ga je bez ikakvih teškoća. 

U vezi sa kontrolama ništa mu nije bilo nepoznato pa je mehanizam kretanja našao 
za tili čas. Što je značilo da mašina, bez obzira šta se dogodi, nije mogla da umakne. 

Bila je bogalj. 

Potom ga je oslepeo i, jedna za drugim, pronašavši ostala elektronska čula, izbacio 
ih iz stroja. Za kratko vreme mašina je bila samo cilindar napunjen složenim otpadom. 

Osećajući se kao dečak neposredno posle razularenog napada na očev sat — koji 
nije mogao da se brani — Pejton je seo i pričekao da se dogodi ono što je, znao je, 
moralo da se dogodi za kratko vreme. 

Bio je donekle nepažljiv kada je robota onesposobio tako daleko od centralnih 
mašinskih nivoa. Robotu — transporteru trebalo je gotovo petnaest minuta da pređe tu 
razdaljinu. Proračun je morao da bude tačan... Čas obračuna se bližio. 

Transporter je bio jednostavna prenosna mašina, sa kompletom udova koji su bili u 
stanju da zahvate i pridrže oštećenog robota. Činilo se da je transporter šlep, premda 
su njegova čula bila nesumnjivo dorasla predviđenoj nameni. 

Pejton je pričekao da transporter pokupi nesrećnog A-Pet a onda je poskočio u 
stranu, držeći se podalje od mehaničkih udova. 

Nije želeo da načini grešku kod još jednog robota pod stresom. 

Na sreću, velika mašina uopšte ga nije primećivala. 

Tako se probijao iz nivoa u nivo velike građevine, prolazeći kroz stanove za život i 
kroz prostoriju u kojoj se našao prilikom dolaska a onda i kroz delove koje ranije uopšte 
nije video. 

Izgled okoline postepeno se menjao. Sa svakim nižim nivoom nestajali su luksuz i 
nakinđurenost zidova. 

Prenosilac je prošao kroz niz velikih klizećih vrata u najnižem nivou i — iznenada se 
našao na kraju. 

Stigli su do cilja. 

Nizovi relejnih ploča i selektorskih mehanizama izgledali su beskrajni; iako je Pejton 
želeo da što pre napadne metalnog protivnika, pričekao je dok nije ugledao glavne 
kontrolne ploče. 

Transporter je odlazio, gubeći se ka nekom još udaljenijem delu grada. 

Pitao se koliko će vremena biti potrebno super-automatu da popravi A-Pet. 
Njegova je sabotaža bila vrlo temeljita pa se pre moglo pomisliti da je mala mašina za 
staro gvožde. 

A onda — poput čoveka koji umire od gladi i neočekivano se nade na gala-banketu 
— poče da pretražuje gradska čudesa. 

U narednih pet časova napravio je samo jednu pauzu — da bi odgovorio na rutinski 
signal svojih prijatelja. Poželeo je da im kaže sve o postignutom uspehu ali je rizik, ipak, 
bio preveliki. 

Otkrio je funkcije glavnih uređaja i počeo da istražuje sekundarnu opremu. 

Upravo je to bilo ono što je očekivao. 

Analizatori misli i projektori nalazili su se u neposrednoj blizini i mogli su biti 
kontrolisani sa centralne instalacije. Nije imao pojma kako su to radili: moglo je proći 
nekoliko meseci dok ne otkrije tajnu. Međutim, identifikovao ih je i zaključio da će 
verovatno moći da ih isključi, ukoliko bude potrebno. 

Nešto kasnije otkrio je monitor misli. 

Bila je to mala mašina, pre nalik drevnoj mehaničkoj razvodnoj tabli telefonske 
centrale nego komplikovanoj aparaturi. Sedište operatera bilo je čudne strukture, 
izolovano od tla i prekriveno mrežom žica i kristalnih ručica. 

Bila je to prva mašina za koju se moglo zaključiti da je namenjena za neposredno 
ljudsko korišćenje. Verovatno su je inženjeri izgradili još u ranim danima grada, da bi 
uređaj funkcionisao od početka. 

Pejton ne bi reskirao da upotrebljava monitor da na kontrolnoj ploči nisu bila 
odštampana detaljna uputstva. Posle malo eksperimentisanja uključio je jedno kolo i 
lagano povećavao snagu, držeći, za svaki slučaj, kontrolu jačine dovoljno daleko od 
crvene linije kritičnog napona. 

Učinio je to odlično; krajnji efekat bi bio potpuno razbijački. Još uvek je ostao 
sopstvena ličnost ali su nad njegovim mislima i idejama gospodarile ideje i slike koje su 
mu izgledale krajnje tuđinske. 

Gledao je u sasvim drugi svet, kroz prozore tuđeg, nepoznatog uma. 

Bilo je to kao da mu se telo istovremeno nalazi na dva mesta,doduše, senzacije 
njegove druge ličnosti bile su mnogo manje žive i životnije od onih koje je posedovao 
stvarni Ričard Pejton III. 

Sada je shvatao značenje kritične crvene linije. Ako bi se kontrola intenziteta misli 
povukla do kraja, došlo bi do potpunog rascepa. Do ludila. 

Isključio je instrument ne bi li razmišljao bez prekida i spoljnog uticaja. Bilo mu je 
jasno na šta je mislio robot kada je rekao da ostali stanovnici grada spavaju. 

U Komari je bilo ljudi — ležali su u transu, ispod projektora misli. 

Sada mu se pažnja vratila dugom hodniku i stotinama metalnih vrata. Na putu ka 
najnižem nivou prošao je kroz mnogo takvih galerija — pa da, veći deo grada bio je 
samo beskrajna košnica soba u kojima su na hiljade ljudi, daleko od svojih života, mogle 
da sanjaju. 

Proveravao je redom sva kola na kontrolama. Velika većina be[e mrtva ali je, 
otprilike, pedesetak još uvek funkcionisalo. 

A svako od njih nosilo je sve misli, želje i emocije ljudskog uma. 

Sada, kada je bio pri punoj svesti, Pejton je mogao da shvati način na koji je bio 
prevaren. Doduše, to je saznanje istovremeno donelo i izvesnu utehu. Mogao je da vidi 
grešku u ovim sintetičkim svetovima, da primeti kako trnu sve kritičke moći uma dok 

beskrajna struja prostih ali živih osećanja utiče u njega. 

Da, sad je sve izgledalo sasvim jednostavno. Međutim, to nipošto nije menjalo 
činjenicu da je ovaj veštački svet bio za posmatrača krajnje realan — tako realan da je 
bol napuštanja još uvek titrao u njegovom vlasitom duhu. 

U narednom satu Pejton je istražio svetove pedeset umova koji su spavali. Bio je to 
fascinirajući ali i odvratan zadatak. U tom satu naučio je o mozgu i njegovim 
tajanstvenim putevima više nego što je sanjao da je moguće. 

Kada je to dovršio, ostao je neko vreme da sedi za kontrolama mašine, analizirajući 
svoje novostečeno saznanje. Učinilo mu se da je za mnogo, mnogo godina mudriji. 
Mladost beše daleko, vrlo daleko. 

Po prvi put se neposredno suočio sa činjenicom da su izopačene i čak, zle želje, koje 
plutaju po površini njegovog uma, jednake onima kod ostalih ljudskih stvorenja. 

Graditelji Komare nisu brinuli ni o dobru ni o zlu — a mašine su radile kao njihove 
verne sluge. 

Bilo je prijatno saznati da su njegove teorije bile ispravne. Tek sada je spoznao svu 
kritičnost svog izbavljenja; da je ponovo zaspao među onim zidovima, moglo se desiti 
da se nikada više ne probudi. 

Spasla ga je čista slučajnost i baš zato bi od sada trebalo postupati krajnje oprezno. 

Projektor misli bi morao da se isključi i to tako da roboti ne budu u stanju da ga 
oprave. lako su mogli da srede normalni kvar, roboti nisu bili u stanju da shvate težinu 
namerne sabotaže na nivou koji je Pejton zamislio. 

A kada bude završio, Komara više neće predstavljati opasnost; nikada više neće 
ovako zarobiti njegov um ili umove budućih posetilaca koji bi se našli u njoj. 

Najpre je morao da otkrije spavače i oživi ih. To bi mogao da bude dug posao, 
međutim, mašinski nivo je, na sreću, bio snabdeven standardnom monovizijskom 
aparaturom za pretragu. Pomoću nje mogao je čak i da projektuje svoj glas, ako bude 
bilo potrebno. Sliku ne. 

Taj se tip mašine, nakon građenja Komare, nije našao u opštoj upotrebi. 

Malo je potrajalo dok nije ovladao kontrolama. Najpre je zrak nasumice lutao po 
gradu: posmatrao je veliki broj zaprepašćujućih mesta a u jednom trenutku zrak je pao 
na deo šume. Upitao se da li se Leo još uvek vrzma naokolo. Uz malo teškoća uspeo je 
da locira ulaz u zgradu. 

Da, nalazio se tamo, isto onako kako ga je dan ranije ostavio. A samo nekoliko jardi 
dalje od ulaza ležao je Leo, glavom okrenut gradu. Pejton je bio duboko dirnut. 

Upitao se, postoji li način da uvede Lea u Komaru. Vredila bi mu njegova moralna 
podrška; počinjao je, posle noćnog iskustva, da oseća potrebu za društvom. 

Metodički je istraživao gradski zid i obradovao se otkrivši da postoji nekoliko 
skrivenih ulaza na najnižem nivou. Čak i ako bi prenosnik materije mogao da deluje u 
suprotnom pravcu, izgledi baš nisu bili privlačni. 

Više je voleo staromodno fizičko kretanje kroz prostor. 

Svi ulazi su bili hermetički zatvoreni i to ga je za trenutak zbunilo. 

A onda je počeo da traži robota. Blizanac A—Pet nalazio se u jednom od hodnika. 

Pejton je ponovo usmerio zrak kroz zidove i prebacio fokus nekoliko stopa dalje od 
Lea. Tiho mu se obratio: 

»Leo!« 

Leo je izgledao iznenađeno. 

»Zdravo, Leo, to sam ja — Pejton!« 

Lav je lagano hodao u krug. A onda se predao i bespomoćno seo. 

Uz mnogo uveravanja, uspeo je da ga dovede do ulaza. Lav mu je pre-poznavao 
glas i činilo se da je spreman da poštuje komande i molbe, premda je još uvek delovao 
kao začuđena i nervozna životinja. Na ulazu je za trenutak oklevao — nije simpatisao ni 
Komaru ni tamo iščekujućeg robota. 

Pejton je vrlo strpljivo primicao Lea ulazu. Ponavljao je zapovesti i molbe različitim 
tonovima sve dok nije bio siguran da ga je lav razumeo. A onda se direktno obratio 
mašini, naredivši joj da povede lava do kontrolne sobe. 

Robot je poslušno vodio lava. Onda je Pejton, uz koju reč ohrabrenja, ostavio čudno 
spojeni par. 

Razočaralo ga je kad je utvdio da ne može da zaviri ni u jednu od soba skrivenih iza 
simbola maka. Bili su zaštićeni od zraka i drugih kontrola koje je usmeravao — 
monovizor je u tim prostorima bio slep. 

Ali to ga nije obeshrabrivalo. Spavači bi se probudili mnogo teže od njega. 
Zavirujući u njihove privatne svetove čak je osećao izvesnu simpatiju prema njima i 
samo ga je osećaj dužnosti primorao da ih probudi. Nisu zasluživali dvoumljenje. 

Odjednom ga je spopala užasna misao. Šta su projektori pohranili u njegov vlastiti 
um kao odgovor na njegove želje, u toj zaboravljenoj idili iz koje je morao protiv volje 
da se vrati? 

Jesu li njegove skrivene misli bile zloglasne kao i kod ostalih sanjača? 

Bila je to neprijatna ideja i on ju je privremeno odložio i ponovo seo za centralnu 
komandu. Najpre bi isključio kola a onda bi izveo sabotažu na projektorima tako da više 
nikada ne mogu biti korišćeni. Čini kojim je Komara prekrila mnoštvo umova konačno 
će biti uništene. 

Posegnuo je da dohvati poluge multipleks-kola ali to nikada nije uradio, nežno, ali 
prilično snažno, četiri metalne ruke zgrabile su ga s leda. Teško dišući i boreći se da 
olabavi stisak, Pejton shvati da je savladan: nešto ga je podiglo od kontrola i prenelo u 
centar prostorije. Metalne ruke su ga pustile i on je ponovo sedeo slobodan. 

Više ljut nego uspaničen, pogledao je u lice protivnika. 

Nekoliko jardi dalje stajao je najsloženiji robot koga je ikada u životu video. Telo mu 
je bilo visoko oko sedam stopa a oslanjalo se na tuce debelih guma. 

Teško je bilo opisati čudne delove mašine koji su funkcionisali u svim pravcima. Na 
dva mesta grupe udova behu zaposlene opravkom komadića mašinerije koju je Pejton 
prepoznao sa osećanjem krivice. 

Odmeravao je svog protivnika ćutke, još uvek teško dišući. Bilo mu je jasno da je 
robot pripadao najvišem redu. Međutim, upotrebio je protiv njega fizičku snagu — a 
nijedan robot nije mogao to da čini protiv čoveka, premda je mogao da odbije da 
posluša njegova naređenja. 

Samo pod neposrednom kontrolom drugog ljudskog uma robot je mogao da 
primeni takav postupak. Dakle, negde u gradu postojali su život, svest i neprijateljska 
misao. 

»Ko si ti?«, prozborio je napokon, ne obraćajući se robotu već kontroloru iza njega. 

Mašina je odgovorila istog trenutka, preciznim i automatskim glasom koji nije 
izgledao kao pojednostavljeni ljudski govor. 

»Ja sam Inženjer.« 

»Onda izađi i dopusti mi da te pogledam.« 

»Ti me gledaš.« 

Više od samih reci Pejtona je uznemirio neljudski ton u glasu — njegov se bes naglo 
preobrazio u nevericu i čuđenje. 

Ovu mašinu nije kontrolisalo ljudsko biće. 

Bila je automatska, kao i drugi gradski roboti — ali, ne slična njima i drugim 
robotima sveta. 

Imala je sopstvenu volju i svest. 


Poglavlje 6 


KOŠMAR 


Do je Pejton razrogačenih očiju buljio u mašinu pred sobom, osećao je po čitavom 
telu žmarce — ne od straha već od prejakog oduševljenja. Zahtev mu je bio uslišen — 
hiljadugodišnji san nalazio mu se pred očima. 


Odavno su mašine nadmašile ograničenu inteligenciju; sada su napokon dostigle cilj 
— da poseduju svest. Bila je to tajna koju je Tordarsen želeo da podari svetu — tajna 
koju se Savet trudio da uguši, iz straha od mogućih posledica. 

Bezlični glas se ponovo javio. 

»Drago mi je da shvataš istinu. To će umnogome olakšati stvari.« 

»Zar ti možeš da mi čitaš misli?«, promucao je Pejton. 

»Naravno. To činim još od trenutka kada si ušao.« 

»Da, da, to sam i zaključio«, rekao je turobno. »A šta sada nameravaš sa mnom ?« 

»Moram te sprečiti da ne naškodiš Komari.« 

Pejton pomisli da je u pitanju dovoljno razuman oprez. 

»Pretpostavimo da odem. Da li bi ti se to dopalo?« 

»Da. To bi bilo dobro.« 

Smeh mu ne bi pomogao. Inženjer je još uvek bio robot, uprkos svim sličnostima sa 
ljudskim uzorom. Nije bio sposoban za lukave obrte i to mu je možda davalo izvesnu 
prednost. Svakako ga mora proveriti da bi otkrio tajnu. Međutim, robot je i ovog puta 
zavirio u njegov um. 

»Neću dopustiti to. Već si previše saznao. Moraš da odeš. Ako bude potrebno, 
primeniću silu.« 

Pejton je odlučio da se bori za vreme. Barem je mogao da otkrije mogućnosti ove 
zadivljujuće mašinske inteligencije. 

»Reci mi nešto, pre nego odem. Zašto se nazivaš Inženjerom?« 

Robot je ispostavio razuman odgovor. 

»Ako bi se pojavili ozbiljniji kvarovi koje roboti ne mogu da oprave sami, ja im 
pomažem. Mogu da ponovo izgradim Komaru, ukoliko bude potrebno. Normalno, kad 
sve funkcioniše kako treba, ja sam u stanju mirovanja.« 

Kako je ljudskom umu, pomislio je Pejton, strana ideja o »stanju mirovanja.« 

»A ako se dogodi kvar na tebi?« 

»Dvojica smo. Drugi se sada nalazi u stanju mirovanja. To je nekada, pre trista 
godina, bilo zaista neophodno.« 

Beše to besprekoran sistem. Komara je bila za milion godina osigurana od nesreća. 
Graditelji grada postavili su ove večne čuvare da bdiju nad njima dok su oni u potrazi za 
svojim snovima. 

Nikakvo čudo što je, mnogo posle smrti graditelja, Komara još uvek ispunjavala 
svoju neverovatnu svrhu. 

Kakva je to tragedija, pomislio je Pejton, što je zauvek izgubljena genijalnost ovog 
dela. Tajne Inženjera mogle su da revolucionišu robotsku tehnologiju i stvore novi svet. 
Jer, dali je bilo ikakvih granica sada kada su prve svesne mašine već funkcionisale? 

»Ne«, iznenada se javi Inženjer, »Tordarsen mi je rekao da će jednog dana roboti 
biti inteligentniji od čoveka.« 

Bilo je neobično čuti mašinu kako izgovara ime svog tvorca. Upravo je to bio 
Tordarsenov san. lako je dobrim delom već bio pripremljen za saznanje, nije mogao 
lako da usvoji zaključke. Na kraju krajeva, između robota i ljudskog uma prostirao se 
ogroman zaliv. 

»Ne veći od onoga koji je postojao između čoveka i životinje, od koje je on i nastao. 
Tako je govorio Tordarsen. Ti, čoveče, nisi ništa drugo do malo složeniji robot. Ja sam 
prostiji ali sam efikasniji. To je sve.« 

Pejton je pažljivo razmatrao ovu izjavu. Ako čovek zaista nije bio ništa više od 
složenijeg robota — mašina komponovana na živim ćelijama a ne žicama i vakuumskim 
cevima — jednog će dana biti stvoreni još složeniji roboti. Kada bude došao taj dan, 
čovekova nadmoć će biti okončana. Zauvek. Mašine bi i dalje mogle da mu služe ali će 
svakako biti inteligentnije od svog gospodara. 

Bilo je vrlo tiho u velikoj prostoriji, krcatoj ormarićima sa analizatorima i relejnim 
pločama. Inženjer je pogledom fiksirao Pejtona; istovremeno, njegove ruke i hvataljke 
behu zaposlene opravkom. 

Pejton je počeo da se oseća beznadežno. Karakteristično: protivljenje ga je činilo 
odlučnijim nego ikad. Svakako mora otkriti kako je Inženjer sazdan, inače će čitav svoj 
život protraćiti u pokušajima da otkrije genij Tordarsena. 

Uzalud. Robot se u jednom skoku našao pred njim. 

»Ne možeš praviti planove protiv mene. Ako pokušaš da umakneš kroz ova vrata, 
baciću ti na noge ovaj pogonski uređaj. Moja verovatna greška na toj razdaljini je manja 
od pola centimetra.« 

Nije bilo mogućnosti skrivanja od analizatora misli. Tek što je plan oformljen u 
Pejtonovom umu, Inženjer se oglasi da ga zna. 

Obojica su bili iznenađeni napredviđenim događajem. 

Pola tone kostiju i mišića vinulo se kroz vazduh brzinom od četrdeset milja na sati 
odbacilo robota ka sredini prostorije. Zlatnožuta masa je liznula šupu i preteći zarežala. 

Robot je žestoko mlatarao hvataljkama. Njegov pad je bio propraćen zvukom 
lomljave i kidanja metala. 

Leo je zamišljeno legao kraj mašine i posmatrao je. 

Pejton nije mogao da shvati ovu sjajnu životinju koja se upustila u odbranu novog 
gospodara. 

»Ah, dobro moje momče!«, uzviknuo je veselo. »Drži ga tako?« 

Inženjer je polomio nekoliko svojih krupnijih udova a same hvataljke behu preslabe 
da učine ikakvu štetu. Pejton se još jednom uverio da je njegova torba sa alatom i 
priborom zaista neprocenjiva. Kada je završio sa poslom, Inženjer je zasigurno bio 
nesposoban za kretanje, premda Pejton nije dodirnuo nijedno od neutralnih kola. To je, 
u svakom slučaju, bilo mnogo bolje od ubistva. 

»Leo, sad si slobodan«, rekao je kada je obavio zadatak. Lav ga je pogledao sa 
poštovanjem i elegancijom. 

»Žao mi je što sam to morao da učinim«, reče Pejton licemerno, »ali se nadam da 
ćeš uvažiti moj pogled na stvari. Jesi li još uvek u stanju da govoriš?« 

»Da«, odgovori Inženjer. »Šta smeraš sada?« 

Pejton se osmehnu. Pet minuta ranije isto pitanje postavio je on robotu. Koliko je, 
upitao se, potrebno Inženjerovom blizancu da se pojavi na sceni? lako bi Leo mogao da 
se uključi u novu situaciju, drugi robot će svakako biti opomenut — i, možda, u stanju 
da im priredi neprijatnu osvetu. Mogao je, na primer, da isključi svetla. 

Sjajne cevi su se ugasile i u prostoriji je zavladao potpuni mrak. Leo je potmulo 
zarežao od straha. Više osećajući dosadu nego brigu, Pejton izvuče svoju baklju i zapali 
je. 

»Zaista mi to nije važno«, reče. 

»Možeš ponovo da upališ svetio. Sebe radi.« 

Inženjer ne reče ništa. Sjajne cevi se ponovo upališe. 

Kako se, pomisli Pejton, uopšte i možeš boriti protiv neprijatelja koji je u stanju da 
ti čita misli i posmatra te kako spremaš odbranu? Da, morao bi da izbegne promišljanje 
i kakve ideje koja bi ga dovela u neprijatan položaj, kao na primer — zaustavio se, u 
poslednji čas. Za trenutak je blokirao svoje misli, pokušavajući da integriše 
Armstrongovu omega-funkciju u svojoj glavi. Zatim je ponovo stavio sopstveni um pod 
kontrolu. 

»Pogledaj«, reče naposletku. »Želim da se nagodimo.« 

»Šta je to? Ne poznajem tu reč?« 

»Nije važno«, užurbano odgovori Pejton. »Predlažem sledeće: dopusti mi da 
probudim ljude koji su ovde pohranjeni, daj mi svoja fundamentalna kola i ja ću otići ne 
dotaknuvši ništa u gradu. Ti ćeš tako poštovati naređenja svojih graditelja i neće biti 
nikakve štete.« 

Ljudsko biće bi se tome svakako usprotivilo i pokušalo da raspravi o predlogu. Da, 
ali ne i robot. Trebalo mu je hiljaditi deo sekunde da odmeri svaku situaciju. 

»Vrlo dobro. Vidim iz tvog uma da nameravaš da se držiš dogovora. Ali šta znači reč 
'nagodimo'?« 

Pejton uzdahnu. 

»Nije važno«, reče smeteno. »To je samo jedna opšta ljudska fraza. Pretpostavljam 
da će tvoj... kolega... začas biti ovde?« 

»Ćekao je napolju neko vreme«, odgovori robot. »Hoćeš li moći da obuzdaš tog 
svog psa?« 

Pejton se nasmeja. Bilo bi previše očekivati da roboti poznaju zoologiju. 

»Hoću da kažem, lava« reče robot, ispravivši se čim je pročitao Pejtonovu misao. 

Pejton uputi Leu nekoliko reči i počeša ga po grivi. 

Pre nego što je uspeo da saopšti poziv, drugi robot se tiho dokotrlja u sobu. Leo 
zareža i pokuša da se povuče unazad ali ga Pejton umiri. 

Inženjer II beše u svakom pogledu duplikat svog kolege. Čak je na isti način 
prodirao u njegov um. 

»Vidim da želiš da ideš do sanjača« reče. »Sledi me.« 

Pejtona je već zamaralo stalno primanje naređenja. Zašto roboti nikada ne kažu: 
molim? 

»Sledi me, molim«, ponovi mašina istim bezličnim tonom. 

Pejton ga je sledio. 

Ponovo se našao u hodniku sa stotinama vrata sa znakom maka — ili je to bio sličan 

33 


hodnik? Robot ga je doveo do jednih vrata koja se ni po čemu nisu razlikovala od 
ostalih i zastao. 

Metalna ploča se bešumno otvorila i Pejton, pomalo nesigurno, koraknu u 
zamračenu sobu. 

Na kauču je ležao starac. Na prvi pogled izgledalo je da je mrtav. Naravno, njegovo 
disanje beše usporeno do najniže tačke. Pejton je buljio u starca. 

»Probudi ga«, naredio je robotu. 

Negde u zamršenim spletovima grada prestade bujica projektovanih misli. Svemir 
koji nije ni postojao pretvorio se u prah. 

Dva užarena oka, nalik očima luđaka, sijala su sa kreveta. Gledala su kroz Pejtona i 
dalje a sa tankih usana tekla je bujica zbrkanih reči koje Pejton nije mogao da razabere. 
Čovek je bez prestanka izvikivao imena koja su najverovatnije pripadala ljudima ili 
mestima iz sveta sna iz kojeg je tako naglo bio otrgnut. Bilo je to užasno i patetično. 

»Prestani!« viknu Pejton. »Sada si u stvarnosti!« 

Izgledalo je da su tek tada užarene oči prvi put ugledale Pejtona. Starac se pridiže 
sa užasnim naporom. 

»Ko si ti?« upita drhtavim glasom. A potom, pre nego što je Pejton uspeo da 
odgovori, starac nastavi slomljenim glasom. »To je košmar. Odlazi! Odlazi! Pusti me da 
se probudim« 

Pejton stavi ruku na mršavo rame. 

»Ne brini — budan si. Zar se ne sećaš?« 

Činilo se da ga čovek uopšte ne čuje. 

»Da, mora biti da je ovo košmar — sigurno. Ali zašto se budim? Nirane, Kresirore, 
gde ste? Ne mogu da vas nađem?« 

Pejton je stajao još neko vreme ali ništa što je činio ili govorio nije moglo da privuče 
starčevu pažnju. 

Sa novim bolom u srcu okrenuo se robotu. 

»Vrati ga natrag.« 


Poglavlje 7 


TREĆA RENESANSA 


Buncanje je lagano prestalo. Krhko telo se sručilo na kauč a naborano lice odjednom je 
postalo bezlična maska. 

»Jesu li svi ludi kao ovaj?« upitao je naposletku Pejton. 

»Ali on nije lud.« 

»Šta hoćeš time da kažeš? Naravno da jeste« 

»Mnogo je godina proveo u transu. Zamisli da si ti otišao u neku daleku zemlju, 
promenio način života u potpunosti i zaboravio sve što si ikada znao o svom 
prethodnom životu. O tom vremenu sada ne bi znao više nego o prvim danima života. 

Ako bi nekim čudom iznenada bio bačen u vreme, ponašao bi se upravo na takav 
način. Zapamti, njegov životni san njemu je savršeno realan i on je u njemu živeo 
mnogo godina.« 

Bilo je to dovoljno istinito. Ali kako je Inženjer mogao sve to da zna? Kako je došao 
do takvih uvida? Pejton je reagovao sa čuđenjem ali, kao i obično, nije imao potrebe da 
formuliše pitanje. 

»Tordarsen mi je ispričao o drugom danu, dok smo još zidali Komaru. Čak su i tada 
neki od sanjača bili dvadeset godina u transu.« 

»O drugom danu?« 

»Otprilike pet stotina godina, ranije, kako bi to ti rekao.« 

Ove su reči obrazovale čudnu predstavu u Pejtonovom umu. Mogao je vizuelno da 
zamisli usamljenog genija kako radi na tom mestu, među svojim robotima, možda bez 
ikakve pomoći u ljudskom obličju. Svi ostali odavno behu otišli u potragu za svojim 
snovima... 

Ali, Tordarsen je morao da nastavi, želja za stvaranjem još uvek ga je povezivala sa 
svetom. Morao je da završi delo. Dva inženjera, njegovo lično dostignuće nad 
dostignućima i možda najveći podvig elektronike, predstavljala su vrhunsku tvorevinu. 

Gubitak i nenadoknadiva šteta slomiše Pejtona. Štaviše, bio je ubeđen da delo 
genija ne treba da se ugasi već da bude podareno svetu — bez obzira što je ogorčeni 
genije napustio ovaj život. 

»Hoće li svi sanjači biti kao ovaj?« upitao je robota. 

»Svi, izuzev najnovijih. Oni još uvek mogu da se sete svojih prethodnih života.« 

»Odvedi me do jednoga od njih.« 

Naredna prostorija u koju su stupili besše identična drugim ali je telo na kauču bilo 
telo čoveka koji nije imao više od četrdeset godina. 

»Koliko dugo je ovde?« upita Pejton. 

»Došao je pre nekoliko nedelja. Ako izuzmemo tebe, prvi posetilac posle mnogo 
godina.« 

»Probudi ga, molim te.« 

Čovekove oči su se lagano otvorile. Nije bilo ni traga bolesti u njima već samo 
začuđenosti i tuge. A sekund kasnije do svesti mu očigledno dopre talas sećanja te se 
čovek napola pridiže i uspravi u sedeći položaj. Prve njegove reči behu sasvim razumne. 

»Zašto ste me dozvali natrag? Ko ste vi?« 

»Ja sam vas samo izbavio iz projektora misli«, objašnjavao je Pejton. »Želim da 
oslobodim sve koji mogu biti spašeni.« 

Čovek se gorko osmehnu. 

»Spašen? Od čega? Trebalo mi je četrdeset godina da bih se spasao od sveta a ti 
me sada ponovo uvlačiš u njega. Odlazi i pusti me na miru« 

Pejton, međutim, nije bio čovek koji se tako lako povlači. 

»Misliš da je taj tvoj svet bolji od realnosti? Zar nikada nisi poželeo da ga se 
oslobodiš?« 

Čovek se osmehnu. 

»Komara je za mene realnost. Svet mi nikada ništa nije pružio i zašto da mu se onda 
vratim? Ovde sam našao mir. To je sve što mi je potrebno.« 

Pejton se naglo okrete na peti i udalji se. Iza sebe je čuo kako sanjač, sa uzdahom 
zadovoljstva, ponovo pada na ležaj. Znao je kada je bio poražen. Takođe je znao i zašto 
je želeo da oživi ostale. 

Nije to bilo ni iz kakvog osećanja dužnosti — već zbog njegovog sopstvenog, 
sebičnog cilja. Želeo je da ubedi sebe da je Komara oličenje zla. Sada je znao da nije. 
Uvek će, čak i u utopiji, postojati ljudi kojima svet neće imati šta da ponudi osim patnje 
i razočaranja. 

A kako vreme prolazi, biće ih sve više i više. U mračnim periodima, hiljadama 
godina ranije, veći deo čovečanstva činili su raznovrsni nespretnjakovići. Uprkos sjajnoj 

budućnosti sveta, do nekih će tragedija uvek dolaziti — pa zašto onda osuđivati Komaru 
zbog toga što im nudi jedinu nadu za mir i spokoj stvo? 

Neće više preduzimati eksperimente. Njegova vlastita vera beše poljuljana. A i 
sanjači Komare ne bi mu nimalo bili zahvalni zbog njegovih muka. 

Ponovo se okrenuo Inženjeru. U poslednjih nekoliko minuta snažno ga je pritiskala 
želja da napusti grad ali je najvažniji posao još uvek stajao pred njim. Robot ga je, kao i 
obično, preduhitrio. 

»Imam ono što želiš«, rekao je. »Sledi me, molim te.« 

Put nije, kako je Pejton očekivao, vodio natrag do mašinskih nivoa, sa pravim 
lavirintima kontrolnih uređaja. Kada se put okončao, Pejton je ustanovio da se nalaze 
više nego ikada ranije, u maloj ovalnoj prostoriji za koju je pomislio da bi mogla da 
predstavlja stvarni vrh grada. 

Prozora nije bilo, ukoliko ploče, ugrađene u zidu, nisu bile providne na neki 
volšeban način. 

Bio je to kabinet i Pejton ga je razgledao sa jezom, shvatio je ko je u njemu radio 
nekoliko vekova ranije. Zidovi su bili pretrpani policama sa starim knjigama, knjigama 
koje pet stotina godina niko nije doticao. Izgledalo je kao da je Tordarsen napustio 
kabinet koji sat ranije. 

Na jednoj tabli, pričvršćenoj na zidu, nalazilo se čak i poludovršeno strujno kolo. 

»Izgleda kao da je bio prekinut», reče Pejton za sebe. 

»l jeste«, odgovori robot. 

»Zaista? Zar se nije pridružio ostalima kada te je dovršio?« 

Bilo je teško pretpostaviti da iza odgovora ne leže odgovarajuće emocije ali, robot 
je ponovo izgovorio reći istim onim bezličnim tonovima kao i uvek do tada. 

»Kad nas je dovršio, Tordarsen i dalje nije bio zadovoljan. On nije bio kao ostali. 
Često je govorio da je u građenju Komare našao sreću. Želeo je da se priključi ostalima 
ali bi se uvek događalo da je želeo još jednu korekciju. Tako je to trajalo sve do dana 
kada smo ga našli kako leži u ovoj sobi. Zaustavio se. 

Reč koju vidim u tvom umu je smrtali ja nisam mislio na nju.« 

Pejton je ćutao. Učinilo mu se da kraj velikog naučnika nije bio baš najplemenitiji. 
Gorčina koja je preplavila njegov život napokon ga je istrgla iz svega ovoga, poznavao je 
čistu radost stvaranja a od svih umetnika koji su došli u Komaru, on je bio najveći. 
Njegovo delo ipak neće biti uništeno. 

Robot je tiho kliznuo prema čeličnom stolu i jedna od njegovih štipaljki nestade u 
prvoj fioci. Kada se ponovo pojavi u vazduhu, Pejton ugleda u njoj obiman svežanj, 
ukoričen metalnim listovima. Robot bez reči predade knjigu Pejtonu. 

Drhtavim rukama on je otvori. 

Sadržavala je mnogo hiljada stranica retkog i neobično važnog materijala. 

Na prvom, praznom listu jedna čvrsta i puna samopouzdanja ruka 

beše napisala: 


ROLF TORDARSEN 
BELEŠKE O PODELEKTRONICI 


Započeto: drugog dana, trinaestog meseca, 2598. 


Ispod naslova se nalazilo još nešto teksta, teškog za čitanje i očito naškrabanog u 

ludačkoj žurbi. Kada je uspeo da ga pročita, Pejtona obli spoznaja brzinom rađanja zore 
na ekvatoru. 


Čitaocu ovih redova: 

Ja, Rolf Tordarsen, ne naišavši na razumevanje u svom sopstvenom dobu, šaljem 
ovu poruku u budućnost. Ako Komara još uvek postoji, onda ste sigurno videli moj ručni 
rad i izbegli zamke koje sam postavio za umove koji mu žele zlo. Vi ste ovlašćeni da ovo 
znanje obelodanite u svetu. Dajte ga naučnicima i recite im da ga mudro koriste. 

Prešao sam barijeru između čoveka i mašine. Oni sada moraju podjednako deliti 
budućnost. 


Pejton je pročitao poruku nekoliko puta i srce mu zaigra od radosti. Njegov davno 
umrli predak ispunjavao mu je dušu novim ponosom. 

Bila je to briljantna šema; na taj način i možda ni na koji drugi, Tordarsen je 
omogućio sebi da pošalje poruku kroz vekove, znajući da će ona dospeti samo u 
ispravne ruke. Upitao se da li je to bio Tordarsenov plan još u vreme kada se priključio 
Dekadentima ili je do njegovog stvaranja došlo kasnije, tokom vremena. Nikada neće 
saznati. 

Ponovo je pogledao na Inženjera i pomislio na svet u kome će jednog dana svi 
roboti raspolagati svešću i umom. Pokušao je da zamisli još dalju budućnost, da kroz 
maglu vremena koje dolazi uoči... Da, robot ne sme posedovati nijedno čovekovo 
ograničenje, nijednu njegovu slabost. Neće se dopustiti da njegovu logiku zamagle 
strasti, neće biti poljuljani sebičnim interesima i ambicijama. Robot i čovek će se 
dopunjavati. 

Prisetio se Tordarsenovih reči: »Oni sada moraju podjednako deliti budućnost«. 

A onda je prestao da sanjari. Sve bi ovo, ako bi se ikada i ostvarilo, moglo biti u 
dalekoj budućnosti, kroz nekoliko stoleća. 

Okrenuo se prema Inženjeru. 

»Spreman sam da krenem. Ali vratiću se jednog dana«. 

Robot mu se lagano došunjao iza leđa. 

»Ostani potpuno miran«, naredio je. 

Pejton je zbunjeno pogledao Inženjera. Odmah zatim primeti da se na tavanici 
ponovo pojavilo zagonetno ispupčenje pod kojim se našao kada je prvi put stupio u 
grad. 

»Hej!« uzviknuo je. »Ne želim...« 

Bilo je prekasno. Iza njega se nalazio zamračeni ekran, crnji od same noći dok se 
pred njim pružala čistina, sa šumom na rubu. Bilo je veče i zalazeće sunce je gotovo 
dodirivalo krošnje drveća. 

Odjednom je iza leđa začuo potmulo režanje, možda više nalik cviljenju: preplašeni 
lav ga je pogledom punim nepoverenja posmatrao iz šume. Leo, čini se, nije baš uživao 
u transferu. 

»Sve je gotovo, staro momče« rekao je Pejton, uveravajući saputnika. 

»Ne možeš da ih optužiš što su pokušali da nas se otarase što pre mogu. Na kraju 
krajeva, nismo ni prevalili nikakvu razdaljinu. Hajdemo — ne želim da noć provedem u 
SUmI«. 

Na drugom kraju sveta, grupa naučnika još nije bila svesna punog obima svog trijumfa. 


U Centralnom tornju Ričard Pejton II upravo je otkrio da njegov sin poslednja dva dana 
nije proveo sa svojim rođacima u Južnoj Americi. Bacio se na pripremanje govora 
dobrodošlice u čast povratka izgubljenog sina. 

Daleko nad Zemljom zasedao je Svetski savet i usvajao planove za doček i 
realizaciju Treće renesanse; međutim, uzrok svih nevolja nije ništa znao o tome — u tim 
trenucima to ga i nije mnogo zabrinjavalo. 

Pejton se lagano penjao hrastovim stepenicama, ostavljajući za sobom misteriozni 
ulaz čija je tajna i dalje bila skrivena od njega. Leo ga je sledio nekoliko koraka iza stalno 
se osvrćući i pritajeno režeći. 

Vratili su se na metalni put koji je vodio kroz aveniju kržljavih stabala. Bilo mu je 
drago što sunce još nije zašlo; noću će ova staza zračiti svojom sopstvenom 
radioaktivnošcu a siluete povijenog drveća neće izgledati baš prijatno naspram 
zvezdanog neba. 

Na zavijutku puta je zastao još jednom pogledao na lučni metalni zid sa jedinim, 
tamnim ulazom čiji je izgled bio varljiv. Činilo se da iz njega iščezava sav dotadašnji 
osećaj trijumfa. 

Znao je da sve dok bude živ neće zaboraviti ono što počiva iza tih zidova — divno 
obećanje mira i vrhovnog ispunjenja. 

Duboko u duši osećao je izvesnu pretnju — da će sva zadovoljstva i svi uspesi u 
spoljnom svetu izgledati uzaludno i ništavno naspram blaženstva Komare. Za trenutak 
ga je obuzela košmarna vizija samog sebe, slomljenog i starog, kako se istim ovim 
putem vraća da potraži zaborav. Slegnuo je ramenima i napustio tu misao. 

Ali, čim je ostavio ravnicu za sobom, njegove duhovne snage blago se podigoše i 
sabraše — ponovo je otvorio dragocenu knjigu i preleteo njenim stranicama sa mikro- 
tiskom, zaražen obećanjem koje je sadržavala. Pre mnogo vekova, spori karavani 
prolazili su tim putem, noseći zlato i slonovaču za Solomona Mudraca. Ali sve njihovo 
blago beše ništavno u poređenju sa ovom knjigom; sva mudrost Solomonova nije bila u 
stanju da predstavi civilizaciju kojoj je ova knjiga bila seme. 

Pejton je odjednom počeo da peva, što je činio vrlo, vrlo retko i izuzetno loše. 

Beše to stara pesma, tako stara da je poticala čak iz doba pre otkrića atomske 
energije, pre interplanetarnih putovanja, čak i pre prvih letova. 

Sigurno je imala veze sa izvesnim berberom iz Sevilje, bez obzira gde se ta Sevilja 
nalazila. 

Leo je stajao mirno što je duže mogao; potom se i on priključio pevanju. Duet nije 
bio previše uspešan. 

Kada se spustila noć, šuma i sve njene tajne nestadoše iza horizonta. Licem 
okrenutim zvezdama i sa Leom koji je stražario kraj njegovih nogu, Pejton je zaspao i 
spavao čvrsto i dobro. 

Ovog puta nije sanjao. 

Selo je ležalo među velikim crvenim stenama na oko hiljadu stopa visine i pet milja 
udaljeno od mora, do koga se stizalo stazom koja je krivudala ivicama brda. Niko iz 
Pitovog sela nikad nije ni išao dalje, mada je Pitov otac jednom, ribareći, naišao na 
muškarce iz drugog seoceta iza rta, koji se zarivao u more na nekih dvadeset milja 
prema istoku. Ukoliko ne bi pratila očeve do pećine pokrivene sindrom u kojoj su ležale 
barke, deca bi se pela još više, da bi se igrala »Starog Noa« ili »Pazi, oblaka pod crvenim 
stenjem koje je dominiralo nad njihovim domovima. Nisko žbunje je, nekoliko stopa 
više, ustupalo mesto šumi, stabla su prianjala uz lice kamena kao planinari uhvaćeni u 
nemogućoj pozi, a među njima su rasli žbunovi kupina, čiji su najkrupniji plodovi uvek 
bili zaklonjeni od sunca. U jeku sezone, kupine su predstavljale ukusnu, vrlo cenjenu 
poslasticu u nepromenljivom jelovniku sastavljenom od ribe. Bio je to, sve u svemu, 
skroman i jednostavan ali ipak srećan život. 

Pitova majka, visoka gotovo pet stopa, bila je razroka i hodala je pognuta, hrama- 
jući, ali su se i njeni najtrapaviji pokreti Pitu činili vrhuncem ljudske gracioznosti, a kada 
mu je pričala priče, što je obično činila petim danom u nedelji, njeno mucanje je u 
njemu ostavljalo čudesan utisak muzike. Naročito ga je opčinjavala jedna reč, »d-d-d- 
drvo«. »Šta je to?«, pitao bi, i ona se trudila da objasni. 2 Misliš hrast?« »Drvo nije hrast, 
ali hrast jeste d-d-drvo, kao i breza.« »Ali breza i hrast nisu isti. Svako može videti da se 
hrast razlikuje od breze, čak i izdaleka, kao pas i mačka«. »Pas i m-mačka su životinje«. 
Ona je, od ko zna kojih predaka, nasledila moć da uopšti stvari, za šta su on i njegov 
otac bili, uglavnom, nesposobni. 

Nije on bio glupo dete, nesposobno da se služi iskustvom. Sa malo napora, mogao 
je da se vrati četiri zime unazad, ali je najdalje čega se sećao bilo uronjeno u morsku 
maglu, koju vetar može za trenutak razvejati sa stene ili šumarka, ali samo da bi se 
odmah ponovo spustila. Njegova majka je tvrdila da ima sedam godina, ali je otac rekao 
da ima devet i da će posle još jedne zime biti dovoljno velik da se priključi posadi barke 
koju je otac delio sa rođacima (svi u selu su bili u nekakvim rodbinskim vezama). 
Moguće je da je njegova majka namerno smanjila njegove godine, kako bi odložila 
trenutak kada će morati da ode u ribolov sa muškarcima. Nije u pitanju bila samo 
opasnost — mada je svaka zima donosila nove smrti sa so-bom, tako da se veličina sela 
maltene nije menjala — razlog je više bilo to što je bio jedinac. (U selu su živele dve 
porodice, Tortovi i Foksovi, koje su imale više od jednog deteta, a Tortovi su imali 
trojke.)Kada dođe vreme da se Pit pridruži svom ocu, njegova majka će morati da moli 
decu drugih ljudi da joj beru kupine, ili da ih zaboravi, a ništa nije volela više od kupina 
sa kozijim mlekom. 

I tako, verovao je da provodi svoju poslednju jesen na suvom, i nije mnogo brinuo 
zbog toga. Možda je njegov otac bio u pravu što se tiče njegovih godina, jer je postajao 
mu žudeli za protivnikom starijim od sebe. Njegova družina sastojala se od četiri člana, 
od kojih je on trojici dodelio brojeve, jer je to činilo komande odsečenijim a disciplinu 
lakše sprovodivom. Četvrti član je bila sedmogodišnja Liz, primljena bez oduševljenja, 
ali vrlo korisna. 

Sastali su se medu ruševinama na kraju sela. Ruševine su oduvek bile tamo, i po 
verovanjima dece, a i odraslih, tu su se noću okupljali divovi. Pitova majka, koja je 
odnekud znala mnogo više od svih ostalih žena u selu, govorila je da joj je njena baba 
pričala o katastrofi koja je zadesila čoveka po imenu Noje, hiljadama godina pre — 

možda je to bio grom, možda ogroman talas (morao je biti visok najmanje hiljadu stopa 
da bi poplavio selo), ili je to bila kuga, kako kažu neke legende, koja je pobila stanovnike 
i ostavila ove ruševine zubu vremena. Da li su divovi bili duhovi preživelih ili umrlih, deci 
nikad nije bilo potpuno jasno. 

Ovogodišnje kupine su bile pri kraju, a ionako je sve žbunje u prečniku od jedne 
milje oko sela — koje se zvalo Dno, valjda zato što je ležalo pod nogama crvenim 
stenama — bilo već obrano. Kada su se svi okupili, Pit je predložio nešto nepojmljivo — 
predložio je da uđu na novu teritoriju u potrazi za voćem. 

Broj Jedan reče negodujući: »Ali, to nismo nikada radili«. On je oduvek bio 
starmalo dete. Imao je male, duboko usađene oči poput rupa što u kamenju dube 
kapljice vode; na njegovoj glavi gotovo da nije bilo kose i to mu je davalo izraz 
smežuranog starca. 

»Imaćemo neprilika ako to uradimo«, reče Liz. 

»Što ko za to mora da zna«, rekao je Pit, »kad ćemo se zakleti«. 

Selo je od pamtiveka tvrdilo da je njegova sva zemlja u polukrugu od tri milje, 
računajući od poslednje brvnare, iako je ova bila samo ruševina od koje su preostali 
samo temelji. Podrazumevali su svojom nepravilnu površinu vode koja je obuhvatala 
nekih dvanaest mora. Prilikom susreta sa čamcima iza rta, ta tvrdnja je zamalo dovela 
do svađe. Pitov otac je bio taj koji je uspostavio mir, pokazujući na oblake nagomilane 
na horizontu, naročito jedan, neverovatno preteći crn, tako da su se obe strane složile 
okrećući se ka kopnu, i ribari iz sela iza rta više nikad nisu plovili tako daleko od svojih 
kuća.(U ribolov se išlo po tmurnom, ili kristalno jasnom danu, ili čak i u noćima bez 
mesečine, kada su zvezde bile dovoljno skrivene. Jedino kada bi se nakupili oblaci, po 
opštem dogovoru, ribolova nije bilo.) 

»Šta ako sretnemo nekog?« pitao je Broj Dva. 

»Koga TAMO da sretnemo?« reče Pit. 

»Mora da postoji razlog«, reče Liz, »zbog koga nas ne puštaju da idemo tamo«. 

»Nema razloga«, reče Pit, »osim običaja«. 

»Da, to je samo običaj«, kaže Broj Tri šutnuvši kamen da pokaže kako mu je malo 
stalo do običaja. 

»Kome pripada ta zemlja?« pitala je Liz. 

»Nikome«, bio je to Pit. »Tamo ni nema nikoga«. 

»E, onda je to zemlja od nikoga«, Broj jedan je rekao to optužujućim glasom, 
gledajući tamo svojim vodnjikavim upalim očima. 

»U pravu si«, reče Pit. »Ničija je«. 

»Ali ja nisam mislio ono što si ti mislio«, odgovorio je Broj Jedan. »Misliš da tamo 
dalje ima kupina?« pitao je Broj Dva. On je bio razumno dete koje je htelo da se uveri 
da je rizik vredan truda. 

»Žbunje se nalazi skroz duž šuma«, rekao je Pit. 

»Otkud znaš?« 

»Bilo bi logično«. 

Tog dana mu se činilo čudnim što se toliko protive njegovom predlogu. Zašto bi 
sad odjednom kupine prestajale da rastu na granici njihove teritorije? Kupine nisu 
stvorene samo za stanovnike Dna. Pit upita: »Zar ne želite da ih berete još jednom, pre 
nego što stigne zima?« i oni su obesili glave, kao da su tražili odgovor od crvene zemlje 
na kojoj su mravi gradili puteve od kamena do kamena. Najzad, progovorio je Broj 
Jedan. »Niko nikad nije bio tamo«, kao da je to bilo najužasnije što je mogao da smisli. 

»Zato su kupine krupnije«, odgovorio je Pit. 

Broj Dva, pošto je razmislio, reče. »Šuma je tamo gušća a kupine vole, senku«. 

Broj Tri je zevnuo. »Ko šiša kupine? Toliko toga možemo uraditi. To je nova 
teritorija, zar ne? Hajde da je istražimo. Ko zna.. .« 

»Ko zna?« ponovila je Liz, uplašeno, i pogledala prvo Pita, a zatim i Broja Jedan, 
kao da bi ONI mogli znati. 

»Dignite ruke i glasajte«, reče Pit. On je digao ruku brzo i odlučno i uspelo mu je 
da preduhitri Broja Tri. Broj Dva ih je sledio, posle malo oklevanja; onda, videvši da je 
većina za to da se ide, Liz je oprezno ispravila ruku, ipak okrznuvši pogledom Broja 
Jedan. 

»A ti bi kući?« Pit se obratio Broju Jedan pobednički i sa olakšanjem. 

»Mora se zakleti i ovako i onako«, rekao je Broj Tri. »Inače...« 

»Ne moram ako idem kući«. 

»Moraš, ili ćeš nas tužiti«. 

»Baš me briga za vašu glupu zakletvu. To ne znači ništa. Mogu i da se zakunem i da 
vas opet tužim«. 

Nastupila je tišina. Ono troje je gledalo u Pita. Osnova njihovog međusobnog 
poverenja bila je uzdrmana iz temelja. Niko nikad nije pomislio na gaženje zakletve. 
Broj Tri je konačno predložio: »Hajde da ga prebijemo«. 

»Ne«, reče Pit. Znao je da tuča neće ništa resiti. Broj Jedan će svejedno otići kući i 
sve ispričati. Cela zamisao o skupljanju kupina bi propala pri pomisli na kaznu koja čeka 
kod kuće. 

»Do đavola«, reče Broj Dva. »Hajde da zaboravimo kupine i igramo se Starog 
Noja«. 

Liz je, kao prava devojčica, počela da cmizdri. »Hoću da berem kupine«. 

U međuvremenu, Pit je odlučio. Rekao je »Položiće zakletvu i ići će sa nama. Vežite 
mu ruke«. 

Broj Jedan je pokušao da pobegne, ali ga je Broj Dva sapleo. Liz mu je vezala 
zglobove gumicom za kosu praveći veliki čvor što je samo ona znala — ovakvim 
veštinama je i zaslužila ulazak u družinu. Broj Jedan je seo na izbočinu ruševine i 
podrugljivo ih gledao. »Kako da berem kupine sa zavezanim rukama?« 

»Bio si lakom i sve si pojeo. Nisi doneo kući nijednu." Naći će ti fleke na odelu«. 

»Joj kakve će batine dobiti«, reče Liz sa poštovanjem. »Kladim se da će ga tući 
golog«. 

»Sad smo 4:1«. 

»Sada ćeš se zakleti«, rekao je Pit. Odlomio je dve grančice i ukrstio ih. Svaki od 
ostala tri člana skupio je pljuvačku i premazao sva četiri kraja krsta. Onda Pit ugura 
vlažne krajeve drvceta u usta Broja Jedan. Reći su bile suvišne, ista misao je 
nepograšivo proletela glavama svih. »Oderite me živog ako progovorim. »Pošto su 
prisilili Broja Jedan, svako je ponovio isti ritual. (Niko nije znao otkuda takva zakletva, 
prenosila se s jedne na drugu generaciju. Jednom je Pit, a verovatno su i svi ostali 
uradili to nekad ležeći u krevetu, pokušao da sebi objasni ceremoniju zaklinjanja: 
možda je deljenje pljuvačke simbolizovalo deljenje života, kao kada se pomeša krv, a 
izgleda da je svetost zakletve nad krstom potvrđivana zato što je krst oduvek označavao 
sramnu smrt. 

»Ko ima parče užeta? reče Pit. 

Provukli su uže kroz Lizinu gumicu i postavili Broja Jedan na noge. Broj Dva je 
vukao uže, a Broj Tri ga je gurao otpozadi. Pit je vodio, uzbrdo prema šumi, a Liz je 
zaostajala. Nije mogla da se kreće brzo zbog užasno krivih nogu. Pošto je uvideo da 
ništa ne može promeniti, Broj Jedan je stvarao manje problema; zadovoljio se 
povremenim podsmevanjem i odugovlačenjem, što je značilo da su kasnili; pa su prošla 

gotovo dva sata pre nego što su stigli na ivicu poznate teritorije, na početku široke 
jaruge. Na njenoj drugoj strani je raslo drveće identično ovom, sa brezama okrenutim 
suncu na koje se još niko iz Dna nije popeo; u svim procepima kamenja i korenja su 
rasle kupine. S mesta na kom su stajali čak su mogli zamisliti izmaglicu sličnu jesenjoj 
magli kojom su bili obavijeni raskošni nedirnuti plodovi dok su se njihali u hladu. 


2. 


Ipak su oklevali pomalo pre nego što su počeli da se spuštaju; izgledalo je da Broj 
Jedan širi oko sebe zloban uticaj koji se kao zaraza širio na ostale. Čučnuo je na zemlju i 
podsmevao im se. »Znao sam da ne smete...« 

»Šta ne smemo?!« upita Pit, pokušavajući da poklopi njegove reči pre nego što 
puste korenje u glavama Broja Dva i Broja Tri ili Liz, i potkopaju ono malo klimave moći 
što su je još imali. 

»Te kupine ne pripadaju nama«, reče Jedan. 

»A kome onda pripadaju?« upita Pit, opazivši da Broj Dva gleda u Broja Jedan 
očekujući odgovor. 

Tri prezrivo reče. »Ko nađe njegovo je«, i šutnu kamen niz jarugu. 

»Pripadaju sledećem selu. Znate to isto kao i ja«. 

»A gde je sledeće selo?« upita Pit. 

»Negde jeste.« 

»Po svemu sudeći, ni nema sledećeg sela«. 

»Ima ga. To svi znaju. Ne možemo mi biti jedini — mi i Dve Reke«. Tako su zvali 
selo iza rta. 

»Jesi li siguran?« reče Pit. Njegove misli dobiše krila. »Možda smo mi jedini. 
Možda bismo mogli da se uspnemo tamo i da idemo i idemo zauvek. Možda je svet 
prazan«. Osećao je da su Broj Dva i Liz napola pridobijeni — a Broj Tri je ionako bio 
beznadežan slučaj; njega ništa nije moglo zabrinuti. Ipak, ako bi mogao da bira, svoje 
saputnike, pre bi izabrao Broja Tri sa svojim baš-me-briga karakterom od starmalih 
pravila Broja Jedan ili od avantura operisanog Broja Dva. 

Broj Jedan reče: »svi ste poludeli«, i pogleda prema dolini. »Ne možemo mi biti 
jedini koji žive. To svi znaju.« 

»Što da ne? reče Pit. »Ko zna?« 

»Možda su kupine otrovane« reče Liz. »Možda će nas spopasti grčevi. Možda je 
opasno. Možda ima divova.« 

»Verovaću u divove kada ih budem video«, reče Pit. Znao je koliko je plitak njen 
strah, želela je samo da je uteši neko snažniji od nje. 

»Mnogo brbljaš«, reče Broj Jedan, »a ništa ne umeš da središ. Što nam nisi rekao 
da ponesemo korpe ako idemo u branje?« 

»Šta će nam korpe. Imamo Lizinu suknju.« 

»Onda će Liz kod kuće isprašiti što je uflekala suknju.« 

»Neće ako bude puna kupina. Veži suknju, Liz.« 

Liz ju je vezala, sa košarom ispred i čvorom tačno ispod početka malog okruglog 
dupeta. Dečaci su je gledali, zainteresovani za pričvršćivanje. »Sve će ti poispadati«, 
reče Broj Jedan. »Treba da skineš suknju i napraviš od nje džak.« 

»A kako da se verem noseći džak? Nemaš pojma, Broju Jedan. To se lako 
pričvrsti.« Čučnula je, s dupetom naslonjenim na pete, vezujući i zavezujući čvor dok se 
nije uverila da je siguran. 

»Sad silazimo«, reče Broj Tri. 

»Ne dok ja ne izdam naređenje. Broju Jedan, oslobodiću te ako obećaš da nećeš 
stvarati neprilike.« 

»Stvaraću puno neprilika.« 

»Brojevi Dva i Tri, preuzimate odgovornost za Broja Jedan. Vi ste, dakle, straža, 
Ako dođe do naglog povlačenja, slobodno ostavite zatvorenika za sobom Liz i ja idemo 
u izvidnicu.« 

»Što baš Liz«, reče Broj Tri. »Ona je žensko.« 

»Šta da nam treba špijun? Ženski špijuni su najbolji. Uostalom, niko neće istući 
žensko.« 

»A ako hoće?« trzajući dupetom, upita Liz. 

»Hoću JA da budem u izvidnici«, reče Tri. 

»Ni ne znamo još ko je u izvidnici. Možda sad ONI nas posmatraju dok se mi 
preganjamo. Možda nas mame iz pozadine, pa će nas napasti iznenada.« 

»Bojiš se?« reče Broj Jedan. »Zecu plašljivi! Zecu plašljivi!« 

»Ne bojim se, ja sam komandant, odgovaram za družinu. Slušajte svi, u slučaju 
opasnosti zazviždite jednom kratko. Ostanite gde ste. Ne mrdajte. Ne dišite. Dva kratka 
zviza znače — napuštaj zatvorenika i povlačenje duplom brzinom. Dugačak zvižduk 
znači da je blago pronađeno, sve u redu, dođite što pre. Svima je jasno?« 

»Aha«, reče Broj Dva, »a ako se izgubimo?« 

»Ostani gde si i čekaj zvižduk.« 

»Zamisli ON zvizne — da nas zbuni?« pitao je Broj Dva, s nožnim prstom uperenim 
u Broja Jedan. 

»Ako se usudi, začepi mu gubicu. Začepi je tako da je više ni ne otvori.« 

Pit je otišao do ivice platoa i pogledao nadole, tražeći najbolji prolaz kroz šipražje; 
stene su bile visoke gotovo trideset stopa. Liz je stajala pored njega stiskajući ivicu 
njegove košulje.»Ko su ONI?« prošaputala je. 

»Stranci.« 

»Ne veruješ u divove?« 

»Ne.« 

»Kad ja mislim na divove, tresem se — ovde«, stavila je ruku na mali golišavi 
Venerin breg svezane suknje. 

Pit reče: »Počećemo između ovih strukova koprive. Pazi, kamenje je klimavo a ne 
smemo napraviti ni šum.« Okrenuo se ka ostalima, koji su ga gledali sa divljenjem, 
zavišću i mržnjom (to je bio Broj Jedan). »Čekajte dok ne vidite da se penjemo 
suprotnom stranom. Onda se spustite«. Pogledao je u nebo. »Invazija počinje tačno u 
podne«, objavio je svečano kao da se radi o istorijskom trenutku presudnom za 
nastanak sveta. 


3. 


»Da zviznemo sada?« predložila je Liz. Dosad su stigli na pola puta uzbrdo na 
suprotnoj strani, jedva dišući od trčanja. Strpala je kupinu u usta i dodala: »Što su 
slatke. Slađe od naših. Da počnem da skupljam? »Butine i dupe bili su joj izgrebani 
trnjem i zamazani krvlju boje soka od kupina. 

Pit reče: »Zašto, viđao sam i bolje na našoj teritoriji. Zar ne vidiš, ni jedna jedina 
nije ubrana. Niko ne dolazi ovamo. Ove nisu ništa u odnosu na one koje ćemo naći 
dublje. One rastu godinama i godinama i godinama, i ne bih se iznenadio ako 

upadnemo u šumu sa žbunjem kupina visokim kao drveće i kupinama velikim kao 
jabuke. Ostavi ove sitne njima, ako im se sviđaju. Mi ćemo se popeti još i naći pravo 
blago. »Dok je govorio, čuo je škripu koraka ostalih i kotrljanje kamenčića, ali se ništa 
nije videlo zbog gustog šipražja oko drveća. 

»Volela bih da nađemo pravo blago, a ne samo kupine.« 

»Možda ćemo naći i pravo. Niko ovo nije istraživao pre nas.« 

»A divovi?« Lizin glas je podrhtavao. 

»To su bajke za decu. Kao Stari Noe i njegova barka. Divovi ne postoje.« 

»Ni Noe?« 

»Što si klinka.« 

Peli su se i peli kroz breze i šipražje, i buka od ostalih je ostajala iza njih. Ovde je 
drugačije mirisalo: vruće i vlažno i teško, neuporedivo sa slanim mirisom mora. Onda se 
drveće i žbunje razredilo, i stigli su do vrha brda. Kada su se osvrnuli, Dno se nije videlo, 
zaklonjeno grebenom, ali su zato kroz drveće mogli nazreti plavu traku, kao da je more 
odjednom neverovatno poraslo. Naglo su okrenuli glave i zagledali se u nepoznatu 
zemlju koja se pružala pred njima. 


4. 


»To je kuća«, reče Liz. »To je ogromna kuća.« 

»Nemoguće. Kad si ti videla ovoliku kuću — ili tog oblika?« Ali i sam je znao da je 
Liz u pravu. Ovo je stvorio čovek, ne priroda. Tu su nekad žive li ljudi. 

»Kuća za divove«, uplašeno reče Liz. 

Pit je legao potrbuške i pogledao preko ivice jaruge. Među crvenim stenama, 
stotinu stopa ispod njih, prostirala se dugačka građevina, ponegde se jedva nazirući od 
žbunja i mahovine u koju je obrasla — gubila se van njihovog vidika, drveće se smestilo 
na krovu, a duž dva ogromna dimnjaka pele su se iva i puzavica. Nije bilo dima, niti 
ikakvog traga mogućih stanovnika; samo su se ptice uznemirile, verovatno preplašene 
njihovim glasovima i jato čvoraka izlete iz dimnjaka i nestade na horizontu. 

»Hajdemo nazad«, prošaputa Liz. 

»Ne možemo sada«, reče Pit. »Ne boj se. To je samo ruševina. Šta fali ruševinama? 
Uvek smo se igrali na njima.« 

»Ali od ove se bojim. Nije kao one u Dnu.« 

»A nije ni Dno ceo svet«, reče Pit. To je bila objava dubokog uverenja koje nije 
imao s kim da podeli. 

Velika građevina je bila nakrivljena tako da su gotovo mogli viriti u otvor jednog 
dimnjaka, kao kroz rupu u zemlji. »Sići ću dole da pogledam, ali ću prvo ispitati teren«, 
reče Pit. 

»Je I'da zviznem?« 

»Ne još. Ostani tu za slučaj da stignu ostali.« 

Pažljivo je krenuo duž izbočine. Ispod njega, čudna građevina — ni kamena ni 
drvena — prostirala se na više od hiljadu koraka, negde skrivena, negde zaklonjena 
drvećem, ali u pravcu kojim je išao litica je bila gola, pa je mogao da razgleda veliki zid 
kuće, ne ravan nego zaobljen, kao riblji trbuh ili... Zastao je za trenutak, gledajući ga 
pažljivo: oblik zida je predstavljao nenormalno uvećanje nečega što mu je bilo poznato. 
Zamišljeno se pomerio, prisećajući se stare legende od koje je nastala njihova omiljena 
igra. Posle stotinjak koraka, opet se zaustavio, izgledalo je kao da je neko baš na tom 
mestu izdigao kuću ogromnim rukama i prepolovio je. Odozgo ju je lepo video kroz 

procep između dva dela kuće, celu izloženu sprat po sprat — mora da ih je bilo pet, 
šest, sedam na kojima je sve delovalo mrtvo, osim žbunja i lepeta krila. Mogao je 
zamisliti dugačke holove čiji su se krajevi gubili u tami, i palo mu je na pamet kako bi svi 
stanovnici Dna mogli živeti u jednoj jedinoj prostoriji, sve sa svojim životinjama i 
ribarskom opremom. Zapitao se, koliko li je hiljada ljudi nekada živelo ovde? Nikad nije 
pomišljao da ih na svetu ima tako mnogo. 

Kada se kuća raspala — kako? — jedan deo je odbačen nagore, ukoso, tako da se 
svojom ivicom naslanjao na greben, samo nekih pedeset stopa od Pita, pa mu je 
preostajalo samo da skoči nekoliko koraka niže i da nastavi istraživanje na krovu 
građevine. Na njemu su se ponovo razvijala stabla, koja su stvarala blagu padinu. Nije 
znao šta još tu traži, a nagli osećaj usamljenosti, bespomoćnosti i tajanstvenosti velike 
kuće naterao ga je da stavi prste u usta i zazviždi ostalima. 


5. 


I oni su bili zapanjeni i da Broj Jedan nije nastavio sa podsmehom, verovatno bi 
odlučili da odu nazad sa tajnom o kući zaključanom u mislima zajedno sa željom da se 
jednog dana vrate. Ali Broj Jedan je rekao: »Mamine maze, kukavice...« i otpljunuo 
prema kući, i Broj Tri je prekinuo tišinu: »Šta čekamo?«. Pit je morao da reaguje brzo, 
ako je želeo da i dalje bude vođa. Verući se s grane na granu drveća koje je raslo na 
zaravni pod grebenom, stigao je na šest stopa od krova i skočio. Dočekao se na kolena, 
osećajući pod sobom površinu hladnu i glatku poput ljuske od jajeta. Četvoro dece ga je 
pratilo pogledom i čekalo. 

Krov je bio nagnut toliko da je morao da se spušta vrlo oprezno, na dupetu. Na 
kraju nagiba bila je druga kuća, izgrađena na krovu ove, i tek sada, sedeći, shvatio je da 
građevina nije bila jedna kuća nego niz njih izgrađenih jedna na drugoj, a iznad najviše 
pomaljao se ogroman dimnjak. Znajući da je cela kuća bila prepolovljena, pazio je da ne 
sklizne prebrzo i ne sleti u procep. Nijedno dete ga nije sledilo; bio je sam. 

Iznad glave mu se nalazio svod od nepoznatog materijala, a ispod njega se širila 
crvena stena razdvajajući ga na dva dela. Kao da su planine ipak pobedile: ma koliko da 
je čvrst materijal od koga čovek gradi svoj dom, planine su jače. Odmarao se odupirući 
se nogama o stenu i gledao u širok procep pod sobom, gde je udarila stena i raspolovila 
kuće; sam prosek, širok mnogo koraka, bio je premošćen palim drvetom, i mada se dole 
jedva šta naziralo, Pit je imao istovetan osećaj kao i gore, da gleda u nešto duboko 
poput mora. Zašto je gotovo očekivao da će ugledati ribe kako plivaju dole? 

Rukom se pridržavajući za izbočine na crvenoj steni, uspuzao se nagore, i 
prestravio se susrevši dva nepomična oka, koja su ga odmeravala sa nekoliko stopa 
udaljenosti. Kada se ponovo pomerio, shvatio je da pripadaju veverici boje stene; 
okrenula se bez žurbe ili straha, podigla dugački rep i ljupko se izmakla pre nego što je 
preskočila u hol ispred njega. 

Hol — to je stvarno bio hol, shvatio je dok je puzio preko palog drveta, a ipak je 
prvi utisak bio da se nalazi u šumi, sa drvećem raspoređenim po čovekovoj zamisli. Bilo 
je moguće hodati po površini, mada je sve bilo zatrpano crvenim kamenjem koje je tu i 
tamo probilo popločani pod. Drveće u stvari, nije, bilo drveće, nego drveni stubovi na 
kojima su se još nazirali ostaci omotača, ali su ipak celom dužinom bili izdubljeni 
rupama od crva i obavijeni ivom koja se pela skroz do krova, da bi se tamo provukla 
kroz veliku pukotinu na tavanici i pobegla. Odasvud se osećao miris biljaka i buđi, a duž 
cele sale bile su poređane male humke slične šumskim grobovima. 

Šutnuo je nogom jednu humku, i ona se začas raspala i stopila sa ubuđalom 
mahovinom koja ju je prekrivala. Oprezno je uvukao ruku u raskvašeno zelenilo i 
izvukao podupirač od trulog drveta. Krenuo je napred i pokušao ponovo sa dugačkom, 
zaobljenom humkom pokrivenom zelenilom i visokom gotovo do grudi — ni nalik na 
obične grobove — i ovoga puta je nabio nožni palac na nešto i trgao se od bola. Zelenilo 
nije imalo korenja, mada se pružalo od grobova preko poda do humke, pa mu nije bilo 
teško da raščisti lišće i žile. Ispod njih je ležala kamena ploča u mnogo divnih boja — 
zelenom, ružičastom, crvenom poput krvi. Obišao je oko nje, brišući joj usput lice, i 
onda je najzad otkrio pravo blago. Za trenutak mu nije bilo jasno čemu su mogle služiti 
te poluprovidne stvarčice; stajale su složene iza smrvljene pregrade, uglavnom 
pretvorene u zeleni krš, osim nekoliko nedirnutih, mada potamnelih primeraka. Njihov 
oblik je govorio da su nekad bile posude za piće, napravljene od materijala 
neuporedivog sa neobrađenom glinom na koju je navikao. Dole na podu je, razbacano, 
ležalo na stotine tvrdih okruglih predmeta sa otisnutom ljudskom glavom u sredini 
slično onima koje su njegovi baba i deda otkopali u ruševinama Dna — predmeti 
beskorisni osim što se pomoću njih mogao nacrtati savršen krug a mogle su da posluže i 
su značaj i vrednost svih starih stvari — jer je na svetu bilo tako malo napravljenih stvari 
starijih od nekog starca. Za trenutak je poželeo da prigrabi otkriće samo za sebe, ali za 
šta bi mu onda služilo? Fote su bile bezvredne ako bi ih sakrio u jami; pa je dozvao 
ostale ponovo stavljajući dva prsta na usne. 

Čekajući da mu se ostali pridruže, seo je na kamenu ploču duboko zamišljen, 
prisećajući se svega što je dosad video, a naročito velikog zida nalik na riblji trbuh. Cela 
kuća je izgledala kao ogromna riba bačena na kamenje da umre, ali kakva je to riba i 
kakav talas trebalo da budu. 

Deca su stigla klizajući se po krovu, Broj Jedan još uvek vezan između svojih 
stražara; s vremena na vreme su uzvikivali od uzbuđenja ili oduševljenja, zaboravivši 
svoj strah kao lanjski sneg. Onda su se uspentrali uz crvenu stenu, prejahali truplo i 
spoticali se u praznom prostoru hale, poput insekata uhvaćenih pod šoljom. 

»Ima blaga za vas«, reče Pit ponosno i godilo mu je što su zabezeknuti prizorom, 
toliko da je čak i Broj Jedan zaboravio da se smeška i konopac kojim je bio vezan pade 
na zemlju. Najzad, progovorio je Broj Dva: 

»Jeee! Ovo je bolje od kupina« 

»Napunite Lizinu suknju fotama. Podelićemo ih posle.« 

»Hoće li i Broj Jedan da dobije koju?« pitala je Liz. 

»Ima ih dovoljno za sve«, reče Pit. »Pustite ga«. 

To je bio pravi trenutak za velikodušnost, a ionako su im bile potrebne sve ruke. 
Dok su ostali skupljali fote, otišao je do jedne od velikih rupa u zidu koje su nekad 
sigurno bili prozori, možda prekriveni slamom kao u Dnu, i pogledao u daljinu. Brda su 
se dizala i spuštala; more je bilo tamno i uzburkano. Nigde nije bilo ni traga selu, čak ni 
ruševinama. Ispod njega je nestajao veliki crni zid kriveći se; mesto na kome se spajao 
sa zemljom bilo je sakriveno krošnjama drveća koje je raslo u dolini. Setio se stare 
legende i igre koje su se igrali kod ruševina: »Noje je sagradio barku. Kakvu barku? 
Barku za sve zveri i Brigit takođe. Kakve zveri? Velike kao medved i medvedica i Brigit 
takode...« 

Odjednom je nešto zapevalo visokim tonom a zatim je nastupila tišina. Okrenuo se 
i video da Broj Tri petlja oko jedne humke — druge po veličini u holu. Podigao je sa 
zemlje dugačku kutiju punu dirki koje su u selu nazivali dominama, ali svaki put kada bi 
dotakao jednu, ona bi otpevala drugim tonom, a kada bi je ponovo dodirnuo bila bi 

nema. Broj Dva se ponadao još većem blagu, ali je rovareći po gomili samo zakačio 
zarđale žice i propisno se izgrebao. Iz kutije je bilo nemoguće izvući još jedan zvuk, i 
nikom nikada nije postalo jasno zašto im se u početku učinilo da im peva. 


6. 


Nikada im se nijedan, makar i letnji dan, nije učinio duži. Sunce se, naravno, duže 
zadržavalo ovde na visokoj zaravni, i oni nisu imali ni najmanju predstavu o tome u 
kolikoj je meri mrak dotad prekrio šume i doline ispod njih. U kući su se nalazila dva 
uska hodnika kojima su se spuštali, saplićući se ponekad po ispucalom podu — Liz kao i 
uvek poslednja, zbog fota koje su pretile da poispadaju iz suknje. Hodnici su bili oivičeni 
sobama, punim neobičnih, pričvršćenih, potamnelih predmeta čija je svrha ostala 
nerešiva zagonetka, a koje su bile prostrane dovoljno za po jednu porodicu iz Dna. 
Onda je došao još jedan veliki hol, ovoga puta bez stubova, sa širokim okruglim 
udubljenjem u podu oivičenim raznobojnim kamenjem. Bilo je nagnuto tako da je na 
jednom kraju bilo duboko deset stopa, a na drugom dovoljno plitko da su mogli 
uskočiti, pravo na tepih od uvelog lišća i suvih grančica, koje su naneli zimski vetrovi, 
prekriven ptičjim izmetom kao uprljanim snegom. 

Kraj trećeg hola je bio završetak zgrade, i tamo se, ispred svih, u delićima i 
parčićima iznenada pojavilo petoro dece fiksirajući ih pogledima, sa prepolovljenim 
licima, otkinutim glavama, kolenima odvojenim od stopala kao da ih je mesar isekao 
svojom satarom. | oni su buljili u strance, neko je čak preteći podigao ruku — bio je to 
Broj Tri. Istovremeno je jedno od one dece podiglo svoju kao odgovor. Bitka je bila na 
pomolu; bilo je olakšanje pronaći prave neprijatelje u ovom napuštenom svetu, pa su 
krenuli napred oprezno kao mačke, Liz u pozadini, a na drugoj strani se nalazila 
devojčica čija je suknja bila istovetno vezana, kao da je i ona nosila fote, sa istim malim 
prorezom pod bregom ispod stomaka, ali lica unakaženog zelenim osipom i bez jednog 
oka. Stranci su pokrenuli svoje ruke i noge, ali su još uvek bili prilepljeni za zid, i sekund 
kasnije su se dodirivali nosevima, a pod rukama nije bilo ničeg osim glatkog hladnog 
zida. Povukli su se, opet navalili i opet se povukli: ovo je za njih bilo potpuno 
neobjašnjivo. Bez reči, zabezeknuti, povukli su se do stepeništa koje je vodilo na niži 
sprat, osluškujući i zverajući okolo, dok su im glasovi odzvanjali u nepomućenoj tišini; 
ipak su se bojali mraka, sad kada je strana planina presekla sunčeve zrake, pa su pobegli 
derući se prkosno i trčeći dugačkim hodnicima gde je još dopiralo nešto svetlosti, sve 
dok se nisu zaustavili da se zajedno odmore na velikom stepeništu koje je vodilo na 
gore ka dnevnom svetlu ispred ogromnog dimnjaka. 

»Hajdemo kući«, reče Broj Jedan. »Ako ne krenemo, uhvatiće nas mrak.« 

»Samo da se zna ko je kukavica«, reče Broj Tri. 

»To je samo kuća. Jeste da je velika, ali je ipak samo kuća.« 

Pit reče: »nije kuća«, i svi ga pogledaše zapanjeno. 

»Nego šta je?« upita Broj Dva. 

»To je barka«, reče Pit. 

»Ti si lud. Ko je ikada video ovoliku barku?« 

»Ko je video ovoliku kuću?« upita Liz. 

»Šta radi barka na vrhu planine? Šta će joj dimnjaci? Za šta će joj fote? Otkad 
barke imaju sobe i hodnike?« bombardovali su Pita pronicljivim zamerkama, valjda 
trudeći se da ga dozovu pameti. 

»To je Nojeva barka«, reče Pit. 

»Ti si pošašavio«, reče Broj jedan. »Noje je igra. Ne postoji nikakav Noje!« 

»Otkud znaš. Možda je živeo pre hiljadu godina. | ako je vodio sve životinje sa 
sobom, morao je da ima i kaveze za njih. Možda ono nisu sobe duž hodnika; možda su 
kavezi.« 

»A rupa u podu? Šta će mu?« 

»Smislio sam i to. Možda je to bio rezervoar za vodu. Zar ne shvatate, morao je 
negde da drži punoglavce i pacove.« 

»Ja ne verujem«, kazao je Broj Jedan. »Kako bi barka dospela dovde?« 

»Kako je dospela kuća? Znaš priču. Voda ju je donela dovde, onda se povukla i 
ostavila je.« 

»Je li onda Dno bilo na obali?« pitala je Liz. Zinula je češući se po dupetu 

»Dno tada nije ni postojalo. To je bilo davno.« 

»Možda ima pravo«, reče Broj Dva. Broj Tri nije rekao ništa; počeo je da se penje 
prema krovu, ali je Pit potrčao i prestigao ga. Svetlo je padalo gotovo ravno preko 
vrhova brda koja su podsećala na talase, i izgledalo je kao da na svetu nema nikoga 
osim njih. Veliki dimnjak, visoko iznad njihovih glava, bacao je senku nalik na širok, crn 
put. Gledali su u njegov vrh poguren ka litici, ćuteći, zapanjeni snagom i veličinom. 
Onda je progovorio 

Broj Tri: »Stvarno veruješ u to?« 

»Mislim da verujem.« 

»A šta je sa drugim igrama? ,Pazi, oblak'?« 

»Možda je to onaj oblak od koga se Noje uplašio.« 

»Ali gde su svi nestali? Nema leševa.« 

»Ne treba da ih bude. Seti se igre. Kada se voda povukla, dvoje po dvoje je silazilo 
sa barke dok svi nisu sišli.« 

»Sem vodenih pacova. Voda se prebrzo povukla i jedan se udavio. Morali smo 
naići na njegov leš.« 

»To je bilo tako davno. Pojeli su ga mravi.« 

»Nisu mogli da pojedu kosti.« 

»Otkriću ti šta sam video — u onim kovčezima. Nisam nikom rekao da se Liz ne bi 
uplašila.« 

»Šta si video?« 

»Zmije.« 

»Ne njih!« 

»Da, njih. I sve su se okamenile. Sklupčale su se po podu, šutnuo sam jednu tešku 
kao one kamene ribe što su našli iznad Dna.« 

»Onda je sve jasno«, reče Broj Tri, a potom su zaćutali, odmeravajući značaj svog 
otkrića. Iznad njihovih glava, između njih i ogromnog dimnjaka, uzdizala se još jedna od 
tog brda kuća, sa koje su padale lestvice. Na sredini kuće, nekih dvadeset stopa uvis, 
stajao je besmisleni crtež tamno žute boje. Pit je zapamtio oblik da bi ga kasnije u 
prašini nacrtao svom ocu koji mu, unapred je bio siguran, nikad neće poverovati, 
misleći da su fote — jedine dokaze — iskopali u ruševinama na ivici Dna. Crtež je bio 
otprilike ovakav: 

»Možda je to mesto u kom je Noje živeo«, šapnuo je Broj Tri, zureći u crtež kao da 
je on bio ključ vremena o kom se ispredaju legende, i bez ijedne reći obojica su počeli 
da se penju lestvicama, upravo u trenutku kada su se ostala deca uspentrala na krov. 

»Hej, kuda ćete?« zvala ih je Liz, ali se nisu osvrnuli. Tanka žuta buđ im se lepila za 
dlanove dok su se peli i peli. 

Ostali su pristigli brbljajući a onda su videli čoveka i zaćutali. 

»Noje«, reče Pit. 

»Div«, reče Liz. 

Bio je to čisti beli kostur, čija se lobanja skotrljala do ramena i tamo ostala kao da 
je uredno složena na polici. Svuda unaokolo su se nalazile fote sjajnije i tanje od onih iz 
hola, a lišće je popadalo po skeletu tako da su imali utisak da spava opružen u travi. 
Preko slabina mu je, kao da se stidi, ležalo parče plave tkanine koje su ptice nekako 
preskočile gradeći svoja gnezda, ali kada ga je Liz podigla, raspalo se u sitan prah. Broj 
Tri je koracima premeravao dužinu skeleta. Rekao je: »Bio je visok gotovo šest stopa.« 

»Ipak je BILO divova«, reče Liz. 

»l igrali su se fota«, dodade Broj Dva, kao da ga je to uverilo u njihovu ljudsku 
prirodu. 

»Trebalo bi da ga vidi Mesec«, reče Broj Jedan, »to bi ga malo spustilo na zemlju«. 
Mesec je bio najviši čovek za koga se ikad znalo u Dnu, a ipak je bio za dobru stopu niži 
od položenih belih kostiju. Stajali su oko kostura, oborenih pogleda, kao da su se stideli 
nečega. 

Broj Dva naglo prozbori: »Kasno je. Ja idem kući«, i prokrči sebi put do lestvica. Za 
njim su kaskali Broj Jedan i Broj Tri, kojima je bila potrebna samo koja sekunda za tu 
odluku. Neko je smrvio fotu pod stopalom. Niko se nije sagnuo da pokupi ni njih niti 
neki drugi neobični predmet od onih koji su izvirivali ispod lišća. Ovde nije bilo blaga za 
osvajanje: sve je pripadalo mrtvom divu. 

Već na vrhu lestvica, Pit se okrenuo da vidi šta je sa Liz. Čučeći na bedrima kostura, 
njeno dupe se pomeralo gore-dole kao kod sjedinjavanja. Vratio se unutra i shvatio da 
plače. 

»Šta ti je, Liz?« upitao ju je. 

Pokrenula se u pravcu zjapeće vilice. »Lep je«, rekla je. »Tako je lep. I još je div. 
Zašto više nema divova?« počela je da kuka kao mala starica na pogrebu. »Visok je šest 
stopa«, drala se, preterujući pomalo, »i ima divne prave noge. Niko u Dnu nema prave 
noge. Zašto više nema divova? Pogledaj ta predivna usta sa svim zubima. Ko još u Dnu 
ima takve zube?« 

»Ti se lepa, Liz«, reče Pit, petljajući se oko nje, trudeći se iz sve snage da mu kičma 
bude prava kao kosturova, preklinjući je da se osvrne na njega, ljubomoran na prave 
bele kosti na podu i osećajući prvi put ljubav prema malom krivonogom stvorenju koje 
se bacakalo tamo-amo. 

»Zašto više nema divova?« ponovila je po treći put, dok su joj suze klizile preko 
skorelog ptičjeg izmeta na licu. On se pokunjeno odvukao do prozora i pogleda napolje. 
Ispod njega, crvena stena je prepolovila pod, i na kosini krova još se videlo troje dece 
kako pužu prema litici; nezgrapni, nepravilnih udova, kretali su se kao male krabe. 
Pogledao je svoje zakržljale nepravilne noge i ponovo čuo nju kako jeca kao da je 
propao ceo svet. 

»Visok je šest stopa i ima divne prave noge.« 

Prevod s francuskog: 


»Još malo kafe, doktore.« 


Poželeo sam načas da odbijem njenu ponudu. Kafa je, pre svega, bila odvratna, 
imala je ukus čaja i ulja. Upozorila me je. »Volite li kafu?... dobru kafu? jer ja kuvam 
veoma jaku kafu...« 

Sve je to propratila snažnim klimanjem glavom i blistavim osmehom dvostruke 
vilice »made in socijalno osiguranje« koja je uz to i podrhtavala... Tako je to, uostalom. 
.. | pored tih malih nedostataka, gospoda Šimtot je bila sasvim pristojna osoba, mada 
starog kova. Njena mala kuća u predgrađu bila je ispunjena neukusnim drangulijama 
kojih je bilo posvuda, po nameštaju, na prenatrpanim policama. U toku razgovora 
povremeno smo vikali iz sveg glasa jer smo se nalazili gotovo na samom kraju 
aerodromske piste na Orliju. Stoga je ona u svoje rečenice umetala reći kao 
»karavela«... ili »boing«... ili pak »bimotorac koji tu svakodnevno sleće!«.U tim 
trenucima sam najradije ćutao. 

Kad samo pomislim da sam došao da je posetim iz čistog čovekoljublja. Da sam 
znao... ali zašto me samo neprekidno zvala »doktore«? Niti su moji prijatelji rekli da 
nosim takvu titulu, niti sam ja to rekao. Bio sam psiho-tehničar u personalnoj službi u 
»X«. Čim sam počeo da govorim, objasnio sam joj čime se bavim. Upozorio sam je. 
Nisam bio mnogo stručan za ovaj posao. Što se tiče Pjeroa, »njenog Pjeroa«, njega još 
nisam video. 

Ona nije imala dovoljno novca da se obrati psihijatru. Uostalom, pre nego što se 
preduzme takav korak, treba sa sigurnošću utvrditi da li je dečak u tako lošem stanju. 
Smatrao sam da ne treba uznemiravati psihijatre za svaku sitnicu. Svakako je 
celishodnije da im pošaljemo ljude kod kojih stvar zaista loše stoji, jer sam ionako 
sumnjao u njihovu efikasnost, osim ponekog slučaja tu i tamo. 

Doznao sam, dakle, da je ova dobra žena uznemirena jer je Pjero nekoliko meseci 
ranije počeo da piše. Cak se činilo da su priče sasvim dobre, ako se izuzmu neke stilske 
slabosti prouzrokovane niskim stepenom dečakovog obrazovanja. 

Saslušao sam priču o džinu koji se hrani avionima. Stao bi na kraj piste. Bilo je tu 
mnogo raznih pojedinosti. Otvorio bi usta, sažvakao sve i zatim ispljunuo olupine i kosti. 
Poprilično ogavno. Zaključio sam jednostavno da dečak pati zbog prevelike buke. Mesto 
gde se kuća nalazila zaista je veoma loše uticalo na živce. U drugoj priči se radilo o 
poseti anđela koji su činili da nestane buke avionskih motora i da ljudi steknu svoj mir. 
Sve je bilo naslikano dosta lepo i neobično Meni se dečak činio potpuno normalnim što 
se tiče ovih priča. Osećao je potrebu da se izrazi... zar to nije nešto najprirodnije? Tako 
je uspostavljao svoju unutarnju ravnotežu. s 

Popio sam kafu i namrštio se tvrdeći da sam se malo opekao. Gopoda Šimtot se 
iznenadila jer je kafu poslužila pre dobrih dvadeset minuta. 

»Vidite« rekoh, spustivši solju što je moguće dalje od sebe, » neophodno je da 
vidim dečaka«. 

»Kasnije, doktore. Pjero je dobro dete... znate... ali on tako retko viđa ljude. Na 
putu je veoma gust saobraćaj, ja sam tako stara, nema nikog osim rođaka koji dođu da 
nas obiđu, pa i to se retko događa. Od kako su mu umrli roditelji... ja sam mu, u stvari, 
jedini rod... razumete?« 

»Svakako, gospođo, svakako... Od kada su mu roditelji mrtvi?« 

»Imao je ravno četiri godine. Dok su se uveče vraćali kući, jedan kamion ih je... na 
auto-putu... « 

Propratila je svoju priču uobičajenim pokretima i mimikom kojima se služimo kada 
se sećamo neke nesreće. Na osnovu onog što sam mogao da zaključim, dete zbog toga 
nije mnogo patilo. Osiguranje je isplatilo novac i dečak je poveren baki na čuvanje. 

»A od kada je počeo da piše?« 

»Biće da je počeo (razmišljala je s rukom na čelu, pogleda uprtog u tavanicu... a 
onda ispružila prema meni jedan prst, sav čvornovat, iskrivljen od napornog rada u 

mladosti) za vreme raspusta prošle godine. Nisam mogla da ga pošaljem u dečje 
odmaralište i, pošto se osećao kažnjenim... prešao je put ispred jednog kamiona... kako 
sam se samo preplašila (pritisla je šakama slepoočnice a zatim grudi...) 

»Koliko je svezaka ispisao ?« ? 

»Ova« reče ona pokazujući svesku koju sam upravo prelistao, »to je četvrta. Cim 
završi priču, dođe da mi je pročita.« 

»l šta vi mislite o njima?« z 

»Ja? (klimnula je glavom u svim pravcima vidno uznemirena). Sta ja o njima 
mislim... nalazim, ponekad, da su užasne. On tu govori o Marsovcima, čudovišnim 
životinjama...« 

»Dečja mašta je veoma bujna, gospođo. Televizija, radio, filmovi, ilustrovani 
časopisi... « 5 

»Ma ne, ne! I sama televizija je dovoljna. Čujte, nemam ja za to novaca. Ne mogu 
sve to da imam sa penzijom mog jadnog Ogista... a što se tiče novca od osiguranja. .. 
sigurno znate da to nije bogzna šta... ! 

»Ja ne nalazim u tom detetu ništa nenormalno. Ali reći ću svoju poslednju reč tek 
kada budem razgovarao sa dečakom« 

»Ta čekajte malo, nisam još završila. Pokazala sam vam ovu svesku jer on tu priča o 
anđelima... i da znate, doktore, ja sam ih videla.« 

Nisam je pogledao. Potpuno nesvesnim pokretom uzeo sam šolju i otpio gutljaj 
kafe. Kada sam podigao oči, ona mi se smešila. Osetio sam neprijatnu jezu kako mi klizi 
niz leđa. Bio sam dobar drug, ali prijatelji zbilja ponekad preteraju sa svojim šalama. 
Ako je stara udarena, treba zvati lekara. Ovo nije moja oblast. Već sam prešao granice 
svojih prava. Uopšte nisam osposobljen da u ovom slučaju presudim. Osetio sam kako 
mi znoj izbija na čelu. 

»Videla sam ih tri puta, doktore... kao što sada vidim vas.« 

Opet ta titula koja me užasava. 

»Stvarno«, rekoh ja potpuno smeten... 

»Da, u vrtu. Utorkom uveče, pošto mali sredom ne ide u školu, gledamo na televiziji 
emisiju »tele-dosje«. Bilo je pola jedanaest. Izašla sam u vrt da unesem Sultana. To je 
moj mačak. I tada sam videla anđela u vrtu. Najpre sam se uplašila. A onda sam videla 
krila. Odleteo je pravo prema aerodromskoj pisti.« 

Sada mi više nije bilo jasno kako da se izvučem iz svega ovoga. Stoga sam odlučio 
da pronađem bilo kakav izlaz, a znao sam već šta ću reći onima koji su mi sve ovo 
namestili... 

»Jeste li razgovarali sa anđelom?« 

»To nikada nisam uspela. Ali jednog sam uhvatila.« 

»I gde ste ga stavili? U frižider?« 

Bila je načas zbunjena. Zatim je videla da se osmehujem i opustila se. 

»Uvek sam volela ljude koji imaju smisla za humor.« 

Zamalo da prsnem u smeh. Ona je tada ustala. Otvorila je jednu fioku i izvadila iz 
nje četiri pera jednake dužine, blistavo bele boje. Središnji njihov deo bio je s jedne 
strane plav, a s druge ružičast. Što se tiče samog pera, ne bih umeo da kažem da li je 
bilo labudovo ili pak neke druge životinje. Bilo je veoma meko na dodir, u isti mah 
savitljivo i kruto. Vrh pera je verovatno bio zariven u telu dužinom od šest centimetara, 
a pera su bila dugačka šezdeset sedam centimetara. 

»Lepa pera... « 

»Zar ne«, reče ona očiju široko otvorenih od radosti. 

»Smem li da zadržim jedno od ovih pera?« 

»Radi čega?« 

»Da bih ga podvrgao analizi, naravno...« 

»A tako. A posle?« 

»Molim?« 

»Šta ćete s njim uraditi posle toga?« 

»Oh, ništa... vratiću vam ga...« 

»Ali morate biti diskretni, razumete? Valjda vam je jasno, ne želim da vidim vrt pun 
novinara... stara sam... a volim i svoje cveće...« 

»Dobro«, rekoh ustavši »Javiću vam čim budem imao neke rezultate.« 

Pratila me do vrata, brbljiva, ljubazna. Držao sam pero u levoj ruci, prilično 
nezadovoljan svojim smešnim položajem. Trudio sam se, međutim, da stara gospođa 
ništa ne primeti. Kada sam stigao do vrtne ograde, začuo sam kratki povik. Okrenuo 
sam glavu i uspeo da nazrem dečje lice koje se kreveljilo i pokazivalo mi rogove. 
Osmehnuo sam se, dok je baka grdila nevidljivog dečaka. 

»Nevaljalče«, čuo sam gospođu Simtot kako izgovara reči tonom koji joj uopšte nije 
bio svojstven. 

Išao sam polako. I sve dok sam se vraćao kući smišljao sam najoštrije reći koje ću 
uputiti svojim prijateljima. 

Kada sam stigao, Matilda je pripremala večeru. Začudila se zbog vremena koje sam 
utrošio da se vratim kući. Pomislio sam da mi to prebacuje. Ja u stvari nikada nisam 
dolazio kući pre osam sati. Popio sam aperitiv. Sabrina mi je pokazala da je uradila sve 
zadatke i naučila sve lekcije. Seli smo za sto. U toku obeda sam svojoj ženi pričao o 
poseti gospodi Šimtot. Malo sam preterao u svemu što sam rekao. Matilda je počela da 
se smeje. 

»Da sam na tvom mestu, ne bih svemu ovome pridavala veliki značaj. Očevidno se 
tvoji prijatelji nisu baš pokazali u lepom svetlu, ali ako budeš besneo, pružićeš im priliku 
da ti se narugaju.« 

Trezveno je sagledala čitavu stvar. Ja sam ipak i dalje osećao nervozu tokom čitave 
večeri i veoma sam loše spavao. 

Neprijatnosti su se nastavile i sutradan. Neko mi je ukrao kola. Našao sam prazan 
parking. Matilda je polazila ranije da bi odvela devojčicu u školu. Bilo joj je usput. Ja 
sam iz Sartruvila išao prema trgu Etoal gde se nalazila ustanova u kojoj sam radio. 
Telefonirao sam svom pretpostavljenom koji je izrazio veliko nezadovoljstvo. Zatim sam 
pozvao komesarijat policije i ubrzo otišao tamo pešice da prijavim krađu. U 
međuvremenu sam se snabdeo raznim formularima jer sam bio osiguran preko svog 
preduzeća. Na posao sam stigao oko jedanaest u stanju neopisivog nervnog rastrojstva. 
Zamalo da Furnijea sravnim sa zemljom. Kad sam se najzad na-šao u svojoj kancelariji, 
dao sam kandidatima da urade testove. Izraz mog lica je bio toliko jeziv da su svi bili 
manji od makovog zrna. 

Malo posle sam u kantini našao Sligela. Predao sam mu pero i zamolio ga da obavi 
odgovarajuću analizu. Objasnio sam mu u nekoliko reći da su mi namestili neku spletku, 
ali da ću se praviti kao da ih nisam pročitao. 

Nasmejao se grohotom i rekao da će dati sve od sebe. Kada je već bio na vratima 
kancelarije, okrenuo se i dobacio: 

»Potrudićemo se. Treba li da vam pružim obaveštenje i o polu ove životinje i koliko 
puta je već bila otac?« 

»Ne zaboravite da mi date ime njenog vlasnika u toku najmanje tri generacije.« 

Jasno je da sam pokušavao da budem duhovit. Ali zašto mi je glas onda bio toliko 
suv? Sligel me je začuđeno posmatrao. Osmehnuo sam se neprirodno. Kada je otišao, 
dao sam se na posao. Pregledao sam rezultate testova od tog jutra i proučio molbe koje 
ću uzeti u postupak sledeće sedmice. Odmah sam eliminisao tri osobe. Njihov rukopis 
nije odgovarao profilu koji se tražio na tom radnom mestu. Ispunio sam formulare za 
prijavljivanje krađe automobila i predao ih odgovarajućoj službi. Odnedavno je naša 
ustanova imala klizno radno vreme. Imao sam na raspolaganju četrdeset pet minuta. 
Već u šesnaest časova sam, sav iscrpljen, odlučio da krenem kući. Obavestio sam 
Furnijea koji je to prihvatio bez reći. 

Dok sam se vraćao kući, osluškivao sam rasejano razgovor oko sebe. Jedni su pričali 

o avionskoj nesreći, drugi o filmu, treći o nekoj emisiji na televiziji. Čuo se smeh, izrazi 
ljutnje, uobičajene fraze. Bilo je toplo i vlažno. Stigao sam kući u pola šest. Popio sam 
hladno pivo i seo na balkon. Nikada se u životu nisam osećao tako loše. 

Matilda je stigla. Devojčica mi je sela u krilo. Žena je bila iznenađena. 

»Počeo si da dolaziš kući ranije nego obično?« 

»Ma ne. Zamisli samo, ukrali su mi kola.« 

»Sta? Zašto mi nisi telefonirao?« 

»Pa šta bih time dobio?« 

»Tata... « 

»Cuj, Sabrina, ne mešaj se u naš razgovor«, obrecnula se žena dosta grubo. 

»Sta hoćeš?« zapitao sam ćerku. 

»Ti si juče došao kući pešice.« 

»Vidiš?« Matilda je klimala glavom uz blagi smešak... »Prodao si kola da bi mogao 
da piješ.« 

»Ja vidim parking iz svoje sobe. Došao si pešice iz glavne ulice.« 

Reči su mi zastale u grlu. Gledao sam čas ženu čas dete. Moja osmogodišnja ćerka 
nije bila sklona ni lažima ni neslanim šalama. Majka joj to ne bi dozvolila. 

»Slušaj, mala. Mora da si se prevarila. Kako bi se tata mogao odande vratiti pešice? 
Prevarila si se, eto to je. A pored toga se vratio kući ranije no obično.« 

Siguran sam da mi je na licu lebdeo osmeh. Pretpostavljam prilično glupav. 

»Idi u svoju sobu, Sabrina. Ostavi nas same.« 

Uzela je školsku torbu bez reči. Uočio sam neku ukočenost vrata i ramena. Bila je 
duboko uvređena. Matilda je skinula svoj tanki pulover. 

»Sta ćemo sa kupovinama? Treba mi toliko stvari. Bez kola... « 

»Mogao bih da ih iznajmim?« 

»Ma hajde... pa to je skupo.« 

»Samo preko vikenda.« 

»Kada smo izračunali šta nam treba za letovanje, nemamo baš mnogo... « 

»Hajde onda da zatražimo od Sonje da nam pozajmi svoj mini kuper.« 

»Bilo bi bolje... uostalom... pozvaću je.« 

Čuo se zvuk aparata za snimanje poruke, zatim ništa. Matildi je najzad dosadilo da 
sluša kako telefon zvoni u prazno i spustila je slušalicu. Morali smo da krenemo pešice. 
Nije to tako strašno, četiri ili pet stotina metara. Rekli smo Sabrini da bude dobra i pošli 
smo noseći nekoliko mreža za namirnice. Zaista više volim da ne pričam kako mi je bilo 
u robnoj kući. Ušao sam tamo sav u grču od nervoze... a izašao stisnutih zuba, van sebe, 
idući velikim koracima, neosetljiv na sve Matildine proteste. Uostalom, posle pedeset 
metara tako brzog hoda, ona je odustala da bi nekako došla do daha. Srećom tu je bio 
lift. Čim smo stigli, odmotali smo namirnice. Ostavio sam Matildu u poslu i otišao da 
dovršim svoje mlako pivo. 

Sabrina je uključila televizor i tiho gledala u ekran. Matilda mi je odjednom prišla i 
dala mi znak. Ustao sam i radoznalo pošao u kuhinju za njom. 

»Znaš«, reče mi ona u lice, »kada smo išli kući, prošli smo ukoso preko parkinga. I ja 
sam sasvim lepo videla Sabrinu kako mi maše.« 

»l šta onda?« 

»Erve ... ne budi tako nervozan. Sabrina je juče rekla da si došao kući pešice.« 

»Ma šta pričaš...« 

» Jesi li siguran da si parkirao kola?« 

»Pa ovaj... jesam... kako bih inače prešao dvadeset pet kilometara za pola sata?« 

»Kako? Prešao si dvadeset pet kilometara za pola sata uz svu tu saobraćajnu 
gužvu?« 

»Stani malo...« 

»Pa tu ima najmanje četrdeset kilometara, a možda i više. Išao si putem A—6 do 
perifernog bulevara? 

»Pa... jesam...« 

»Zatim si prešao preko mosta kod Pontoaza i krenuo pravo ovamo?« 

»Trebalo bi da je tako...« 

»Znači da si prešao više od trideset kilometara.« 

Bila je tako ozbiljna da sam za trenutak izgubio sigurnost. Ona je zapazila da sam 
zbunjen. 

»Sta ti je, Erve? Nije ti dobro?« 

»Ja...« 

»Ti si krenuo kući ranije nego obično, eto u tome je stvar.« 

Spustio sam glavu. Sećao sam se da sam juče mahinalno pogledao na sat pre nego 
što sam krenuo... dok je jedna karavela uzletala uz oštru, zaglušujuću buku. Bilo je 
osamnaest i trideset. Kada sam podigao oči i pogledao svoju ženu osetio sam slabu 
drhtavicu. 

»Slušaj, Matilda... kao da sam izgubio pamćenje... ovde«. Propratio sam te reči 
pokretom ruke i stisnutom pesnicom pokazao na čelo. »Ja... uopšte se ne sećam kojim 
sam putem išao... kada sam se vraćao kući... 

»Ah, ti muškarci... kako samo imate slabe živce... Odmor je tek u julu. Moraš biti 
strpljiv...« 

»Ali ne, Matilda! Ja se ne šalim. Uopšte se ne sećam šta sam radio pošto sam 
pogledao na sat. Bilo je šest i trideset... jedan avion je baš uzletao uz paklenu buku. 
Sećam se jedino da sam došavši kući ušao u lift i popeo se do stana.« 

»Možda previše pušiš. Znaš da to škodi pamćenju.« 

»Matilda, molim te, ne pričaj gluposti. Paklo cigareta mi traje i po tri dana.« 

_ »Pa, nikad se ne zna... dobro, idem ja sada da spremim večeru. Zašto ne pozoveš 
Zan— Luja... da malo razmenite misli? Podseti ga da treba da dođe sa Klodin na ručak, u 
nedelju.« ? 

Pozvao sam Zan— Luja koji je bio veoma iznenađen. Zabrinuto me pitao kako stojim 
sa zdravljem. Učinilo mi se da podozreva kako imam nameru da odgodim poziv na 
ručak. Žustro sam porekao tako nešto i predložio mu da dođe sa ženom na piće, posle 
večere. Rekao sam to nasumce, ne razmišljajući, ne znajući šta stvarno mislim. Začuo 
sam neko mrmljanje kroz slušalicu, a zatim je posle kratkog ćutanja prihvatio poziv. 
Doći će u osami trideset. 

Matilda me nekako čudno posmatrala stojeći na kuhinjskim vratima. Sabri na me je 
pogledala preko ramena. Izašao sam na balkon. 

Stigli su, kao i obično u petnaest do devet. Osećao sam da su malo uznemireni. 
Poljubili su Sabrinu, ali ništa nisu govorili dok je bila snama. Kada ju je Matilda odvela u 
postelju, otišli smo svi troje da joj poželimo laku noć. Potom smo seli u trpezariji i 
pijuckali viski s vodom i ledom. 

»Jeste li se možda posvađali?« 

Matilda i ja smo pogledali svoje prijatelje, a posebno Klodin, i odmahnuli glavom. 
Zamalo da prsnemo u smeh. 

»Ma nije to«, reče najzad Matilda.« Juče je Erve otišao u posetu nekoj malo 
udarenoj starici koja tvrdi da je videla anđele. Njen desetogodišnji unuk piše jezive 
priče. Erve tvrdi da se ne seća kojim se putem vratio kući. Prešao je za pola sata više od 
trideset kilometara. A jutros je otkrio da su mu ukrali kola. Sabrina, opet, tvrdi da se on 
vratio kući pešice, idući ukoso preko parkinga. Ona lepo vidi parking sa prozora svoje 
sobe.« 

»Ah, takol«... reče Žan—Luj odjednom umiren i nasmejan. »Sve u svemu ništa 
ozbiljno.« 

»Baš si smešan— pitam se šta bi ti uradio da su tebi ukrali kola«, prekide ga Klodin. 

»Nisi shvatila šta sam hteo da kažem«, počeo je da se brani Zan— Luj. »Erve kaže da 
je sve zaboravio i...« 

Zastao je usred reći i okrenuo se prema meni, zaprepašćen. 

»Ma slušaj, jesi li pri sebi? Pola sata? A periferni bulevar zakrčen?« 

»Kako zakrčen?« zapita Matilda. 

»Lepo... pre podne se pojavila pukotina i saobraćaj je bio blokiran.« 

»Pa naravno«, rekao sam lupivši se po čelu. »Žan—Luj je u pravu. Kada sam krenuo 
juče posle podne, išao sam spoljnim bulevarima da bih došao do auto-puta kod 
Orleanskih vrata...« 

»Ali to je nemoguće«, reče Matilda... »Stigao je u sedam sati... Sigurna sam. Upravo 
sam slušala početak Dnevnika...« 

»Da nije sve ovo neka šala?« upitala je Klodin smeškajući se kiselo. 

»Nije«, rekoh ja ustavši. Spustio sam čašu na sto i napravio nekoliko koraka po 
prostoriji. »Ne... to nije nikakva šala... što se toga tiče već sam bio žrtva jedne šale. ..« 

»Aha, sve postaje jasnije.« 

Pogledao sam Zan- Luja koji se smejao sebi u bradu. Morao sam da im ispričam 
kako sam proveo veče u društvu gospode Simtot. Nisam izostavio nijednu pojedinost. 
Što sam dalje odmicao sa svojom pričom, to su se oni glasnije smejali. Na kraju im se i 
Matilda pridružila. Nisam više znao gde mi je glava. Povremeno sam se smejao kao 
luđak, ali sam uzalud pokušavao da se oslobodim neke potajne strepnje. Kada sam 
završio, još smo se neko vreme smejali. Nikako da se uozbiljimo. Najzad je Zan—Luj 
uspeo da nas smiri. 

»Ostaje činjenica da nisi mogao da pređeš toliko kilometara za tako kratko vreme. 
Ako se uzme u obzir saobraćajna gužva, potrebno je tri puta više vremena od onog koje 
si nam dao.« 

»Ti uopšte nisi shvatio«, reče Klodin. »Pa on je išao da obiđe svoju ljubavnicu.« 

_ Na tu šalu se niko nije nasmejao osim nje same. Zaćutala je, pogledala Matildu. 
Zan- Luj je ćutao. Ja takode. 

»Izvinite... htela sam da se našalim... izgleda da sam odvalila neku glupost.« 

Svima nam je bilo jako neprijatno. Niko od nas nije uzimao za ozbiljno tu njenu 
budalaštinu. Izbegavali smo da se otvoreno pogledamo u oči. $ 

»Na kraju krajeva, ne možemo to tako ostaviti«, reče odjednom Zan- Luj. 

»Postoji način da se utvrdi istina.« 

»Koji način?« zapitah ja sa izvesnim olakšanjem. 

»Odmah ćemo se vratiti na tvoju polaznu tačku. Odatle ćemo krenuti nazad 
najkraćim putem. Ja odlično poznajem taj kraj. Najbolje je za tebe da sve to ponovo 
doživiš i osvežiš pamćenje. 

»Sjajno«, izjavi Klodin. »Neočekivane stvari su uvek pune čari. Možda ćemo videti 
džina kako guta avione...« 

»Ne mogu da ostavim Sabrinu samu u kući«, reče Matilda osmehujući se. Klodin 
nije mogla da ima dece pa je lako zaboravljala na naše dete. Odmah se snašla. 

»Neka idu muškarci sami. Praviću društvo Matildi.« 

»Da li vam to možda smeta?« zapitao sam. 

»Hajde, hajde, licemeru«, reče Matilda pružajući mi usne na poljubac. 

Dobro sam poznavao Zan— Lujev bell kapri 2600. Drum je bio suv. Kad bi dodao 
gas, bukvalno bi me zalepio za sedište. Saobraćaj je bio gust, ali smo ipak povremeno 
jurili dosta brzo. Na auto-putu je Zan—Luj došao i do sto osamdeset na sat i tako stavio 
moje živce na veliku probu. Imao sam poverenja u njega, ali sam se bojao drugih 
vozača. | to s razlogom. Zan— Luj je izjavio da bi za auto-puteve trebalo izdavati 
posebne vozačke dozvole jer mnogim vozačima tu nije mesto. Iznosio je i neke tehničke 
pojedinosti o kolima koja nisu dobro prilagođena... ali sve je to prolazilo negde iznad 
moje glave, ne dopirući do moje svesti. Izabrali smo prilazni put Lonžimo i auto-put broj 
20. Na raskršću sa semaforima, rekao sam mu da krene levo prema šiliju. Još jednom 
desno. Kuća se uzdizala pred nama, potpuno mračna. Bilo je deset časova i dvadeset 
pet minuta. Dakle, osamdeset pet minuta putovanja veoma brzim kolima. Nisam rekao 
ništa. Izašao sam iz kola i pokazao mu okolinu. Kada se okrenuo oko sebe, u daljini je 

ugledao boing kako uzleće. Grmljavina turbina se pojačavala. Pratili smo ga očima, 
zadivljeni nizom blistavih prozorčića i crvenim i zelenim svetlima koja su se naizmenično 
palila i gasila. Zan—Luj se okrenuo prema meni. 

»Hej, šta je sad ovo?« 

»Sta?« rekoh osvrnuvši se. Uzalud sam naprezao oči, video sam samo uski put i 
neku masu metala na udaljenosti od pedesetak metara, ispod drveća. 

»Reklo bi se da je to tvoj R-12«. 

»Molim?« 

Ne obazirući se na moje pitanje, krenuo je napred. Pošao sam za njim. 

»Vidi sad ovo«, reče on okrenuvši se.»Je I'se ti to meni rugaš? Pa evo tvojih 
ukradenih kola«. 

Zaprepašćen, gotovo van sebe, gledao sam svoj svetlozeleni auto. Nema sumnje, 
bio je to moj automobil. Nalazio se tamo gde sam ga parkirao pri dolasku.... Okrenuo 
sam se malo dalje od tog mesta da bih lakše krenuo napred pri odlasku... Plašljivo sam 
spustio ruku na krov automobila. 

»Reci mi, Erve... ako nisi išao svojim kolima kući, kako si se onda vratio?« 

Izbezumljeno sam pogledao svog prijatelja. Njegova glava se polako klatila i ja sam 
otkrio kako sav drhtim. U tišini se začuo neki oštar, odsečan zvuk. 

»Sta je to s tobom?« 

Obuhvatio sam rukama glavu pokušavajući da se savladam. Srećom, on mi je 
spustio ruke na ramena. Čvrsto me je zagrlio. 

»Erve, priberi se. a se to dogodilo? Nikada te nisam video ovako potresenogx. 

»Ja... ja... ne mogu... 

»Ma hajde, smiri se. Hoćeš li da dođemo sutra po tvoja kola?« 

»Ne... ne. Biće sve u redu. Mogu da vozim«. 

»Jesi li siguran? Pošto si video kako stvari stoje, bolje da se vratimo. Ako hoćeš, 
mogu sutra da pođem s tobom«. 

»Ne, Zan-Luj... vratimo se kući«. 

izvukao sam ključeve iz džepa, otvorio vrata i ušao u auto. Motor je odmah 
zabrujao čim sam ga pokrenuo. Sva svetla su bila ispravna. Žan—Luj se nagnuo prema 
meni. 

»Idem ispred tebe. Neću voziti brže od sto četrdeset na sat. Hoćeš li moći da me 
pratiš?« 

»Odlično, rekoh stisnutih zuba. »Hajdemo«. 

Povratak je protekao glatko. Saobraćaj u pravcu Pariza je mnogo slabiji. Žan- Luj je 
bio iznenađen kada je utvrdio da smo stigli kući za samo jedan sat i četvrt. Oko ponoći. 

»Šta je bilo?« upitaše uglas obe žene. 

Zauzeli smo svoja mesta i uzeli čaše sa pićem. Žan-Luj je shvatio zašto ćutim. 

»Dovezli smo auto«. 

»Sta?« rekoše žene u isto vreme. Video sam da je Matilda prebledela. 

»Auto je bio tamo gde ga je Erve ostavio. Bilo bi dobro da se odmori. Doživeo je 
šok«. 

»Kako ti je, dragi?« 

»Zan-Luj preteruje. Već mi je bolje...« 

»Ali to je neverovatno... kako se tako brzo vratio bez kola? Mora da ste loše 
proračunali vreme... drugog rešenja nema«. 

»A vreme označeno na kartici, i to je greška?« 

Klodin se zaprepastila zbog oštrog tona kojim sam to izrekao. Zatvorio sam oči i 
duboko udahnuo. 

»Imamo kartice za prijavljivanje dolaska i odlaska«, rekao sam blažim glasom. »Juče 
sam pošao u petnaest i trideset. To je lako proveriti. Bila su mi potrebna dva sata da 
dođem do mesta gde sam parkirao auto. Sve je to veoma jednostavno Kod te žene sam 
ostao jedan sat... ne!... nešto nije u redu«. 

»Očevidno«, reče Žan-Luj. 

»A sada je ponoć već prošla. Bolje će biti da se odmorite«, reče Klodin ustajući. 

»Ma ne, pusti ih da na miru popiju piće«, dobaci joj Matilda. »Lepo je od vas što ste 
pristali da dođete. Erve se tako čudno ponašao«. 

»Jesam li bio jako neprijatan?« zapitao sam tiho. 

»Prilično... ali imao si razloga«. 

»Nikada ga nisam video tako uzbuđenog kao večeras. Zubi su mu cvokotali. A kako 
sam se samo uvek divio njegovoj mirnoći... « 

Uputio sam osmeh Zan-Luju. Klodin je bila potresena. Matildine oči su sijale nekako 
jače nego obično. Mora da je popila koju čašicu više. Sve je ovo bilo pomalo suludo. 

»Bilo kako bilo, sutra ću imati dosta neprijatan razgovor sa policajcima. . ,«»Sta ćeš 
im reći«, preseče me Zan-Luj u pola reci. 

»Pojma nemam...« 

»Oh, pa to je sasvim prosto«, reče Klodin. »Prepustite to meni. Ja ću pozvati 
komesarijat«. 

»l šta ćeš im ispričati?« 

»Čekaj malo... Ipak je bolje da ti to uradiš. Nadam se da nemaš nameru da im kažeš 
pravu istinu ?« 5 

»Nikako«, reče Zan-Luj. 

»Reci im da si dobio anonimni telefonski poziv. Neki nepoznati glas ti je javio da se 
tvoj auto nalazi na onom mestu i onda ste Zan-Luj i ti otišli i dovezli kola kući. ..« 

»To će im biti sumnjivo. A pored toga, ako neki kolega iz preduzeća stanuje u tom 
kraju, optužiće njega da je sve to učinio«. 

»Preteruješ« obrati mi se Klodin, »kada misliš da oni vode tako detaljnu istragu 
povodom krađe jednog automobila... pa ti to znaš, Zan-Luj...« 

»Možda si u pravu«, reče njen muž. 

»U svakom slučaju, ne mogu im reći celu istinu. Ko zna šta bi se iz toga moglo 
izroditi? Klodinina ideja nije baš sjajna, ali na taj način ćemo celu stvar zamutiti. O.K... 
pozvaću komesarijat.« 

Bilo bi preterano reći da su poverovali u moju priču. Ipak, dežurni mi je rekao da 
spustim slušalicu, zatim me pozvao. To ga je umirilo i rekao mi je da sutradan dođem u 
komesarijat. Primiće me posle devet sati. 

Sa izvesnim olakšanjem, ali i prilično uznemiren, pridružio sam se ostalima koji su 
već bili ustali. Popili smo svako svoje piće i naši prijatelji su otišli kući. 


Cim sam došao u kancelariju, pozvao sam odeljenje za osiguranja da bih sredio celu 
stvar. Furnije je prihvatio moje objašnjenje. Prepodne se vuklo unedogled. Muškarci, 
žene, uvek isti formulari koje treba popuniti, uvek ili gotovo uvek ista pitanja, iste 
zamke koje se postavljaju kandidatima da bi se odredila njihova emotivna stabilnost i 
njihov psihološki profil. Treba zabeležiti iznenadno crvenilo, podrhtavanje prstiju, 
krivljenje usta, trzaje u predelu očiju, boju i jačinu glasa, brzinu govora, upotrebu reći... 
upravo mi je ovog jutra čitav taj cirkus izgledao odvratan, bljutav, nepodnošljiv. Složio 
sam zabeleške pre nego što sam otišao na ručak. Pošto je u mojoj kancelariji celo 
prepodne bilo mnogo sveta, bilo mi je nemoguće da pozovem Sli-gela. Uspeo sam tek u 
dvanaest i dvadeset, ali kao što sam i mislio, on je već bio otišao. Jurnuo sam prema 
liftu. 

Sa poslužavnikom u ruci pokušao sam da zauzmem mesto za njegovim stolom. Sva 
su mesta bila popunjena. Podigao je oči prema meni. Bio je to hladan pogled, 
propraćen kratkim skupljanjem obrva. Nasmešio sam se, kao što to obično činim. Seo 
sam za jedan prazan sto. Dve devojke iz službe za prijem i otpremanje pošte odmah su 
mi se pridružile i počele da mi pričaju svoje jade. Za njih sam ja bio psiholog, čovek koji 
sve razume i koji je uvek na raspolaganju. Prigušio sam svoje nezadovoljstvo. Neću da 

preterujem ali odbio sam njihov poziv dosta grubo. Nisam uopšte želeo da pijem kafu u 
njihovom društvu. Svesno sam zauzeo takvo mesto da Sligelu okrenem leđa. Uskoro je i 
on pošao za devojkama koje su sedele za mojim stolom i video sam kako okleva 
spuštajući poslužavnik na tekuću traku koja je odnosila prljavo posuđe do sudopera. 
Uputio sam mu diskretan osmeh očekujući uznemi-reno šta će on uraditi. Počešao se 
po glavi i prišao mi. Bio je vidno zbunjen. 

»Pozivam vas na kafu«, rekoh ja srdačno. 

»Važi... ali...« 

»Pa ostavili ste svoje prijatelje... zar ne?« 

»U redu, čekam vas«. 

Odneo sam poslužavnik i pridružio se Sligelu. 

»Nešto nije u redu?« 

»Bolje da ne idemo u bife... više volim... ovaj...« 

»Slažem se... idemo napolje, gde god hoćete...« 

Sada sam najzad osećao sigurnost. Sligel je upao u zamku. Izašli smo. Senovita aleja 
nas je štitila od žarkog sunca. Ušli smo u prvi kafe na koji smo naišli. 

Oko šanka je sve brujalo od razgovora. Sligel me je gledao krajičkom oka. 

»Onda, kako stvari stoje«, upitah mešajući kafu. 

»Lepo ste se našalili sa mnom«, odgovori mi on, ne gledajući me u lice. 

»Nije moguće!« 

»Pa sami ste mi rekli da je to nameštaljka?« 

»Ja još uvek tako mislim... a zašto pitate?« 

»Momci iz laboratorije su mislili da im se rugam. Došli smo u subotu. Nije bilo 
moguće dobiti ikakvu reakciju... ni kiselinama, ni bazama, ni ultra-violetnim zracima. .. 
ćorak. Od čega je zapravo napravljeno to pero?« 

»Molim? Pa otkud ja to znam?« 

»Ne reaguje na brener. Ne može se ispitati tečnost iz središnjeg kanala. Svi testovi 
su negativni. Radili smo kao ludi. Bez rezultata«. 

»Nemam ja s tim ništa, verujte mi«. 

»Jedan tehničar je predložio da razgovaramo s Monijeom«. 

»Nije valjda to učinio?« 

»Ne... zamolio sam ga da ćuti. Znate, sada mi se čini da smo mi žrtve te neslane 
šale«. u 

»Ma ne, ne... Čujte, neko se našalio sa mnom... i ništa. Vratiću pero pošiljaocu«. 

»Vi me izgleda niste dobro razumeli!... Nismo uspeli da rastavimo to pero na 
sastavne delove. Još nikada u toku svog radnog veka nisam doživeo takav neuspeh.« 

»l šta onda?« 

»Onda ću ja to pero zadržati sve dok mi ne kažete gde ste ga dobili». 

Zamalo da ispustim solju iz ruke. Kafa je pljusnula po mojim cipelama. Besno sam 
otresao nogavicu od pantalona. 

»Sligel, vi preterujete. To pero pripada meni«. 

»Slažem se. Ali ako se neko našalio, ja želim da u tome učestvujem«. 

Stavio sam novac na šank. Bio sam van sebe od besa. Ipak, pretvarao sam se da 
sam potpuno miran. 

Posle tih hladnih reči napustio sam kafe i krenuo nazad onom istom alejom. Bio 
sam u klopci. Začuo sam iza sebe brze korake i Sligelov glas. 

»Kandos, čujte, ta stvar je mnogo ozbiljnija nego što vi mislite. Mi stvarno nismo 
uspeli da napravimo normalnu analizu tog pera. Ja se ne šalim. Mi smo naučnici. Prema 
tome..,« 

»Odlično«, rekoh ja ljutito. »U vašim rukama je oruđe zločina. Radite što god 
hoćete. Jeste li sad zadovoljni ?« 

Zastali smo. Stajao je preda mnom sa izrazom pretučenog psa. Zamerao sam mu 
što se tako drži. Ali kako da se ponašam drukčije i ne probudim sumnju u njemu? 


60 


Izgledalo je da napregnuto razmišlja. Nosnice su mu neprekidno podrhtavale. Trebalo je 
da se malo bolje pripazim. Bila je vrućina, a ja sam bio van sebe. Već sam punih pet 
dana živeo kao u nekom košmaru. 

»Dajem vam dva dana...« 

»Ma šta kažete?« rekoh kroz stisnute zube. 

Udaljio sam se krupnim koracima, čvrsto rešen da prekinem taj razgovor. 

Bilo bi suvišno da opisujem kako je proteklo poslepodne. Furnije je morao najmanje 
tri puta da me opomene da bih svoj posao obavio kako treba. Može se reći da sam 
prosto sabotirao. Vratio sam se kući u osam sati, u uobičajeno vreme. Pojavio sam se 
samo na večeri i odmah otišao u svoju radnu sobu, pušeći neprekidno. Legao sam u 
postelju sa ukusom gorčine u ustima. Matilda je uzalud pokušavala da mi se približi. 
Okrenuo sam joj leđa. Posle kraćeg vremena sam ustao jer jednostavno nisam mogao 
da zaspim. Nasuo sam sebi piće i izašao na balkon. Pijuckajući polako popušio sam tri 
cigarete. Matilda je ponovo pokušala nešto ali sam je poslao do đavola. Bio sam veoma 
nezadovoljan. Preostalo mi je još samo jedno rešenje. 

Već sutradan sam ubrzao testiranje kandidata. Oni su se odmah pobunili. Pozvao 
sam prijatelje penzionere koji su me uputili kod gospode Simtot. Uspeo sam jedino da 
se posvađam s njima. Furnije me presreo kad sam se vraćao u kancelariju. Dobro me 
izribao. Kandidati su iskoristili to vreme da međusobno razmene mišljenja. Poslao sam 
ih kućama i zakazao novi sastanak za posle podne. Počeli su da gunđaju. Neki nisu mogli 
da dođu ponovo. Bio sam gluv za njihove proteste i duboko svestan da pravim veliku i 
nepopravljivu grešku. Pozvao sam Sligela. Pristao je preko volje da ruča sa mnom. S 
moje strane je to bio znak slabosti i popuštanja. Ali bilo mi je svejedno. Seli smo u 
usamljeni ugao. Odmah sam prešao na stvar. 

»Sligel, morate da mi vratite onaj predmet. Treba da ga predam vlasniku.« 

»Pod ovim uslovima to je nemoguće.« 

»Pokušajte da me razumete... pero mi je dao jedan desetogodišnji dečak.« 

Sligel se grohotom smejao. Kroz njegov smeh je provejavalo i izvesno sažaljenje. Ja 
sam ga, u stvari, samo delimično slagao. 

»Istina je... čujte... ne mogu da vam sve podrobno objasnim. Ali pero moram da 
vratim detetu. Culi ste da su mi ukrali kola...« 

»Da prošle nedelje...« »Išao sam da obiđem tog dečaka. Ako vam obećam da ću vas 
obaveštavati o tome kako se čitava ova stvar bude razvijala, da li biste pristali da mi 
vratite pero?« 

»Vi se izgleda šalite?« 

»Ne razumem šta hoćete da kažete...« 

»Vidim da ne razumete... šta se u stvari događa?« 

Kada mi je postavio to pitanje, shvatio sam da sam napravio veću grešku nego što 
sam uopšte mogao da pretpostavim. Bio sam sav smeten. 

»Ne događa se ništa ozbiljno. Ali ja treba da vratim to pero. Sve je to prilično 
nerazumljivo i meni i vama.« 

Počeo je naglas da se smeje. Crveneo sam uviđajući da ljudi oko nas počinju da nas 
posmatraju. Bili smo okruženi tišinom... Iz koje se moralo izaći. 

»Ne vidim šta je tu smešno.« 

Rekao sam to suviše glasno i moje reči su snažno odjeknule. Svi su mogli da ih čuju. 
Ja sam već otišao tako daleko da nije bilo načina da ustuknem. Odjednom je izgledalo 
da sam stekao izvesnu prednost i ja sam je odmah iskoristio. u 

»Nemate pravo da zadržite taj predmet. Dao sam vam reč. Čini mi se da je to 
dovoljno.« 

Sada je u nas gledalo gotovo pedeset pari očiju. Sligel nije bio naviknut da bude u 
središtu pažnje. Pocrveneo je do korena kose. Ustao je mada još nije bio završio sa 
jelom. 

»Doneću vam ga u vašu kancelariju.« 

Klimnuo sam mu glavom u znak zahvalnosti. Otišao je sav ukrućen. Malo pomalo 
ljudi su prestali da me gledaju. Mogao sam da na miru dovršim svoj obed. 

Oko četiri sata stavio je pero uvijeno u hartiju na moj pisaći sto. Ne moram ni da 
kažem da uopšte nismo razgovarali. Malo posle sam izašao iz kancelarije mada se 
Furnije gadno mrštio. E 

Uskočio sam u auto i jurnuo punom brzinom. Gospoda Šimtot mi se osmehnula, 
otvorila vrata i odmah napustila sobu izjavljujući: 

»Idem da skuvam kafu.« 

Seo sam na stolicu i počeo mirno da odmotavam papir u koji je bilo umotano pero. 
Srce je počelo snažno da mi lupa. Pero koje sam dao Sligelu bilo je potpuno belo. Ovo je 
bilo sivo sa svetlijim i tamnijim prelivima. Bio sam zgromljen. Kada sam najzad uspeo da 
podignem oči, ugledao sam pred sobom dečje lice koje je plamtelo od gneva. | 
odjednom sam osetio strah. 


Gospođa Šimtot stoji iza Pjera i gleda me. Bleda je. Ja ustajem, sav crven u licu od stida 
i zbunjenosti. 

»Bakice, on je ukrao pero.« 

»Došlo je do greške, gospođo. I ja sam prevaren. Hemičar me je obmanuo.« 

»To nije istina, bakice. On laže. On je zao.« 

»Zašto ste to učinili?« 

»Odmah idem nazad i doneću vam pero... Treba da mi verujete.« 

»Nije trebalo da vam poklonim svoje poverenje... vi nas uhodite.« 

»Ja?« 

»Ostavili ste ovde svoj automobil i vratili ste se po njega sa jednim nepoznatim 
čovekom.« 

»Slušajte«, rekoh sav smeten. »Zaboravio sam na automobil kada sam bio prvi put 
kod vas.« 

»I otišli ste kući pešice? Doktore, nije lepo od vas da zbijate šalu sa starom ženom.« 

»Ja nisam doktor...« 

»Bakice, on želi da im nanese zlo. On je zločest.« 

»Ućutkajte već jednom to dete. Šta to bulazni...« 

»Ali prošli put ste rekli da je dečak potpuno normalan!« 

»Slažem se... samo.. . suviše je nervozan. Gospodo, molim vas, potrudiću se da vam 
vratim pero. Bio sam ubeden da mi ga je vratio. Nisu uspeli da ga analiziraju. ..« 

»A, tako dakle. ....« 

»Već sutra ću zahtevati da. . .« 

»Bakice, oteraj ga. On je zao.« 

Pjero me gleda s mržnjom. Sve ovo postaje potpuno besmisleno. Još mi nikada nije 
pao u deo ovako težak zadatak. Dečak se naslanja na baku koja me gleda tužnog lica. 

»Obećavam vam. .. učiniću sve što mogu... verujte mi.« 

Pobegao sam gotovo kao neki lopov. Ali srećna okolnost je da ovog puta potpuno 
vladam sobom. Ključevi, vrata od kola, kontakt, brujanje motora, ljuljanje po neravnom 
putu. Levo od mene, tiha i mračna kuća. Izlazim na drum, uvlačim se u kolonu vozila. 
Ispred mene blista ogromno, crveno sunce. Zeleno svetio. Kola besomučno jurnuše 
napred. Izgleda da sam malo suviše nervozan. Trudim se da dobro vozim. Desno od 
mene, evo auto-puta. Izlazim na prilazni put i ulazim u desnu od dve trake na drumu za 
Pariz. Saobraćaj je dosta živ. Moraću da zovem Zan-Luja čim se vratim kući. Iza mene 
neko mi daje znak. Jedan veliki jaguar. Pomeram se malo udesno... Samo, sve to mora 
da se uradi polako. Onaj iza mene postaje nestrpljiv. Uključuje duga svetla. Blesak 
retrovizora me potpuno zasenjuje. Pomeram se još više udesno i on prolazi. Oči me 
bole. Polako skidam nogu sa papučice za gas. Oko mene je odjednom potpuno mračno. 
Zaustavljam se. Jedna kola prolaze uz snažnu buku motora. Zatvaram oči. Vršcima 

prstiju blago masiram lice i deo oko očiju. Umoran sam i imam laku glavobolju. Jedva 
čujem tihi zvuk motora. Polako mi postaje jasno da nešto nije u redu. Oči su mi još uvek 
Skidam ruke sa očiju i gledam. Žuto svetio u retrovizoru blešti sve snažnije. Jedan 
kamion prolazi uz gromoglasnu riku. Vazdušna struja potresa automobil. Gledam oko 
sebe. Jedna kola se kreću u suprotnom pravcu. Saobraćaj je veoma slab, nekako suviše 
miran. Obično se po tom putu kola neprekidno kreću, jedna za drugim, čak i usred noći. 
Odjednom poskočih. Ne mogu da poverujem sopstvenim očima. Deset je sati. Iza mene 
opet snažna buka. Kamion u prolazu drma moja kola i ubrzo vidim samo njegova crvena 
svetla kako se udaljavaju. Nivo benzina je blizu nule. Dajem znak žmigavcem i krećem. 
Jedna benzinska pumpa još radi. Kažem mehaničaru da napuni rezervoar. 

»Koliko sam daleko od Pariza?« 

On me gleda. Izgleda iznenađen mojim pitanjem. Smeši se nekako kiselo. 

»Pa to je lako. Imate dvadesetak kilometara do Lila ...a do Pariza sto osamdeset. Ali 
ako idete za Pariz, on vam je iza leđa.« 

Suviše sam zabezeknut da bih prozborio ijednu reč. Njemu laknu kada u mojoj ruci 
vide krupnu novčanicu. 

»Da li mogu da telefoniram?« 

»U Lil?« 

»Ne... hoću da zovem Pariz... u stvari predgrađe... Izabrao sam pogrešan smer kada 
sam uključio na auto-put... povratak će potrajati malo duže... hteo bih da se javim 
ženi...« 

Sigurno je mislio da sam pijan. Ili možda lud... baš me briga, uostalom, šta on misli. 
Vodi me do telefona. Dvadeset minuta kasnije, zahvaljujući njegovim uputstvima, 
krećem u dobrom pravcu. Pošto popih kafu sa mehaničarem, bez oklevanja i siguran u 
sebe krećem levom trakom. Nikada u životu nisam vozio tako brzo. Sav sam obuzet 
potmulim besom. Strah je sada potisnut u drugi plan. Zamoliću Matildu da pozove Zan- 
Luja. Svakako da postoji neko objašnjenje ovog događaja. Mora da mi se um pomračio! 
Sve ukazuje na to, sem onog što se dogodilo prve večeri. Ali ovo što mi se večeras 
dogodilo sasvim je moguće. Sasvim sam lepo mogao da pređem tu razdaljinu. 
Međutim, ono što mi se dogodilo prve večeri spada u oblast čiste fantazije. U toku dana 
sam proverio čas izlaska iz kancelarije. Svi su podaci tačni. Casovnik u preduzeću 
odlično radi. Matilda ima poverenja u mene. Ali tu je Sabrina... ona je videla kako se 
one famozne večeri vraćam kući pešice. Njeno svedočenje vredi samo ukoliko je one 
sigurna da nisam dovezao kola na parking. Jer mogao sam da ih ostavim bilo gde... 
ulici. Ipak, ne bih ovim objašnjenjem rešio problem vremena utrošenog za prelazak ke 
razdaljine. Dvadeset minuta do ponoći a ja sam na perifernom bulevaru. Šest bržih 
automobila me je preteklo. I ja sam pretekao nekoliko vozila. Nikada nisam izložio svoja 
kola takvom naporu. Papučica za gas je neprekidno pritisnuta do daske. U dvanaest i 
trideset stižem na parking. Neka nesreća na putu me je usporila. Sabrina već spava. 
Matilda je sva usplahirena. Stežem je u zagrljaj. Užasno sam umoran i pomalo drhtim. 
Kada sedoh, služi me pićem i okreće broj Zan-Luja. Poziva me čim je dobila vezu i ja 
uzimam slušalicu dok mi alkohol pali grlo. 

»Halo, Zan-Luj?« 

»Kako je bilo?« 

»Lepo sam stigao kući... vozio sam kao sumanut...« 

»Hoćeš li da dođem ?« 

»Ne.. .bolje sutra uveče.« 

»Hajde, pričaj...« 

»Seo sam u kola. Sećam se jedne pojedinosti kada sam krenuo prema Parizu 
direktnim putem. Neka kola iza mene... jedan veliki jaguar, dao mi je znak svetlima i ja 
sam skrenuo udesno. Oči su me bolele. Na pet kilometara udaljenosti od tog mesta 
uzeo sam benzin na pumpi koja je bila na dvadeset kilometara od Lila. Ispričao sam 

mehaničaru neke gluposti i vratio se kući.« 

»l ničeg se ne sećaš?« 

»Baš ničeg. Propustio sam jedan auto i nastala je praznina od četiri sata. Pregledao 
sam kola. Nema tragova neke nezgode. Samo prašina i mrtve bube na prednjem 
staklu...« 

»Slušaj, Erve, ja bih na tvom mestu obavestio policiju...« 

»Ma hajde...« 

»Molim te, Erve...« 

»Ti ne shvataš... večeras se sve poklapa u pogledu vremena. Vozio sam polako. 
Mora da sam se usput zaustavio da nešto pojedem. Sada uopšte nisam gladan. Čini mi 
se da sam jeo kobasice... od toga uvek podrigujem. Možda sam u stanju depresije. Prvo 
ću ići na pregled kod lekara. Proverio sam karticu za ulazak u preduzeće....« 

»Aha! Vidiš?« HM 

»Slažem se s tobom, Zan-Luj... ali više volim da budem potpuno siguran. Moram da 
se domognem tog pera. Sligel mi je dao lažno pero. Nisu uspeli da ga analiziraju. Pretio 
mi je i dao mi dva dana roka.« 

»Ma je li on lud ili šta mu je?« 

»On je hemičar. Naše laboratorije su poslednja reč tehnike... shvatam njegov 
položaj...« 

»Ali, Erve, tebi izgleda nije jasno... ta ovaj događaj je potpuno besmislen i...« 

»Baš zato i neću da obavestim policiju.« 

»U redu... ali molim te, budi ljubazan i javi čim budeš imao ikakve vesti.« 

»Važi... pozdravi Klodin...« 

»l ona je kraj telefona. Pozdravi i ti Matildu.« 

»Čula je sve što smo govorili. Laku noć, Zan-Luj. Vidimo se sutra.« 

»O. K. stari druže... vidimo se. Lepo se odmori.« 

»Hvala. Laku noć.« 

Uzeo sam Matildu za ruku, popio piće i otišli smo u postelju. Divlje smo vodili 
ljubav. Od kako smo u braku, stekli smo neke navike i naša ljubav je čak i suviše 
prefinjena. Ali ne ove noći. Pre nego što ću zaspati, zamolio sam je da me probudi rano 
ujutro. 


Stigao sam u preduzeće u dva minuta do osam. Na kartonu je stajalo da sam tamo 


ušao tačno u osam. Pozvao sam laboratoriju i zatražio da obaveste Sligela o mojoj 
nameri da ga vidim čim bude došao na posao. Dežurna sekretarica je zabeležila moj 
poziv. Zatim sam se bacio na posao. Odmah sam zapazio greške koje sam napravio 
prethodnog dana. Preduzeo sam sve da ih ispravim. Furnije je stigao u osam i trideset. 
Smeškao se iznenađeno. Rekoh mu da ću otići lekaru. On se namršti. Objašnjavam mu 
da patim od povremenog gubitka pamćenja i da više volim da sprečim razvoj bolesti. On 
me prodorno gledao i na kraju klimnu potvrdno glavom. Ostavio me je samog. Kada 
sam završio sa ispravkama, odneo sam mu sav materijal na uvid. Kratko je pogledao 
moj rad i nasmešio se, gotovo srdačno. 

»Znate da ste me uplašili. Ali ovo je dobro urađeno. Kada ćete lekaru? 

»Ako je ikako moguće, već danas. Ali to zavisi od...« 

»Naravno... naravno... obaveštavajte me o svemu.« 

Naše veze sa medicinskim centrima regiona su odlične. Pasavan je prihvatio moju 
molbu da odmah dođem na pregled. Primio me je već u četrnaest časova. Nisam bio 
sasvim siguran kako se odvija takav pregled. Prvo smo popričali nekoliko minuta. Znao 
sam da on na taj način proučava moje reakcije. Pravio sam se naivnim. Zatim on pređe 
na testove. Dok je beležio rezultate, tražio je od mene da mu ispričam sve što mi se 
dogodilo. Dadoh mu kratak izveštaj ne ulazeći u pojedinosti. Nisam bio sasvim otvoren 
kada sam pričao o onom čudnom vremenu koje mi je bilo potrebno da se vratim kući. 

Potrajalo je dobrih pola sata, a onda mi je rekao da je gotovo. U početku sam lako 
odgovarao na pitanja. Kasnije mi je bivalo sve teže da ga pratim. Na kraju sam sve 
priznao. 

Pasavan mi je stegao ruku na rastanku. Nasmešio se, što mi je ulilo samopouzdanje. 
Rekao je da će mi se javiti i dostaviti rezultate. To me je uverilo da nisam počeo da 
ludim jer bi mi u tom slučaju predložio nešto sasvim drugo. Vratio sam se u preduzeće. 
Svratio sam do Furnijea i rekao mu da se slobodno obrati Pasavanu u vezi sa mnom. On 
se samo nasmešio. Posle sam pozvao laboratoriju i doznao da Sligel nije došao na 
posao. Njegova žena je telefonirala. Otišao sam do kartoteke sa podacima i našao 
njegov broj telefona. Zena se odmah javila i u njenom glasu sam osetio prizvuk 
strepnje. Sligel je u postelji, nema temperaturu, ali lekar je ustanovio izvesnu slabost, 
nizak pritisak, neujednačen puls. Rekao sam joj da želim njenom mužu brzo 
ozdravljenje i oprostio se. Pozvao sam ponovo laboratoriju da vidim da li se i drugi član 
razboleo. Angel je došao lično na telefon i uverio me da je s njim sve u redu i da je samo 
Sligel bolestan. Zahvalio sam mu i spustio slušalicu, a zatim odmah pozvao Zan-Luja. 
Rekao sam mu šta je sa Sligelom i dao mu njegovu adresu. Zamolio sam ga da ode na 
lice mesta ako ja ne stignem za pola sata. Njemu se ta ideja nije mnogo svidela, ali je 
prihvatio. Trebalo je još da obavesti Klodin i Matildu da ćemo možda zakasniti. Klodin 
će biti sa mojom ženom da joj za to vreme pravi društvo. 

Parkiranje je u Parizu uvek opasan i neizvestan poduhvat ako vas sreća ne posluži. 
Najzad sam uspeo, dve ulice dalje od kuće u kojoj stanuje Sligel. Ispred broja 
sedamdeset četiri, na desetak metara od ulaza, parkirao se Zan-Luj. Srećnik. Posle 
kratkog pozdrava idem liftom do sedmog sprata... kuća je lepa, starinska. Na sedmom 
je mirno kao i u celom kvartu. Tihi, srebrnasti zvuk zvona kao da dopire iz velike daljine. 
Vrata mi otvara žena tridesetih godina. Lepa, sitna, krhka. Taj utisak pojačavaju i tamni 
kolutovi oko očiju i bledilo lica. Kosa joj je dosta neuredna. 

»Erve Kandos, gospođo. Dobar dan. Smem li da uđem?« 

Obrve joj podrhtavaju, usne se stežu. Očevidno se plaši. Osmehujem se da bih je 
umirio. Ona okleva. To znači da joj je Sligel sve ispričao. Moram govoriti otvoreno. 

»Mislim da znam zašto je bolestan. Dopustite da ga vidim, obećavam da neću 
zloupotrebiti vaše poverenje. Obično ne obilazim osoblje po kućama«. 

Ne znam šta je Sligel govorio svojoj ženi, ali ova poslednja rečenica je snažno 
delovala na nju. Poverovala je da zauzimam neko značajno mesto u preduzeću... što 
nije baš sasvim tačno. Ipak moj dugi staž mi daje pravo na položaj gotovo jednak 
položaju pomoćnika inženjera. A to i nije mala stvar. Ona otvara vrata i ja ulazim. Stan 
je neosporno lep, namešten u stilu Luja XV. Tepih prigušuje korake. Ona ide ispred 
mene i otvara jedna vrata. 

»Klod... došao je gospodin Kandos i želi da razgovara s tobom. Pustila sam ga da 
uđe«. 

Dala mu je neki znak i pogledala me. Ulazim u sobu. Sligel leži u postelji. Odmah 
zapažam njegovo bledilo koje još jače ističe tamna, razbarušena kosa. Izgleda kao da 
teško diše. Mahnu rukom i vrata se zatvaraju. Sami smo. Iznenađen i ražalošćen što ga 
vidim u takvom stanju, smešeći se prijateljski, stežem mu ruku. Koža mu je suva, 
meka... on nema temperaturu. Diše s naporom. Pokazuje mi stolicu koju primičem 
krevetu. 

»Od kada ste bolesni ?« 

»Od sinoć.« 

»Od koliko sati?« 

»Kada sam odlazio s posla... oko šest sati... možda malo docnije.« 

»Čudno. Da li vam je pozlilo?« 

»Imao sam utisak da se gušim. Obuzela me neka vrućina. Sve je oko mene počelo 
da se okreće... Mislio sam da sam pokvario stomak. To mi se već događalo.« 

»Da li je to potrajalo dugo?« 

»Oko jedanaest sati mi je bilo bolje. Vratio sam se taksijem. Luiza se jako 
preplašila.« u 

»To sam zapazio. Čujte me dobro, Sligel. Nemam nameru da vam išta prebacujem. 
Treba, ipak, da znate da sam se sinoć oko šest sati spremao da krenem kući. Dečak o 
kome sam vam pričao bio je van sebe od besa kada sam mu pokazao lažno pero. Na 
auto-putu sam hteo da propustim jedno vozilo. Oči su me bolele. Znate li šta mi se tada 
dogodilo?« 

»Ne znam«, kaže on, slušajući me pažljivo. 

»Našao sam se na dvadeset kilometara od Lila, na auto-putu za sever i bilo je deset 
sati. Mogu da vam pružim dokaze. Ali ja se ne sećam šta se u međuvremenu događalo.« 

Sligel je razjapio usta. Oči su mu još dublje utonule u očne duplje. Nos mu se ušiljio. 
Bojao se, mene ili nečeg drugog. Ruke su mu podrhtavale. 

»Mi smo pokušali...« 

»A šta to?« 

»Sa tečnim azotom... on rastvara pero... brzo... veoma brzo... prosto neverovatno. 
Potonuo je u Devarovu posudu i nisam više mogao da ga izvučem... Azot mi je 
zapljusnuo lice. U tom trenutku nisam osetio ništa naročito.« 

»Jeste li to rekli lekaru?« 

On klima glavom. Mislim da moram da mu verujem. 

»l šta je to onda?« 

»Tja!« kaže on sležući ramenima. 

»Ali, čujte, pa vi poznajete sve proizvode koje rastvara tečni azot!« 

»Pa šta onda? To je samo jedan od mnogobrojnih testova... nema značaja.« 

»A stanje u kom se nalazite?« 

»Sta hoćete da preduzmete?« 

»Pa ne znam... ja... ovaj...« 

»Imate li nekakvu ideju?« 

»Ne, stvarno nemam... mogu li da računam na vas?« 

»Zavisi šta smerate...« 

»Da li biste mogli da analizirate gas koji ste udahnuli?« 

»Nemam nikakvu mogućnost da ponovim eksperiment.« 

»U redu... navratiću čim budem doznao nešto novo.« 

»Zašto ćete to učiniti?« 

Shvatam smisao njegovog pitanja. Na kraju krajeva, nije se baš lepo poneo prema 
meni... ali on ne zna da su me ovi poslednji događaji naprosto izbezumili. Zan-Luj s 
pravom smatra da sam zastrašujuće staložen. Ipak ne treba zloupotrebljavati moje 
strpljenje. Ono što mi se sinoć dogodilo prevazilazi granice mog smisla za humor i 
razumevanje. Bilo bi netačno reći da mi njegov postupak nije zasmetao. Ali ako se uzme 
u obzir stanje u kom se nalazio, imao sam utisak da plaća mnogo skuplju cenu od mene. 
A treba još dodati i činjenicu da je moja radoznalost naglo porasla. Sligel igra otvorenim 
kartama. Sigurno smatra da je cela stvar otišla suviše daleko. Očevidno, po tom pitanju 
imamo isto mišljenje. 

»Učiniću to zato što sam radoznao i zato što sam ljut... da li vam to izgleda 
logično?« 

On klima glavom. Nema greške, savršeno smo se razumeli. 

Zan-Luj još uvek sedi za volanom svojih kola. Na tridesetak metara odatle nalazi se 
mali kafe. Odlazimo tamo da popijemo pivo. Tek tada shvatam koliko su mi se usta 
osušila. Sluša me pažljivo. Kao stručnjak za informatiku, ima običaj da analizira i sasvim 
neverovatne stvari. Nijednom me ne prekida u govoru. Smatra da mi ideja da pripretim 
gospodi Simtot da ću celu stvar prijaviti policiji nije sasvim loša. Ipak, podseća me na 
ona dva neobična događaja. Po njegovom mišljenju, drugi se može protumačiti kao 
trenutni gubitak pamćenja, ali prvi ostaje potpuno neobjašnjiv. Ma kakvo bilo rešenje 
koje ćemo odabrati, ostaje činjenica da nije bilo moguće da dođem do Sartrovila i svoje 

kuće za tako kratko vreme. 

Na kraju pristaje da pođe sa mnom. Telefoniramo Matildi i ukratko joj 
objašnjavamo šta ćemo učiniti. Naše žene smatraju da je dobro što idemo zajedno do 
gospode Simtot. 


Parkiramo automobil pored puta, kraj gvozdene ograde iza koje leže olupine starih 
automobila. Neki pas snažno laje. Idemo pešice. Već je dosta kasno. Kada zvonim prvi 
put, niko se ne odaziva. Zvonim ponovo. Najzad se gospoda Šimtot pojavljuje iza zavese 
jednog osvetljenog prozora. Mašem joj rukom. Pokušavam da se setim da li je 
kratkovida. Ne, ona ne nosi naočari. Sijalica iznad ulaznih vrata se iznenada pali. Tada 
shvatam da me je prepoznala. Ona izlazi umotana u široku kućnu haljinu. 

»Dobro veće, gospodo Šimtot«, kažem veselo i srdačno. 

»Dobro veče, doktore. Jeste li mi doneli pero?« 

»Upravo sam zbog toga i došao«, kažem, izbegavajući jasan odgovor. 

Ona otvara vrata gunđajući zbog neispravne brave. u 

»Pjero će biti jako zadovoljan.. dobro veče, gospodine«, obraća se Zan-Luju. 

»Zan-Luj Delbar, prijatelj gospodina Kandosa.« 

»Drago mi je. Izvolite, uđite. Pjero je već u krevetu.« 

Uvodi nas u trpezariju i poziva da sednemo. 

»Mogu li da vas zamolim, gospođo, da mi kažete nešto o bićima koja ste videli?« 

»Jeste li vi novinar?« 

»Ne, gospođo. Samo Erveov prijatelj.« 

»Već sam ispričala doktoru sve što znam. Jedne večeri sam videla anđela...« 

»Samo trenutak. Da li je vaš unuk napisao svoju priču pre nego što ste ga videli ili 
posle?« 

»Posle... čini mi se tri dana kasnije.« 

»A vi ste ih videli samo s leđa?« 

»Tačno.« 

»Vi ste lično iščupali četiri pera?« 

»Ja lično. Da. Znate, gazili su mi cveće...« 

»Kada ste iščupali ta pera, ono biće je verovatno okrenulo glavu...« 

»A ne, nikako... Sada se sećam da sam to uradila s lakoćom, samo sam malo 
povukla...« 

»Znate li šta se dogodilo Erveu?« 

»Nemam pojma.« 

»Prvi put se vratio bez automobila, a za povratak mu je bilo potrebno jedva pola 
sata. Sinoć je izgubio pamćenje i ne seća se šta je radio puna četiri sata. Osvestio se na 
auto-putu za sever, na dvadeset kilometara od Lila.« 

»Dogodila vam se nesreća, doktore?« kaže ona širom otvarajući oči, iskreno 
iznenađena i ražalošćena. 

»Ne, nije mi se dogodila nikakva nesreća. Ali ima nešto drugo. Jedan od inženjera iz 
mog preduzeća pokušao je da analizira pero koje ste mi dali. Ono se rastvorilo u 
tečnom azotu. Izvesna količina gasa je izašla iz posude i on ju je udahnuo. Pozlilo mu je i 
sada je bolestan.« 

»A pero?« 

»Pero je nestalo u tečnom azotu.« 

»Ali kako se to dogodilo?« pita ona povisivši ton. 

»Pokušajte da shvatite, gospodo«, mesa se Zan-Luj. »Hemičari su ga spustili u 
posebnu posudu sa tečnim azotom, na otprilike sto šezdeset stepeni ispod nule. Pero 
se rastopilo kao šećer u vodi.« 

»O bože«, kaže ona stavljajući ruke na slepoočnice i gledajući prema vratima koja 
vode u zadnji deo kuće. »Samo da Pjero ne dozna...« 

»Ali gospodo, pa ima valjda važnijih stvari! Jedan čovek se razboleo. Erve je upao u 
dve potpuno neobjašnjive situacije i.. .« 

»Kada samo Pjero ne bi bio toliko naprasit...« 

»Pa njemu je samo osam godina ..« 

»Deset«, rekoh ja. »Uostalom, ima jedna stvar koja me jako iznenađuje, gospođo.« 

»A šta to, doktore?« 

»Zašto se vi bojite vašeg unuka?« 

Nastupila je mučna tišina. A tada iznenada primećujem kako se Žan-Luj mršti. Sa 
svog mesta ne mogu da vidim šta se događa iza staričinih leda. Njegovo lice poprima 
ledeni izraz. On polako ustaje sa stolice. 

»Od kada to mala deca prisluškuju na vratima?« 

Pojavljuje se Pjero. Njemu izgleda uopšte ne smeta prizvuk krajnjeg prezira u glasu 
mog prijatelja. Gospoda SŠimtot je ukočena poput nekog kipa. Da može, pogledala bi u 
Pjeroa, iza svojih leđa. »Ja sam u svojoj kući«, čuje se glas pun mržnje. »Ne primam 
naređenja od nepoznatih ljudi. Odlazite odavde, odmah!« 

»Pjero«, kaže starica molećivo. 

»Reci im da odu.« x 

»Ovde nešto nije u redu«, kaže Zan-Luj. »Treba obavestiti policiju.« 

»Ne!« 

I njen glas i njene reči nas preklinju. »Molim vas, gospodine. Nemojte to činiti. .. on 
je naprasit, ali nije zao.« 

»Ja nisam vašeg mišljenja«, kaže Žan-Luj gledajući dete krajnje pronicljivo. »Kad bi 
mogao, ovaj mali nevaljalac bi napravio pitu od mene.« 

Začuvši te reći Pjero prsne u glasan smeh koji zvuči veoma neprijatno. To više nije 
ono dete koje tako ljupko piše o anđelima koji prigušuju buku aviona. Sada je preda 
mnom čudovište koje guta avione na kraju aerodromske piste. Priznajem da se baš ne 
osećam prijatno. Poslednji događaji ozbiljno narušavaju moj optimizam. 

»Pođimo«, kažem Zan-Luju. »Hajdemo odavde. Gospodo Šimtot treba da mi date 
još jedno pero. Ovog puta će to sigurno biti. ..« 

»Nemoj to da učiniš, bakice!« 

»Hajde, Pjero, budi dobar. Jedan gospodin se razboleo.« 

»Neću«.« 

Gospoda Šimtot odlučno podiže glavu. Ustaje, odlazi do ormara i otvara jednu 
fioku. Pretražuje je i okreće se prema detetu. 

»Gde si ih stavio?« 

Pjero nam upućuje osmeh prepun zlobe. Ovo dete je očevidno mnogo 
inteligentnije nego što smo mislili. Sakrio je pera očekujući moju posetu. To znači da je 
predvideo da ću možda ponovo doći. Uostalom, on se okreće prema meni. 

»Zar vam dva puta nije bilo dovoljno?« 

»Tako znači, ti priznaješ...« kaže Zan-Luj besno cedeći reci kroz stisnute zube. 

»Sve sam čuo«, odgovara mali. 

»Lepo«, kažem ja. »Pustimo sad to. Najbolje je da obavestimo policiju.« 

»Doktore, preklinjem vas!« 

»Hajdemo«, kaže Zan-Luj. 

Hvata me za ruku i odvlači. Pred očima mi lebdi slika staričinih očiju ispunjenih 
užasom. 

»U povratku ćemo se smenjivati na prvom mestu. Onaj ko vozi prvi nadziraće onog 
iza sebe i obratno. Čim se nešto dogodi, dati znak trubom. | odmah obavestiti policiju.« 

Klimam potvrdno glavom. Žan-Luj je van sebe. Dolazimo do naših automobila. On 
kreće prvi. Na udaljenosti od četiri stotine metara nalazi se prilazni put za pravac 
Pariz—istok. A onda iznenada Žan-Lujev kapri jurnu napred. Počinjem da trubim i dajem 
gas. Njegova zadnja svetla brzo nestaju u daljini. Auto-put je preda mnom. Srećom, 
mogu odmah da se uključim. Više ne vidim njegova kola. | odjednom ugledam pred 

sobom dva fara koja su sve veća i veća. Neki luđak juri mojom trakom brzinom koja vodi 
pravo u smrt. Skrećem udesno. On je opet tačno ispred mene. Panika mi steže utrobu. 
Samo sto metara nas razdvaja. Njegova kola jure punom brzinom, moja takođe. Vreme 
se razbija u sve manje i manje delove. To je beli kapri. Iza stakla vidim jednu priliku, 
vidim Za... 

»Hajde, razidite se ako niste svedoci, hajde, raziđite se. Au, kakva strahota uleteli 
su jedan u drugog brzinom od trista kilometara na sat... drugi je mrtav. Jesi li video? Sav 
je smrvljen... Je li ovaj živ?... Stižu ambulantna kola... lekar kaže da je živ... Kakva šteta... 
obojica su bili mladi... Kako je samo mogao da vozi tako brzo i tako... tako dugo u 
pogrešnom pravcu?... Hajde, ne zadržavajte se, raziđite se... hajde... krenite... kakvi 
ludaci, kažem ti da su ludi... pa samo lud može da izvodi ovakve vratolomije na auto- 
putu... 

Dragan R. Filipovi 


BICIKLISTA 


»Ko ne pije, nije čovek. Ko pije, pogotovu!« pomislio je Fehmi Gara, vrludajući po 
obilato osvetljenim ulicama rudarskog grada. »l još: kad se kučići opiju dok su mali, 
nikad ne porastu. Tako i s tugom biva.« 


Tridesetogodišnji rudar, kome je nekada davno bila namenjena karijera svemirskog 
letača, nizao je opravdanja za katastrofalno pijanstvo u kojem se te noći našao. Kroz 
tešku, ubilačkim ritmom ustajanja i leganja, jela i rada, otupelu glavu, prometao je 
poslovice, izreke, parole o drugarstvu, a onda je stao pred sveže obojen lampion. 

»Jebi ga«, kazao mu je. »To ja nisam zadovoljan.« 

Lampion je mudro ćutao, možda i preponosan zbog taze farbanja ili činjenice da je 
poboden na mestu gde je poslednjem srpskom vampiru Svetislavu Kosjeroviću 
glogovim kocem izvađeno srce, iskrižano na četiri dela i dato četvorici crnih mačora da 
ga pojedu i potom budu živi ubačeni u kipuću vodu. (I danas traje potraga za njihovim 
kostima, naime, šaputalo se da se pomoću jedne od njih osvaja nevidljivost i saznaje 
razlog za nepoštovanje zakona.) 

Rudar je raširio ruke i zinuo, spreman da usnulom gradiću obznani da je već odavno 
sav mrtav, sa svim parkovima, trgovima, sumnjivim lokalima, znamenitim banderama, i 
da niko nema pojma šta se u rudniku kopa, kome prodaje, i zbog čega rudari u svitanje 
vide ljubičastu svetlost oko sebe i svojih drugova, nevidljivu neposvećenima rintanjem, 
kad u izlogu antikvarnice ugleda čudnu spravu koja ga je iz cuga omadijala. 


»Jebi ga«, kazao je. »Evo.« 

Prišao je izlogu i, vlažnih očiju i suvog srca, uronio sve što mu je od duše preostalo u 
ono za šta će uskoro čuti kako se zove, ono što je istog trena kad je ugledano bilo 
namenjeno njegovom petom detetu i jedinom sinu, dvogodišnjem Fehmi Rami. 

Pokucao je snažno, reda radi, pa iz sve snage zalupao. | opet, sve dok se svetio nije 
upalilo i starčić sa kozjom bradicom i okruglim cvikerima, upao u spavaćicu, sa kapom 
za spavanje, nije prišao vratima. 

Pomoćnica Usnija, budna od žestokog nespavanja erotsko-paćeničkog porekla, 
devojka i u pedesetpetoj, kasnije je pričala svojoj sapatnici, udovici Esmi, da je prodavač 
Sabahudin Bećirević rekao: »Šta lupaš, somino?«, ali to nije istina. Dino je bio previše 
otmen. Dakle, otvorio je i rekao: 

»Zar u ovaj čas?« 

»Jebi ga«, rekao je Fehmi Gara, čak se malo i otreznio. »Želim da kupim ovo čudo 
odmah, ili ću iskrvariti u razbijenom izlogu.« 

Sabahudin se setio svega što mu je deda pričao o lozi jedno vreme moćnih 
Fehmijevih, iskosio glavu i malo začkiljio: 

»Izlog je skup, a ni život nije jeftin« tiho je rekao. »To se zove bicikl, doneo ga je 
poslednji lutajući Ciganin i rekao da ga utopim nekoj stacionarnoj budali za goleme 
pare. 

»Koliko?« potegao je Fehmi Gara novčanik. »Jebi ga, koliko?« 

Starčić je skinuo cvikere i protrljao ih, lukavo se nasmešio i odvalio svotu: 

»Pet dinara.« 

Kao da je znao da je to sve što je rudaru ostalo od sedam dinara plate, ljubičasto 
zarađene. 

»l to nije sve«, naceri se Sabahudin. + Moraš se zakleti da će ga posedovati samo 
jedno biće. Znaš, to je uslov!« 

»Jebi ga, zakleću se.« 

»Kaži: dabogda mi otpala muda ako zajebem!« 

»Dabogda mi otpala muda ako zajebem!« naježi se Fehmi Gara od strašne zakletve. 
Nije mu ni na ćoše pameti padalo da prekrši reč. 

Sabahudin je strpao lovu u kapu za koju je svuda ponosno pričao da je bila na glavi 
Svetislavove jedine žrtve, nekog uče koji je voleo noću da baza i recituje svicima glupe 
pesme o pozdravima dragim ljudima, pa isterao srebrnasti trkački točak sa deset brzina 
i dve kočnice. 

»Ruljo!« arlauknuo je Fehmi Gara. »Moj sin se zove Fehmi Rama, i dobiće 
jedinstven poklon!« 

»Ćuti«, odvrati mu grobni glas sa jednog od prozora. »Vikaće ko.« 


Ujutro Fehmi Gara nije ustao na posao. Umalo uopšte da ne ustane. Sigurne smrti ga 
je spasao otac, Fehmi Ljulj, šezdesetogodišnjak koji je u poslednje vreme pomišljao da 
ga nebo i nije naročito usrećilo kada mu je posle pet kćeri podarilo sina Garu. Starac je 
šetao po dvorištu ograđenom debelim kamenim zidom i tražio jedinog petla u tom 
kraju države koji je pevao — ostali su bili rođeni u malim kavezima, jeli svoj izmet i 
iznošeni na trpezu a da nisu ni videli zemlju, a kamoli kljucali je — da mu nazdravi 
dobro jutro i prozbori koju, kad je začuo stenjanje iza oraha. Prišao je i ugledao sina 
kako leži ispružen kao mrtvac, sav bled i preznojen, stisnutih zuba kroz koje su izletali 
neki nezdravi zvuči. 

»Dobro jutro, sine!« pozdravi ga otac. »Danas će, izgleda, biti lep dan.« 

Fehmi Gara je smukom otvorio oči i jedva rekao: 

»Jebi ga.« 

Onda su mu se oči prevrnule i telo opustilo, a kroz mahnitu glavu poletela bujica 
snova koji izazivaju znojenje. 

Stari Ljulj je pogladio rukom bicikl oslonjen na orah, bez velikog čuđenja, a onda 
uzbunio žene. 

Žena Azra, dovedena iz susednog rudarskog grada, bele kože i ubrađena maramom, 
i majka Nurija, koja je poslednjih godina išla po kući i dvorištu i radila a da je niko nije 
primećivao, istrčale su kao da su samo taj poziv očekivale. Prišle su hroptavom Fehmi 
Gari i za tren ga ponele, ne znajući koja bi trebalo da prihvati glavu. Ta čast je pripala 
Azri. 

Fehmi Ljulj je u međuvremenu iskopao pre mnogo godina zakopanu flašu rakije, 
dao ženama da izmasiraju nesrećnika i povukao se u zgradicu od brvana da ispuši dobar 
duvan. 

»Ako preživi«, rekao je, »možda ću ga ubiti.« 

Azra i Nurija su prenele Garu u majčinu sobu. Na ormaru se nadimalo od izuzetnosti 
nekoliko žutih dunja, odgajenih u jednom od retkih dvorišta u kojima se voće još gajilo, 
baš pod ovim prozorom. Zavrnule su staru serdžadu i položile ga. 

Ležao je tako pet dana, ni tamo ni ovamo, trljan rakijom šljivovicom sa lincurom 
unutra, hranjen čorbicom tajanstvenog sastava i čudesnog dejstva, a onda je Nurija 
najavila da će se podići iz kome tačno u sedam uveče. Azra je postavila sto, umila i 
počešljala decu i stala kraj šporeta. Ljulj je zauzeo svoje mesto u vrhu, savio cigaru od 
teško nabavljenog duvana »bajinovca« i zagledao se u malog Ramu. 

»Dobro je«, pomislio je, »ni najmanje ne liči na oca.« 

Fehmi Gara, rudar sa ljubičastim oreolom vidljivim samo istima, ustao je iz postelje 
tačno kada je majka prorekla, čvrstim korakom prešao do stola i seo desno od oca. 

»Dobro veće, sine« rekao je Ljulj. »Jesi li gladan?« 

Rudar je oćutao. Znao je da ga posle večere očekuje razgovor sa ocem, a pred 
celom porodicom, i da postoji šansa da stari Ljulj ne uvaži njegove motive za ćerdanje 
dragocene plate. Žene su prinele jelo, nasule svima, pa tek onda i same sele. 

Kada je gazda domaćinstva spustio kašiku na drveni sto, sedam pari očiju zagledalo 
se u onoga što donosi novac svakog prvog u mesecu. 

»Kupio sam bicikl« rekao je Fehmi Gara. »Jedini na svetu, za mog sina Ramu, koji je 
takođe jedinstven.« 

»l za tebe su mi tako govorili« pogledao je Ljulj malog Ramu ispod oka. »A šta je to 
bicikl?« 

»Rekli su mi da se pedale okreću nogama, da bicikl ide napred, a srce leti kao 
soko.« 

Fehmi Ljulj je pripalio cigaru. Gledao je pušku postavljenu na zidu, zaostalu iz 
prethodnih vekova nesigurnosti i tmine, gledao je sina koji se vratio s one strane crte. 

»Sećam se«, rekao je, »da je moj pradeda pred sam kraj života uzeo sve pare što su 
bile u ovoj kući, otišao u grad i kupio na crno ovu pušku. Moj otac i moj ded su ga grdili, 
čak su i žene gunđale, a on je rekao: 'Jednog dana će se pucati na imanju Fehmijevih'.« 

Azra i Nurija su oborile glave, deca se odlučivala da zapište, a starinski sat smešten 
u kutiju od šperploče sa zamazanim staklom doživeo je svojih pet minuta: kucao je jako 
kao što pravednik kuca na vrata raja. 

»Danas neće pucati« prekinuo je stravu Ljulj. »Ženo, idi u sobu i izmišljaj jela od 
projinog brašna i sira. Ovaj mesec će dugo trajati.« 

Ustao je i otišao u svoju odaju u kojoj je bio smešten i bicikl, njegovom rukom 
očišćen i podmazan, spremljen da odstoji deceniju dok mali Fehmi Rama ne bude kadar 
da nogama dohvati pedale. 

»Već sam star«, rekao je Fehmi Ljulj čudnoj spravi, »ali doživeću da vidim kako te 
moj unuk kroti.« 

Nije ni čekao da vidi hoće li mu bicikl odgovoriti. Već vekovima ljudi se nisu obraćali 
stvarima i nisu ih gajili i negovali, tako da su i one prestale da uzvraćaju. 

Raspremio se, legao, i nije zaspao. 


Vetar je fijukao oko ušiju malog Fehmi Rame, povijajući unazad crnu kosu i isterujući 
suze iz plavih očiju, smeštenih pored malo povijenog nosa. Još više je stegao već očvrsle 
vilice i zavitlao pedale nogama. 

»I-haj!« vrisnuo je. 

Ispred njega se nalazio samo prav put, a iza njega naselje sa imanjem Fehmijevih, 
pijanim ocem spakovanim u prevremenu ljubičastu penziju, majkom izmoždenom od 
napornog rmbanja, babom koju su neki već smatrali mrtvom jer je retko izlazila iz 
sobice sa dunjama na ormaru, dedom koji će sedeti ispred brvnare i gledati kroz 
otvorenu kapiju na asfaltni put. 

Stvarno, otac ga nije slagao — njegovo četrnaestogodišnje srce je letelo kao soko, a 
njegove oči su upijale prizore sa obe strane tamne trake. 

I tek je tad shvatio koliko je mali i koliko su životi ljudi koje poznaje mali, jer oni su 
iz svojih udobnih i spravama za uživanje nabijenih domova izlazili da bi radili, 
eventualno da bi posetili nekog svog, i tada su sedali u brza vozila, grupna ili 
pojedinačna i stizali bez putovanja. 

Između naselja carovale su razne vrste pustoši: od pogane, oko neke fabrike ili 
rudnika, do plemenite — neke beskrajne livade sa voćkama u sredini. Nigde ljudi. | 
drum je bio pust. 

Biciklista je vozio i vozio, kliktao i divio se svemu oko sebe, tako da nije ni primetio 
plavi auto sa rotacionim svetlima koji mu se približavao sleda. 

»Vidiš li ti ovo čudo?« zgranuto je upitao policajac Ćefo Muharem svog više nego 
druga Lenda Jasmina. 

»Misterija!« zinuo je Lendo. 

Uključili su jaučuću sirenu, pretekli mladog pustolova, i dali mu znak da stane. 

Izašli su iz patrolnog automobila jednovremeno, popravili opasače s revolverima za 
onesvešćivanje, stavili šapke, pa tek onda prišli čudnoj spravi. 

»Je li, mali, šta ti je to?« pitao je Lendo Jasmin, policajac iz ubedenja, ne zbog 
egzistencije. 

»Dobar dan!« veselo je pozdravio prestupnik. Znate, on je bio starinski vaspitan. 
»Bicikl.« 

»Dobar dan!« otelo se i Lendu. Kasnije će se često prisećati toga, i nikad mu neće 
biti jasno da li se to probudila kultura, ili je natrčao na »minu«. 

»A zašta to služi?« uoštrio je Ćefo. 

»Da se vozim i da mi srce leti kao soko.« 

Onaj deo o letenju Ćefo je odmah odbacio, a što se tiče vožnje, tu je znao kako 
treba. 

»Balavče, drum nije tvoja babovina da se voza na njemu ko stigne. Imaš li vozačku 
dozvolu?« 

»Po zakonima iz prve polovine devetnaestog veka, sa četrnaest godina imam pravo 
da vozim bicikl.« samouvereno je rekao biciklista. Bio je ponosan na svoju upornost iz 
proteklih godina koje je proveo roveći po školskoj biblioteci i nalazeći tek poneki red o 
poklonu koji ga je čekao u odaji starog Ljulja. 

»Do klinca...« počešao se Ćefo Muharem iza uveta. »Još to valja proveriti. ..« 

»A ime«? gotovo je viknuo Lendo. 

»Fehmi Rama, sin Fehmi Gare, a unuk Fehmi Ljulja.« 

Policajcima nije bila prijatna spoznaja da su imali službeni kontakt sa nekim od 
Fehmijevih, iako je ta loza već generacijama polako propadala, gubila imanja, ugled i 
uticaj. 

»Sad vozi« rekao je Lendo. »Doći ćemo jedan dan do starog Ljulja da popričamo o 
tom... biciklu.« 

Lendo Jasmin i Ćefo Muharem, više nego drugovi, seli su u patrolni auto i za 
petnaestak minuta svi policajci, taksisti i radio-amateri su znali da najmlađi Fehmi vozi 
putevima dvotočkaš bez motora, polako i brzo, sa zaustavljanjem i okretanjem oko 
sebe, i ta vest je pukla svud naokolo navodeći emotivnije da pozovu telefonom nekog 
davno zaboravljenog i nategnuto popričaju. 

Već je padalo veče kada je Fehmi Ljulj posle celodnevnog iščekivanja, 
upotpunjenog samo cigarama i ponekom čašom hladnog mleka, onemoćalim očima 
ugledao unuka kako se približava. Po načinu okretanja pedala i boji prednoćnog neba 
zaključio je da je Fehmi Rama srećan i da je bio u pravu što je svom sinu poklonio još 
jedan, kakav-takav život. 

»Zdravo, deda!« veselo je kliknuo biciklista. 

»Živ bio, sinko« pridigao se stari Ljulj. »Pričaj mi.« 

Lavina reći je krenula opisujući starcu obe strane druma koji vodi ka zapadu, lica 
policajaca, poglede radnika na kombajnima, koji su obustavili rad iznenađeni što se 
neko zaustavio i pitao kako im ide, pa makar to bio momčić, pa makar na biciklu, i koji 
su ga zamolili da opet svrati ako bude na tu stranu išao. Pričao je o pustoj dolini kroz 
koju je prošao maksimalnom brzinom, u kojoj valjda već ni bakterija nema, samo otrov. 

Poslasticu je ostavio za kraj: 

»Deda«, rekao je, »na dvadesetom kilometru skrenuo sam s puta.« 

Na licu Fehmi Ljulja ništa se nije pomerilo. Unutra jeste. 

»Gurao sam bicikl pored sebe i išao kroz šumu. Kao da je nekad tuda vodio put... Ali 
nemoguće... Nema ni traga od asfalta.. .« 

»Bilo je i zemljanih. Nastavi.« 

»Posle nekoliko stotina metara došao sam do stene ispod koje izvire rečica. O, 
dede, kako tu vri, kako tu buja. Pastrmke se igraju sa zbunjenim majskim cvetovima i 
vilinskim konjicima, lokvanji dopuštaju žabama da osmatraju hoće li sa obale u vodu 
kliznuti belouška... Sav moj dosadašnji život nije vredan ovog dana!« 

»Ne govori tako«, opomenuo ga je Ljulj. »Imaš pravo da to kažeš tek kad nanižeš 
preko petnaest hiljada dana. Idemo na večeru.« 

Ostavili su bicikl u odaju, pažljivo, i pošli ka kući. Večeras su slagali, obojica po prvi 
put, i nekako su osećali da onaj drugi to zna. 

Fehmi Ljulj je kao dečak, dok se još izlazilo, obrađivalo i posećivalo, sa svojim 
dedom Fehmi Enverom išao do tog izvora koji po predanju izvlači tugu iz kostiju i 
opušta vratove ukrućene od velikih želja, i često je mislio da je taj događaj sanjao, a taj 
događaj ili san je proglasio za vrhunac svog sećanja, i molio Boga da se to jednog dana, 
ili bar senovite noći, ponovi. 

Fehmi Rama se dobro sećao da mu je otac pričao da je njemu njegov otac pričao o 
tom izvoru, i svesno ga je tražio i našao. Njegova laž je bila što je prećutao da se posle 
nekoliko krivina u rečicu survaju bele vode iz flotacije jednog od obližnjih rudnika, 
uništavajući sve nizvodno i izazivajući grč u srcu posmatrača. 

Takvim lažovima i ja bih oprostio. 


Sledeći dani su brzo prolazili, kao da se vreme odlučilo da zahukće svoje zupčanike. 
Biciklista je ustajao rano, stavljao hleb i sir u torbicu, vozio se ceo dan i čudio brojnosti 
ljudi u krajevima kroz koje je prolazio. 

»Deda«, rekao je jednom, »dok nisam vozio, činilo mi se da na svetu ima strašno 
malo ljudi... Zašto gotovo niko ne dolazi i zašto mi nikom ne idemo?« 

»Na to pitanje pamet ne ume da odgovori!« ispustio je Ljulj dim. »Biće da su se svi 
učaurili.« 

»Ponekad mi izgleda da je sve mrtvo, da samo treba preko sveta prebaciti zemlju i 
proglasiti ga sahranjenim!« 

I onda se desilo. 

Vest se proširila po celoj oblasti, uvukla se u reči i snove stanovnika, izazivala 
razgovore između članova porodice, suseda, kolega sa posla. Pukla je sve do visova i 
udaljenih jezera, i niko nije ostao ravnodušan. Većina je zbunjeno ponavljala da to neće 
na dobro izaći, neki sumorni tipovi su čak napravili ekipu da sačeka mladog biciklistu, 
izudara ga i uništi bicikl, ali plan je pao u vodu čim su ugledali Fehmi Ramu kako zviždi 
pored njih i srdačno ih pozdravlja. 

»Ajoj!« rekao je vođa. »Sve bih dao za jedan krug!« 

Vršnjakinje podobne za ašik i udaju iznenada su počele da se druže i razmenjuju 
izmišljotine o lepoti i hrabrosti bicikliste, i napokon je zemljom protutnjao neki novi mit. 
I bez konja, i bez mača, a mnogi su samo njega čekali. 

Moglo bi se reći da je sve počelo time što nijedne novine, nijedna TV-stanica, 
nijedan radio, nisu obelodanili da se nešto dešava. Ljudi su kupovali revolveraško- 
bulevarske listove, gledali trač emisije tipa »Biba kome struja ništa ne može i neće«, ali 

o nečem neobičnom ni traga, ni glasa. U noćima punog meseca maštovitijima se činilo 
da su i zvezde promenile raspored i da tvore sazvežde 'Velikog Bicikla'. 

I jedne zore petao je zakukurikao kao što nikad nije, ispustivši neki zvuk između 
straha i čuđenja, tako da je Fehmi Ljulj gotovo iskočio iz tople postelje i stao na prag. 
Ispred kapije su stajali neki ljudi, obučeni u starinska, trajna odela. 

»Dobro jutro, ljudil« pozdravio ih je domaćin. »Kojim dobrom?« 

Crni, brkati muškarci su se razmakli i Ljulj je spazio starca čija je bela kosa blještala i 
oči bile ugasle. 

»Dobro jutro, Fehmi Ljulje!« rekao je svečano. »Ja sam Rađen Kosjerović, unuk 
Svetislava Kosjerovića, poslednjeg srpskog vampira, prijatelj tvog dede i poglavar 
preostalih ovčara. Došli smo da vidimo tvog unuka Fehmi Ramu, malog čoveka koji 
mrda kroz ovu čamotinju.« 

Ljulj je otvorio kapiju i dve sede glave su krenule jedna drugoj u susret — staračko 
grljenje. 

»Dobro došli, ljudil« rekao je Fehmi Ljulj. 

»Bolje vas našli!« ozario se Rađen. 

Ušli su u dvorište i domaćin je podviknuo, kao nekad, sinu i snahi da postave sofru 
za goste, a mali biciklista je otrčao na česmu, umio se i provozao krug dvorištem, 
praćen uzdasima i nejasnim prisećanjima na slobodne jahače. 

Posadili su ga u gornji kraj, sa biciklom iza leda, i Rađen ga je dugo ispitivao o 
pravcima i pojavama. 

»Sine, ti si igla!« lupio ga je po plećima, zadovoljan. »Ako bog da, povezaćeš svojim 
tragom sve što se u ovim vremenima rešilo!« 

Tek što je to rekao, na otvorenoj kapiji se ukazala dostojanstvena figura Ded 
Krasnićija, poglavara porodice koja je imala peh da su se u njoj rađali samo sinovi skloni 
razdeobi, na isti se način pozdravio sa Fehmi Ljuljom i Rađenom Kosjerovićem. 

»Rađene, tvoj deda je uvredio moju prababu!« promrsio je. »Da smo se sreli u 
nekom drugom, ranijem dobu, pridružio bi se Svetislavu!« 

»Ostavimo prošlo vreme prošlom vremenu.« stavio je Ljulj obojici ruku na rame. 
»Da bismo se ponovo svađali, moramo se ponovo upoznati i približiti.« 

Time je bila zapečaćena vekovna kavga između albanske i srpske porodice, koja je 
imala uticaja na mnoge uticajima sklone, a to nikako nije išlo u glavu Lendu Jasminu i 
Ćefu Muharemu, više nego drugovima, koji su kao ukopani zastali, primetivši šta se 
zbilo. 

I tako, ljudi su počeli da dolaze, upoznaju se i odlaze, obećavajući da će se vratiti i 
da će uzvratiti. Izronio je iz sećanja i Sabahudin Bećirević, antikvar, ponevši sa sobom 
gomilu delova za bicikl, koje je nabavio od gatare Husnije, takođe vrlo raspoložene da 
se pojavi, i noćnu kapu onog nesrećnog učitelja, vampirske žrtve, da je pokloni Rađenu 
Kosjeroviću i učini je porodičnom relikvijom. Pridržavajući se za kameni zid, prišuljali su 
se i rudari, kolege Fehmi Gare u radu, piću i ljubičastoj auri, nevidljivoj oku nevernika u 
postojanje aura, donoseći, jedva daske i grede iz rudnika da naprave još veću sofru. 
Stigli su i žeteoci koji su se oduševljavali brazdanjima bicikliste i toplim pričama, zadesili 
su se i rođaci i prijatelji. Sve je uzdrhtalo kad se pojavio Đoko Đokić, potegavši izdaleka 
sa vrećom punom pršute i kačicom kajmaka, i ruljom je prostrujala vest da ga ne treba 
pitati koliko ostaje, jer ponosni gazda na to pitanje ustaje i ćutke odlazi. 

Dvorište je bilo prepuno, okolne ulice isto. Policajci Lendo i Ćefo su se uplašili 
mogućih tokova takvog okupljanja, a desilo se nešto nesanjano sa istoka je stigao 
legendarni rašljar Ivan, za koga se smatralo da je mrtav, gotovo zamrznut u pećini, i da 
ustaje samo kad su u pitanju preobratni procesi. Prošao je kroz utihlu gomilu sa 

rašljama u ruci i pokazao dva mesta na kojima valja kopati. 

U rukama nepoznatih ljudi stvorili su se, tajanstveno, budaci i lopate, i posle sat 
vremena su uspeli da otkopaju davno zakopano bure s rakijom na jednom, i ćup sa 
zlatom na drugom mestu. 

»Obrene«, naredio je Ljulj auto-prevozniku, »uzmi zlato i kupi hrane za goste! | 
dosta čaša.« 

Kao sa neba pali su Cigani, napustivši kuće, u kojima se nikad nisu preterano 
odomaćili, sa violinama i kontrabasom, sa prelepim ženama, i svetkovina je mogla da 
počne. 

Usred najvećeg otkravljenja i haosa, neposredno posle penjanja muzike na orah, 
sečenja stabla i pada, čestitanja Caci Ciganinu što je sleteo držeći ćemane iznad sebe, 
da se ne polomi, a pre zaljubljivanja mlade Ciganke u krotitelja dvotočkaša, pojavio se 
snažan miris dunja, i svi su stali kao da nikad nisu mrdali. Iz kuće je, laka i vazdušasta, 
izašla Nurija, verovatno slepa, gotovo zaboravljena, prošla pored daski pretovarenih 
đakonijama, zagrljenih Srba i Albanaca, pored sina Gare koji je sijao ljubičasto i 
pokušavao da poleti odražavajući se sa sofre, pored uskukanog Cace, i stala pred 
kameni zid koji je vekovima štitio dom Fehmijevih. 

»A taj narod napolju?« pitala je tiho. »Da prisluškuje i viri?« 

»Rušil« riknuo je Ljulj. »Do zadnjeg kamena!« 

Tako je srušen prvi zid. 

Kažu da je Fehmi Ljulj primetio i pravio se mutav kad je mali Rama napunio zeleni 
ranac hranom, poslao poljubac majci Azri, zagledanoj u vešni lonac sa kafom, i izvukao 
se iz opšteg veselja da se nikad ne vrati. 

Lendo i Ćefo su tvrdili da je on osnivač i ideolog novog biciklističkog pokreta koji je 
duboko zabrinuo državnike i policijski aparat, i da će ga oni lično jednog dana uhvatiti i 
pitati ga kako se to tek tako putuje. 

Devojke su naveliko pričale da se poveo za šarenom ciganskom suknjom i zapucao 
sa izabranicom, ne tako lepom, u potragu za slobodnim čoporom belih konja i četrdeset 
hajduka koji čekaju vođu, pa da preokrenu svet. 

Fehmi Gara je torokao da je pojava bicikla naštimana iz dubokog svemira, možda 
ljubičastog, i da je Rama u prelaznom roku pristao da za planetu čudnog imena vozi na 
galaktičkoj olimpijadi, gde će raskrinkati prevaru i otkriti poreklo, uvodeći tako i Zemlju 
u registar zanimljivih svetova. 

Štošta se pričalo, i negde mora da ima istine, a to i nije toliko važno: svaka od tih 
priča je nadživela pripovedača i ostala da živi stvarnije od stvarnosti u društvu koje je 
po ko zna koji put naučilo da se valja družiti, popiti s roditeljima kafu, s devojkom piće, s 
drugovima batine. 

U svakom slučaju, sigurno je dobro putovao i na vreme stigao. 

»Ja u onoj kući tamo nemam s kim da 
budem mala, i ja tamo više neću da 
budem!« bila je kategorična. 

Srce mi se rastezalo i tanjilo, i kao 
prestajalo da radi. 

»Opet te je neko naljutio?« upitah je. 

»Ma, ne«, reče ona. »Ja sve njih znam 
napamet. | šta će i kako će da urade, 
samo oni mene ne znaju.« 

»Je li?« rekoh smeškajući se. 

»Nisi ni ti mnogo bolja«, ljutnula se ona, 
imitirajući me potom. »'Je li?' Naravno da 
jeste. | dosadni su. Strašno!" 

Uzdahnuh najdublje što sam mogla. 

»E, pa stvarno, ne znam kako neko iz- 
nad deset godina može da bude dosadan 
devojčici ispod osam godina!« 

Rastužila se. »Ti sve pričaš zato što ne 
možeš da mi pomogneš, Ninja.« 

»Zar ti treba nečija pomoć?« kao da me 
je zabrinula malo. 

»Treba mi«, mirno reče ona. 

»Kako to da izvedemo?« upitah rešena 
da je slušam. 

»Mmm«, mazila se. »Hajde da budem 
tvoja«. 

»A, ne može se tako. Znaš valjda i 
sama.« 

»Ne znam«. Razmaženo jedno detence, 
pomislih, »I neću da znam!« završila je 
potpuno ubeđena u is-pravnost onoga 
što govori. 

»Da nisi ipak 
naglas. 

Alisa je počela cvileći, ali je sada već 
vikala iz sveg glasa. A to je bio jedan 
veoma glasan glas. Da je duže vikala, 
ubila bi me na mestu. 

»Što si takva, Ninja? Tamo je zaista 


razmažena?« upitah 


grozno. Ja hoću da mi ona napravi 
haljinu, i ona kaže 'Dobro, ako mi 
iziecituješ tablicu množenja'. Koja 


glupost. Ninja! Ja znam matematiku, a 
ona meni 'tablicu množenja'. Tako ni 
majmune ne dresiraju više. Osim toga, i 
ako joj brojim, kod 'tri' mi se već smuči.« 

»To su strašne stvari, Alisa«, rekoh 
uznemirena. »Možeš li to da oprostiš 
majci? « 


»Mogu«, nestrpljivo će Alisa. »Mogu ja 
da joj oprostim i jednom, i deset puta, i 
stalno, ali će ona uvek tako. Dosadna je. 
Nikada neće ukapirati da tako ne treba. 
Jednostavno, ne treba tako.« 

»Ne znam šta da ti kažem, zlato«, rekoh 
joj. »Tvoja mama te sigurno voli više nego 
iko na svetu. | ona ti misli dobro onako 
kako ume«. 

»Ali, ne ume, Ninja.« Poćutala je malo 
»Hajde da probamo ovako: hajde da mi ti 
budeš mama. Samo malo. Ti nisi tako 
dosadna, znaš«, objasnila je. 

»Nema šansi, devojčice«. Kako joj 
odoleti? »Odbijam da saradujem na tu 
temu«. Odolela sam joj. 

»A da mi budeš rođena drugarica?« 
lukavo će Alisa. 

»Mmm-hm«, kao, predomišljala sam se. 
Njena ručica lako dodirnu moju, i blagi 
trnci me prodoše. »Da razmislimo?« 
odgovorih mazeći se, jednako kao i ona. 

Već je cvrkutala oko mene, ska-kućući, 
pretpostavljam, i lepršajući. »Ti možeš do 
sutra da razmišljaš, Ninja, ja znam da si 
moja, moja, moja. Sasvim.« 

Ovo dete me je obaralo s nogu. Čitalo 
me, i obaralo. 

»Jesam.« Rekoh joj. »I šta je u tome 
loše?« 

»Ništa, Ninja.« Glasić joj se stišao i već 
je bio najmilija muzika. »Ništa loše, Ninja. 
Tu je sve najbolje.« 

Okretala sam se pokušavajući da je 
pratim, ali se ona kao vrtuljak komešala 
svuda ukrug oko mene. 

»Lakše malo, dete.« Smejale smo se, 
obe. »Na šta to mirišeš tako lepo?« 

»Lavanda.« Reče mi važno. »Uzela sam 
maminu iz šifonjera. Sviđa ti se?« 

»Sviđa mi se.« 

»Meni nekako hladno miriše«, reče ona 
zamišljeno. 

»Ja volim hladne mirise«, odgovorih joj. 
To je bila istina. 

»Posebno kada je napolju vruće«, 
dodadoh, malo kasnije. 

»l ja, ija!« 

Zaćutale smo obe. Alisa je prestala da 

trčkara oko mene, i nešto se neprijatno 
uvlačilo u tišinu između nas dve. 

»Smem li nešto da te pitam, a da se ne 
naljutiš?« reče ona. 

»Nema toga što bi me pitala, a ja da se 
ljutim,« svečano izjavih. 

»Je li istina da si živela sa mamom i 
tatom u velikoj kući dok se ja nisam 
rodila?« upitala me je bez oklevanja. 

»Istina je. Ali pre njih, ne sa njima«, 
odgovorih joj. 

»I onda si mogla da vidiš?« 

»Mogla sam.« 

»Da li si prestala da vidiš kada sam se ja 
rodila, ili posle?« 

»Ne znam kada si se ti tačno rodila«, 
rekoh. 

»Mislila sam da ti znaš«, reče malo 
razočarano. 

Ako se uvredi? »Čuj, pa ja uopšte ne 
znam kada si se ti rodila!« 

»Ma, bez veze.« Nije se uvredila. »Onda 
samo nosim bombone u školu i svi me 
vuku za uši, i sve mi pojedu. Ne volim 
rođendane. Pitaću mamu.« 

»O čemu se radi, Alisa?« Imala je nešto 
na umu. 

Ona uzdahnu duboko i predano. 

»Ninja. Tako bih htela da budemo 
stalno zajedno, i da si me ti rodila.« 

»Ali, zašto, srećice?« 

»Ti se nikada ne ljutiš na mene, znaš li 
to?« 

»l šta? Ja se jednom naljutim, i posle 
me odmah više ne voliš?« Sada sam je 
bila malo lukava. 

»Pa«, reče ona, »volela bih te još malo, 
i zabranila bih ti da to još radiš.« 

»Ma, hajde!« umela je da me zasmeje. 

»Ne, stvarno! Što si luda«, objašnjavala 
je. »To je prosto. Ja ne bih radila ono što 
tebi smeta, ni ti ono što smeta meni. I sve 
bi bilo divno!« 

»Bilo bi, zbilja, ali je to nemoguće«, 
priznala sam. 

»Misliš?« 

»Naravno.« Rekoh joj još i ovo: »To bi 
značilo da nikada ne radimo ono što mi 
hoćemo, nego samo ono što ona druga 


hoće.« 

»A ako udesimo da hoćemo i ti i ja 
isto?« Imala je rešenje. 

»Teško, mila.« Ja nisam imala rešenje. 

Mudro je ćutala neko vreme. Zatim sam 
je čula iz same blizine. 

»Pogodi kakvu haljinu imam.« 

»Imaš haljinu?« Tražila sam da mi ostavi 
malo vremena. 

»Da.« Nije ga ostavljala. »l šešir. Pogodi 
kakve.« 

»Čekaj, da razmislim. 
ovamo«, zamolila sam je. 

Alisa priđe. Pomilovala sam je po kosi. 

»Hej! Kako možeš da pogodiš kakva mi 
je haljina ako mi diraš glavu?« 

»Trik. Kosa ti je danas laka i svetla.« 

»Jeste«, reče krotko. »Mama ju je 
oprala kamilicom« 

»Vidiš«, bejah tužna nekako. »Ja ne bih 
mogla da ti je perem kamilicom.« 

»Ma«, uteši me ona, »kakva kamilica. Ja 
to mogu i sama.« 

»Mama ti je šila i haljinu?« upitah je. 

»Jeste.« 

»Pa, haljina ti je... bela. Ima volana, u 
njoj si kao pahulja... « 

»E!« prekinula me je. »E, baš nije bela.« 

»Pusti me da završim«, rekoh joj, i ona 
me pusti. »Ti si u njoj kao pahulja, ali, 
dakle, ali... kao jedna šarena pahulja sa 
plavim... « 

Prekide me sva srećna: »Nije! Nije!« 
gotovo da je cičala. 

»Dobro«, rekoh joj pomirljivo. 

»Onda sa zelenim... « 

»E-hej! Baš da ne budu zelene. Hale 
Rugala mi se. »Zelenim... « 

»Svašta.« Konačno priznadoh u čemu 
sam grešila. »Pričam gluposti. Kakvu 
haljinicu devojčica može da ima osim 
belu sa ružičastim cvetićima?« 

Tajac. Ćutala je, najpre, pa tek onda 
počela ispotiha pa sve glasnije: »A... ne! 
Neću tako. A-a! Neko ti je rekao! Virila 
sil« Optuživala me je na samoj granici 
suza, pa mi se obisnu oko vrata. 

»Ninja. Kako me plašiš. Zašto bar 
jednom ne pogrešiš?« 


Dođi malo 

Mirisala sam joj kosu i milovala onaj 
pregib na početku vrata. 

»Kako, srećice, da pogrešim kada si ti u 
pitanju?« 

»Uopšte nisam ja u pitanju, Ninja«, 
dahtala mi je u rame, »govorila si o mojoj 
haljini... « 

»Dobro«, pristala sam da se popravim, 
»to je haljina. A šešir?« 

»Bacila sam ga.« 

»Nema veze«, čvrsto sam rešila da se 
popravim,«evo, šešir...« 

»Neću uopšte da te slušam više. Ti sada 
možeš namerno da pogrešiš.« 

»Alisa! Šta ja sada treba da radim?« 

Uzdahnula je kao odrastao čovek koji ne 
zna šta će sa malim detetom. 

»Samo me zagrli i ćuti.« 

Zagrlila sam je i ćutale smo malo. Ona 
se promeškolji. 

»Šta sada?« upitah je. 

»Ahh. Ništa. Mama će me zvati uskoro. 
Približava se veće, znaš, a danas treba da 
me kupa. Znaš ono sa vrućom vodom i 
kada je sve toplo naokolo, pa se znojiš. . . 
Ono se vrbovim prućem!« 

»Sauna? Zašto tebe tamo?« 

»To moja mama tako misli. Kašljem, pa 
zato.« 

»Ti si bolesna?« upitah je zabrinuto. 

»Nemam pojma,« reče ona. »Vi 

diš, sada ne kašljem.« 

»Vidim, srećice«. 

Stajale smo tako zagrljene neko vreme. 
Njene krhke kosti su imale poseban dar 
da me smalakšu kada bi se oslonila na 
mene. Ruke su joj lagano kliznule niz 
moja ramena. 

»Vidimo se sutra, Ninja«, dahnula mi je 
uz samo uvo i otapkala. 

Veče je prošlo tiho i mirno, kao i mnoge 
večeri pre njega. 

Nije se predomislila i došla mi ponovo, i 
ja sam se zavukla u čaršave i provela još 
jednu dugu i toplu noć bez sna. Dugo sam 
već tako bez sna. Sve slike koje su iz moje 
glave izlazile vraćale su se da skončaju u 
njoj. Nisam ih više puštala od sebe. 

Jedina stvarnost oko mene bila je Alisa, 


staza preko travnjaka koja je vodila od 
velike kuće sa francuskim prozorima do 
moje kuće, male, u vrtu iza velike. 

U velikoj smo živeli nekada Oliver i ja, 
sve dok nije izgorela, i dok se nismo 
rastali konačno, moj jedini dragi i ja. 

Zajedno sa njim sam izgubila i oči, ali je 
to već manje bolelo. 

Doktor je tvrdio da ću, verovatno, 
jednom progledati, i ja sam se povukla u 
malu kuću i čekala. | dočekala sam Alisu. 

Oduvek sam želela da imam takvu 
devojčicu. Sve što sam mogla poželeti za 
svoje dete ona je donosila na dlanovima i 
širila ih i slala sa njih svoje srce i strelice 
sitne i slatke pravo u mene. U 
međuvremenu, dok sam ja provodila 
dane i samo ih, tako, provodila, njen otac 
Oliver i majka Aneta i moje drago dete 
Alisa doselili su se u kuću sa francuskim 
prozorima. 

Sve u svemu, nema više od dve-tri 
godine kako su tu. 

Natrčala je na mene u vrtu, jednog 
sparnog letnjeg popodneva. 

Hodala sam Stazom  vetrova, pre- 
poznajući kamenje kojim je popločana i 
pamteći nove pukotine u njoj za neku 
drugu šetnju (ukoliko se ne pojave nove 
pukotine), i na mene je naskočilo nešto 
zujavo, toplo, vlažno, usopljena daha i 
meka mirisa. 

Dete, odmah sam pomislila. 

Ošamutilo me to saznanje. 

Ostala sam u pola pokreta, ne znajući 
na kojoj je strani, ne znajući koliko je 
veliko ili malo, plašeći se da ću je 
povrediti pokrenem li se. Nekako sam 
znala da je devojčica. Oduvek sam želela 
da imam devojčicu. 

»O, gospođo. Izvinjavam se. Jesam li vas 
udarila?« 

Glas. Svila od glasa. Ona brine da li me 
je udarila? 

»Nisi, dete«. 

»Mogu li nekako popraviti utisak?« 

Gospode, popraviti utisak. Da ja to, 
ipak, nisam dobro čula? 

»Možeš. Odvedi me mojoj kući, skuvaj 

mi čaj i reci ko ti je rekao da se igranjem 
stvaraju loši utisci, koje treba 
popravljati«. 

»Mama«, odmah mi je odgovorila, i 
pristala. »Neću da vam skuvam čaj. 
Prokuvaćete. Napraviću vam li-munadu«. 

I tako smo krenule 

Čavrljala je usput kao ptičica kojoj su 
kompasi pobrkani pa traži odziva na sve 
strane. 

I zvala se Alisa. A kako sam samo volela 
to ime. Da smo ikada imali ćerku, Oliver i 
ja, zvali bismo je Alisa. 

Oči su joj, naravno, bile različak u polju, 
a kosa talas žita. Nije trebalo ni da 
pogađam. Obrazi su joj bili breskve, a 
usne neotvoreni cvet. Glava puna bubica i 
pitanja na koja nisam umela da odgo- 
vorim drugačije nego onako kako se mora 
odgovoriti, i puna strašnih odgovora na 
moja pitanja. 

Tog je jutra rano došla. 

»Pobegla sam odande«. 

»Zašto?« upitah je. 

»Mama sprema veliki 
imamo goste«, reče. 

»Nešto slavite?« 

»Aha, rođendan mi je«, odgovori, sva 
važna. 

»O«, rekoh ja. »Pa nisam 
pripremljena«. Razmišljala sam šta bih joj 
mogla pokloniti. 

»Ti sada misliš na 
optužujući me, reče ona. 

»Baš pogađaš misli?« upitah je. 

»Nije teško«, mirno mi odgovori. 

»Naći će se već nešto«, rekoh tešeći se. 

»Znam da ćeš naći nešto za mene«, i 
dalje je bila mirna. »Ima jedna druga 
stvar koja me brine«. 

»Šta to?« 

»Mama mi više ne dozvoljava da 
dolazim kod tebe«. 

»Zašto?« Nije mi bila jasna njena majka. 

»Ona kaže da... Ona mi ne da jer...« 
zastala je, pa odsečno završi: »Ma, ostavi 
to. Nije trebalo ni da ti kažem«. 

»Kako sada«, bila sam malo zabrinuta. 
»Hoćeš li mi reći ili nećeš?« 


ručak. Danas 


poklon«, kao 


»Neću, naravno. Najvažnije je da se mi 
volimo«. 

Zastala je, za tren samo, tek koliko da 
mi pokaže da treba da učestvujem u 
tome. Kao da nije baš bila uverena u ono 
što je rekla. 

»Volimo se, Alisa«, odgovorih joj, »to te 
brine?« 

»Mmmm... « otezala je. »Ne. Ima li 
nešto više od voljenja?« 
»Ljubavi«, ispravih 

nema«. 

Pogledala me je očima koje znaju da 
ima još nešto više. 

»Meni to nije dovoljno, Ninja«, reče mi 
potom. 

Dah mi zastade u grlu. Ona je, bojim se, 
znala šta govori. 

»Nije ti dovoljno?« 

»Nije«. 

»Kako 'nije'?« 

»Ne znam. Kao mama što me voli — 
nije.« 

»A...« oklevala sam očekujući da 
nastavi. Nastavila je. »A ti? Mislim da ne 
znam. Mislim da jeste. Valjda. Ne znam, 
nije mi jasno«. 

Ućutala sam se. Ni meni to nije bilo baš 
najjasnije. »Znaš šta? Odoh ja unutra da 
nađem nešto za izvesnu Princezu koja 
danas puni osam godina, a ti joj reci neka 
bude strpljiva i neka me sačeka, i neka ni 
o čemu ne brine. Važi?« 

»Važi,  drugarice«. 

Nisam se dugo motala po kući. Samo je 
jedna stvar mogla nekome pričiniti ra- 
dost, makar kratku. Izašla sam. 

»Bila sam dobra«, dočekala me je. 

»Imam iznenađenje za tebe«, rekoh joj. 
Ruke su mi se znojile. Želela sam da je 
obrađujem, da mi bude srećna. 

»Zatvori oči«, naredila sam joj. Ruke su 


je. »Mislim da 


mi drhtale. Svilena ruža, koju sam 
sačuvala, konačno će se smiriti. 

»Sad!« 

Ona sitno kriknu. »Pa šta će mi to? Šta 
je to?« 


»To je ruža koja peva«, objasnih joj. 
»Otkini joj jedan list«. 

»Neću«, odbi me kratko. 

»Molim te«. 

»Neću. Onda neću imati ružu«. 

»Ali ja sam htela da ti ona otpeva svoju 
pesmu. Ne možeš je čuti ako ne otkineš 
list«, objašnjavala sam joj. 

»Dobro«, pristade ona. »Samo da znaš, 
biću tužna«. 

Ona će, znači, biti tužna. 

Otkidala je latice jednu za drugom i ruža 
je pevala. 

»Nemoj da plačeš, Ninja. Sviđa mi se 
tvoj poklon«, reče mi. 

»Ali ti si tužna«. 

»Pa, jesam, malo. Ali kada si i ti, onda 
sam još više«. 

»Šta da radimo, Alisa?« 

Kapci su mi bili čvrsto stisnuti. 

»Imam i ja za tebe jedno iznenađenje«, 
reče ona. 

»Za mene?« 

»Da. Ja za tebe«. 

»Ali, meni nije rođendan!« 

»Znam. Meni je. Valjda danas mogu da 
radim šta hoću. Čuj, kada izbrojim do tri, 
ti otvori oči, hoćeš?« 

»Hoću«. 

Činilo mi se da prede od zadovoljstva. 
»Pripremi se«. 

»Dobro«, 
pripremajući 

»Jesi li spremna?« sasvim ozbiljno me 
upita zatim. 

»Valjda jesam, Alisa«. 

»Drz se! Jedan. Dva. Tri. SAD!« 

Otvorila sam oči. 

Puno zelenila kakvog ne pamtim. Kao u 
priči o Trnoružici. 

Kuća sa francuskim prozorima stajala je 
tamo gde je i bila, urušena i siva. U takvoj 
kući, sasvim izvesno, niko nije mogao 
stanovati. 


rekoh kao bajagi se 


Zvala sam je dugo. Zagledala svaku 
senku i utočište u parku. Nigde je nisam 
videla. 

Već sam pomislila da je sve ovo samo 
ružno buđenje, i da od ljubavi, ipak, nema 
ničeg više. 

Zatvorih oči. 

»Ninja«, dotače mi lagano ruku. »Tu 
sam ja, Ninja. Kako se tebi sviđa moj 
poklon?« 

Pronađoh joj prstiće i stisnuh čvrsto. 

KAJAĆE SE KO OVO PRESPAVA 


ZLATNA KNJIGA 
Dragan R. Filipović 


Na jedan više fantazijski nego SF način, Filipović smešta radnju svog romana 
u današnje Titovo Užice. Nehatom oslobođena sila želi da se domogne Zlatne 
knjige i u tom cilju otelotvoruje mitskog Marka Kraljevića... Sa mnogo 
mišića i malo mozga on tumara ulicama, Tamnim vilajetom, vraća se u Noć 
požara, sreće alhemičara Makarija, utvaru turskog vojnika Fatmira, Tarabića, 
šeika Muhameda Užičanina, ali ne saznaje tajnu Zlatne knjige 1 ne želi više 
da služi silama koje su ga otelotvorile... Tada sile povlače svoj poslednji adut 
i uskoro na poprište uspaničenog Užica stupa junak nad junacima: Musa 
Kesedžija; šenluk pod svetlom neona, baklji i nespokojnih duša počinje. 


Do svog primerka Zlatne knjige, bogato opremljene ilustracijama Igora 
Kordeja možete doći veoma jednostavno; potrebno je samo da popunite 
pretplatnicu sa ove strane i pošaljete je na naznačenu adresu. Takvu šansu 
mnogi tragači nisu imali... Kajaće se ko ovo prespava. 


PRETPLATNICA 


Ovim se pretplaćujem na primeraka „Zlatne knjige" Dragana R. Filipovića po 
ceni od 8000 dinara, koje ću uplatiti u roku od 15 dana po prijemu popunjene 
uplatnice 


Ime i prezime 


Poštanski broj i mesto 


Ulica i broj 


Pretplatnicu popuniti čitko štampanim slovima i poslati na adresu: 


TOLKIN 
11030 Beograd 8, 
Poštanski fah 108 

INIERVJU 


Kurt Vonegat junior 


PONOSIM SE SIRENAMA TITANA 


Tokom više od petnaest godina, Kurt 
Vonegat je bio žrtva žanrovskog sistema 
u modernom izdavaštvu. Njegove knjige 
dobile su etiketu »naučna fantastika« i 
distribuisane su kao naučna fantastika. 
Knjižare su ih izlagale samo na SF 
policama, tamo gde čitaoci od ugleda 
retko zalaze. Tokom ovog perioda, koji 
mu je morao izgledati beskonačan i 
užasno neis-plativ, Vonegatovi romani 
(uključujući Mehanički klavir. Sirene sa 
Titana i Kolevku za macu) bili su poznati 
isljučivo SF fanovima — ali čak i među 
njima prijem je bio mlak, jer su podo- 
zrevali da se taj Vonegat zavitlava sa 
nekim aspektima njihovog žanra (naro- 
čito žargonom). 

Onda se roman Klanica 5 pojavio kra- 
jem šezdesetih. Odjednom je svako znao 
Kurta Vonegata. Njegovi rani radovi su 
doštampani i opet izneti na tržište, sva 
njegova dela su se preselila sa SF polica 
na police za »savremenu literaturu« — 
gde su ih otkrili apostoli kontrakulture, 
koji su usvojili Vonegata kao novog, stid- 
ljivog narodnog heroja. Njegova dela pos- 
tala su obavezna lektira na koledžima od 
istočne do zapadne obale SAD. Vonegat 
je išao na turneje sa predavanjima, 
odrekao se SF žanra koji ga je bio osudio 
na tamu. Po Klanici 5 snimljen je film, a 
Vonegat je dobio bar deo one kritičarske 
pažnje koja je tako dugo izostajala. 

Danas kritičari nisu uvek jako fini 
prema njegovim novim delima, ali Vone- 
gat više ne mora da brine. Svakoj novoj 
knjizi, kaže on, prodaja je obezbeđena, 
bez obzira šta će u prikazima biti rečeno, 
a stari romani nastavljaju da donose 
prihode. Više ne mora da zarađuje za 
život pisanjem kratkih priča — zapravo, 
on odbija da ih dalje piše. Slobodan je da 
stvara po jedan novi roman u svakih, 
približno, osamnaest meseci; svoje vreme 
deli između rezidencije na rtu Kejp Kod i 
vile u Menhetnu koja mu je zajednička sa 
umetnicom fotografije Džil Kremenc. 

Tamo odoh da ga posetim: fina je to, 


impozantna kuća u istočnim 40-tim uli- 
cama, renovirana i prepravljena u znaku 
besprekornog ukusa (dekor krem i bež 
boje, bez ikakve mrljice, orijentalni tepisi, 
moderan ali nenametljiv nameštaj, baš 
kao u reklamama u Njujorkeru). A 
Vonegat sam izgleda kao da mu baš i nije 
mesto ovde — kao da bi i njemu dobro 
došlo malo renoviranja i prepravki — ali 
to je njegov imidž za javnost, naravno, 
ajnštajnovska slika rasejanog literate, u 
odeći sa rasprodaje, za garažu, za sredo- 
večne ljude, i taman toliko staroj; mor- 
narsko plavi džemper bez rukava, dro- 
njave bezoblične sivkasto-smede pantalo- 
ne sa manžetnama, i sportske patike u 
stanju raspadanja. 

On se udobno smešta na kauč u jed- 
noj od prostorija na spratu, u sobi gde se 
nalazi i veliki televizor, video-rikorder, ne- 
koliko prostranih fotelja, i mnogo polica 
sa knjigama. Nema luksuznih kolekciona- 
rskih, u kožu povezanih izdanja knjiga, 
nema prastarih bibliotečkih lestvica, niti 
uljanih slika upozlaćenim ramovima, niti 
drugih pretencioznih uzgrednosti; sve je 
funkcionalno; ovo je Njujork u svom 
najcivilizovanijem izdanju. 

Jedan mali čupavi pas smešta se po- 
red Vonegatovog kolena, proteže se i 
»pada u komu«. Mi počinjemo da priča- 
mo. Njegov razgovor je prošaran literar- 
nim referencama (to vam je eruditsko 
nabacivanje važnih imena); govori vrlo 
polako, sa dugim pauzama, puši mnogo, i 
često se češka po kovrdžavoj razbaruše- 
noj kosi. Glas mu je suv, njegov humor 
takođe, ponekad je nemoguće oceniti u 
kojoj meri je ozbiljan. Kaže da je ovo 
verovatno jedini intervju koji će dati ove 
godine. Ali u prošlosti je bilo mnogo 
intervjua — možda i previše — i mora biti 
da je za njega primamljiva ova šansa da 
izmisli neke nove odgovore na stara 
jednostavno, da se poigra. Osećam meša- 
vinu peckanja, crnog humora (on se 
najglasnije smeje kad pominje smrt), 

ćudljivosti, i luckastosti; ali sve to je plasi- 
rano tako divno uozbiljenim načinom, i sa 
takvim šarmom, da je nemoguće reći gde 
prestaje stvarnost i gde počinje igra. 

Na primer, pitao sam ga kakva su nje- 
gova osećanja prema naučnoj fantastici: 

»To je jedan socijalni milje. Otišao 
sam na konferenciju pisaca u Pensilvaniju 
pre mnogo godina; pozvali su me, i bilo 
im je drago što sam došao. Dobro smo se 
slagali kao ljudi, ali nisam pripadao njiho- 
voj profesiji, jer nisam mogao da pričam o 
njoj. Problem je bio u tome što nisam 
uradio svoj domaći zadatak. Nisam proči- 
tao sve ono što su oni pročitali. Kao 
klinac, vrzmao sam se po prodavnicama 
kao i svako drugi, i uvek sam bio svestan 
prisutnosti SF magazina na štandu, ali to 
me nikad nije mnogo zanimalo. Vidite, 
jedna stvar me je sprečavala da čitam te 
magazine. Bila je to hartija, tako ne- 
prijatna na dodir.« Zastao je zamišljeno. 
»Bila je puna smeđih mrljica. Vrlo od- 
bojno.«Pa se tiho smejao, kao da uživa u 
PUNE KESM odgovoru koji mi je upravo 

ao. 

Pitao sam da li smatra da je neka od 
njegovih knjiga trebalo da dobije koju od 
SF nagrada što se izglasavaju svake 
godine. »Nekoliko puta smatrao sam da 
je trebalo da pobedim«, rekao je, sad 
mnogo ozbiljnije. »Ponosim se Sirenama 
Titana, i mislio sam, da je te godine, 
trebalo da pobedim. Nominovane su. Ali 
Harlan Elison je rekao: 'Nikad nećeš 
pobediti; jedini način da pobediš jeste da 
ti knjiga izađe u nastavcima u nekom 


magazinu, elem, zaboravi to.'« Zatim 
sleže ramenima. 
Zanimao sam se da li smatra da 


neprihvatanje njegovih dela od strane SF 
zajednice ima neke veze sa neobičnom 
temom njegovih knjiga, koje ostavljaju 
utisak da su, maltene, satira uperena 
protiv naučne fantastike? 

»Meni je nezamislivo kako biste mogli 
napisati satiru na naučnu fantastiku«, 
rekao je zbunjeno. »Sem ako biste hteli 
da ukažete na to, kako je, uglavnom, 
naučna fantastika loše pisana.« Zastao je, 
onda je njegov um nastavio. »Ima neki 
dasa po imenu Filip Hose Farmer — nikad 
ga nisam sreo, al' to je pravi pravcijati SF 
pisac, po svim izveštajima je vrlo fini 
čova, i plodan kao pisac. E, pa taj me je 
pitao mnogo puta, poštom i preko mog 


izdavača, da li bi smeo, molim lepo, 
napisati roman 'Kilgora Trauta'.« 

(Kilgor Traut — Kilgore Trout — je 
imaginarni lik koji se pojavio u nekoliko 
Vonegatovih knjiga. Traut je jadni, propali 
provincijski novinarčić koji u slobodnom 
vremenu piše hrpe naučnofantastičnih 
tekstova i ostaje nepoznat, delimično i 
zbog toga što su njegova dela očajno loše 
napisa-na, ali i zato što se prodaju 
isključivo u pornografskim knjižarama. 
Farmer je hteo da uzme ime tog »Kilgora 
Trauta« kao pseudonim i da oživi jedan 
od tih zamišljenih Trautovih romana.) 

»Ja mu najzad reko' da može. Nije bilo 
nikakvog dogovora o deljenju prihoda, 
ničeg. Zanosio sam se sanjarijom da 
dozvolim gomili ljudi da pišu romane 
'Kilgora Trauta' tako da u knjižarama, i na 
crkvenim rasprodajama, i svugde, budu 
prave hrpe tog smeća unaokolo.« Nasme- 
jao se. »Bilo kako bilo, tek, knjiga se po- 
javi, proda se izuzetno dobro, ali nigde 
nikakvog dokaza da to nisam pisao ja. 
Opako me iskasape u prikazu u jednom 
SF časopisu, kao da sam ja napisao tu 
prokletinju od romana; stizala su mi i 
gadna pisma u smislu: pa vi biste sve 
učinili za novac, vi ste ovako opelješili 
svoje fanove. Farmer je odbio da otkrije 
tajnu i prizna da je on napisao tu knjigu; 
ta tajnost mi je nanela og-romnu štetu.« 

A šta je sa periodom kad je Vonegat 
još bio relativno nepoznat izvan SF polja? 
Kolevka za macu je, na primer, morala da 
čeka desetak godina da bude priznata od 
strane literarnog establišmenta. 

»Da, nikad nije imala prikaz. Kad je 
štampana, bio je neki štrajk u novinskim 
kućama... ali ima mnogo mojih knjiga 
koje nikad nisu imale prikaz. Pre koju 
godinu bio sam na nekoj zabavi kod Doris 
Lesing, pričali smo o mojoj knjizi Majka 
Noć i, onako uzgred, kažem joj da knjiga 
nikad nije imala prikaz. Zato ga je ona 
odmah napisala za Njujork Tajms, nekih 
dvanaest godina posle izlaska iz štampe.« 

Kažem da zvuči čudnovato nezaintere- 
sovano kad govori o dugotrajnom ignori- 
sanju njegovih dela. O ovome razmišlja 
pažljivo. 

»Računao sam da knjiga, verovatno 
nije bila mnogo dobra«, rekao je sa 
ironičnim smeškom. »Sreo sam toliko 
ljudi koji su mi se dopadali, koji se veoma 
trude, ali koji zaista nisu previše dobri u 

poslu. Zato sam sklon da verujem da sam 
i ja takva osoba. Bio sam sklon — sad sam 
manje sklon. Ali mislim, ako bi se o tome 
radilo, bio bi to, prosto, život. Oduvek 
sam bio veoma zreo, ili se trudio da bu- 
dem takav, kad su u pitanju neuspesi ili 
slaba isplativost ovog biznisa. Prihvatao 
sam to kao neminovnost. Imao sam izu- 
zetnu sreću da se povezem sa izdavačem 
Sem Lorensom, čija politika je bila da 
zadržava na tržištu sva dela svih autora 
koja su kod njega. Tako je postupio sa 
Ričardom Brautiganom, i sa Dž. P. Don- 
livijem. Jednim jedinim potezom povezao 
se sa kućom »Del Buks«; jednostavno ih 
je ubedio da ga finansiraju. Divna je ta 
njegova politika da sve svoje autore 
doštampava. U ovoj zemlji ima prokleto 
malo autora čija se dela u celosti mogu 
nabaviti na tržištu. Ako bih želeo da 
nabavim sva dela Normana Majlera, na 
primer, morao bih da pretražim ceo grad 
da bih pronašao neke od njegovih knjiga 
a to možda, važi i za Filipa Rota.« 

Pitao sam da li je Vonegatovo stvara- 
laštvo usmereno u nekom određenom 
pravcu, i da li on uvek planira svoja 
buduća dela. 

»Poznavao sam ljude koji žive do te 
mere sistematično i racionalno. Herman 
Vouk (Wouk) mi je prijatelj; on je još od 
završetka drugog svetskog rata znao 
kakve knjige želi da napiše, i medu svim 
njegovim dosadašnjim knjigama samo 
jedna znači kršenje tog plana, a to je vrlo 
kratak roman koji je Vouku bio tako 
zanimljiv da ga je morao uraditi. A ja sam, 
evo, upravo završio jednu knjigu, i pojma 
nemam šta sledeće da činim.« 

Onda Klanica 5 sigurno mora da je 
izuzetak, naime, morala je biti planirana 
mnogo godina? 

»Bilo je to nešto neminovno. Kad sam 
saznao da je to, to uništenje Drezdena, 
bilo najveći pokolj u ljudskoj istoriji, rekao 
sam, Bože moj, moram nekako da proko- 
mentarišem ovo. Bio je to prvi istinski 
divan grad što sam ja u životu video. 
Dotad pojma nisam imao da takvi gradovi 
postoje. | tek što sam ga video, uništen 
je. Nemci, uzgred rečeno, uopšte ne mare 
za uništenje Drezdena, boli njih dupe za 
uništenje ma čega. Malo je čudno da sam 
ja bio dirnut a njima savršeno svejedno. 
Mislim da su savršeno voljni da iznova 
sazidaju bilo šta.« Smeje se. 


Meni se čini da je glavna poruka u 
Klanici 5 ona o uzaludnosti ljudskog 
života — poruka koju nalazim, više ili 
manje ublaženu, i u drugim Vonegatovim 
delima. Pitam ga kako uzvraća kad mu 
ljudi kažu da su njegova dela suviše 
deprimirajuća. 

Odmahuje glavom. »Ali ne kažu to.« 
Osmehuje se, a meni ostaje utisak da 
moje pitanje nije toliko izbegnuto koliko 
zaustavljeno u mestu. Zaustili da se 
pobunim da je nemoguće da sam jedini 
koji je ikad našao duh uzaludnosti u 
Vonegatovim romanima, ali on se uda- 
ljava od teme. »Svojevremeno sam puno 
govorio za pare. Prestao sam posle onog 
govora — koji je američki ekvivalent 
počasnog govora pred kraljicom — kad su 
me izveli da govorim u Kongresnoj bibli- 
oteci. Imao sam tada ono držanje nevinog 
seoskog momčića, i govor u tom fazonu, 
koji je uspevao iznova i iznova. A onda, 
otprilike na pola mog govora tamo, ustaje 
neki tip, neki koji je nedavno došao iz 
neke socijalističke zemlje, Mađarske ili 
Bugarske, nikad to nisam saznao. | kaže 
on: 'Kakvo pravo imate vi, kao vođa ame- 
ričke omladine, da ulivate toliki pesimi- 
zam u mlade ljude ove zemlje?' Na to 
nisam imao nikakav odgovor; bilo je to 
tako zapanjujuće pitanje, i toliko posti- 
đujuće, da se moj govor tog trenutka 
završio. Te knjige svakako jesu pesimis- 
tične... ali tako veliki deo onih stvari koje 
mene deprimiraju mogao bi biti izbegnut. 
Ne nekim genijalnim potezima, nego 
običnim uzdržavanjem. Eto, samo moguć- 
nost da opustošimo celu istočnu obalu 
putem tog zakarabudženog načina proiz- 
vodnje elektriciteta, tog ludačkog načina 
da se izaziva ključanje vode... pa onda, 
oružja koja smo napravili, i sve to... kad 
samo ne bismo radili izvesne stvari, bilo 
bi nam mnogo bolje.« 

Ovo me navodi da postavim pitanje o 
njegovom naučnom obrazovanju, koje je 
očigledno u mnogim njegovim romanima 
a najvidljivije u Kolevci za macu, gde je 
jedan od glavnih junaka fizičar, očigledno 
slika iz stvarnog života. 

»Da, tip koji je u toj knjizi Dr Feliks 
Heniker načinjen je prema liku Dr Irvinga 
Lengmjuira, jednog od malobrojnih zapo- 
slenih privatne industrije koji su dobili 
Nobelovu nagradu. Bio je hemičar; moj 
brat, istaknuti naučnik, radio je sa njim. 

Ali Lengmjuir je bio uporan u svojoj 
rasejanosti, uporan u ravnodušnosti pre- 
ma svetovnim stvarima, a to je bila samo 
njegova poza. Ljudi se više ne ponašaju 
tako, jer to više nije u modi. U pogledu 
ponašanja naučnika, moda se menja. Kad 
sam radio za »Dženeral ilektrik« i izveš- 
tavao o aktivnostima tamošnjih naučnika, 
bilo je u modi da oni budu slatko rasejani, 
i da nemaju nikakve predstave o posle- 
dicama koje bi mogle proisteći iz raznih 
saznanja koja oni saopšte kompaniji.« 

Ima li izuzetaka kojima se on divi? 

»Pa, naučnik, te iste generacije, kome 
se mnogo divim, je Norbert Viner. Na 
kraju drugog svetskog rata napisao je 
jedan tekst za »Atlantik mantli« gde kaže 
da svojoj vladi više ništa neće govoriti, jer 
ko zna šta bi sve ta vlada mogla učiniti sa 
silom koju od njega dobije. Mislim da je 
to ono pravo, naučnik treba uvek da 
spreči vladu da sazna neke stvari.« 

Pitam ga kako to da se on, pisac, 
uopšte povezao sa naukom. 

»Moj otac je insistirao da se ozbiljno 
posvetim školovanju, a imao je i neku 
ideju o tome koji predmeti su ozbiljni. 
Moj otac i moj deda bili su arhitekte u 
Indijani; znači mogao sam biti treća 
generacija, što bi bilo  straobalno 
ugledno, u jednoj arhitektonskoj firmi u 
Indijanapolisu, i ne bi mi to uopšte bilo 
neprijatno. Međutim moj otac se osećao 
prilično žalosno što, zbog velike 
ekonomske krize, deset godina uzastopce 
nije uradio ništa na polju arhitekture, pa 
mi je rekao da postanem hemičar.« 

»Otišao sam na Kornel i planirao da 
budem biohemičar. Upisao sam se na ne- 
daj-Bože kurseve i bio najgori u razredu, 
uvek. U to vreme su bile te dnevne 
novine u Kornelu, a tamo mi je bilo lako 
da postanem veliki drmadžija. Pisao sam 
za njih članke i fantazije, svakojake 
neodgovorne tekstove. Pisanje je bilo 
nešto u čemu sam uvek mogao nadmašiti 
većinu mojih drugova, i zato, kasnije, kad 
sam ra-dio za »Dženeral ilektrik« i imao 
dvoje dece, i kad je kompanija odbila da 
mi da povišicu, činilo mi se da verovatno 
mogu više da zaradim kao slobodni 
umetnik, i pokazalo se da je to tačno. Tih 
dana, ko god je umeo da ispriča priču bio 
je budala ako ostane na redovnom 
radnom mestu. Tad su neki magazini to 
plaćali tako dobro.« 

Tako je on, tokom izvesnog broja 
godina, zarađivao za život pišući kratke 
priče, a posvećivao se pisanju romana 
samo kad bi uštedeo dovoljno para od 
honorara iz magazina. Da li sad žali što je 
morao toliko da piše za novac da bi 


mogao finansirati ozbiljnu 
literaturu? 

»Razbešnjuje me što nisam imao više 
para kad sam bio mlađi, jer mogao sam 
se mnogo više zabavljati, moja deca 
takođe. Ta vrsta žaljenja postoji. Da sam 
imao bogatu ženu, ili tako nešto, napisao 
bih više romana; ali ne verujem da sam 
išta izgubio, a sem toga, kad god radite u 
nekoj ograničenoj formi, prinudićete sebe 
da budete inteligentniji nego što biste 
inače bili. Jedna od divnih osobina 
strukturalnog prilaza poeziji je ta što, da 
bi vam uspela rima ili metrika, upotrebite 
ovu ili onu divnu reč koju normalno ne 
biste, samo da bi vam ta skalamerija 
uspela, i odjednom rezultat bude prosto 
čudesan. Mislim da je pisanje 
konvencionalnih kratkih priča za magazin 
za srednju klasu zanimljiv izazov. Sve te 
priče su morale da glorifikuju srednju 
klasu, jer ne bih uspeo da ih prodam. Ali 
ne smeta mi mnogo što slavim srednju 
klasu. Mislim, oni su ti koji moraju spasti 
ovu zemlju; niko drugi je neće spasti.« 

Pominjem da mnogi pisci sa kojima 
sam pričao poklanjaju svoje poverenje 
nauci, a ne srednjoj klasi, kad je reč o 
tome kako da se spasemo od budućnosti. 
Vonegatu ovo kao da je malo zasmetalo. 

»Čisto je sujeverje verovati da nauka 
može da spase sve nas. Apsurd. To je 
nešto mladalačko, rekao bih. Kao naučna 
sekcija u visokoj školi — uzbude se — oni 
će da krenu da hvataju asteroide — a to 
je možda i moguće, ali oni tamo nisu baš, 
sazreli, bar većina njih nije.« 

»Mi sada počinjemo da uzmičemo od 
velikog dela naše tehnologije. Mislim da 
će čitava ova zemlja početi da preispituje 
tehnologiju koju imamo i da odlučuje šta 
je stvarno dobro za nas a šta nije. To je 
tačka do koje je veoma zanimljivo stići. 

U vreme ovog intervjua Vonegat se 
sprema za put u Vašington gde će držati 
govor na mitingu protiv nuklearne 
energije. Pitam ga kakva su njegova 
gledišta o politici i ekonomiji uopšte. 

»O ovom našem ne-sistemu?« Zasta- 
je. »Naravno, ne može da obezbedi ni 
približno dovoljno radnih mesta za 
narod.« Još jedna pauza. »Ali zaista 
imamo, u privatnom preduzetništvu, te 
divno motivisane manijake koji će se 
upustiti, recimo, u biznis sa auto- 
gumama, i koji će postizati divne stvari sa 
auto-gumama, koji će jesti gume. Ili će to 
biti u popravljanju televizora. Ili u 
održavanju liftova. Veoma je korisna ta 
vrsta zvrcnutih tipova. Socijalizam nije 
uspeo da proizvede taj tip ličnosti. Zato 
verujem u mešovitu ekonomiju, gde 
ohrabrite takve zvrcnute da postoje i da 
zarađuju po koju rublju više nego njihove 
komšije. Mora im se plaćati, mada im se 
ne mora plaćati toliko kao sada — ti 
momci, kad se stvarno razmahnu, razrade 
i izuzetne ucenjivačke sisteme da budu 
fenomenalno plaćeni za to što rade.« 

Pominjanje socijalizma me podseća na 
mišljenje koje sam nedavno čuo od Bena 
Bove (u vreme ovog intervjua Ben Bova 
bio je izvršni urednik časopisa »Omni«). 
Pominjem Bovu, a Vonegat me zaustavlja, 
pokušava da se seti ko je to. O tome 
razmišlja dugo. Posle mnogo ceškanja po 
glavi, priseća se da ga je Bova vodio na 
neki »Omnijev« ručak pre samo sedam 
dana nadajući se, nesumnjivo, da bi 
Vonegat mogao da napiše priču za 
»Omni«. U svakom slučaju, nastojeći da 


se vratim temi, opisujem Bovino uverenje 
da je socijalizmu »ponestalo benzina« i 
da će socijalističke zemlje uskoro biti 
prinuđene da prihvate neki oblik 
kapitalizma, da bi ekonomski preživele. 

Vonegat se smeje. »To je magareća 
glupost. Smešno je, ne, pa vidi se da je 
ovde kolaps, i ovde na to niko čak i ne 
obraća pažnju, niko nije ni pokušao da 
skicira mehanizam o kome se radi. Mislim 
da su socijalističke zemlje baš 
zanimljive.« 

Nastavio je da priča o tim raznim 
temama, istim olakim i lakonskim stilom, 
ironično udaljen od tema. To me podseća 
na razonodeni fatalizam koji se može naći 
u njegovim delima, iskazan možda 
najjasnije u Sirenama Titana, gde je 
prikazao ljudski rod kao slepu gomilu koja 
ide za višim ci-ljevima — a ti viši ciljevi su 
zapravo proizvoljno manipulisani od 
strane viših sila koje na taj način 
zadovoljavaju svoje trivijalne ćefove. Do 
koje mere ta knjiga odražava Vonegatovo 
shvatanje stvarnosti? 

»Ma, to je samo knjiga, ljudi se smeju 
nekim njenim delovima, ima šala u njoj«, 
kaže on neozbiljno ali ipak smrtno 
ozbiljnim tonom. »Vidite, zainteresovalo 
me je pitanje — šta ako postoji Bog koji je 
zaista zainteresovan i ima u vidu izvesne 
poslove za koje želi da budu urađeni." Iz 
nekog razloga ova ideja se njemu čini 
silno smešnom; njegov smeh ovog puta je 
pravi dugotrajni napad. »A kako bi to 
nezgodno bilo. Mislim da je čitava ta ideja 
o 'bogu,' koji ima neku nameru komična. 
Znate, šta li bi za ime sveta mogao on 
hteti, zašto bi on sve vreme gurkao stvari 
tamo-amo, i davao ih nama?« 

Da li je još uvek zadovoljan tom 
knjigom kad je pogleda danas? 

»Puna je štamparskih grešaka«, kaže 
on neodređeno. »Krenula je kao jeftini 
pejperbek (meko ukoričeno izdanje ma- 
log formata, prim. prev.) i ljudi je uvek 
slažu za štampu na osnovu te prve 
verzije. Nikad nijednu grešku nisam 
ispravio, mada bi se za jedan sat rada 
moglo dobiti čisto iz-danje.« Razmišlja 
trenutak, i to, čini se, o greškama u 
drugim knjigama. »U Klanici 5 osobu 
otrovanu ugljen-monoksidom opisujem 
kao žutu. Uistinu, onaj ko umre od 
trovanja ugljen-monoksidom ima divnu 
zlatno-ružičastu boju.« Na ovo se smeje. 

»Ljudi obično kažu da ga nikad nisu videli 
da izgleda bolje.« Sad se već sav iskrivio 
od kikotanja. 

Kad je ova veselost zamrla, poku- 
šavam da postavim sledeće ozbiljno 
pitanje. Ima li Vonegat neku jasnu ideju o 
svojoj publici? Na koga u idealnom 
slučaju, ciljaju njegove knjige? 

»Jedan moj prijatelj, Hans Kenig, ho- 
landski radikal, živeo je ovde i u Londonu, 
pitao me je za kakve ljude pišem. Za one 
koji su inteligentniji nego što bi se po 
njihovom mestu u društvu moglo suditi. 
Idealno, to su oni zbog kojih bih se 
ponosio ako me čitaju.« 

Ali da li je to ona publika do koje se 
probio u poznim šezdesetim i ranim 
sedamdesetim, kad je bio jedan od 
manjih heroja kontrakulture? 

»Ne, ti ljudi većinom nisu čitali. Moje 
knjige, i Tolkinove, i Hajnlajnov Stranac u 
stranoj zemlji bile su nameštaj, uđete kod 
nekoga u stan i vidite da te knjige leže 
unaokolo i odmah znate kakva je to 
osoba.« 

Vraćajući se onim čitaocima do kojih 
bi Vonegat želeo da dospe — da li 
Vonegat piše romane nadajući se da će 
bar malo izmeniti pogled toga čitaoca na 
svet? 

»Ama naravno«. Posle ovoga pauza, 
vrlo, vrlo duga. »Voleo bih da oni vedrije 
nego sad prihvataju razočaranje.« Ovo 
izgovara pažljivo i tonom konačnosti. 
»Mislim da se ljudi u ovom životu 
neizbežno moraju razočaravati. Mislim da 
je komično biti takva životinja, koja želi 
sad ovo, sad ono... nije to stvarno krivica 
životinje, takva je priroda ove planete, 
većina takvih životinja preživljava razoča- 
ranja. Mislim da je to smešno i da je to 
nešto sa čim moramo naučiti da živimo. 
Od toga se ne mora obavezno umreti.« 
Smeje se. »Sarmantna je takva životinja 
koja bi htela sve to. Slatka.« 

Čini se da pokušava da doda vedru 
notu. Kažem mu da mi se još uvek čini da 
je to deprimirajući pogled na svet. 


»Pa, dobro.« Izgleda da je odlučio da 
ponovi, umorno, jedno objašnjenje koje 
je već davao češće nego što je želeo. 
Počinje da odbrojava na prstima. »Moja 
majka je počinila samoubistvo. Tri mese- 
ca kasnije poslali su me preko mora. Pet- 
šest meseci posle samoubistva moje 
majke, bio sam vojnik u bitki u Ardenima, 
koja je bila najveći pojedinačni poraz 
američke vojske u čitavoj istoriji. Tri cele 
divizije sa svakojakim pomoćnim sranji- 
ma, sve izgubljeno. Gledao sam to, i znam 
kako je kad si tamo. Nisam mogao ništa 
sem da trpim, i da nastojim da objedinim 
tu vrstu katastrofe u svoje shvatanje 
života. | dospem u Drezden i eto grada na 
kome nijedan prozor nije razbijen, a onda 
Drezden bude uništen, i vidim razaranje 
ogromnog umetničkog blaga. A posle 
toga gledam nadiranje ruske armije u 
Nemačku, taj nezadrživi talas. Ljudski duh 
mora biti pripravan da preživi ogromne 
katastrofe te vrste i da ne smatramo sebe 
odgovornim za to. Šta je kog vraga 
trebalo da učinim u ardenskoj bitki — da 
se razbesnelo popnem iz svoje rupe 
pucajući rafalno sa kuka i frljajući ručne 
bombe u svim pravcima? Ta ideja da, ako 
si sasvim na dnu svog društva, da mora 
biti da je to tvoja prokleta krivica, ta ideja 
mi je nepodnošljiva. Bez kinte, bolestan, 
nesrećan — vrlo često to nije tvoja 
krivica.« Zastaje radi metafore. »Oko ove 


planete se kovitlaju — senzacionalni 
vremenski sistemi nad kojima nemaš 
kontrole.« 


(Prevod: A. B. Nedeljković). 

Ursula K. Legvin 


STALJIN U DUŠI 


Skica za naučno fantastični roman 


Naš junak J. mornarički inžinjer, nalazi 
se u inostranstvu kada u domovini, naj- 
zad, izbija Revolucija. Budući da je oduvek 
bio radikal, koji je dogurao i do nekoliko 
hapšenja, ispitivanja, kazni zatvora i 
kućnih pritvora, on hita u domovinu da 
pozdravi zoru novoga dana. 

Pošto je nadaren pisac, pridružuje se 
grupi mladih stvaralaca koji, oslobođeni 
stare cenzure, eksperimentišu sa živo- 
tom, ikonoklastičnom umetnošću. Uskoro 
postaje veoma cenjen pisac. Međutim, 
razdoblje slobode traje samo nekoliko go- 
dina. I dok Revolucija učvršćava teško ste- 
čenu pobedu, on joj se ne pridružuje; on 
ostaje jeretik. Njegov pogled na svet je 
nezavisan, ironičan i kritičan. On ne 
prihvata pohvale i priznanja bez pitanja. 
Zbog toga nova vlada vidi u njemu ne- 
patriotu, destruktivni element, opasnost 
— baš kao i prethodna. J. mnogo ne 
brine; on uživa u opasnosti. Nastavlja da 
piše. Na vrhuncu stvaralačkih moći 
završava roman. To je naučnofantastični 
roman, negativna utopija. Roman je bri- 
ljantno svedočanstvo upereno protiv 
rastuće strogosti i autoritatizma njegove 
države i strasna povelja slobodi. To je ro- 
mantična, maštovita, pametna, snažna i 
predivna knjiga — možda najbolji nauč- 
nofantastični roman ikada napisan. 

Tri godine kasnije, prokrijumčarena ko- 
pija rukopisa štampa se u inostranstvu. 
Knjiga se prevodi i objavljuje na mnogo 
jezika — ali ne i u domovini, na mater- 
njem jeziku. 

Deset godina kasnije, iscrpljen nepre- 
kidnom kampanjom koju birokrate i dru- 
govi pisci vode protiv njega, on moli šefa 
države da mu dozvoli da napusti zemlju. 
»Molim da mi se dozvoli odlazak u 
inostranstvo«, piše on, »s pravom da se 


vratim onog trenutka kada u našoj zemlji 
postane moguće služiti velikim književnim 
idejama ne podvijajući rep pred malim 
čovekom.« Pismo bi se veoma teško 
moglo nazvati smernim, ali njegovom 
zahtevu je udovoljeno. On odlazi u Pariz. 
Njegovi prijatelji koji su ostali u zemlji su, 
jedan po jedan, ućutkani bilo cenzurom, 
bilo hapšenjem i zatvorom, a neki su i 
smaknuti. J-ev spas je samo prividan; on 
je tih isto koliko i njegovi prijatelji po 
zatvoreničkim logorima ili grob-ljima. 
Pokušava da zarađuje za život pišući 
filmske scenarije, ali ne stvara ništa od 
bilo kakve važnosti. Posle sedam godina 
života u izgnanstvu, umire. 

Sada, 1973. godine, trideset godina kas- 
nije, pedeset dve godine pošto je napi- 
san, njegov veliki roman još nije štampan 
u njegovoj zemlji. 

Ovo je, naravno, skica za istinski roman- 
biografiju. J. je Jevgenij Ivanovič Zamjatin; 
njegov roman za koga mislim da je najbo- 
lje naučnofantastično delo ikada napisa- 
no, zove se Mi. U Rusiji, kao da nema 
imena. On ne postoji. Cenzurisan je. 


O cenzuri tržištem 


Zamjatinov život bio je tragedija; bio je i 
trijumf jer on nikada nije koristio silu 
protiv svojih neprijatelja; nije ih napadao, 
nije se čak ni branio. Govorio je, glasno i 
jasno, pametno i hrabro, sve dok je 
mogao da govori a da ne izda ono što je 
voleo; kad to kao izbeglica više nije 
mogao, zaćutao je. 

Bilo bi korisno češće ga se prisećati, jer 
kad se u Americi govori o cenzuri često se 
gunđa. Radikali gunđaju Establišmentu, 
Bela kuća gunđa štampi — niste fer, 
imate predubeđenja, prikrivate istinu — 
samo čekajte, imaću vas već. 

Jedini način da pobedite zabrane, pritis- 
ke i cenzuru — a tamo gde ima institu- 
cionalizovane moći ima i cenzure — jeste 
da je odbacite. Ne da joj odgovarate u 
stilu — ako pokušate da me ućutkate ja 
ću pokušati da ućutkam vas — već da 

odbacite njeno značenje i njene ciljeve. 
Da je potpuno zaobiđete. Da budete veći 
od nje. To je ono što je Zamjatin uradio. 
Imao je veći duh od svojih neprijatelja i 
svesno je odbio da dopusti da ga njihova 
niskost zarazi i smanji njegovu veličinu. 
On nije želeo da igra prljave male igre. 
Nije dopustio Staljina u duši. 

Da bi došao do nečega takvog kakvo je 
to svesno odbacivanje, čovek mora sa 
svih strana da potpuno ozbiljno razmotri 
pitanje cenzure. Zabrana rasturanja tako- 
zvanog pornografskog materijala samo je 
jedan aspekt ovog predmeta rasprave i, 
po mom mišljenju ne glavni; iako je sko- 
rašnja odluka Višeg suda ponovo ras- 
plamsala bitku na tom polju. Ponavljam, 
direktna politička cenzura je, u SAD, samo 
jedan aspekt problema. Hitan je, jer vlada 
može da što god hoće nazove »strogo 
poverljivo« i zakopa, jer se policija i 
poresko koriste za maltretiranje poznatih 
pisaca marksista, ali, po-navljam, nije — 
još — glavni predmet. On se tiče samo 
nekih od nas. Ono što utiče na svakoga 
pisca, svaku knjigu izdatu u SAD, jeste 
cenzura tržišta. 

Mi nismo totalitarna država; i dalje smo 
demokratska zemlja i to ne samo po 
imenu — ali demokratija je kapitalistička, 
korporacijska. Naša vrsta cenzure 
proističe iz prirode našega sistema. Naši 
cenzori su idoli težišta. 

Zato je naša cenzura fluidna i promen- 
ljiva. Teško ju je definisati. Zabrana se vrši 
a čovek je nije ni svestan; ona se odigrava 
van njegovog vidnog polja. 

Mi nemamo Zdanova da nam kaže: »Ne 
smete kritikovati vladu, ne smete pisati o 
teškim stvarima. Morate da pišete o 
hrabrim vojnicima Otadžbine i srećnim 
radnicima na hidroelektranama. Morate 
biti socijalistički realisti i morate se sme- 
šiti.« Nema takvih naređenja, nema 
apsolutnih normi, bilo pozitivnih bilo 
negativnih. Jedina norma koja vlada na 
tržištu je: Hoće li se prodati? A ta norma 
je vrlo širok i promenljiv pojam. 

Tamo gde vlada tržište, vlada moda. 
Lepe umetnosti, kao umetnost oblačenja, 
kuvanja ili opremanja stana postaju pred- 
met stalnih promena jer je novitet, bez 
obzira na kvalitet, vrednost podložna zah- 
tevima tržišta, reklami. Ti noviteti su, 


naravno, ograničeni. Suknja kraća ili duža 
nekoliko centimetara, rever centimetar 
širi; ove godine roman je propao, ali je 
fiktivno novinarstvo prava stvar; u nauč- 
noj fantastici vreme Holokausta je prošlo, 
ali je Prirodna sredina u centru pažnje. 
Takozvani pop-art predstavljao je čistu 
srž umetnosti kao robe široke potrošnje, 
konzerve supe. Istinska novost, istinska 
originalnost je sumnjiva. Sve dok ona nije 
tek nešto već poznato a prepravljeno, ili 
nešto eksperimentalno po formi, ali ne- 
sumnjivo trivijalnog ili ciničnog značenja, 
nesigurna je. A mora biti sigurna. Ne sme 
promeniti potrošača. Sokiraj ga, erater ce 
bougeois, naravno; već sto pedeset 
godina to se radi; najstarija igra se 
nastavlja. Šokiraj ga, protresi, zagolicaj, 
kinji i muči — ali mu ne dopusti da 
razmišlja. Ako razmisli, možda se neće 
vratiti da kupi sledeću konzervu supe. 

Skoro beskrajna sloboda forme dostup- 
na modernom umetniku je, po mom miš- 
ljenju, proizvod trivijalizacije umetnosti. 
Ako umetnost njeni stvaraoci i potrošači 
ozbiljno shvataju, onda potpuna sloboda 
nestaje i mogućnost pravog revolucio- 
nalizma se ponovo pojavljuje. Ako se 
umetnost shvati kao sport, kao pojam bez 
moralnog značenja ili kao samoizraža- 
vanje bez racionalnog značenja ili kao 
roba široke potrošnje namenjena tržištu, 
bez društvenog značenja, sve pada u 
vodu. Pokriti stenu sa šest akri plastičnog 
pokrova nije ni manje ni više »kreativno« 
nego naslikati Stvaranje Adama na Siks- 
tinskoj kapeli. Ali ako se umetnosti prizna 
moralno, intelektualno i društveno znače- 
nje, ako su prava tvrđenja moguća, onda 
kod umetnika samodisciplina postaje os- 
novni element stvaralaštva. A publiku 
posredništvo počinje da uznemirava. Iz- 
davači, vlasnici galerija, menadžeri, 
producenti i trgovci postaju nemirni. Sve 
dok se poslom bave zbog novca, srećniji 
su ako se umetnost ne shvata ozbiljno. 
Konzerve supe su daleko mirnije. Oni žele 
proizvod koji će se prodati, brz obrt 
kapitala, ugrađeno za starevanje. Oni 
neće velike, trajne, stvarne, zastrašujuće 
stvari. 

Ponekad shvatam da je najzastrašujućiji 
živ čovek Aleksandar Solženjicin. Zivela 
sam u istom svetu sa Staljinom i Hitle- 

rom, a u istoj zemlji sa Džo Mek-Kartijem 
i G. Gordonom Lidijem, i svi su me oni 
plašili. Ali niko toliko koliko Solženjicin, 
jer niko od njih ne poseduje njegovu moć; 
moć da me natera da se zapitam: Činim li 
pravo? 

Pitam se da li je razlog zbog koga u ovoj 
zemlji nema  Solženjicina (i nema 
Pasternaka, nema Zamjatina, nema 
Tolstoja) taj što mi ne verujemo da 
možemo da ga imamo. Jer ne verujemo u 
stvarnost umetnosti. Ono čudno u 
Rusima je da zaista veruju u umetnost, u 
moć umetnosti da menja umove ljudi. 
Zato je i cenzurišu. Zato i imaju 
Solženjicina. Rečeno je da svaka zemlja 
ima vladu kakvu zaslužuje. Dodala bih da 
svaka nacija ima umetnike kakve 
zaslužuje. 


Skica za naturalistički roman 


Naš junak X profesor je matematike u 
srednjoj školi i, uzgred, piše priče. Neke 
od njih šalje časopisima za naučnu 
fantastiku; prodaje ih i počinje da se 
sastaje sa nekim SF fanovima. Što više 
ulazi u život pisca, on mu se sve više 
dopada. Tako da odlučuje: dosta je 
matematike, ja sam pisac, sa velikim P. 

Ali on mora da jede. 

I tako, pre nego što počne da radi na 
planiranom velikom romanu, na brzinu 
nažvrlja roman mača-i-mađije Vulg Vizi- 
got, koji će sigurno prodati. Postiže uspeh 
i izdavač traži serijalizaciju. On to i čini. 
Osam godina kasnije on i dalje piše o 
Vulgu Vizigotu. Poslednji nastavak = 14, 
zove se Otmica Eldriča Ičora. 

Promenjen kraj. On počinje da piše ve- 
liki roman, ali mu prijatelj kazuje kako je 
bum pornića još u toku i da tamo leži lova 
i agentu umesto njega nudi budalaštine. 
Osam godina kasnije on i dalje piše 
porniće. Poslednji se zove Duboko 
pazuho. 

Promenjen kraj = 2. On ne piše porniće, 
već stripove. Ili ljubiće? Ili međunarodne 
špijunske romane? Međutim, on će ipak 
napisati taj ozbiljan roman čim otplati 
erkondišn i električni otvarač konzervi. 

Promenjen kraj = 3. On ipak napiše 
roman. Dobar je i dobro se prodaje. Ali 
kad ga odštampanog pročita shvata da to 


nije roman kakav je želeo. To mu je prvi 
roman i on uviđa da još puno toga ima da 
nauči; ali zna da će već sledeći biti bolji, a 
onaj posle njega, ako nauči zanat, biće 
najbolji naučnofantastični roman ikada 
napisan. Međutim, ovaj prvi otkupljuje 
filmski studio. Nude mu 50.000 dolara za 
prava. Kada dođe vreme, pakuje se i 
odlazi u Holivud. | sada, osam godina 
kasnije, uspešan je filmski i TV scenarista. 
Ono što napiše dobrano izmene, može se 
reći, prosto kastriraju, pre nego što dođe 
u produkciju, ali šta to briga čoveka koji 
zarađuje 60.000 dolara godišnje? Nikada 
nije seo da napiše sledeći roman, ali 
hoće, čim otplati bazen sa toplom vodom 
i devetu ženu. 

I tako, nakon života punog slave i sreće, 
on umire. 

Trideset šest godina kasnije, pedeset 
dve godine kasnije, njegov veliki roman 
nikada nije objavljen u njegovoj zemlji. 
Niti u bilo kojoj drugoj zemlji. Nikada 
neće ni biti. Nikada ga nije ni napisao. 
Prihvatio je sud cenzora. Prihvatio je bez 
pogovora vrednosti ustaljene u njegovom 
društvu. A cena prihvatanja bez pitanja je 
tišina. 

Privilegija, paranoja, pasivnost 


Najtužnija stvar u toj priči o gospodinu 
X-u je ta da je on slobodan čovek. Svi smo 
mi slobodni. Slobodni smo da pišemo 
pizdarije i govnarije; da Amerika pišemo 
America; slobodni smo da pišemo ono što 
želimo. Tu slobodu stvorili su nam 
umetnici, pravnici i vlada tokom prve 
polovine ovoga veka i to u tolikoj meri 
koja nije uspostavljena ni Ustavom iz 
1783. Ona postoji. Slobodni smo, možda 
slobodniji nego što su bilo koji pisci ili 
javnost ikada bili. 

Skoro sam u predivnoj knjizi Đovanija 
Gracinija o Solženjicinu pročitala sledeći 
pasus: 

»Kulturna industrija, sujeta i bes koji 
osećaju intelektualci kad vide da moć klizi 
iz njihovih ruku tako su zamaglili poglede 
zapadnih pisaca, da su ih naterali da 
poveruju da je to što nisu proganjani od 
strane policije njihova privilegija.« 

Ja sam zaista veoma spora. Tri dana 
mozgala sam nad ovom rečenicom sve 

dok nisam shvatila šta je Gracini hteo da 
kaže. Naravno, hteo je da kaže da to nije 
njihova privilegija već pravo. 

Ustav, koji je revolucionaran dokument, 
veoma je jasan po tom pitanju. On nam 
ne garantuje, dozvoljava, dopušta slobo- 
du govora. On ne daje vladi takav auto- 
ritet. On postavlja slobodu govora kao 
pravo — kao činjenicu. 

Vlada ne može garantovati to pravo. 
Ona ga može samo prihvatiti ili ga pobiti i 
sprečiti silom. 

Naša vlada ga, uglavnom, prihvata; 
ruska uglavnom odbija. Ali to ne znači da 
mi nemamo nijednu privilegiju koju Zam- 
jatin nije imao, ili koju Solženjicin nije 
imao. Mi imamo, prosto, isto neotuđivo 
pravo. 

Ali oni su svoje koristili. Oni su radili. 
Jesmo li mi? 

Moja se priča jednom pojavila u Plejbo- 
ju sa potpisom »U. K. Le Gvin«. Ovo se 
desilo zato što je u trenutku kada je 
urednik književne rubrike već prihvatio 
priču, neko drugi iz firme seo i napisao 
pismo pitajući me da li mogu da koriste 
samo inicijal mog imena dirljivo objašnja- 
vajući »mnogi naši čitaoci zaplašeni su 
pričama koje su napisale žene«. U to 
vreme sve sam primila kao šalu i složila 
sam se čak produbljujući njihovo prikriva- 
nje time što sam napisala u onome što su 
tražili od mene za stranu posvećenu 
biografiji autora: »Priče U. K. Le Gvin nisu 
napisane od strane U. K. Le Gvin već od 
druge ličnosti istog imena«. Mislim da 
sam vrlo malo razmišljala o tome osim 
što sam sve to primila pomalo zbunjeno i 
neznatno podrugljivo i da sam neodređe- 
no prihvatila da, pošto tako dobro plaćaju 
pisce, imaju pravo i na svoje sitne kap- 
rice. Tako se moje delo pojavilo cenzuri- 
sano. To jest, moje ime, drugim rečima, 
moj pol, bio je zabranjen. Zabrana te 
jedne, mada značajne, reči, jedini je 
slučaj direktne tržišne cenzure u mojim 
delima. Naravno, u njima postoje i drugi 
njeni uticaji, ali se ne mogu setiti 
nijednog tako očitog. Zato sam ovaj i 
pomenula. To je bilo tako očito. A ipak 
sam ga prihvatila. Da se zna, stvari su 
danas mnogo jasnije; naša se svest podig- 
la. Ali 1968. ja sam bila feministkinja... 

Zašto nisam uspela da primetim da se 


prodajem? 

Kada nema utvrđenih pravila, nema »ti 
smeš« i »ti ne smeš«, teško je čak i 
primetiti da si cenzurisan. Sve se odigrava 
tako bezbolno. Još je teže shvatiti da sam 
sebe možeš cenzurisati, opsežno, nemilo- 
srdno — jer taj čin cenzure, s punim 
društvenim odobravanjem, zove se »pisa- 
nje za tržište« i čak ga neki pisci koriste za 
proveru najcenjenijeg oblika postojanja, 
profesionalizma. 

Zaista, razlikovanje slobodnog prega- 
laštva od samocenzure zahteva naj 
neprijatniji stepen budnosti koji često 
prelazi u paranoju. 

Napokon, knjiga može da bude odbijena 
prosto zbog toga što je loše napisana. 
Izdavači poseduju ukus, kvalifikaciju i 
norme. Potpuno nesposobni pisci brane 
se; »Oni se plaše da štampaju moje 
delo«. Zaista, veoma je lako pridružiti se 
toj rulji i uviđati zaveru u svakom 
odbijenom delu. Kako neko može da 
bude siguran? 

Znam za mnoge glasine o knjigama koje 
izdavač za izdavačem odbija jer smatra da 
je tema opasna, ali dokaza nemam. Sve 
dok ih ne dobijem ne mogu da rasprav- 
ljam o tim slučajevima. Mogu samo da 
nagađam uzimajući u obzir nekoliko 
takvih slučajeva unutar polja naučne 
fantastike: da knjige nisu bile »sub- 
verzivne« ili »šokantne« — ma šta to 
danas značilo — već da su to bile ozbiljne, 
moralno, društveno i etički ozbiljne knjige 
i da se ta osobina ozbiljnosti učinila izda- 
vačima kao veoma nesigurna investicija. 

_ »Ozbiljan« je neodgovarajuća reč. 
Zelela bih da mogu da pronađem drugu, 
ali predsednik Nikson je usmrtio reč 
»iskren«, pomodni kritičari »autentičan«, 
a engleski jezik nema pridevski oblik reči 
»celovitost«, što je ono o čemu govorim. 
Celovitost plus inteligentnost. Pisac koji 
veliku temu potpuno sagleda, koji snažno 
oseća svoju temu i koji jasno o njoj 
govori, to je ono na šta sam mislila. Reč 
»jasno«, naravno ne podrazumeva opisnu 
prozu, naturalizam ili bilo koje drugo 
posebno obeležje; jasnost u umetnosti 
postiže se na taj način da se služi cilju, a 
taj način može biti izuzetno suptilan, 
kompeksan i nejasan. U veštoj upotrebi 
tog načina leži umetnikova umetnost. A 

94 


njegovo korišćenje izaziva znatan bol. 

Skorašnji bestseler iz oblasti fantastike 
Galeb Džonatan Livingston je ozbiljna 
knjiga, nesumnjivo iskrena. Takođe je 
intelektualno, etički i emocionalno trivi- 
jalna. Autor nije dovoljno razmišljao o 
stvarima. On nameće jedan od onih divno 
upakovanih instant odgovora za koje smo 
se u ovoj zemlji specijalizovali. On kaže da 
ako misliš da možeš da letiš veoma brzo, 
zašto ne, onda možeš da leliš veoma 
brzo. | da je sve u redu ako se smeješ. 
Ceo svet je u redu. Kad se smeješ, iako 
znaš da čovek u Kambodži umire od gan- 
grene i da četvorogodišnji dečak gladuje 
u Bangladešu i da se susetka koja boluje 
od raka neće oporaviti, i oni će se sme- 
jati. Ovo željno razmišljanje, ovo bezose- 
ćajno odbijanje da se prizna postojanje 
bola, poraza i smrti nije tipično samo za 
veoma popularne američke pisce, već i za 
sovjetske koji su uspeli tamo gde je 
Zamjatin »zakazao« — dobitnici Staljino- 
ve nagrade sa svojim zastrašujućim 
optimizmom. Kada jednom prestaneš da 
postavljaš pitanja, kada pustiš Staljina u 
svoju dušu, ostaje ti jedino da se smeješ i 
smeješ i smeješ. 

Naravno smeh može postati kiseo. Na 
primer, današnja naučna fantastika je 
puna poučnih i odvratnih slika strašnih 
budućnosti — prenaseljenih svetova u 
kojima ljudi jedu jedni druge u obliku 
zelenih kolačića; postkatastrofskih muta- 
nata koji se ponašaju sociodarvinistički; 
devet milijardi ljudi umire na razne 
grozne načine u svakoj glavi romana, itd. | 
ja sam to činila, priznajem krivicu. | 
osećam se krivom. Jer ništa od ovoga ne 
podrazumeva pravo razmišljanje i pravu 
osudu. Smrt civilizacije, uništenje vrste, 
koriste se na način na koji se smrt 
pojedinca koristi u krimićima — pružiti 
čitaocima jeftino uzbuđenje. Pisac daje 
sliku prenaseljenosti ili sveopšteg zaga- 
đenja ili atomskog rata i svi govore Uh! 
Ah! ljao! To je »intuitivna reakcija«, 
savršeno iskrena. Ali nije posledica niti 
inteligencije, niti moralnosti. 

Covek ne živi samo od intuicije. Reakcija 
nije akcija. 

Romani očaja su, najčešće, napisani sa 
željom da opomenu, ali mislim da su, kao 
i pornografija, najčešće eskapistički, jer 


obezbeđuju snižavanje napetosti. Zato se 
i dobro prodaju. Oni piscima i čitaocima 
obezbeđuju izgovor za krik. Intuitivnu 
reakciju, ništa drugo. Automatski odgovor 
na nasilje — bezumni odgovor. Kad 
počneš da vrištiš, prestao si da postavljaš 
pitanja. 

Uprkos svim poricanjima, nauka jedino 
kada se pita zašto, umesto da samo 
opisuje kako, postaje nešto više od 
tehnologije. Kada se pita zašto, otkriva 
relativitet. Kada samo pokazuje kako, 
pronalazi atomsku bombu i onda rukama 
prekriva oči i kaže: 

Bože moj, šta sam učinila ? 

Kad umetnost samo pokazuje kako i šta, 
ona je puka zabava, bilo optimistička, bilo 
očajna. Kada se upita zašto, uzdiže se od 
proste emocionalne reakcije do stvarnog 
iskaza i do inteligentnog etičkog izbora. 
Ona prestaje da bude pasivan odraz i 
postaje čin. 

A to je onda kada se svi cenzori, vladini i 
tržišni, počinju plašiti. 

Ali naši cenzori nisu samo izdavači, 
urednici, distributeri, publicisti, klubovi 
čitalaca i sindikalni književni kritičari. To 
su pisci i čitaoci. To smo vi i ja. Mi sebe 
cenzurišemo. Mi pisci ne uspevamo da 
ozbiljno pišemo jer se plašimo — za 
dobrobit — da se neće prodati. A kao 
čitaoci ne uspevamo da diskriminišemo; 
pasivno prihvatamo ono što se prodaje 
na tržištu; kupujemo, čitamo i zabo- 
ravljamo. Više smo »gledaoci« i »konzu- 
matori« nego »čitaoci«. Čitanje nije pa- 
sivna reakcija već akcija koja uključuje 
um, osećanja i želju. Prihvatiti bezvredne 
knjige samo zbog toga što su »bestseleri« 
isto je što i prihvatiti veštačku hranu, loše 
napravljene mašine, korumpiranu vladu i 
vojnu i korporacijsku diktaturu i hvaliti ih 
i zvati Američki Način Života i Američki 
San. To je izdaja stvarnosti. Svaka izdaja, 
svaka prihvaćena laž vodi do sledeće 
izdaje i sledeće laži. Dopustimo Jevgeniju 
Zamjatinu, koji je razumeo nešto o istini, 
poslednju reč: 

Živa književnost ne živi po jučerašnjem, 
ni po današnjem, već po satu sutrašnjice. 
Ona je mornar poslan u visine; sa vrha 
jarbola ona može da vidi potonule brodo- 
ve, ledene bregove i vrtloge koji se još ne 
vide sa palube. 

U oluji moraš imati čoveka na jarbolu. 
Danas smo u središtu oluje i SOS signali 
stižu sa svih strana. Još juče pisac je mo- 
gao da mirno šeta palubom i škljoca svo- 
jim kodakom; ali ko želi da gleda pejsaže i 
žanrovske scene kada se svet naginje pod 
uglom od četrdeset pet stepeni, zelena 
ždrela zjape a trup se lomi? 

Danas možemo gledati i razmišljati sa- 
mo onako kao što čovek čini licem u lice 
sa smrću; umrećemo i čemu sve to? Kako 
smo živeli? Kad bismo ponovo mogli po- 
četi od samog početka, od čega bismo 
živeli? | zašto? danas su nam u književ- 
nosti potrebni beskrajni filozofski hori- 
zonti, horizonti viđeni s vrha jarbola, iz 
aviona; potrebno nam je najkonačnije, 
najstrašnije, najodvažnije »Zašto?« i »Šta 
dalje«. Ono što je istinski živo ne zaustav- 
lja se ni ispred čega i neprekidno traga za 
odgovorima na apsurdna, dečja pitanja, 


Neka odgovori budu netačni, neka filo- 
zofija bude pogrešna — greške su vred- 
nije od istine. Istina je mašina, greška je 
živa; istina uverava, greška uznemirava. A 
ako odgovori budu nedostupni, još bolje! 
Rad sa odgovorenim pitanjima je privi- 
legija mozgova konstruisanih nalik krav- 
ljem želucu koji je, kao što znamo, sazdan 
da preživa. 

Ako postoji išta fiksno u prirodi, ako 
postoje istine, sve ovo je pogrešno, Ali, 
srećom, sve su istine pogrešne. Ovo je 
sama srž dijalektičkog procesa, današnje 
istine postaju greške u budućnosti, nema 
konačnog broja. 

Revolucija je svuda, u svemu. Beskonač- 
na je. Nema konačne revolucije. Nema 
konačnog broja. 


S engleskog preveo 
Miodrag Milovanović 

FILMOVI 


PRINC TAME 


(The Prince of Darkness) 
Režija Džon Karpenter 
USA, 1987. 


Imam poruku za vas i ona vam se neće 
svideti... Neće vas spasti Sveti duh, neće 
vas spasti bog Plutonijum, u stvari, 
uopšte nećete biti spašeni... 


Postoji samo jedan Bog... on je sve- 
moćan, ogroman, vladar univerzuma i pre 
svega stravično zao!!! 

Postoje vremena kad interesovanja za 
okultno drastično rastu i kad počinju da 
cvetaju razne sekte. Zahvaljujući verskim 
slobodama razna udruženja (počevši od 
kojekakvih »Hari-Krišna« i istočnjačkih 
komuna, pa do nekih bože-me-prosti, 
masonskih ili ko-zna-kakvih hrišćanskih 
loža), vrbuju svoje članove. Naravno, ako 
ste u trendu, ako pratite modu, ako želite 
da spadate u mondenske krem-krugove, 
ponuđene su vam i razne demon-sekte. 
Ako ste slabi, neurotični, rešenje je pros- 
to. Stupite u sektu sa ljudima još slabijim i 
neurotičnijim od vas samih. To je što se 
tiče mode... E sada da vidimo kako to 
iskoristiti. 

Karpenter je opet napravio hit-film, 
pomnezio najavljivan u našim videote- 

ama kao film na prvim mestima liste za 
sledeći (?) FEST (šta ćete, prekognicija). 
Nije Karpenter amater u svom poslu pa 
da uradi film usko određenog žanra i tako 
izgubi ljubitelje neke druge vrste. Samim 
tim (uostalom kao i Aliens, Predator i sl.) 
on meša u horror gomilu SF elemenata i 
obrnuto. Ipak film, iako ima SF kompo- 
nentu u samoj postavci, obiluje onim 
Karpenterskim »strava i užas« 
elementima. 

Ovoga puta za razliku od »THING-a« 
sluz i pipci, monstrumi i očnjaci su sma- 
njeni na najmanju moguću meru, ustu- 
pivši tako mesto buljucima skloni-nogu-u- 
zadnji-čas scenama. Karpenter je majstor 
svog zanata i znalački barata čak i 
Romerovim zombi scenama, praveći onu 
napetost koju smo sreli u Noći veštica 
(naravno prvom filmu iz pomenutog se- 


BOB ŽIVKOVIĆ 


rijala) i držeći nas u atmosferi iščekivanja 
nečega stravičnog i nepoznatog kao iz 
Magle. Uostalom čujte: 

Isus je živeo. On je bio glasnik sa druge 
planete, pripadnik humanoidne rase van- 
zemaljaca koji je trebalo da upozori ljude 
da je njihov bog — bog zla. Naravno, u 
tome nije uspeo. Sada nastupa božansko 
vreme. Nađeni su spisi u kojima su 
zapisana Isusova kazivanja i upozorenja, a 
sam Demon-bog stiže na Zemlju. Princ 
tame će opet koračati zemaljskim tlom. U 
crkvu, ispod čijih temelja se nalazila knji- 
ga koja otkriva istinu o pravom bogu i gde 
je u katakombama podruma bilo sveti- 
ište sa relikvijom kulta spavača, stiže 
profesor teologije, fantastične nauke, 
vremenskih Par goksa (???) i si. sa svojim 
studentima. Počinje prevođenje prastarih 
spisa i kojekakva ispitivanja oko predme- 
ta prastarog kulta. Naravno na drugoj 
strani počinje da deluje i samo Zlo. Zlo 
počinje sa malim stvarima kao što su 
insekti (u jatima, u rojevima, u gomilama, 
tonama). Atmosfera je preteća, u vaz- 
duhu je nešto što nagoveštava promene, 
velike i preteće. Oko crkve počinje okup- 
ljanje figura u stilu Romerovih zombija. 
Budi se kult spavača. Plazma iz cilindra- 
relikvije kreće u napad puneći usta 
nevinih tehničarki (?) i šaljući ih da 
štrckaju te bale svojim sadruzima u usta 
(perverzno). Boga iz opkoljene crkve 
nema jer ih na ulicama sačekuju zombi- 
spavači koljući begunce biciklima (ne 
verujete?). Za to vreme jedna od 
studentkinja biva odabrana te počinje da 
dehidrira, da se nadima, truli i sl. 
transformišući se u dostojan doček za 
princa tame. Tajanstveni cilindar vri i 
izbacuje svoju sadržinu u vazduh, bivši 
tehničari štrcaju mlazeve plazme jedan 
drugom u ždrela, mahniti, bivši, studenti 
jurcaju hodnicima razdranih vratova, po- 
luproždrani leševi prepuni bubašvaba 
keze se po ulicama, popovi se mole bo- 
govima (?), preživeli sanjaju san koji to 
nije... Jah! Možete verovati Karpenteru. 
Uvešće vas u film kroz ritam nadiruće 
strave sitnicama, pretećim detaljima, mu- 
zikom koja nagoveštava, ubrzavajući tem- 
po do euforične završnice. Čak i tada ako 

mu poverujete da je zaista gotovo vi 
o RIRUng niste gledali nijedan njegov 
ilm. 

U svakom slučaju muzika je divna, film 
poštuje sve komercionalne zakone jed- 
nog aktuelnog bioskopskog hita, kompo- 
ziciju sastavljenu od elemenata koje ste 
možda već videli, ali su vam se bar sviđali. 
Nećete zevati za vreme filma. Karpenter 
je ipak Karpenter! 


IZGUBLJENI 
DECACI 


(The Lost Boys) 
Režija Džon Sumaher 
USA, 1987. 


Nikad nećeš ostariti i nikad nećeš 
umreti... ali moraš da se hraniš. 


Opet horor! Teško je izdvojiti horor koji 
se po nečemu razlikuje od ostalih iz svoje 
branše, a da ta promena bude na bolje. 
Horor kao žanr ima neke svoje zakone 
koji bi se morali poštovati, inače sve to 
gubi svoju svrhu i smisao. Horor treba da 
nas plaši, zar ne? Karpenteru to još uvek 
uspeva, nekima drugima baš i ne. 

Šumaherova ideja da se strava i užas 
oplemene nečim, sama po sebi i nije loša, 
ali ako toga ima toliko da film više nema 
veze sa hororom.. čemu to? 

Iznesimo činjenice: Tinejdžeri vole ho- 
ror i naravno čine većinu gledalaca! Šta 
ono još vole? Oni vole... rok (ubaci 
muziku), pank (pazi na zihernadlu), dobre 
ribe (trpaj, čoveče). Tinejdžerke vole ko- 
vrdžave, zelenooke, slatke muškarčiće (ali 
on ne zna da glumi... ko te pita za to?), 
one vole Morisona i Dorse (ali kakve to 
ima veze... ma bez veze)... daj, daj još 
malo brzih motora (ha!), malo mode 
(evo!)... strpaj još i stripčiće (drži!), prs- 
kaće pištolje (?)... vrteške (dosta, bre!). 

Sad iz te »klin čorbe« izvadite vampire 
(baš su slatki) i gle! Nema promena. Zar 
je i bilo ikakvih vampira? Pogledajmo 
kakav ukus ima ovakav čorbuljak. 

Scenografija je klasična. Jedno, slatko, 
malo provincijsko mesto (Santa Klara) 
izolovano od ostatka sveta, sa ogromnim 
zabavnim parkom uvek prepunim ljudi 
(mladih, prelepih, razigranih). U to mesto 
stiže mlada (samohrana) razvedena maj- 
ka sa svoja dva sina (jedan je otprilike 
njenog godišta) kod svog oca. Stariji sin je 


presladak i, naravno, preglup. Odmah 
odlazi u zabavni park i zaljubljuje se u 
lokalnu lepoticu (njen status lokalna vam- 
pirska konkubina) i time dolazi u sukob sa 
seoskim pank-rokerima (lokalni vampiri). 
Tako on jurca za njom, pa tako i za njima, 
te ga društvo (nevaljalo navlači da jede 
crve-rižu, gliste-rezance i vino-krv, te da 
postane i on sam vampir (bezopasan 
poluvampir, za početak, sa grizom 
savesti). 

Njegova majka za to vreme mazi dečicu 
(tuđu) po gradiću te lovi za muža glav- 
nog... (ops, zamalo da otkrijem poentu). 
Naravno, mlađi brat sve razume (pa on 
uostalom čita stripove!), te se povezuje 
sa dvojicom (jednoipogodišnjih) lovaca na 
vampire. Eh, ti vampiri. Oni slušaju rok 
(valjda ih to čini takvim) i napadaju neke 
svoje žrtve, ali napadi i krv se ne vide 
(valjda da se gledaoci ne bi uplašili). 
Trikova u filmu (umalo da) nema, osim 
što vampiri non-stop vise o nekim 
motkama i prete da će biti nevaljali. 

Film se, najblaže rečeno, ogrešio o sve 
legende o vampirima, napravivši od njih 
TAERE nE pripadnike dekadentne koka- 
kola generacije sa kojima dolazeća »čip« 
generacija radi šta im padne na pamet. 
Prskaju ih vodenim pištoljima, bodu ne- 
kakvim drenovim čačkalicama, potapaju u 
kade, čak ih poluludi starac natakne na 
kolčeve svog specijalno oklopljenog 
kamiona. 

U filmu imamo: vrhunskog vampira- 
knjigovođu sa cvikerima (e moj grofe 
Drakula!), nepopravljive poluvampire, po- 
pravljive poluvampire, vampirske konku- 
bine, vampirski podmladak... sve po 


legendi. Samo nema strave. 
Gledajte ovaj film ako NE volite horor. 
Bićete zadovoljni. 

KNJIGE 


JOŠ DVA POLA 


»Pijančeva šetnja«  — — »Narodna 
knjiga«, Beograd, 1987. 
»Anali Hičija« — »Polaris«, Beograd, 


1987. 


Pored Ursule Legvin, prošle godine sko- 
ro da smo dobili izabrana dela još jednog 
SF pisca. Nakon Rata trgovaca i Gema u 
roku od mesec dana pojavila su se dva 
romana Frederika Pola. Jedan od njih, 
Pijančeva šetnja, nastao je na početku 
njegove karijere, davne 1960. godine, a 
drugi, Anali Hičija, četvrti deo ciklusa o 
Robinetu Brodhedu, svež je da svežiji ne 
može biti. 

Pijančeva šetnja je nastala dve godine 
nakon smrti Sirila Kornblata, pisca sa ko- 
jim je Frederik Pol saradivao od početka 
svoje spisateljske karijere i uz čiju je po- 
moć svoje dosta zanimljive i specifične 
ideje uobličavao u dorađene celine od 
kojih se izdvaja briljantna Reklamokratija. 
Ostavši sam, Pol nastavlja da piše, me- 
đutim, u početku ne uspeva da postigne 
lakoću Kornblatovog stila i proizvodi ne- 
koliko romana prilično nesigurnih u izra- 
zu, sa velikim manjkavostima u samoj 
konstrukciji romana. Kad se tome doda 
upravo katastrofalan prevod, situacija 
nije nimalo blistava. 

Pijančeva šetnja nam dočarava dosta 
neubedljiv svet budućnosti, naseljen sim- 
patičnim, ali krajnje šabloniziranim liko- 
vima koje Pol pomiče po stranicama ove 
knjige, često menjajući tačku gledišta, 
puštajući ih da nedovoljno motivisani 
čine krupna dela od kojih zavisi sudbina 
celog čovečanstva. Posredi je Polov 
omiljeni motiv iz tog doba: grupa telepata 
drži ljude u blaženom neznanju da i kod 
njih postoji telepatski potencijal, samo- 
ubijajući ih. 

Glavni junak, profesor matematike, ot- 
kriva način da im se suprotstavi i uskoro 
dolazi do konačnog obračuna. Mislim da 
vam ništa neću uskratiti ako vam doča- 
ram sam kraj: 

»Znala sam da ćeš se vratiti«, prošapta 
ona ponovo. 


»Obećao sam ti da hoću«, reče on. »l 
uvek ću ti se vraćati...« 

Srećom, iako ima običaj, Pol se nije 
vratio ovom romanu da piše nastavak. 
Umesto toga, izabrao je da završi (?!) 
serijal započet Kapijom. Mislim da nije 
pogrešio, iako čisto sumnjam da će se Pol 
tako lako odreći jednog jako zahvalnog 
svemira. 

Dvadeset sedam godina nakon Pijanče- 
ve šetnje, Pol je već jako spretan pisac, 
sposoban da nekoliko paralelnih priča 
uzbudljivo vodi ka neočekivanom završe- 
tku. Polu čak uspeva, iako ne u potpu- 
nosti, da dosta zanimljivo predstavi 
sadržaj prethodnih knjiga tako da čitalac 
kome u ruke padne ova knjiga ne oseti da 
je uskraćen za nešto što bi mu pomoglo u 
praćenju radnje. 

Po meni, uspeh celog ovog ciklusa, pa i 
ove knjige, leži u glavnom junaku, jednoj 
antiherojskoj ličnosti koja pre liči na 
nekog junaka filmova Vudi Alena, nego na 
glavnu ličnost jednog skoro klasičnog 
svemirsko-futurističkog SF ostvarenja. 

Robinet Brodhed, sa svim svojim frus- 


takvim romanima. 

Pored toga, smeštajući svoje junake 
posle smrti u memorije kompjutera, Pol 
je sebi ostavio širok prostor za najraz- 
ličitije egzibicije egzistencijalističko-meta- 
fizičke prirode koje se lepo nadopunjuju 
sa kosmogenetskim problemima koji čine 
osnovu knjige. Duhovitim dijalozima nas- 
talim uvođenjem simpatičnog kompju- 
terskog programa Albert Ajnštajn, Pol 
uspeva da suštinu tih problema dočara na 
jedan prijemčiv i jednostavan (ali ne i 
prost) način, pri tom ne gubeći ništa od 
svojih zamisli. lako se one ponekad čine 
prilično grandomanskim, ne može se 
poreći da sve ono što nam Pol prikazuje 
ne deluje ubedljivo. 

Na kraju ove četvrte knjige, zahvaljujući 
kome drugom nego Albertu Ajnštajnu, 
konačno rešenje tajne univerzuma već 
počinje da se naslućuje, ali mi se čini da 
tu ima još dosta mesta za novi nastavak 
koga ću sa zanimanjem iščekivati. 

Miodrag Milovanović 

U ZNAKU MONOLITA 


MONOLIT 4, Samostalno autorsko 
prevodilačko izdanje, Beograd, 1987. 


Postoje dva datuma vrlo bitna za razvoj 
modernog SF-a u Jugoslaviji. Prvi je 
godina 1976, koja je značajna po velikom 
preokretu u SF izdavaštvu kod nas i, 
samim tim, početku formiranja SF svesti 
kod čitalaca. Mnogo toga se pojavilo 
1976. Prisetimo se, te godine krenuo je 
prvi specijalizovani SF časopis u Jugo- 
slaviji (Sirius), dobili smo prvi broj alma- 
naha Andromeda, vrlo značajnog po 
teorijskim radovima, dobili smo knjigu 
Naučna fantastika sa odabranim savre- 
menim teorijskim radovima, edicija Ken- 
taur krenula je u svoj drugi život i najavila 
seriju kapitalnih SF romana. Događaji sa 
kraja sedamdesetih godina podigli su 
interesovanje prosečne čitalačke publike 
na visok nivo, ali tu ga ostavili. Ljudi su 
bili naviknuti na određeni krug pisaca i 
određeni pristup SF-u i od strane ne- 
savesnih, nestručnih i nemarnih izdavača 
SF knjiga održavani u tom stanju. 

Vreme zablude, srećom, nije trajalo 
dugo. Orvelova 1984. godina donela je 
strahoviti bum SF-a kod nas, koji je udario 
direktno na svest i navike prosečnog 
jugoslovenskog čitaoca, rušeći s prestola 
dotad neprikosnovene  pisce-bardove... 
Među nekoliko tada pokrenutih SF edi- 
cija, daleko najznačajnije mesto pripada 
SF almanahu Monolit. 

Monolit je banuo na naše tržište kao A- 
bomba i svojom snagom i svežinom ne 
samo obezbedio mesto za sebe, već 
trajno prokrčio put kroz žabokrečinu 
jugoslovenskog SF izdavaštva za sve 
slične pokušaje — edicijama »Znak 
sagite«, »Zoroaster«, a u novije vreme 
»Delta pres« i časopisu Alef ostaje samo 
da mirno šetkaju stazama koje na sve 
strane utire Monolit. Sada, kada je pred 
nama i četvrti broj ove ogromne 
knjižurine, sasvim je jasno da je Monolit 
mnogo više od najobimnije i najkva- 
litetnije serije SF antologija kod nas. 
Monolit je pokret u jugoslovenskom SF 
izdavaštvu, pristup, etalon za sva buduća 
izdanja, knjiga posle koje ništa više nije 
isto. 


Monolit 4 ni u čemu nije odstupio od 
prethodna tri broja: roman je od pisca 
koji je malo ili nimalo poznat najširoj ju- 
goslovenskoj publici (»Peta glava Kerbe- 
ra« Džina Vulfa), novele sveže i uglavnom 
dobre. O svakoj priči bi se ponešto moglo 
reći, ipak ukazaćemo na neke najzna- 
čajnije: p 

»Odsustvo« Lusijusa Šeparda, novela 
koja je u prošloj godini, dakle, u godini 
izlaska Monolita 4 dobila nagrade HUGO i 
LOCUS... Reagovanje kakvo nije uobi- 
čajeno za domaće izdavačke prilike. 
»Odsustvo« nam predstavlja najboljeg od 
nekolicine pisaca koji poslednjih godina 
pišu o temi rata u centralnoj Americi, 
temi toliko rasprostranjenoj kod 
Amerikanaca. Priča uspeva da nadgradi 
milje u kome se odigrava i postaje vrlo 
zanimljiva i privlačna i za čitaoce koji nisu 
baš opsednuti tom temom. 

»Veiranska potraga« od En Mekkafri 
predstavlja nam jedan više fantazijski vid 
SF-a, vrlo zastupljen i popularan u Zapad- 
nom svetu, a kod nas gotovo potpuno 
zapostavljen. Vreme zmajeva dolazi i za 
jugoslovenske čitaoce, ova priča to jasno 
predskazuje. 

»Večera u Audogastu« Brusa Sterlinga, 
takođe vrlo mladog autora, briljantna 
pričica o relativnosti tačke gledišta i 
prolaznosti vremena. Pričica koju 
pročitate i ne zapazite ništa osobito, a 
onda, nekoliko sati ili dana kasnije, 
spoznaja vam samo pljusne u lice. Mini 
remek-delo. 

»OFF« Serža Brisoloa, koga pamtimo po 
sjajnoj noveli »Putevi zaborava« iz 
Monolita 2, u pravom svetlu reprezentuje 
francusku fantastiku:  nadrealističku i 
fantazmagoričnu. 

Iz Monolita 4 treba istaći i teorijski rad 
Milorada Jankovića, profesora sa PMF-a, 
»Naučna fantastika i fantazija u nauci« u 
kome se na precizan i originalan način 
ukazuje na osnovne razlike između SF 
stvaralaštva i nauke. 

Najveći nedostatak Monolita 4 je način 
njegove prodaje. Naime, ovaj broj kao i 
prethodni, mogao se nabaviti isključivo u 
pretplati, tako da su mnogi potencijalni 
kupci ostali bez mogućnosti da dođu do 
knjige. Izdavač mora da shvati da prire- 
đujući ovako dobre i značajne knjige, ima 

obavezu da ih učini dostupnim najširem 
krugu čitateljstva, a ne samo da se og- 
raniči na pretplatu, koja jeste najjeftiniji 
ali ne i najpopularniji oblik kupovine knji- 
ga. Izdavač to mora da shvati na vreme, ili 
će se pad tiraža nastaviti do potpunog 
gašenja, a to bi bila izuzetna šteta za sve 
ljubitelje SF-a u Jugoslaviji. 


Nebojša Majstorović 


ČETIRI ROMANA 
»DNEVNIKOVE« EDICIJE 
»SCIENCE FICTION« 


Loganov svet 


Vilijem F. Nolan, 30/1987, prevod 
Milan Solaja i Vesna Sljukić 


Logan, taj anti-heroj koji na kraju 
postaje pozitivac, već nam je poznat iz 
romana »Loganov beg«. Uostalom, snim- 
ljen je i film. I, još jednom, pokazuje se da 
SF sa svojim tradicionalnim načinom pri- 
povedanja, sa linearnom pričom i izdva- 
janjem jednog junaka, sa svim njegovim 
pozitivnim i negativnim stranama, podos- 
ta toga duguje arhetipskim obrascima 
bajke. Osvešćeni junak koji, rađajući se u 
jednom pomerenom svetu kojim upravlja 
Mašina (određujući granicu života i smrti) 
uspeva da iz njega pobegne, da zadobije 
(nikad ponuđeno) pravo na normalno 
biološko ljudsko življenje, "vraća se nazad 
i, posle bezbroj peripetija, nevolja i 
žestokih borbi, u ime čovečanstva vodi, a 
na kraju se i izbori, za pravo čoveka na 
normalan, ničim veštačkim uslovljen 
život. 

Imamo dakle junaka, prepreke na nje- 
govom putu, čak i motiv razdvajanja sa 
»princezom« (Džesikom) do koje, opet, 
junak mora stići posle bezbroj zapreka 
»na putu«. A sve to u formi uzbudljivog 
pustolovnog romana. 

Normalno, treba znati da sve vreme 
(ipak) govorimo o romanu koji ne pripada 
vrhu SF ostvarenja. 


Hrim, ratnik 
Valdemar Lejzi, 26/1987. 


Tipičan roman fantazije, rekli bismo. 
Dosledno u konceptu »priča mača i 
magije«. Čak bi se vreme u kojem se 
odvija radnja romana moglo nazvati 
»vreme sekira, vreme mača, vreme 
magije«. Okvir koji ga čini SF leluja iznad 
same radnje; samo su zamenjene neke 
granične koordinate. Opasnost koja preti 
zemlji u postapokaliptičkim vremenima, 

prepunim mutanata i čarobnjaka, prika- 
zana je kao vanzemaljska, ali je u suštini 
samo oličenje »uobičajenog« Mračnog 
Zla koje ljudskoj — i ne samo ljudskoj — 
rasi oduvek preti. 

Stil kojim je pisan roman odaje, u ovom 
slučaju, dobre uticaje nordijske mito- 
logije. Dosledno sproveden u granicama 
odabranog, čistog jezika i uzbudljive rad- 
nje o herojskim vremenima, roman još 
više dobija na značaju kada se zna da se 
iza imena Valdemar Lejzi krije domaći 
autor kome je ovo prvenac. 


Posle svega heroj 


Kit Lomer, 31/1987, 
prevod Zoran Jakšić 


Jedna zaista vedra priča, tačno ispriča- 
na, o susretu Coveka sa vanzemaljskom 
inteligencijom, neprijateljski raspolože- 
nom, bar kada se gleda iz pozicije 
ljudskog roda. »Stvar« je moćna i može 
da ugrozi (proguta) ljudsku vrstu delova- 
njem na njegovu psihu; nešto slično po- 
put onoga što se dešavalo u Lemovom 
»Solarisu«. Čak se događaji manifestuju 
skoro na isti način kao kod Lema. 
Halucinacije posade svemirskog broda, 
me-đusobne borbe, ubijanje. Normalno, 
nije u pitanju ista estetska razina. 

Kao što se to obično dešava u ovakvoj 
vrsti SF proza koja se odlikuje izrazitim 
favorizovanjem ljudske rase u odnosu na 
SVE što (možda) postoji u svim galak- 
sijama, čovek pobeduje, i to, da bismo 
ostali dosledni žanru, pobeduje jedan 
junak neverovatnih parapsiholoških moći, 
a najveći protivnik nije mu »Stvar«, nego 
drugi ljudi koji ga sprečavaju da se bori za 
njih. 

Ovaj zabavni roman, normalno, zavr- 
šava se hepiendom u kojem je čitaocima 
pružena šansa da se, »na prvu loptu«, 
jednostavno poistovete sa junakom i da u 
tom uživaju; on, naime, uništivši moćno 
inteligentno Čudovište, zadobija sve nje- 
gove moći. A time i vlast — ali na jedan 
vedar i bezbrižan način — da na kugli 
zemaljskoj radi šta hoće. Volja za moć 


pisca, rekli bismo, našla je svoje otelo- 
tvorenje u kreaciji pisca koji je sopstvene 
snove zamenio za fikciju koja mu očigled- 
no, istovremeno, zamenjuje stvarnost. 


Grabljive stvari stoleća 


Arkadije i Boris Strugacki, 29/1987, 
prevod Milan Colić 


Verovatno jedan od slabijih romana iz 
velikog opusa ovih klasika SF. Blaga 
detektivska priča o svetu koji je došao do 
kraja obezbedivši SVE što mu treba. Pa i 
više. A iza toga krije se beskrajna i 
neizlečiva dosada. Zadovoljivši sve svoje 
prohteve, čovek je, čini se, izgubio sve 
motive (i razloge) da živi. 

Pravi trenutak za »tajanstvenu« drogu 
koja nudi idealnu zamenu za stvarnost. 
Bekstvo od stvarnosti postaje pošast, 
nova vrsta kuge, koja preti da od ljudskog 
soja načini idiote i mrtvace. Koja preti da 
isprazni planetu baš kao što se to desilo u 
veličanstvenom »gradu« Kliforda Simaka. 
Ipak je sve prilično »tanko«. Čak nas i ne 
interesuje šta će uraditi glavni junak, 
jedno od retkih svesnih bića, na polju 
iskorenjivanja ove »strašne« opasnosti. 


Đorde Pisarev 


II 

VESTI 


RASPRODAJA SNOVA 


Šta je potrebno da biste postali član 
redakcije Lokusa, najboljeg fanzina na 
svetu? Evo šta o tome kaže urednik (i 
vlasnik) Čarls Braun, u broju od de- 
cembra 1987: »Treba nam neko ko 
ima izvrsnu memoriju, može da ko- 
municira uspešno sa ljudima, i može 
da živi u neprekidnoj krizi zbog pri- 
micanja rokova za štampanje. A treba, 
dabome, i da volite naučnu fantas- 
tiku. U smislu prakse, to vam je radno 
mesto urednika-pripravnika u Ouklen- 
du, Kalifornija. Treba nam neko ko 
ume da vozi kola sa menjačem sa 
polugom, da kuca na pisaćoj mašini, 
koristi kompjuter, i da telefonira ne- 
poznatim osobama, a pri tom bude 
prijatan — i sve ovo za pet dolara na 
sat, tokom tromesečnog probnog 
rada.« Pošto prosečni industrijski 


radnik (koji radi, koliko vidimo, lakše 
od toga) dobija preko 12 dolara na 
sat, ne začuđuje nas činjenica da se 
Čarliju Braunu nije javio niko 
odgovarajući. 


LOKUS TRAŽI SARADNIKE 


Forest Dž. Akerman, jedan od najslav- 
nijih starih fanova, pre nekog vre- 
mena je zapao u velike finansijske 
teškoće. Odlučio je da rasproda deo 
svoje gigantske kolekcije SF slika, ča- 
sopisa, knjiga, fanzina i »predmeta« u 
nekoj vezi sa SF. Aukcija je održana 
12. i 13. decembra 1987. Prodato je 
raznih eksponata u ukupnoj vrednosti 
od milion dolara, ali u to ulaze i stvari 
koje su prodavali, na istoj aukciji, neki 
drugi prodavci (na primer slikar Frenk 
Frazeta), a za stvari iz Akermanove 
kolekcije dali su »samo« 550.000 
dolara. Od tog iznosa, organizatori 
aukcije (firma Gernziz u Njujorku) 
uzimaju 20% za sebe, tako da će 
jadnom Akermanu, koji je celog veka 
skupljao tu kolekciju, ostati samo 
440.000 dolara. Zatim će on na to 
platiti i porezu, koja može izneti, na 
primer, jednu trećinu tog čistog 
dohotka... Sve u svemu, nije previše 
pu džepu«, kad čovek zbog si- 
romaštva rasprodaje sve snove svog 
života. 


Na Akermanovoj aukciji slikaru Frenku 
Frazeti ponuđeno je preko 42.000 
dolara za jednu od prvih slika o 
Konanu, ali je on to odbio jer je 
smatrao da nije dovoljno. Neko je dao 
18.000 dolara za original kostima u 
kome je Boris Karlof igrao Franken- 
štajnovog monstruma. Neki stari ma- 
gazini su se, međutim, prodavali 
bukvalno za  bagatelu. Dakle, i 
prodavci i kupci su prošli — kako ko.. 

SVOJIM 
RASUTIM TELIMA 


Philip José Farmer 
TO YOUR SCATTERED 
BODIES GO, 1971 
Prevod sa e 

Najzad, on je znao da je voleo Spika, i 
istovremeno ga mrzeo, s razlogom ga 
mrzeo. Ali poimanje te ljubavi bilo je vrlo 
nestalno i retko, tako da ga nije uzne- 
miravalo. U toku košmara izazvanog gu- 
mom snova, bio je tako užasnut sazna- 
njem da je ljubav duboko u osnovi nje- 
gove mržnje, da je vrisnuo. Kad se 
probudio, Vilfreda ga je drmusala, zahte- 
vajući da sazna šta se dogodilo. Vilfreda 
je pušila opijam ili ga pila s pivom dok je 

ila na Zem hi, ali se ovde, nakon jednog 
pokušaja, plašila da opet žvaće gumu 
snova.Užasnuio ju je oživlja-vanje prizora 
umiranja mlađe sestre od tuberkuloze, i 
istovremeno, prvog doživljaja sebe kao 
bludnice. 

»Neobično — halucinogeno sredstvo«, 
Ruač beše rekao Bartonu. Objasnio je šta 
znači ta reč. Diskusija o ovom dugo je 
potrajala. »Izgleda da podstiče trauma- 
tične događaje, u mešavini stvarnosti i 
simbolike. Ne uvek. Katkad ima svojstvo 
afrodizijaka. Ponekad, kako kažu, izaziva 
prijatne halucinacije. Ali rekao bih da 
nam je guma snova obezbeđena u tera- 
peutske, ako ne u svrhe čišćenja orga- 
nizma. Na nama je samo da otkrijemo 
kako da je koristimo«. 

»Zašto je češće ne žvačeš?« pitao ga je 
Frigit. 

»Iz istog razloga iz kog neki ljudi od- 
bijaju da idu na pr aterapiji ili odusta- 
nu pre kraja, strah me je. 

»Da, i mene«, reče Frigit. »Ali, kad se 
jednom negde duže zadržimo, namera- 
vam da svake noći žvačem štapić, tako mi 
svega. lako me nasmrt plaši. Naravno, to 
je sada lako reći.« 

Piter Džejrz Frigit bio je rođen svega 
dvadeset osam godina posle Bartonove 
smrti, ali je jaz između njih bio dubok. 
Imali su različite poglede na mnoge stva- 
ri; žučno bi raspravljali, da je Frigit bio 
sposoban za žučnu raspravu, ne u vezi sa 
disciplinom u grupi ili plovidbom čamca 
već u mnogim pogledima na svet. K tome, 
Frigit je imao štošta zajedničkog sa Bar- 
tonom, i možda je zato bio tako fasciniran 
Bartonom na zemlji. Frigit je slučajno, 
1938. godine, imao u rukama knjigu 
Fearfeksa Dounija u mekom povezu pod 
naslovom Barton: Arabljanski noćni pus- 
tolov. Naslovna strana bila je ilustrovana 
fotografijom Bartona u pedesetoj. Surovo 
lice, prefinjeni i naglašeni luk veđa, guste 
crne obrve, prav ali jak nos, veliki ožiljak 


preko obraza, pune »senzualne« usne, 
usti opušteni brkovi, bujna račvasta 
rada, istinski misaon i prodorni izraz lica, 
podstakli su ga da kupi knjigu. 

»Nikad pre nisam bio čuo o tebi, Dik«, 
reče Frigit. Ali knjigu sam odmah pročitao 
i oduševio se. Postojalo je nešto s tobom 
u vezi, mimo tvoje nesumnjive životne 
odvažnosti, tvog mačevanja, vladanja 
mnogim jezicima, prerušavanja u urođe- 
ničkog lekara, urodeničkog trgovca, mimo 
toga što si prvi Evropljanin koji se živ 
izvukao iz svetog grada Harara, prona- 
lazač jezera Tanganjike, i bezmalo, prona- 
lazač izvora Nila, suosnivač Kraljevske 
antropološke akademije nauka, pronala- 
zač izraza ESP, prevodilac »Priča iz hiljadu 
i jedne noći«, znalac istočnjačkih seksu- 
alnih vežbi, i tako dalje... 

»Osim svega ovog, po sebi dovoljno 
očaravajućeg, prema tebi sam osećao 
nekakvu naročitu naklonost. Otišao sam u 
javnu biblioteku — Peorija je bila malo 
mesto, ali se tamo nalazilo mnogo knjiga, 
tvojih i o tebi, što im ih je darovao neki 
tvoj obožavalac — i pročitao sam ih. 
Potom sam počeo da skupljam prva 
izdanja, tvoja i o tebi. Najzad sam i sam 
postao prozni pisac, ali sam planirao da 
napišem tvoju konačnu opsežnu biogra- 
fiju, da putujem svugde gde si ti bio, 
saberem snimke i beleške iz tih mesta, 
osnujem društvo i fondove za očuvanje 
tvog groba...« 

Frigit je sada prvi put spomenuo njegov 
grob. Barton, iznenađen, reče: »Gde?»«. 
Potom dodade: »Naravno! Mortlejk. Bio 
sam zaboravio. Da li je grob stvarno bio u 
obliku arapskog šatora, kako smo Izabela 
i ja planirali?« 

»Da. Ali groblje je bilo zapušteno, grob 
su oštetili vandali, zarastao je u korov a 
pričalo se o prenošenju kostiju u zaba- 
čeniji deo Engleske, mada je tada bilo 
teško naći stvarno zabačen deo.« 

»Pa, osnova li to tvoje društvo za 
očuvanje mog groba?« upita Barton. 

Dotad beše svikao na ideju o sopstvenoj 
smrti, ali od razgovora sa nekim ko je 
video njegov grob, podišla ga je jeza. 

Frigit duboko uzdahnu. Pomirljivo kaza: 
»Ne. U doba kad sam bio u mogućnosti 
da to učinim, osećao bih krivicu zbog 
trošenja vremena i novca na mrtve. Svet 
je bio u prevelikom škripcu. Živima je bila 
neophodna sva moguća pažnja. Zaga- 
đenost, siromaštvo, ugnjetavanje, i tako 
dalje. Bile su to važne stvari.« 

»A ta konačna opsežna biografija?« 

Frigit je opet zborio pomirio: »Kad 
sam prvi put čitao o tebi, mislio sam da 
sam jedini duboko zainteresovan za tebe, 
odnosno svestan tvoje važnosti. Ali 
interesovanje za tebe je poraslo šezde- 
setih godina. Mnoge su knjige o tebi 
napisane, jedna čak i o tvojoj ženi.« 

»Izabeli? Neko je napisao taeu o njoj? 
Zašto?« 

Frigit se nasmešio. »Bila je to prilično 
zanimljiva žena. Vrlo teška, rekao bih, 
žalosno sujeverna, shizofrenična, i sklona 
da pravi budalu od sebe. Malo će joj njih 
ikad oprostiti spaljivanje tvojih rukopisa i 
dnevnika...« 

»Sta?« urliknu Barton. »Spa...?« 

Frigit klimnu glavom i reče, »To je tvoj 
lekar, Grenfel Bejker, opisao kao 'nemilo- 
srdno uništenje koje je usledilo za 
njegovom oplakanom smrću'. Spalila je 
tvoj prevod Mirisnog vrta, tvrdeći da bi 
želeo da ga objaviš jedino kad bi ti trebale 
pare, a ne trebaju ti, razumljivo, jer si 
sada mrtav. 

Barton je ostao bez reči što mu nije bilo 
svojstveno. 

Frigit je posmatrao Bartona iskosa i 
o se. Kao da je uživao u Bartonovom 
jadu. 

»Spaljivanje Mirisnog vrta nije bilo tako 
strašno, premda dovoljno. Ali da spali 
oba kompleta tvojih dnevnika, ličnih, u 
kojima si, kako se pretpostavlja, oslo- 
bodio sve svoje najdublje misli i većinu 
neobuzdanih mržnji, pa čak i javne, 
dnevnike svakidašnjih događaja, e, to joj 
nikada nisam oprostio. Niti većina ljudi. 
To je bio veliki gubitak; samo je jedna od 
tvojih beležnica preostala, neka mala, a i 
ona je izgorela za vreme bombardovanja 
Londona u II svetskom ratu.« 

On zastade, pa upita: »Je li istina da si 
na samrtničkoj postelji prišao katoličkoj 
crkvi, kako je tvrdila tvoja žena?« 

»Može biti«, kaza Barton. »Izabel je go- 
dinama htela da se preobratim, iako 
nikada nije smela da se direktno za to 
zalaže. U bolesti, najzad, možda sam se 
složio, da bih je odobrovoljio. Bila je tako 
obuzeta žalošću, tako zabrinuta, tako 
uplašena da će mi duša izgoreti u paklu.« 

»Pa ti si je voleo?« reče Frigit. 

»Učinio bih toliko za svakoga«, odgovori 
Barton. 

»Za nekog, ko je tako potresno iskren i 
neposredan, možeš biti vrlo dvosmislen, 
katkad.« 

Ovaj razgovor se odvijao oko dva 
meseca nakon Prvog dana P. U. 1. 


Posledice su bile poput onog osećanja 
koje bi obuzelo doktora Džonsona pri 
ponovnom susretu s Bosvelom. 

Beše to druga etapa u razvoju njihovog 
neobičnog odnosa. Frigit je postao 
prisniji, ali i dosadniji. Amerikanac se 
neprestano uzdržavao od komentarisanja 
Bartonovih stavova, nesumnjivo zato što 
nije želeo da ga naljuti. Frigit se upinjao 
da nikog ne naljuti. Ali istovremeno se 
upinjao da se svima protivi. Odbojnost je 
izbijala iz mnogih njegovih finih, i ponekih 
ne baš finih, dela i reči. Bartonu se ovo 
nije dopadalo. On je bio neposredan, uz 
ljutnju, ako treba. Možda je, kako je Frigit 
primetio, bio suviše željan sukobljavanja. 

Jedne noći, dok su sedeli oko vatre u 
podnožju kamene zdele, Frigit se raspri- 
ćao o Karačiju. Ovo selo, koje je kasnije 
postalo prestonica Pakistana, države 
stvorene 1947, imalo je, u Bartonovo 
doba, samo 2.000 stanovnika. Do 1970, 
broj stanovnika porastao je na oko 
2.000.000 To je izazvalo Frigitova zapit- 
kivanja, više okolišna, o izveštaju koji je 
ovaj podneo svom generalu, gospodinu 
Robertu Nejpiru, o javnim kućama muške 
prostitucije u Karačiju. Izveštaj je trebalo 
da se čuva u a arhivima istočno- 
indijske armije, ali ga je pronašao jedan 
od mnogih Bartonovih protivnika. lako 
izveštaj nikada nije bio javno spomenut, 
korišćen je protiv njega celog njegovog 
života. Barton se prerušio u domoroca, da 
bi dospeo u javnu kuću i video ono što 
nijedan Evropljanin nije. Ponosio se što je 
promakao neopažen, a ovaj neprijatan 
posao beše prihvatio jer je jedini za njega 

io sposoban, i zato što je to njegov dragi 
vod Nejpir od njega tražio. Barton je na 
Frigitova pitanja odgovarao pomalo 
mrzovoljno. Alisa ga ja naljutila ranije 
toga dana — činilo se da joj je to vrlo lako 
polazilo za rukom u poslednje vreme — i 
on je razmišljao kako da joj uzvrati. 
Ugrabio je priliku koju mu je pružio Frigit. 
Upustio se u slobodno opisivanje onog 
što se događalo u tim kućama u Karačiju. 
Ruač najzad ustade i ode. Frigit je izgle- 
dao kao bolestan, ali je ostao. Vilfredas se 
smejala dok se nije svalila na zemlju. Kaz i 
Monat zadržali su ravnodušan izraz. 
Gvenafra je spavala u čamcu, pa Barton o 
njoj nije morao da vodi računa. Lodi je 
izgledala opčinjena, ali i pomalo zgađena. 

Alisa, njegova glavna meta, prvo je po- 
bledela, pa pocrvenela. Konačno je ustala 
i rekla: »Stvarno, gospodine Barton, 
mislila sam i pre da si prost. Ali, razmetati 

se ovim... ovim... ti si sasvim bestidan 
izopačen i odvratan. Nije da sam 
poverovala ijednu reč od onog što si 
govorio. Jednostavno, ne mogu verovati 
da se neko može ponašati kako ti tvrdiš 
da jesi, i potom se time hvalisati. Ti 
zaboravljaš da uživaš glas čoveka koji voli 
da šokira druge, bez obzira koliko to šteti 
njegovoj reputaciji.« 

Udaljila se u tami. 

Frigit reče: »Jednom ćeš mi, možda, reći 
koliko je u ovom istine. I ja sam nekad 
mislio kao ona. Ali, kako su prošle godine, 
pojavijo se još podataka o tebi i jedan 

iograf načinio je psihoanalizu na osnovu 
tvog rukopisa i različitih dokumentarnih 
izvora.« 

»Zaključci?« 
Barton. 

»Kasnije, Dik«; odvratio je Frigit. »Dik, 
siledžijo«, dodao je, pa i sam otišao. 

Sada, stojeći uz držak kormila, gledajući 
kako sunce bije u grupu, slušajući šum 
vode što su je sekla dva oštra pramca, i 
škripu brodske opreme, pitao se šta li je 
ispred na drugoj strani kanala nalik 
kanjonu. Sigurno ne kraj Reke. Ona, 
verovatno, teče beskrajno. Ali kraj grupe 
mora da je blizu. Predugo su bili zajedno. 
Previše dana su proveli na uzanoj palubi, 
sa premalo onog čime bi se zanimali, 
izuzev razgovora, ili kretanja čamca. 
Vređali su jedni druge do krvi i to je 
predugo trajalo. Čak je Vilfreda postala 
tiha i ravnodušna u poslednje vreme. Nije 
ni on bio previše podsticajan. Ruku na 
srce, bio je umoran od nje. Nije je mrzeo, 
nito joj želeo zlo. Samo je bio umoran od 
nje, a činjenica da je nju mogao imati, a 
Alisu Hergrejvz ne, činila ga je još 
umornijim. 

Lev Ruač se držao podalje od njega i 
govorio koliko je bilo neophodno, a čak 
se prepirao sa Ester oko svoje ishrane, 
sanjarenja, i zašto on nikad s njom ne 
razgovara. 

Frigit je iz nekog razloga bio besan na 
njega. Ali Frigit nikada ne bi istupio i išta 
rekao, kukavica, dok nije sateran u 
ćorsokak i izbezumljen od besa. Lodi je 
bila ljuta i prezirna prema Frigitu jer je 
pema njoj ispoljavao jednaku zlovolju 

ao prema ostalima. Lodi je bila ljuta i na 
njega, Bartona, jer ju je odbio kad su sami 
S upija bambuse u brdima, nekoliko 
nedelja ranije. Rekao joj je ne, dodajući 
da ga ne sprečavaju moralne skrupule da 
s njom vodi ljubav, ali da ne bi izdao 
Frigita, niti ijednog člana posade. Lodi je 


rekao je podrugljivo 


objasnila da to ne znači da ona ne voli 
Frigita; tek, povremeno joj je potrebna 
promena. Baš kao i Frigitu. 

Alisa je izjavila da je napušta nada da će 
ikada sresti nekog poznatog. Mora biti da 
su prošli po proračunu, mimo najmanje 
44.370.000 ljudi, i još ne beše videla 
nikog kog je poznavala na Zemlji. Videla 
je neke koje je zamenila za stare poz- 
nanike. A morala je da prizna da je mali 

ostotak od 44.370.000, videla izbliza, ili 
ćak izdaleka. Ali nije u tome bio problem. 
Bivala je sve potištenija i iznurenija 
celodnevnim sedenjem na teskobnom, 
prednjem delu palube, uz jedino kretanje 
prilikom rukovanja kormilom ili jed-rima, 
odnosno otvaranja i zatvaranja usta u 
razgovoru, uglavnom bespredmetnom. 

Barton nije želeo da prizna, ali se plašio 
da će ona otići. Možda će baš na sledećoj 
stanici, sići na obalu sa svojom zdelom i 
nekoliko stvari, i reći zbogom. Vidimo se 
za sto godina, ili slično. Možda. Glavno 
što ju je dosad zadržavalo na čamcu, bila 
je Gvenafra. Podizala je malu drevnu 
Britonku kao dete viktorijanske dame po 
običajima posle Uskrsnuća. Bila je to 
najčudesnija mešavina, taman toliko 
čudna, koliko i sve duž Reke. 

Sam Barton beše  iznuren večnim 
putovanjem malim brodom. Zeleo je da 
nađe neku gostoljubivu oblast i da se tu 
smesti, predahne, uči, učestvuje u 
mesnim delatnostima, da se opet 
privikne na život na kopnu i skrasi. Ali 
želeo je da to učini zajedno sa Alisom. 

»Sreći treba ići u susret«, promrmlja. 
Morao bi nešto preduzeti u vezi sa 
Alisom; dovoljno je dugo bio džentlmen. 
Udvarao bi joj se; osvojio je na juriš. Kao 
mlad bio je agresivan ljubavnik, no posle 
ženidbe je navikao da bude predmet 
ljubavi, a ne onaj koji ljubi. A njegove 
stare navike, stari nervni sistem, još su 
postojali u njemu. Bio je starac u novom 
telu. 

Hadžija je uplovio u mračni, uzburkani 
kanal. Plavo-crne stene dizale su se sa 
obeju strana, i čamac prođe jedan zavoj, 
te široko jezero osta za njima. Svi su tada 
bili u poslu, skačući oko jedara, dok je 
Barton terao Hadžiju natrag i napred po 
četvrt Mile širokoj reci i protiv struje sol 
je podizala visoke talase. Čamac se naglo 
podiže i spusti, i opasno se naže, kada 
najednom promeniše kurs. Često se pri- 
micao na pet Sop od zidova kanjona, 
tamo gde su veliki talasi zapljuskivali 
stene. Ali, tako je dugo upravljao čam- 

cem, da je postao deo njega, a njegova 
posada je tako dugo radila sa njim da je 
mogla predviđati njegova naređenja, 
premda ih nije unapred izvršavala. 
Prolazak je trajao oko pola sata. Neke je 


uznemirio — bez sumnje su se Frigit i 
Ruač bili zabrinuli — ali ih je i sve 
razveselio. Dosada i zlovolja behu 


privremeno nestale. 

Hadžija je uplovio u suncem obasjano 
drugo jezero. Bilo je široko oko četiri 
milje i pružalo se na sever dokle im je 
dopirao pogled. Planine su se naglo raz- 
makle; poljane s obeju strana prostirale 
su se kao i ranije na milju u širinu. Na 
vidiku je bilo oko pedeset brodova, od 
borovih čunova do bambusovih čamaca 
sa dva jarbola. Većinom kao da su ribarili. 
Na levoj strani, na milju udaljenosti, behu 
neizbežna kamena zdela i tamne figure 
duž obale. Iza njih, po poljani i brdima, 
nazirale su se kolibe u uobičajenom stilu, 
koji je Frigit zvao neo-polinežanski, ili, 
katkad, posmrtna obalska arhitektura. 

Nadesno, oko pola milje od izlaza iz 
kanjona, beše velika tvrđava od brvana. 
Pred njom, uz deset masivnih dokova od 
brvana, stajahu čamci raznih veličina. 
Nekoliko minuta pošto se Hadžija poja- 
vio, zalupaše bubnjevi. Mogle su to biti 
šuplje cepanice, ili doboši načinjeni od 
stavljene riblje ili ljudske kože. Ispred 
tvrđave već beše gužva, ali je mnoštvo 
vrvelo iz nje i oon koliba. Trpali su se 
u čamce, koji se otiskivahu. 

Na levoj obali tamne figure gurahu u 
vodu čunove, kanue, i čamce s jednim 
jarbolom. Izgledalo je kao da se s obe 
obale šalju čamci i počinje nadmetanje u 
hvatanju Hadžije. 

Barton je manevrisao čamcem, provla- 
čeći se nekoliko puta između drugih. Ljudi 
zdesna bili su bliži; behu beli i dobro 
naoružani, ali nije izgledalo da žele da 
upotrebe lukove. Jedan čovek, koji je 
stajao na pramcu ratnog kanua sa 
trideset veslača, dovikivao im je, na 
nemačkom, da se predaju. 

»Ništa vam se neće dogoditi!« 

»Mi ne želimo sukob!« prodera se 
Frigit. 

»On to zna« reče Barton. Očito je da 
šačica nas ne namerava da ih napadne.« 

Sada su bubnjevi lupali s obeju strana 
Reke. Zvučalo je kao da su obale jezera 
vrvele bubnjevima. A obale su, izvesno, 
vrvele od ljudi, naoružanih ljudi. Ostali 
čamci su isplovljavali da ih presretnu. Iza 
njih, čamci koji su prvi isplovili, gonili su 


ih, smanjujući odstojanje. 

Barton se kolebao. Treba li da okrene 
Hadžiju i vrati se u kanal i noć? Bio bi to 
opasan manevar, jer će 20.000 stopa 
visoke stene zakloniti svetlost bleštavih 
Zvezda i plinskih sevalica. Bili bi gotovo 
slepi. 

A brod je, izgleda, bio brži od ijednog 
neprijateljskog. Dosad jeste. Izdaleka su 
im visoka jedra hitro dolazila u susret. 
Još, imali su povoljan vetar i struju, i ako 
ih izbegne, bi li ga mogli prestići i kad 
budu morali jedriti protiv vetra? 

Svi brodovi koje je dotad video, bili su 
krcati ljudima, što ih je, naravno, 
usporavalo. Čak ni čamac sa jednakim 
mogućnostima kao Hadžija, ne bi se 
mogao s njim meriti, sve i da je ovaj krcat 
ratnicima. 

Odlučio je da nastavi uzvodno. 

Nakon desetominutnog neznatnog na- 
predovanja, drugi veliki ratni čamac Bre 
seče mu put. Imao je po šesnaest veslača 
s obeju strana, malu palubu na pramcu i 
krmu. Dva čoveka stajahu na palubi, sa 
strana jednog katapulta, postavljenog na 
drvenom porou Dvojica na pramcu 
stavljali su okrugli, pucketajući, zadimljeni 
predmet u otvor katapulta. Jedan povuče 
polugu i okidač naprave udari u poprečnu 
po Kanu se protrese i dođe do 

ratkotrajnog zastoja u dubokom, ritmič- 
nom stenjanju veslača. Dimljivi predmet 
leteo je u visokom luku dok se nije našao 
na oko dvadeset stopa od Hadžije i deset 
iznad vode. Tada je gromko ekplodirao, 
uz mnogo crnog dima, koji brzo raznese 
povetarac. 

Neke od žena vrisnuše, a jedan 
muškarac uzviknu. Primeti da u ovoj 
oblasti mora biti sumpora. Inače, ne bi 
mogli napraviti barut. 

Pozva Lodi i Ester Rodrigez da preuzmu 
kormilo. Obe žene behu blede, ali 
delovahu dovoljno mirne, s obzirom da 
nisu znale za bombu. 

Gvanafru su sklonili u zaklon na pramcu. 
Alisa je imala tisov luk u ruci, a na leđima 
tobolac sa strelama, privezan kaišem. 
Njena bleda koža šokantno je odudarala 
od crvenog ruža i zelene senke za oči. Ali 
oborila je u vodu najmanje deset boraca, 
a živci su joj bili čvrsti kao kredaste litice 
Dovera. Štaviše, bila je najbolji strelac od 
svih. Barton je bio izvanredan strelac iz 
vatrenog oružja, ali za luk mu je nedo- 
stajala rutina. Kaz je mogao istegnuti luk 
od roga rečne aždaje više nego Barton, ali 
su mu nišanske sposobnosti bile loše. 

Frigit je tvrdio da kod njega nikada neće 
biti naročite; kao većina priučenih, imao 
je nerazvijen smisao za perspektivu. 

Covek zadužen za katapult, nije stavljao 
drugu bombu u napravu. Očito je prva 
bomba bila upozorenje da stanu. Barton 
bi stao i bez nje. Gonioci su ih mogli 
napuniti strelama više puta. To što su se 
uzdržavali, značilo je da posadu Hadžije 
žele živu. 

Kanu, sa vodom što je ključala iz pram- 
ca, veslima što su sevala na suncu, i 
veslačima koji su stenjali uglas, prođe tik 
uz Hadžijinu krmu. Dva čoveka na 
prednjem delu palube iskočiše i kanu se 
zaljulja. Jedan pljusnu u vodu, pokušava- 
jući da se uhvati za ivicu palube. Drugi se 
nađe kolenima na njoj. U zubima je držao 
bambusov nož; o pojasu mu behu dvoje 
korica, jedne sa kamenom sekiricom i 
druge sa malim bodežom sabljarke.Za 
časak, pokušavajući da se dočepa vlažne 
daske i uspravi se, zagleda se u Bartonove 
oči. Kosa mu je bila jarkožuta, oči 
bledoplave, a lice klasično lepo. Vero- 
vatno je nameravao da rani jednog ili dva 
člana posade, a potom da iskoči, možda 
sa ženom u naručju. Dok on zaokuplja 
pažnju pojede; njegovi momci bi dojedrili 
i zauzeli Hadžiju, navalili na brod, i to bi 
bilo to. 

Nije imao mnogo šanse da ostvari svoj 
plan i, verovatno, svestan toga, nije 
mario. Većinom, ljudi su se još plašili 
smrti, jer im je strah bio u telesnim 
ćelijama i reagovali su instinktivno. Neki 
su nadvladali svoj strah, a drugi ga nikad 
stvarno nisu ni osetili. 

Barton koraknu i udari čoveka sekirom 
po glavi. Njegova se usta otvoriše; ispade 
mu bambusov nož; on pade ničice na 
palubu. Barton podiže nož, otkopča mu 
pola i purnu ga nogom u vodu. Sa ratnog 

anua, koji se okretao okolo, u tom času 
se začu urlik. Barton vide da se brzo 
primiču obali i naredi da promene pravac. 
Brod se zaljulja u okretu i velika motka sa 
jedna njišući se, uzmače. Zatim nava- 
iše preko Reke dok je desetina čamaca 
jurila ka njima. Tri su bili čunovi-četverci, 
četiri veliki ratni kanui, a pet brodovi sa 
dva jarbola. Na poslednjim je bilo 
nekoliko katapultova i mnoštvo ljudi na 
palubama. 

Nasred Reke Barton naredi da se Ha- 
džija ponovo okrene. Manevar je učinio 
da jedrenjaci priđu mnogo bliže, ali je on 
s tim računao. Sada, ponovo jedreći na 
malom odstojanju, Hadžija preseče vodu 


između dva broda. Behu tako blizu da je 
jasno mogao razaznati crte lica svih ljudi 
na njima. Mahom su bili belci, premda ih 
je bilo od vrlo tamnoputih do nordijsko 
ledih. Kapetan broda sa strane na kojoj 
se nalazila luka, doviknuo je Bartonu na 
nemačkom, zahtevajući da se preda. 

»Ako prekinete, nećemo vam ništa, ali 
ako nastavite borbu, stavićemo vas na 
muke!« 

Govorio je nemački sa akcentom koji je 
zvučao mađarski. 

Umesto odgovora, Barton i Alisa oda- 
peše strele. Alisina promaši kapetana, ali 
pogodi kormilara i on se zatetura i pade 
preko ograde. Brod isto časa skrenu. 
Kapetan skoči na kormilo i Bartonova 
sledeća strela zari mu se, otpozadi, u 
pregib kolena. 

Brodovi se sudariše iskosa, uz gromki 
tresak i odbiše se, uz veliku lomljavu 
greda, dok su ljudi vrištali i padali po 

alubama i u vodu. Sve i da nisu tonuli, 

rodovi behu izbačeni iz stroja. 

Ali, malo pre sudara, njihovi strelci po- 
godili su bambusova jedra Hadžije tuce- 
tom plamenih strela. Suva trava na 
njihovim vrhovima bila je natopljena 
terpentinom načinjenim od borove 
smole, pa su strele, raspaljene vetrom, 
brzo proširile vatru. 

Barton je ponovo preuzeo kormilo od 
žena i izdao naređenja. Posada je 
spuštala u Reku posude od pečene gline i 
svoje otvorene zdele, i polivala vodom 
plamen. Lođi, koja se verala kao majmun, 
popela se na jarbol sa uzetom preko 
ramena. Spustila je konopac i povukla 
gore posude s vodom. 

Ovo je ostalim brodovima i nekolicini 
kanua omogućilo da se približe. Jedan 
beše na kursu koji će ga odvesti direktno 
na Hadžiju. Barton ponovo okrenu čamac, 
ali sporo, zbog opterećenja jarbola 
Lođinom težinom. On se obrnu, poluga se 
iskrenu nasumice, kako ljudi nisu uspeli 
da održe kontrolu nad konopcima, i još 
nekoliko strela pogodi jedro i podstače 
vatru. Nekoliko ih pade na palubu. Za 
trenutak, Barton pomisli da se neprijatelj 
predomislio i sada pokušava da ih potopi. 
Ali strele behu samo pogrešno upućene. 

Hadžija ponovo kliznu između dva bro- 
da. Njihovi kapeteni i posada su se cerili. 
Možda su se dugo dosađivali, pa im je 
sada godila hajka. Cak su se posade sele 
iza ograde, pustivši oficire, kormilare i 
strelce da dočekuju vatru s Hadžije. 
Nadirali su crni štapovi s crvenim glavama 

i plavim repovima i ustremljivali se na 
jedra, u dve grupe: tuce njih se zari u 
Jarbol ili motku, s jedrima a drugo šišteći 
završi u vodi, a među njima beše i jedan 
što ga je odbio Barton nekoliko inča iznad 
SVOJE glave. 

Alisa, Ruač, Kaz, de Grejstok, Vilfreda i 
on, odapinjali su strele, dok je Ester 
upravljala kormilom. Lođi beše prikovana 
za sredinu jarbola, gde je čekala da 
prestane paljba. Pet strela pogodiše tri 
žive mete, kapetana, kormilara i mornara 
koji beše podigao glavu u, za njega, 
pogrešno vreme. 

Ester vrisnu i Barton se okrenu. Ratni 
kanu, koji se beše pojavio iza broda, 
našao se na nekoliko stopa od Hadžijinog 
pramca. Nije bilo načina da se izbegne 
sudar. Dva čoveka na platformi baciše se 
u stranu, dok su veslači ustajali ili 
pokušavali da ustanu, kako bi mogli 
iskočiti s broda. Onda Hadžija udari u 
njegovu levu stranu blizu pramca, razlupa 
ga, prevrnu, i rasu mu posadu po Reci. 
Ovi na Hadžiji behu odbačeni napred, a 
de Grejstok upade u vodu. Barton beše 

ao okliznuvši se i ogulio lice, grudi i 
olena. 

Ester beše odbačena od drške kormila, 
kotrljala se po palubi dok nije lupila o 
ivicu pramca. Sada je ležala tamo, 
nepokretna. 

Barton podiže poll. Jedro je plamtelo 
bez nade da može biti spašeno. Lođi beše 
nestala, mora da je bila odbačena u tre- 
nutku sudara. Potom, podigavši se, spazi 
nju i Grejstoka kako plivaju prema 
Hadžiji. Voda oko njih dea je od 
peana izgubljene posade kanua, od 
ojih mnogi, sudeći po kricima, nisu znali 
da plivaju. 

Barton naredi ljudima da pomognu 
ovim dvoma da se ukrcaju, dok on utvrdi 
štetu. Oba pramca vrlo tankog, dvostru- 
kog trupa broda, bila su slupana. Voda je 
prodirala unutra. A dim od zapaljeno 
jedra i jarbola kovitlao se oko njih terajući 
Alisu i Gvenafru na kašalj. 

Sa severa im se brzo približavao drugi 
ratni kanu; dva združena broda jedrila su 
ka njima. 

Mogli su se boriti i pustiti malo krvi 
svojim protivnicima, koji bi se uzdržavali 
od ubijanja. Ili su mogli plivati. Kakogod, 
bili bi zarobljeni. 

Lođi i de Grejstok se ukrcaše. Frigit 
objavi da je Ester nemoguće osvestiti. 
Ruač joj je opipao puls i otvorio oči, a 
potom se vratio Bartonu. 


»Ziva je, ali u dubokoj nesvesti«. 

Barton kaza: »Vi, žene, znate šta će vam 
se desiti. Na vama je, naravno, da 
odlučite, ali, ja vam predlažem da 
zaronite što dublje možete i udahnete 
vodu punim plućima. Probudićete se 
sutra, kao nove«. 

Gvenafra bese izišla iz zaklona na 
pramcu. Obavi mu ruke oko pojasa i 
podiže pogled, bez suza, premda uplašen. 
On je obgrli rukom i reče: »Alisa! Povedi 
je sa sobom« 

»Kuda?« upita Alisa. Pogleda kanu, a 
potom opet njega. Ponovo se zakašlja, jer 
je obavi još dima, a onda se pomeri 
napred, nasuprot vetru. 

»Kad budeš silazila dole«. 

Pokaza na Reku. 

»Ne mogu to da učinim«, kaza ona. 

»Ne bi želela da i nju ovi ljudi uhvate. 
Tek je devojčica, ali oni neće mariti«. 

Alisa pogleda kao da će briznuti u plač. 
Ali nije bilo suza. 

Reče: »Vrlo dobro. Sada samoubistvo 
nije greh. Ja se samo nadam...« 

»Da«, kaza on. 

Nije otegao tu reč, nije bilo vremena da 
se išta oteže. Kanu se nalazio na četrde- 
set stopa od njih. 

»Sledeće mesto može biti taman ovako 
loše, ili čak gore«, reče Alisa. »A Gvenafra 
će se probuditi sama samcita. Znaš da su 
male šanse da uskrsnemo na istom 
mestu«. 

»Tu ne možemo ništa«, odvrati on. 

Ona stisnu usne, a potom ih otvori i 
reče: »Boriću se do poslednjeg časa. 
Onda. ..« 

»Može biti prekasno«, kaza on. Podiže 
svoj luk i izvuče strelu iz tobolca. De 
Grejstok beše izgubio svoj luk, pa je uzeo 
Kazov. Neandertalac namesti kamen u 
remenik i poče da ga obrće. Lev uze svoj 
remenik i odabra kamen. Monat upotrebi 
Esterin luk, pošto je i on svoj izgubio. 

Kapetan kanua vikao je na nemačkom; 
»Položite oružje! Nećemo vam ništa«. 

Pade sa platforme na jednog veslača, 
sekund pošto mu je Alisina strela probola 
grudi. Još jedna strela, verovatno de 
Grejstokova, skide i drugog čoveka s 
platforme u vodu. Kamen pogodi jednog 
veslača u rame i on, vrisnuvši, pade. Još 
jedan kamen lako udari u glavu drugog 
veslača, kojem ispade veslo. 

Kanu je dolazio. Dva čoveka na platfor- 
mi krme terali su posadu da nastavi 
vožnju prema Hadžiji. Potom su pali, 
probodeni strelama. 

Barton pogleda za sobom. Dva broda su 
sada imala spuštena jedra. Očito će 
nastaviti da klize prema Hadžiji do mesta 
odakle će mornari na njega baciti kuke za 
hvatanje. Ali, ako se previše približe, 
može ih zahvatiti plamen. 

Kanu je udario u Hadžiju i bilo je još 
četrnaest mrtvih, ili preteško ranjenih da 
se bore. Malo pre nego je pramac kanua 
naleteo, preživeli su bacili vesla i podigli 
male, okrugle, kožne štitove. Čak su dve 
strele probole štitove i žarile se u ruke 
ljudi koji su ih držali. Još je, nakon toga, 
ostalo dvadeset ljudi, protiv šest 
muškaraca, pet žena i jednog deteta. 

Ali jedan od njih bio je pet stopa visok, 
dlakav čovek, izuzetne snage, sa velikom 
kamenom sekirom. Kaz se odrazio upravo 
u trenutku kad je kanu udario u desni bok 
broda i uskočio u nepa sekund pošto se 
zaustavio. Njegova sekira smrskala je dve 
lobanje i potom probila dno kanua. Voda 
je nadirala unutra, i de Grejstok, izviku- 
jući nešto na svom kam-berlandskom 
srednjoengleskom, skoči dole, do Kaza. U 
jednoj ruci držao je mali bodež, a u drugoj 
veliku hrastovu batinu sa šiljcima o 
kamena. 

Ostali u Hadžiji nastavili su da odapinju 
strele. Iznenada, Kaz i de Grejstok 
uzveraše se natrag na katamaran, dok je 
kanu tonuo zajedno sa mrtvima, 
umirućima i prestrašenim nepovređe- 
nima. Jedan broj ih se utopio; ostali su ili 
plivali, ili pokušavali da se ukrcaju na 
Hadžiju. Padali su natrag, odsečenih, ili 
i REL 

Nešto udari o palubu u Bartonovoj 
blizini, a potom se još nešto obmota oko 
njega. On se okrenu i prereza kožni 
konopac, koji mu se našao oko vrata. 
Skoči u stranu da izbegne drugi, i trgnu se 
jarosno na treći konopac, pa povuče 
čoveka s onog kraja, preko ograde. 
Čovek, uz vrisak, bi izbačen van i udari 
ramenom o palubu Hadžije. Barton mu 
unakazi lice sekirom. 

Ali već su uskakali ljudi sa paluba oba 
broda i konopci padahu svud uokolo. Dim 
i vatra doprinosili su pometnji, premda je 
poete Hadžije od njih mogla imati više 

oristi nea gosti. 

Barton doviknu Alisi da uzme Gvenaf-ru 
i skoči u Reku. Nije je mogao dozvati, a 
potom morade da odgovori napadu krup- 
nog crnca s kopljem. Cinilo se da je čovek 
zaboravio naređenje da zarobi Bartona; 
kao da je hteo da ga ubije. Barton odbaci 
kratko koplje u stranu, munjevito se 


okrenu i dograbi crnca za vrat. Nastavi da 
se vrti, osetivši oštar bol u rebrima i 
ramenu, ali obori dvojicu ljudi i onda se 
nađe u vodi. Pao je između broda i 
Hadžije i zaronio, oslobodivši se sekire i 
malog bodeža iz korica. Kada je izronio, 
vide visokog, koščatog, riđokosog čoveka, 
kako podiže uplakanu Gvenafru iznad 
sebe obema rukama. Covek je baci 
daleko u vodu. 

Barton ponovo zaroni i izroni samo 
nekoliko stopa ispred Gvenafrinog lica. 
Bilo je sivo, a oči joj behu mutne. Potom 
spazi kako krv zatamnjuje vodu oko nje. 
Iščezla je pre nego što je stigao da joj se 
približi. Zaroni sa njom, uhvati je, i izvuče 
na, površinu. Šiljak sabljarke zabo joj se u 
eda. 

Pusti joj telo. Nije znao zašto ju je taj 
čovek ubio kada ju je lako mogao zarobiti. 
Možda ju je Alisa ubola bodežom a čovek 
misleći da je gotovo mrtva bacio je 
ribama. 

Jedno telo izbi iz dima, sa drugim za 
sobom. Covek slomljenog vrata beše 
mrtav; drugi je bio živ. Barton mu obavi 
ruku ọko vrata i ubode ga između vilice i 
uha. Covek prestade da se koprca i kliznu 
u dubine. 

Frigit iskoči iz dima okrvavljenog lica i 
ramena. Pljusnu u vodu iskosa i zaroni u 
dubinu. Barton zapliva ka njemu da mu 
pomogne. Uzaludno je bilo pokušavati da 
se vrate na brod. Bio je krcat borcima, a i 
drugi kanui i čunovi su mu se približavali. 

Frigitova. glava izroni iz vode. Koža mu 
je bila bela na mestima gde nije tekla krv. 
Barton dopliva do njega i upita: »Jesu li 
žene umakle?«. 

Frigit zavrte glavom i 
»Pazi!« 

Barton se ispravi pri zaranjanju. Nešto 
ga udari u noge; nastavio je da roni, ali 
nije mogao da ostvari svoju nameru i 
udahne vodu. Boriće se dok ne budu 
morali da ga ubiju. 

Pri povratku na površinu, zapazi da je 
voda puna ljudi koji su skočili za njim i 
Frigitom. Amerikanac je, poluonesvešćen, 
izvučen na jedan kanu. Tri čoveka 
pritesniše Bartona, i on ubi dvojicu, a 

otom jedan čovek sa čuna spusti batinu i 
upi ga po glavi. 


potom reče: 


15 


Poveli su ih na obalu, blizu velike zgra- 
de, iza jednog zida od borovih klada. 
Barton je, sa svakim korakom, osećao 

bolno kuckanje u glavi. Duboke rane u 
ramenu i rebrima bolele su ga, ali je kr- 
varenje prestalo. Utvrđenje je bilo izgra- 
đeno od borovih klada i imalo je još jedan 
sprat i mnogo stražara. Zarobljenici su 
umarširali kroz ulaz koji se zatvarao ve- 
likom kapijom od klada. Išli su, šezdeset 
stopa dugim, travnatim dvorištem, pa, 
kroz drugu široku kapiju, u hodnik, oko 
pedeset stopa dugačak i trideset širok. 
Svi, izuzev Frigita, koji bese preslab, 
stadoše ispred jednog velikog, okruglog, 
hrastovog stola. Treptali su u mračnoj i 
hladnoj unutrašnjosti, pre nego su jasno 
mogli videti dva čoveka za stolom. 

Svuda behu stražari sa kopljima, bati- 
nama i kamenim sekirama. Jedno drveno 
stepenište na kraju hodnika vodilo je do 
platforme sa visokim ogradama. Žene ih 
posmatrahu preko ograda. 

Jedan od dvojice za stolom bio je nizak i 
mišićav. Telo mu beše malava; kosa crna 
i kovrdžava, nos kao sokolov kljun, a oči 
smeđe i svirepe, takođe kao u sokola. 
Drugi čovek beše viši, plavokos, sa očima 
čiju je pravu boju bilo teško odrediti pri 
prigušenom svetlu, ali su verovatno bile 
plave, i sa širokim tevtonskim licem. 
Trbuh i podvoljak u začetku, govorili su da 
je uzimao od robova jelo i piće iz zdela. 

Frigit beše seo na travu, ali su ga digli na 
noge kad je plavokosi dao znak. Frigit 
pogleda plavokosog i reče: »Ličiš na 
Hermana Geringa kad je bio mlad.« 

Potom pade na kolena, vrisnuvši od 
bola koji mu je zadao udar drška koplja u 
bubrege. 

Plavokosi je govorio engleski, sa jakim 
nemačkim naglaskom. »Prestanite s tim 
dok ne naredim. Pustite ih da govore.« 

Oštro ih je posmatrao nekoliko minuta, 
a potom rekao: »Da, ja sam Herman 
Gering.« 

»Ko je Gering?« upita Barton. 

»Tvoj prijatelj ti to može kasnije objas- 
niti«, kaza Nemac. »Ako kasnije bude za 
vas postojalo. Nisam ljut zbog sjajnog 
otpora koji ste pružili. Obožavam ljude 
koji se dobro tuku. Uvek mi treba još 
vojnika, naročito otkad ste pobili tolike. 
Ponudiću vam izbor. Muškarcima, to jest. 
Pridružite mi se i živite ugodno, sa svom 
hranom, piće, duvanom i ženama koje 
poželite. Ili radite za mene, kao robovi.« 

»Za nas«, reče drugi čovek na engles- 
kom. »Zaboravljaš, Hermane, da ja imam 
da kašem o ofome uprafo koliko i ti.« 

Gering se nasmeši, potapša se ispod 
brade i reče: »Naravno! Samo sam 


upotrebio kraljevsko ja, može se reći. Vrlo 
dobro, mi. Ako se zakunete. da ćete nam 
služiti, što bi bilo kudikamo bolje po vas, 
onda ćete se zakleti na vernost meni, 
Hermanu Geringu, i nekadašnjem kralju 
starog Rima, Tuliju Hostiliju.« 

Barton se zagleda u čoveka. Može li on 
stvarno biti legendarni kralj starog Rima? 
Rima, kada je bio seoce, koje su ugro- 
žavala ostala italska plemena, Sabinjani, 
Ekvi i Volsci. Na koji su listom nasrtali 
Umbri, i sami potisnuti moćnim Etrurci- 
ma? Je li ovo zaista Tulije Hostilije, rato- 
borni naslednik — miroljubivog Nume 
Pompilija? Ni po čemu se nije razlikovao 
od hiljada ljudi koje je Barton video na 
ulicama Sijene. K tome, ako je stvarno 
anaj koji tvrdi da jeste, on može biti 
veliko otkriće, u istorijskom i lingvistič- 
kom smislu. Pošto je, verovatno, Etrurac, 
zna taj jezik, pored pretklasičnog latin- 
skog, sabinjanskog i, možda korintskog 
grčkog. Možda je, čak, poznavao Romula, 
navodnog osnivača Rima. Kakve sve priče 
taj čovek može ispričati. 

»Pa?« kaza Gering. 

»Sta smo dužni da učinimo da vam 
pristupimo?« upita Barton. 

»Prvo, ja... mi, treba da se uverimo da si 
kalibar koji želimo. Drugim rečima, čovek 
koji će odlučno i odmah da izvrši naše 
naređenje. Stavićemo te na malu probu.« 

On izdade nekakvo naređenje i ubrzo 
dovedoše grupu ljudi. Svi behu mršavi i 
obogaljeni. 

»Ozledili su se dok su vadili kamen u 
kamenolomu ili podizali ove zidove«, reče 
Gering. »Izuzev dvojice, uhvaćenih u bek- 
stvu. Moraće da budu kažnjeni. Sve ćemo 
ih pobiti, jer su sada beskorisni. Tako, ne 
treba da oklevaš da ih ubiješ i dokažeš 
odlučnost da nam služiš.« 

Potom dodade: »Uzgred, svi su Jevreji. 
Nikakva šteta.« 

Kambel, ridokosi koji je bacio Gvenafru 
u Reku, ustremi se na Bartona velikom 
batinom sa _kremenom oštricom. Dva 
stražara zgrabiše jednog roba i nateraše 
ga da klekne. Bio je krupan i plavokos, sa 
plavim očima i grčkim profilom; besno 
pogleda Geringa i potom ga pijunu. 

Gering se nasmeja: »On poseduje svu 
aroganciju svog soja. Mogao sam ga 
svesti na dršćuću, vrišteću masu koja moli 
za smrt, da sam hteo. Ali stvarno nisam 
za mučenje. Moj zemljak bi želeo da mu 
proi predstavu o vatri, ali ja sam u biti 

umanista. 

»Ubio bih u samoodbrani ili u odbrani 

onih kojima je potrebna zaštita«, reče 
Barton. »Ali ja nisam ubica.« 

»Ubijanje ovog Jevrejina bilo bi akt 
samodobrane, što se tvog života tiče«, 
odgovori Gering. »Ako nećeš, umrećeš. 
Ali lagano.« 

»Neću«, kaza Barton. Gering uzdahnu. 
»Ti, Englezu! Dobro, radije bih te imao 
uza se. Ali, ako ne želiš da učiniš nešto 
tako razumno, neka ti bude. »A ti?« 
obrati se Frigitu. 

Frigit, koji još beše u agoniji, reče: 
»Tvoji posmrtni ostaci završili su na 
gomili smeća u Dahauu, zbog onog što si 
učinio i što si bio. Nameravaš li da ista 
zlodela ponoviš i na ovom svetu?« 

Gering se nasmeja i reče; »Znam šta se 
dogodilo sa mnom. Dovoljno sam čuo od 
svojih jevrejskih robova.« 

Pokaza na Monata. 
nakaza?« 

Barton objasni. Gering se uozbilji i reče: 
»Ne mogu mu verovati. Ide u moj 
robovski logor. Ti, tamo, majmunoliki. Šta 
kažeš?« 

Kaz, na Bartonovo iznenađenje, istupi. 
»Ubijaću za tebe. Ne želim da budem 
rob.« 

On uze batinu, dok su stražari držali 
koplja prona da ga probodu, ako bi 
imao ideju da je drugačije upotrebi. 
Besno ih Pleo ispod kosih obrva, a 
potom podiže batinu. Udari, i rob se sruči 
na zemlju. Kaz vrati batinu Kambelu i 
koraknu u stranu. Nije gledao Bartona. 

Gering reče: »Svi robovi da se sakupe 
noćas i da im se pokaže šta će im se desiti 
ako pokušaju bekstvo. Begunce ćemo 
malo peći, a potom ih spasiti muka. Moj 
slavni kolega lično će držati batinu. Takve 
mu se stvari dopadaju.« 

Pokaza na Alisu. »Ovu. Sviđa mi se.« 

Tulije ustade. »Ne, ne. Meni se sviđa. Ti 
uzmi truge, Hermane. Tam ti obe. Ali nju 
frlo želim. Izgleda, kako vi kažete, 
aristokratski. Kao... kraljica?« 

Barton urliknu, istrže batinu iz Kam- 
belove ruke i skoči na sto. Gering pade 
natraške i umalo ga batina zviznu po 
nosu. Istovremeno, Rimljanin zari koplje u 
Bartona i rani ga u rame. Barton je držao 
batinu, zavrteo se i izbacio oružje iz 
Tulijeve ruke. 

Robovi se, vičući, baciše na stražare. 
Frigit ote jedno koplje i udari drškom 
Kaza po glavi. Kaz se zgrči. Monat šutnu 
jednog stražara u prepone i uze njegovo 
oplje. 

Barton se više ničega nije sećao. Pro- 


»Kakva je ovo 


budio se nekoliko sati pre sumraka. Glava 
ga je još više bolela. Rebra i oba ramena 

ehu mu ukočeni od bola. Ležao je na 
travi ograđenoj borovim kladama, oko 
pedeset jardi u prečniku. Petnaest stopa 
iznad trave, uz unutrašnju stranu zida, 
bilo je kružno drveno šetalište, po k'om 
su hodali naoružani stražari. 

Zastenja kada se uspravi. Frigit, čučeći 
uz njega, reče: »Plašio sam se da se nećeš 
povratiti. « 

»Gde su žene?« upita Barton. 

Frigit zaplaka. Barton mu prodrma glavu 
i reče: »Ne jecaj. Gde su?« 

»Gde, do đavola, misliš da su?« odvrati 
Frigit. »O, gospode!« 

»Ne misli na žene. Ne možeš im 
pomoći. Bar ne sada. Zašto me nisu ubili 
pošto sam napao Geringa?« 

Frigit obrisa suze i reče: »Ne znam. 
Možda nas čuvaju za vatru. Kao pouku 
drugima. Bolje da su nas ubili«. 

»Sta samo što si se domogao raja i već 
želiš da ga izgubiš?« rele Barton. Zasmeja 
se, ali prestade, jer mu bol prostreli 
glavu. 

Barton popriča sa Robertom Sprusom, 
Englezom rođenim 1945. godine u Ken- 
singtonu. Sprus je rekao da nema ni 
mesec dana otkad su Gering i Tulije 
ugrabili vlast. Zasad, ostavljaju susede na 
miru. U svakom slučaju, pokušali bi da 
osvoje okolne teritorije, uključujući i onu 
Onondaga Indijanca preko Reke. Dosad 
nijedan rob nije umakao da pronese glas 
o Geringovim namerama. 

»Ali ljudi uz granice mogli su i sami 
videti da su zidine podigli robovi«, reče 
Barton. 

Sprus se kiselo nasmeši i reče: »Gering 
je proneo glas da su ovo sve Jevreji i da 
ga jedino zanima porobljavanje Jevreja. 
Onda, što bi brinuli? A, kako i sam možeš 
da vidiš, to nije istina. Polovina robova su 
drugi«. 

U sumrak su Barton, Frigit, Ruač, de 
Grejstok i Monat odvedeni iz zatvora 
prema kamenoj zdeli. Tamo je bilo oko 
dvesta robova, koje je čuvalo sedamdeset 
geringovaca. Zdele su im bile položene na 
stenu i čekali su. Pošto je sunuo plavi pla- 
men, zdele su skinute. Svaki je rob otvo- 
rio svoju i stražari izvadiše duvan, piće i 
pola hrane. 

Frigit je imao duboke posekotine na 
glavi i ramenu, koje je trebalo ušiti, iako 
je krv stala. Boja mu se povratila, premda 
su ga bolela leđa i bubrezi. 

»Eto, sada smo robovi«, reče Frigit. 

»Dik, mnogo si razmišljao o robovskom 
uređenju. Kako ti se sada čini?« 

»To je bilo istočnjačko ropstvo«, kaza 
Barton. U ovakvoj vrsti ropstva, rob nema 
šanse da se izbori za svoju slobodu. Niti 
tu ima kakvog ličnog osećanja između 
roba i posednika, izuzev mržnje. Na 
istoku je bilo drugacije: Naravno, kao u 
svim ljudskim uređenjima, i tamo je bilo 
zlostavljanja«. 

»Tvrdoglav si čovek«, reče Frigit. »Jesi li 
zapazio da su, najmanje polovina robova, 
Jevreji? Većinom, Izraelci, s kraja dvade- 
setog veka. Ona devojka tamo rekla mi je 
da je Gering uspeo da uspostavi ropstvo 
zdela zapodevanjem antisemitizma u ovoj 
oblasti. Naravno, on je morao već 
postojati, da bi se mogao probuditi. Kada 
se, uz Tulijevu pomoć, domogao vlasti, 
porobio je mnoge od svojih bivših 
pristaša«. 

Potom nastavi: »Zlo je u tome što 
Gering nije, uslovno rečeno, istinski anti- 
semita. Lično je intervenisao, sa Himle- 
rom i ostalima, da spase Jevreje. Ali, on je 
čak gori nego da samo uistinu mrzi 
Jevreje. On je oportunist. Antisemitizam 
je bio talas plime u Nemačkoj; da bi 
zauzeo ikakav položaj, morao si da jašeš 
na talasu. Tako, Gering je jahao tamo, 
kao što je jahao ovde. Jedan antisemita, 
poput Gebelsa ili Franka, veruje u prin- 
cipe koje javno zastupa. Istina »principe 
izopačene i pune mržnje, ali još uvek 
principe. A visokog, debelog, bezbrižnog 
Geringa, nije, u stvari, bilo briga za 
Jevreje. Jedino je želeo da ih iskoristi«. 

»Bravo«, reče Barton, »ali, kakve to 
veze treba da ima sa mnom? Ah, da. Taj 
pogled. Pripremaš se da mi održiš 
predavanje«. 

»Dik, ja se tebi divim, kako sam se retko 
kome divio. Volim te, kao što čovek voli 
čoveka. Srećan sam i ushićen što mi je 
ukazana posebna milost da ti se pri- 
družim, kao što bi, recimo, i Plutarh bio, 
da je sreo Alkibijada ili Tezeja. Ali nisam 
zaslepljen. Znam tvoje mane, kojih nije 
malo, i žalim zbog njih«. 

»Koja je, ovog puta?« 

»Ta knjiga. Jevrejin, Ciganin i islamist. 
Kako si mogao napisati tako nešto? Do- 
kument mržnje, pun svadljivih koještarija, 
narodnih priča, praznoverica. Ritualna 
ubistva, zaista«. 

»Još sam bio ljut zbog nepravdi koje 
sam trpeo u Damasku. Da budem isteran 
iz konzulata, zbog laži svojih protivnika, 
među kojima...« 


»To ne opravdava što si pisao laži o 
celoj grupi«, reče Frigit. 

»Laži. Pisao sam istinu!« 

»Možda si mislio da su one istina. Ali ja 
pripadam dobu u kom se nedvojbeno 
znalo da nisu. Čak niko, pri zdravoj 
pameti, iz tvog vremena, ne bi trebalo da 
veruje u takvu besmislicu«. 

»Činjenice su«, reče Barton, »da su 
jevrejski zajmodavci u Damasku naplaći- 
vali siromasima hiljadu posto kamate na 
pozajmicu. Činjenice su da su ovo čudo- 
višno zelenaštvo sprovodili, ne samo kad 
su u pitanju Muslimani i hrišćani, već i 
njihov rođeni narod. Činjenice su da su, 
dok su me moji protivnici u Engleskoj 
optuživali za antisemitizam, mnogi Jevreji 
u Damasku stali u moju odbranu. Činje- 
nica je da sam protestovao protiv Turaka, 
koji su jevrejsku sinagogu u Damasku pro- 
dali grčkom pravoslavnom episkopu da je 
preobrazi u crkvu. Činjenica je da sam 

okupio osamnaest Muslimana da svedo- 
će u korist Jevreja. Činjenica je da sam 
zaštitio hrišćanske misionare od Druza. 
Činjenica je da sam upozorio Druze da ta 
debela, masna, turska svinja, Rašid-paša, 

okušava da ih podstakne na pobunu, 
Kake bi ih mogao masakrirati. Cinjenica je 
da su se, kad sam opozvan sa dužnosti 
konzula, zbog laži hrišćanskih misionara i 
sveštenika, Rašid-paše i jevrejskih lihvara, 
hiljade hrišćana, Muslimana i E 
okupili da protestuju, premda je već bilo 
kasno«. 

»Takođe je činjenica da, ni tebi, ni ikom 
drugom, nisam dužan da odgovaram za 
svoje postupke« 

Zašto je Frigit izneo tako nebitnu stvar, 
u tako neprikladnom času? Možda je 
pokušavao da se spase samooptuživanja, 
iskaljivanjem straha i uvje na Bartonu. 
Ili je stvarno osećao da je njegov heroj 
podbacio. 

Lev Ruač je sedeo sa glavom u šakama. 
Podiže glavu i reče suvo: »Dobrodošao u 
koncentraconi logor, Bartone. Prvi ti je 
put. Za mene je to stara priča, čije me 
ponovno slušanje zamaralo. Bio sam u 
nacističkom logoru, i umakao. Bio u rus- 
kom, i umakao. U Izraelu sam, zarobljen 
od Arapa, umakao«. 

»Tako, možda mogu i sada umaći. Ali, 
kuda? U drugi logor? Izgleda da im nema 
kraja. Čovek ih večno gradi i stavlja u njih 
večitog zatvorenika, Jevrejina, ili kojeg 
god. Čak se i ovde, gde smo počeli iznova, 
gde sve veroispovesti i sve predrasude 
treba da budu razbijene na nakovnju 

uskrsnuća, malo šta izmenilo«. 

»Zaveži«, reče čovek do Ruača. Imao je 
riđu kosu, jako ukovrdžanu, plave oči, i 
lice, koje je moglo biti lepo, da mu nos 
nije bio slomljen. Bio je visok šest stopa, i 
imao telo rvača. 

»Dav Targof ovde«, reče čvrstim oksfo- 
rdskim naglaskom. »Bivši komandant u 
izraelskoj ratnoj mornarici. Ne obraćajte 
pažnju na ovog čoveka. On je jedan od 
starovremskih Jevreja, pesimist, kukavica. 
Pre bi cvileo uza zid, nego ustao i borio se 
kao čovek«. 

Ruaču zastade reč u grlu, a onda izusti: 
»Ti, arogantni Izraelče! Borio sam se, 
ubijao. I, nisam kukavica. Šta ti sada radiš, 
hrabri ratniče? Zar nisi rob, koliko i mi 
ostali?« 

»Stara je to priča«, kaza jedna žena. Bila 
je visoka, crnokosa i, sigurno bi bila lepa, 
da nije bila tako mršava. »Stara priča. 
Borimo se međusobno, dok naši 
neprijatelji pobeđuju. Baš kako smo se 
bili, kad je Tit opseo Jerusalim, i ubili više 
svojih, nego Rimljana. Baš kako...« 

Dvojica ljudi joj se okrenuše i sve troje 
glasno raspravljahu dok ih stražar ne 
poče udarati stapom. 

Kasnije, kroz natečene usne, Targof 
saopšti. »Ne mogu ovo da trpim, ne 
dugo, Uskoro... dobro, moje je da smak- 
nem tog stražara.« 

»Imaš plan?« upita željno Frigit, ali 
Targof ne htede da odgovori. 

U cik zore robovi behu probuđeni i 
odmarširali su ka zdeli. Ponovo su dobili 
malo hrane. Posle jela, podeljeni su u 
grupe i odvedeni na odredišta. Barton i 
Ma na severnu granicu. Morali su da 
rade teško, sa hiljadu drugih robova, po 
ceo dan goli na suncu. Jedini im je odmor 
Plo kad su, u podne, nosili zdele na stenu 
i jeli. 

Gering je nameravao da izgradi zid 
između planine i Reke; takođe je hteo da 
podigne drugi zid, koji bi se protezao 
obalom jezera punih deset milja, i treći, 
na severnoj strani. 

Barton i ostali morali su da iskopaju 
dubok rov, a potom da gomilu izvađene 
zemlje ugrade u zid. Bio je to težak posao, 
jer su imali samo kamene motike, kojima 
su udarali po tlu. Kako je korenje trave 
obrazovalo gusto zamršenu, žilavu masu, 
moglo je biti posečeno jedino u više 
pokušaja. Zemlju i korenje skupljali bi 
drvenim lopatama i bacali na velike 
bambusove sanke. Njih su grupe vukle na 
vrh zida, gde je zemlja istovarana, da bi 


se načinio još viši i deblji zid. 

Uveče su robovi odvedeni natrag u 
zatvor. Tu su, većinom, gotovo smesta 
zaspali. Ali Targof, riđi Izraelac, čučnu uz 
Bartona. 

»S vremena na _ vreme dopre ponešto 
do ušiju«, reče. »Cuo sam za borbu, tvoju 
i tvoje posade. Takođe sam čuo da si 
odbio da se pridružiš Geringu i njegovoj 
svinji.« 

»A šta si čuo o mojoj ozloglašenoj 
knjizi?« upita Barton. 

Targof se osmehnu i reče: »Nisam bio 
čuo za nju, dok mi Ruač nije skrenuo 
pažnju. Tvoji postupci dovoljno govore. 
Uostalom, Ruač je vrlo osetljiv na takve 
stvari. Ne možeš ga ozbiljno optužiti, 
zbog svega kroz šta je prošao. Ali ja ne 
mislim da bi se ponašao kako jesi da si 
onakav, kakav on tvrdi da jesi. Mislim, 
ipak, da si dobar čovek, tip kakav nam 
treba. Pa...« 

Usledili su dani i noći teškog rada i 
mršavih obroka. Barton je iz nezvaničnih 
izvora saznao o ženama. Vilfreda i Fatima 
bile su u Kambelovom stanu. Lođi je bila s 
Tulijem. Alisa je držana uz Geringa 
nedelju dana, a zatim predata poručniku 
Manfredu fon Krišarftu. Pričalo se da se 
Gering žalio na njenu hladnoću i hteo da 
je da svojim telohraniteljima da čine s 
njom što im je volja. Ali fon Krišarft ju je 
tražio. 

Barton je bio u agoniji. Nije mogao da 
podnese da je zamisli sa Geringom i fon 
Krišarftom. Mora zaustaviti te zveri, ili bar 
umreti u pokušaju da to učini. Kasno, iste 
večeri, iz velike kolibe, koju je delio sa 
dvadeset pet ljudi, otpuzao je u Targof 
ovu i imi? ga.« 

»Rekao si da znaš da ja moram biti na 
tvojoj strani«, šapnuo je. »Kada ću 
zadobiti tvoje poverenje? Sada ti mogu 
reći i da, ako to sam odmah ne učiniš, 
nameravam da  podstaknem bekstvo 
moje grupe i svih koji hoće sa nama«. 

»Ruač mi je rekao još nešto o tebi«, 
odvrati Targof. Stvarno nisam razumeo o 
čemu priča. Može li Jevrejin verovati 
nekom ko je napisao takvu knjigu? Ili, 
može li se takvom čoveku verovati da 
neće nasrnuti na saborce, kad zajednički 
neprijatelj bude potučen?« 

Barton zausti da izgovori nešto ljutito, 
ali stade. Zanemeo je za trenutak. Zatim 
mirno reče: »Pre svega, moji postupci na 
Zemlji govore glasnije od ijedne moje 
štampane reči. Bio sam prijatelj i zaštitnik 
mnogih Jevreja; imao sam mnogo jev- 

rejskih prijatelja.« 

»Ta poslednja izjava je uvek uvod za 
napad na Jevreje«, kaza Targof. 

»Moguće. Bilo kako bilo, čak i da su 
Ruačeve tvrdnje tačne, Ričard Barton, 
kojeg vidiš pred sobom u ovoj dolini, nije 
Barton koji je živeo na Zemlji. Mislim da 
je svaki čovek nešto drugačiji, zbog svog 
iskustva ovde. Ako nije, nesposoban je da 
se promeni. Bilo bi bolje da je mrtav.« 

»U toku četiristo sedamdeset i šest 
dana, koliko sam živeo na ovoj Reci, 
naučio sam mnogo. Ja nisam nesposoban 
da menjam mišljenje. Slušao sam Ruača i 
Frigita. Cesto i strasno sam sa njima 
raspravljao. I, ako to tada nisam želeo da 
priznam, mnogo sam razmišljao o onom 
što su govorili«. 

»Mržnja prema Jevrejima je nešto 
usađeno u detetu«, kaza Targof. »To 
postaje deo nerva. Ne možeš je se 
osloboditi snagom volje, osim ako još nije 
pustila koren, ili je volja neobično jaka. 
Zvonce zvoni, i Pavlovljevom psu ide voda 
na usta. Spomeni reč Jevrejin i nervni 
sistem jurne na tvrđavu nejevrejskog 
uma. Kao što, pri pomenu Arapa jurne na 
moj. Ali ja imam realne osnove za mržnju 
prema svim Arapima.« 

»Dovoljno sam se pravdao«, reče Bar- 
ton. »lli ćeš me prihvatiti ili odbiti. Znaš 
šta ću da uradim.« 

»Prihvatam«, odobri Targof. »Ako ti 
možeš da promeniš mišljenje, mogu i ja. 
Radim s tobom, hleb jedem s tobom. 
Dopada mi se da verujem kako sam dobar 
poznavalac karaktera. Reci mi, da si ti ovo 
planirao, šta bi radio?« 

Targof pažljivo slušaše. Nakon Barto- 
novog objašnjenja, Targof klimnu glavom. 
»Veoma nalik mom planu. Sada. ..« 

Sledećeg dana, malo posle doručka, ne- 
koliko stražara dođoše po Bartona i Frig- 
ita. Targof je prodorno gledao Bartona, 
koji je znao šta ovaj misli. Ništa nije 
moglo da se učini, osim da se odmaršira u 
Geringovu »palatu«. On je sedeo u velikoj 
drvenoj stolici i pušio lulu. Zamolio ih je 
da sednu, i ponudio im cigare i vino. 

»Povremeno«, reče, »volim da se 
opustim i razgovaram sa nekim, mimo 
mojih kolega, koji nisu preterano bistri. 
Naročito volim da pričam s nekim ko je 
živeo posle moje smrti. | sa ljudima koji 
su bili poznati u svoje vreme. Imam po 
nekoliko od obe vrste, dosad.« 


»Mnogi od tvojih izraelskih zatvorenika 
živeli su posle tebe«, reče Frigit. 

»A, Jevrejil« Gering odmahnu lulom. »U 
tome je nevolja. Predobro me znaju. 
Zlovoljni su kad pokušavam s njima da 
razgovaram, a previše ih je pokušalo da 
me ubije radi svoje utehe. Ne da imam 
nešto protiv njih. Ne volim naročito 
Jevreje, ali imao sam mnogo jevrejskih 
prijatelja. ..« 

Barton pocrvene. 

Gering, pošto povuče dim, nastavi: 
»Firer je bio veliki čovek, uz izvesne 
idiotarije. Jedan od njih, bio je njegov 
stav prema Jevrejima. Ja sam, manje sam 
mario. Ali Nemačka mog vremena bila je 
anti-jevrejska, i čovek je morao biti uz 
Zeitgeist, ako je išta želeo da postigne u 
životu. Dosta o tome. Čak se ni ovde ne 
može od njih pobeći.« 

Brbljao je još neko vreme, a onda 
Frigitu postavio mnoga pitanja o sudbini 
svojih savremenika i istoriji posleratne 
Nemačke. 

»Da ste vi, Amerikanci, imali imalo poli- 
tičkog osećanja, objavili biste rat Rusiji, 
čim smo mi kapitulirali. Borili bismo se s 
vama protiv boljševika i savladali ih.« 

Frigit ne odgovori. Gering tada ispriča 
nekoliko »smešnih«, vrlo skarednih priča. 
Zamoli Bartona da mu opiše svoje 
neobično iskustvo, koje je stekao pre 
uskrsnuća u ovoj dolini. 

Barton beše iznenađen. Je li Gering o 
tom čuo od Kaza, ili je među robovima 
postojao špijun? 

Ispričao je, do pojedinosti, sve što se 
apaa od vremena kad je otvorio oči, 
da bi se našao u predelu plovećih tela, do 
trenutka kad je čovek iz vazdušnog kanua 
uperio na njega metalnu cev. 

»Vanzemaljčeva, Monatova teorija je da 
su izvesna bića — zovimo ih Kogod, ili X 
— posmatrala čovečanstvo od postmaj- 
munskog perioda. Najmanje dva miliona 
godina. Ova super bića su, nekako, 
snimila svaku ćeliju svih ljudskih bića koja 
su ikad živela, od momenta začeća, 
verovatno, do momenta smrti. To zvuči 
Paid a ali nije, ništa više nego 
uskrsnuće celog čovečanstva i preob- 
likovanje ove planete u jednu rečnu doli- 
nu. Snimci su možda rađeni za života 
snimanih. Ili je moguće da su ta superbića 
uhvatila vibracije iz prošlosti, baš kao što 
smo mi na Zemlji videli svetlost zvezda 
kakve su bile pre hiljadu godina.« 

»Monat, međutim, naginje prvoj teoriji. 
Ne veruje u vremeplov, čak ni u užem 

smislu.« 

»Monat veruje da su X čuvali te snimke. 
Kako, ne zna. Ali ova planeta je potom 
preoblikovana za nas. Očevidno je to je- 
dan veliki svet Reke. U toku naše plo- 
vidbe uzvodno, razgovarali smo sa deseti- 
nama ljudi, čiji izgled nedvojbeno govori 
da potiču iz veoma različitih krajeva, 
odasvud. Jedan je izdaleka, odozgo, sa se- 
verne hemisfere; drugi izdaleka, odozdo, 
s južne. Svi opisi skupa, sačinjavaju sliku 
sveta preinačenog u krivudavu rečnu 
dolinu.« 

»Ljudi sa kojima smo razgovarali bili su 
ubijeni, ili umrli nesrećnim slučajem 
ovde, i ponovo uskrsli u oblastima kroz 
koje smo prolazili u toku putovanja. 
Monat kaže da smo mi, uskrsli, i dalje 
snimani. Kada neko ponovo umre, tačni- 
u-minut snimci, smeštaju se nekuda, 
možda ispod površine ove planete i 
stavljaju u pretvarače energije u materiju. 
Tela se reprodukuju, kakva su bila u 
momentu smrti, a potom ih uređaji za 
podmlađivanje vraćaju do usnulih tela. 
Verovatno u istoj onoj dvorani u kojoj 
sam se ja probudio. Potom su tela, mlada 
i čitava opet, snimljena i ponovo uniš- 
tena. | snimci su ponovo pušteni, ovog 
puta kroz uređaje ispod zemlje. Još nas 
jednom pretvarači energije u materiju, 
verovatno koristeći se toplotom užarenog 
jezgra ove planete, oživljuju iznad zemlje, 
u blizini kamenih zdela. Ja zaista ne znam 
zašto se drugo uskrsnuće ne događa na 
mestu smrti. Ali ne znam ni zašto su nam 
sve dlake izbrijane, ni zašto muškarcima 
ne raste brada, ni zašto su muškarci 
obrezani, a žene ponovo device. Ili zašto 
smo uskrsli. S kojim ciljem? Ko god nas 
smestio ovde, nije se pojavio da nam kaže 
zašto.« 

»Stavar je u tome«, reče Frigit, »stvar je 
u tom što mi nismo isti oni ljudi koji smo 
bili na Zemlji. Ja sam umro. Barton je 
umro. Ti si umro, Hermane Gering. Svi su 
umrli. I, mi ne možemo biti vraćeni u 
život!« 

Gering čujno povuče dim iz lule, pog- 
leda ukočeno Frigita i potom kaza, »Sto 
ne? Ja živim ponovo. Poričeš li to?«. 

»Da! Poričem — u jednom smislu. Ti 
živiš. Ali ti nisi Herman Gering, rođen u 
sanatorijumu Marijenbad u Rozenhajmu 
u Bavarskoj, 12. januara 1893. godine. Ti 
nisi Herman Gering čiji je kum bio dr 
Herman Epenštajn, Jervrejin preobraćen 
u hrišćanstvo. Ti nisi Gering koji je 
nasledio fon Rihthofena po njegovoj 


smrti i nastavio da vodi njegove pilote 
protiv saveznika čak i po završetku rata. 
Ti nisi Rajhmaršal Hitlerove Nemačke, niti 
izbleglica kojeg je uhapsio_ poručnik 
Džerom N. Šapiro. Rin i Sapiro, ha! 
I, ti nisi Herman Gering koji je oduzeo 
sebi život progutavši kalijum-cijanid u 
toku suđenja za zločine protiv čove- 
čanstva.« 

Gering napuni lulu duvanom i blago 
reče: »Izvesno je da znaš prilično o meni. 
Verujem da treba da sam polaskan. Bar 
nisam bio zaboravljen.« 

»Uglavnom jesi«, odvrati Frigit. »Imao si 
a reputaciju, ali kao zlosrećni 
klovn, slabić i ulizica. « 

Barton beše iznenađen. Nije znao da bi 
se ovaj čovek mogao usprotiviti nekom 
ko je njegov život držao u svojim rukama, 
ili — ko je postupao sa njim tako grubo. 
Ali, najzad, možda je Frigit očekivao da će 
biti ubijen. 

Verovatno je računao na Geringovu 
radoznalost. 

Gering reče, »Potkrepi svoj iskaz. Ne o 
mojoj reputaciji. Svaki važan čovek 
očekuje da ga kude i pogrešno shvate 
glupe mase. Objasni: zašto ja nisam isti 
čovek. « 

Frigit se nasmeši i reče: »Ti si proizvod, 
hibrid nastao od jednog snimka iz 
pretvarača energije u materiju. Načinjen 
si sa celokupnim pamćenjem mrtvog čo- 
veka Hermana Geringa i sa duplikatom 
svih ćelija njegovog tela. Ti imaš sve što je 
imao on. Tako, ti misliš da si Gering. Ali 
nisi! Duplikat si, i to je sve. Originalni 
Herman Gering je ništa, do molekuli, 
apsorbovani u zemlju i vazduh, pa u 
biljke, i, natrag, u tela životinja i čoveka, 
pa opet van, kao izmet, und so weiter.« 

»Ali ti, ovde, preda mnom, nisi ništa 
više originalan nego što je snimak, na 
ploči ili traci, originalnog glasa, vibracija 
izišlih iz usta čoveka, otkrivenih i 
usvojenih od strane jednog elektronskog 
uređaja, i potom ponovljenih.« 

Barton je shvatio primedbu, jer je video 
Edisonov fonograf u Parizu 1888. Osećao 
se uistinu povređen Frigitovim tvrdnjama. 

Geringove razrogačene oči i zajapureno 
lice govorili su da se i on osetio ugrože- 
nim do srži. 

Zamuca, pa upita. »A zašto bi ova bića 
ulazila u sve to, tek zbog duplikata?« 

Frigit sleže ramenima i reče: »Ne 
znam.« 

Gering ustade sa stolice i uperi cevčicu 
lule u Frigita. 

»Lažes« vrisnu na nemačkom. »Lažeš, 
scheisshund!« 

Frigit uzdrhta, kao da je očekivao da 
opet dobije po bubrezima, ali reče: 
»Mora da sam u pravu. Naravno, ti ne 
moraš da veruješ mojim reima. Ja ništa 
ne mogu dokazati. | sasvim razumem 
kako se osećaš. Ja znam da sam Piter 
Džeirus Frigit, rođen 1918, umro 2.008. 
naše ere. Ali logika mi nalaže da takođe 
verujemda sam ja, ustinu, biće koje ima 
sećanja onog Frigita koji više ne može 
postojati. U izvesnom smislu, ja sam sin 
tog Frigita, koji više nikada ne može 
postojati. Ne meso njegovog mesa, krv 
njegove krvi, nego misao njegove misli. Ja 
nisam čovek kog je rodila žena na tom 
iščezlom zemaljskom svetu. Ja sam kopile 
nauke i mašine. Sem ako...« 

Gering reče: »Da? Sem ako šta?« 

»Sem ako ne postoji izvestan entitet, 
neodvojiv od ljudskog tela, entitet koji je 
ljudsko biće. Hoću reći, on sadrži sve što 
individuu čini onakvom kakva je, a kada je 
telo uništeno, ovaj entitet još postoji. Pa 
tako, ako telo treba da bude ponovo 
načinjeno, ovaj entitet, čuvajući esenciju 
individue, opet može biti sjedinjen s 
telom. I, on bi zabeležio sve što je telo 
zabeležilo. Tako bi originalna individua 
živela ponovo. Ne bi bila tek duplikat.« 

»Za ime božje, Pit! Zagovaraš li to dušu« 
upita Barton. 

Frigit klimnu glavom i reče: »Nešto 
slično duši. Nešto što su primitivci nazreli 
sa zebnjom i nazvali dušom.« 

Gering se smejao grohotom. I Barton bi 
se smejao, ali nije želeo da Geringu da 
ikakvu podršku, moralnu ili intelektualnu. 

Gering, kad prestade da se smeje, reče: 
»Cak ovde, u svetu koji je nedvojbeno 
rezultat nauke, natprirodnjaci ne odu- 
staju. Dobro, dosta o tome. Pređimo na 
praktičnije i neodložnije stvari. Kažite mi, 
jeste li se predomislili? Jeste li spremni da 
pređete na moju stranu?« 

Barton ga prodorno pogleda i reče: 
»Neću da budem pod komandom čoveka 
koji siluje žene; k tome, ja uvažavam 
Izraelce. Rade ću biti rob među njima, 
nego slobodan s tobom.« 

Gering mu uputi mrk pogled i oštro 
reče: »Vrlo dobro. To sam i mislio. Ali 
nadao sam se... dobro, imao sam nevolje 
s Rimljaninom. Ako se osili, videćete, 
robovi, kako sam ja prema vama bio 
milostiv. Vi njega ne znate. Samo je moja 
intervencija sprečila da po jednog od vas 
muče nasmrt svake noći, za njegovu 


razonodu.« 

U podne se ova dvojica vratiše u brda 
na posao. Nisu ni imali prilike da raz- 
govaraju s Targofom ili nekim od robova, 
jer se dogodilo da ih dužnosti nisu 
dovodile u dodir. Nisu se usudili da 
otvoreno pokušaju s njim da razgovaraju, 
jer bi to značilo teške batine. 

Pošto su se uveče vratili u zatvor, 
Barton je rekao ostalima šta se zbilo. 

»Više je nego izvesno da Targof neće 
verovati u moju priču. Misliće da smo 
špijuni. Gak i ako nije siguran, neće se 
usuditi da oproba sreću. Biće, znači, 
nevolja. Loše je što je ovo moralo da se 
dogodi. Bekstvo se, za večeras, mora 
odložiti.« 

Ništa nepovoljno nije se desilo — u prvi 
mah. Izraelci su se okretali od Bartona i 
Frigita kad bi ovi pokušali da s njima 
razgovaraju. Izašle su zvezde, i zatvor 
beše preplavljen svetlošću, sjajem kao od 
punog meseca na Zemlji. 

Zatvorenici su ostali u svojim barakama, 
ali su tiho razgovarali skupa sa svojim 
vođama. Uprkos teškom umoru, nisu 
mogli spavati. Mora da su stražari osetili 
napetost, čak iako nisu mogli videti ni čuti 
ljude u kolibama. Hodali su gore—dole po 
stazi, stajali u grupi i razgovarali, pogle- 
dajući dole, na ograđeni prostor, uz 
svetlost večernjeg neba i plamenove 
smolastih baklji. 

»Targof će mirovati do kiše«, reče 
Barton. On izdade naređenja. Frigit treba 
da savlada prvog stražara; Robert Sprus, 
drugog; Barton, trećeg. Barton leže na 
svoju naslagu lišća i, ignorišući romor 
glasova i kretanje tela uokolo, zaspa. 

Činilo mu se da je tek sklopio oči, kad ga 
dotače Sprus. On brzo ustade, zevnu i 
protegnu se. Ostali behu budni. Za 
nekoliko minuta zgusnuo se prvi oblak. Za 
deset minuta, zvezde se skriše. Grom 
zatutnja u planinama i prva munja 
prošeće nebo. 

Munja je blesnula u blizini. Pri njenoj 
svetlosti, Barton vide da su se stražari 
šćućurili ispod streha, što su, na svakom 
uglu zatvora, štrcale iz osnova stražar- 
nica. Behu pokriveni ubrusima, protiv 
hladnoće i kiše. 

Barton je otpuzao od svojih baraka do 
susednih. Targof je stajao na ulazu. 
Barton ustade i upita: »Da li plan još 
važi?. 

»Znaš ti dobro«, odvrati Targof. Munja 
osvetli njegovo srdito lice. »Ti, Judo!« 

On krenu, sa desetinom ljudi za sobom. 

Barton nije čekao; napade. Ali kako Je 
jurnuo, začu neobičan zvuk. Probi se do 
vrata da pogleda van. Još jedan blesak, 
osvetli stražara opružeriog ničice po travi 
ispod staze. 

Kad mu Barton okrenu leđa, Targof 
spusti pesnice. »Sta se događa, Bar- 
tone?x upita. 

»Stani«, odgovori Englez. Nije imao 
predstavu, više nego Izraelci, šta se 
događalo, ali sve neočekivano moglo mu 
je ići naruku. 

Munja osvetli zdepastu Kazovu figuru 
na drvenom šetalištu. Zamahivao je og- 
romnom kamenom sekirom na grupu 
stražara koji su stajali u uglu, na spoju 
dva zida. Još jedan blesak. Stražari su bili 
opruženi po stazi. Mrak. Pri sledećem 
sevu munje, još jedan beše dole; preo- 
stala dva strcaše sa staze i pobegoše u 
različitim pravcima. 

Sledeći blesak, vrlo blizu zida, otkri da 
su i ostali stražari najzad postali svesni 
gužve. Sjurili su se sa staze, vičući i 
mašući kopljima. 

Kaz, ne hajući, spusti dugačke bambu- 
sove lestve dole u ograđeni prostor, i 
potom za njima baci svežanj kopalja. Uz 
sledeći blesak, moglo se videti kako kreće 
na najbliže stražare. 

Barton dograbi jedno koplje i gotovo 
ustrča uz lestve. Ostali, Uključujući Izra- 
elce, odoše za njim. Borba je bila kratka i 
žestoka. Stražari na stazi su bili, ili pro- 
bodeni, ili oboreni nasmrt, i samo su oni 
u stražarnicama ostali. Lestve odnesoše 
na drugi kraj zatvora i prisloniše ih uz 
kapiju. Za dva minuta, ljudi se uspen- 
traše, skočiše na drugu stranu i otvoriše 
kapiju. Prvi put, Barton ugrabi priliku da 
razgovara s Kazom. 

»Mislio sam da si nas prodao.« 

»Ne. Ne ja, Kaz«, reče Kaz prekorno. 
»Znaš da ja tebe volim, Barton—nag. Ti si 
moj drug, moj vođa. Pravio sam se da 

rilazim tvojim neprijateljima, jer je to 
ukavo. Ja iznenađen da ti ne radiš tako. 
Ti nisi glupan.« 

»Sigurno da ti nisi«, reče Barton. »Ali ja 
nisam bio u stanju da ubijem one 
robove.« 

Munja osvetli Kaza kako sleže rame- 
nima. On reče: »To me ne brine. Ja ih ne 

oznajem. Uostalom, čuješ Geringa. On 
Kaše oni će umreti svakako.« 

»Dobro je što si odabrao baš ovu noć da 
nas spaseš«, reče Barton. Nije objasnio 
Kazu zašto, Jer nije želeo da ga zbunjuje. 
K tome, bilo je važnijeg posla. 


»Noćas je dobra noć za ovo«, reče Kaz. 
»Velika, bitka se odigrava. Tulije i Gering 
su vrlo pijani i svađaju se. Oni se tuku; 
njihovi ljudi se tuku. Dok se poubijaju, 
osvajači stižu. Ti mrki ljudi preko Reke... 
kako ih zovete?... Onondage, tako. 
Njihovi čamci su došli malo pre kiše. Oni 
prave prepad da ukradu robove, takođe. 
Ili možda samo da naprave gužvu. Tako, 
ja mislim, sad je čas da započnem moj 
plan, oslobodim Barton—naga.« 

Iznenada, kako je počela, kiša prestade. 
Barton je mogao čuti viku i vrisku 
izdaleka, iz pravca reke. Doboši su lupali 
duž obale. On kaza Targofu: »Možemo 
pokušati da pobegnemo i, verovatno, u 
tom lako uspeti, ili da napadnemo.« 

»Nameravam da zbrišem zveri koje su 
nas porobile«, odvrati Targof. Ima još 
zatvora u blizini. Poslao sam ljude da 
otvore njihove kapije. Ostali su predaleko 
da bismo ih se mogli domoći brzo; 
nanizani su na odstojanju od pola milje. 

Dotad je i brvnara u kojoj su živeli slo- 
bodni stražari osvojena na juriš. Robovi 
su se naoružali i krenuli prema žarištu 
borbe, usmereni bukom. Bartonova gru- 
pa bila je na desnom boku. Nisu prešli ni 
pola milje kad su naišli na leševe i 
ranjenike Onondaga i belaca. 

Uprkos teškoj kiši, beše izbila vatra. Pri 
njenoj sve jačoj svetlosti, videli su da je 
zahvatila dugačku kuću. U sjaju su se 
nazirale i figure u borbi. Begunci su 
napredovali poljanom. Iznenada, jedna 
strana posustade i dade se u beg, njima u 
susret, sa pobednicima za petama, koji su 
klicali i vrištali ushićeno. 

Kembelova dugonoga figura bila je 
ispred svih i Barton hitnu svoje koplje ka 
njemu. Mora da je Škotu izgledalo da 
koplje izbija iz mraka niotkuda. Prekasno 
pokuša da ga izbegne. Kremena oštrica 
zarila mu se u meso između levog ramena 
i prsa, i on pade na bok. Potom pokuša da 
ustane, ali ga Barton udari nogom i sruči 
natrag. 

Kembel zakoluta očima; krv mu izbi na 
usta. On pokaza na još jednu ranu, dubo- 
ku zasekotinu sa strane, između rebara. 
»Va... vaša žena... Vilfreda... je to ura- 
dila«, jedva izgovori. »Ali ubio sam je, 
kučku.. .« 


119 


Barton je hteo da ga pita gde je Alisa, ali 
Kaz uzvikujući fraze na svom jeziku, udari 
Skota batinom po glavi. Barton podiže 
svoje koplje i otrča za Kazom. »Ne ubijaj 
Geringa!« viknu. »Ostavi ga meni!« 

Kaz ga nije čuo; bio je obuzet borbom 
sa dvojicom Onondaga. Barton spazi Alisu 
kako trči prema njemu. On ispruži ruke, 
zgrabi je i zavrte. Ona vrisnu i poče da se 
opire. Barton viknu; najednom, prepoz- 
navši ga, ona mu pade na ruke i zaplaka. 
Barton bi pokušao da je uteši, ali se plašio 
da će mu Gering umaći. Odgurnu je, 
potrča prema Nemcu i hitnu koplje. Ono 
okrznu Geringovu glavu i on vrisnu, stade 
i poče da traži oružje, ali Barton ga skoli. 
Obojica se sručiše na zemlju i valjahu se, 
gušeći jedan drugog. 

Nešto udari Bartona u potiljak. Ošamu- 
ćenom, popusti mu stisak. Gering ga 
gurnu na tlo i skoči do koplja. Zgrabivši 
ga, diže se i krenu ka opruženom Bar- 
tonu. Barton pokuša da stane na noge, ali 
kolena kao da su mu bila od gita, i sve mu 
se vrtelo. Gering se odjednom zatetura, 
jer mu je Alisa obuhvatila noge s leđa, i 
pade napred. Barton se još jednom 
napregnu, ustade, zatetura se i pade 
preko Geringa. Ponovo su se valjali, dok 
je Gering stezao Bartonu vrat. Onda 
jedno koplje kliznu preko Bartonovog 
ramena, zaparavši mu kožu, i zari se 
kamenim vrhom u Geringov vrat. 

Barton ustade, izvuče koplje i zabode ga 
u čovekov debeli stomak. Gering pokuša 
da se uspravi, ali pade mrtav. Alisa se 
skljoka na zemlju i zaplaka. 

Bitka je okončana u zoru. Dotad su 
robovi iz svih zatvora pobegli. Geringovi i 
Tulijevi ratnici behu pali između dve sile, 
Onondaga i robova, kao zrna između dva 
mlinska kamena. Indijanci, koji su 
verovatno napali samo zbog pljačke i 
otmice robova i njihovih zdela, behu se 
povukli. Ukrcali su se u svoje čunove i ka- 
nue i veslali jezerom. Nikom nije padalo 
na pamet da ih goni. 

Naredni dani behu puni posla. Po gru- 
boj proceni, najmanje polovina od 20.000 
stanovnika Geringove male kraljevine, bili 
su ubijeni, teško ranjeni, oteti od strane 
Onondaga, ili pobegli. Rimljanin Tulije 
Hostilije, očito je bio umakao. Preživeli su 
izabrali privremenu vladu. Targof, Barton, 
Sprus, Ruač i još dvojica, činili su izvršni 
komitet, sa znatnom, ali privremenom 


vlašću. Džon de Grejstok beše nestao. 
Viđen je na početku bitke, a potom, 
jednostavno, izgubljen iz vida. 

Alisa Hergrejvz preselila se u Bartonovu 
kolibu, bez objašnjenja. 

Posle je rekla. »Frigit mi kaže da, ako je 
cela ova planeta oblikovana poput oblasti 
koje smo videli, a nema razloga da se 
veruje suprotno, onda Reka mora biti 
dugačka najmanje 20.000.000 milja. 
Neverovatno je, ali takvo je i naše 
uskrsnuće i sve na ovom svetu. Takođe, 
moguće je da duž Reke živi trideset pet, 
do trideset sedam milijardi ljudi. Kolike su 
mi šanse da ikad nađem mog zemaljskog 
supruga?« 

»K tome, ja te volim. Da, znam, nisam 
postupala kao da te volim. Ali nešto se u 
meni promenilo. Možda zbog svega kroz 
šta sam prošla. Ne verujem da bih te 
mogla voleti na Zemlji. Moguće da bih 
bila očarana, ali bi me, takođe, nešto 
odbijalo, čak plašilo. Ne bih ti mogla biti 
dobra žena. Ovde, mogu. Pre, biću ti 
dobra prijateljica, jer se ne čini da ovde 

o-stoji ikakva vlast ili verska ustanova, 

oja bi nas mogla venčati. To, samo po 

sebi, govori koliko sam se promenila. Da, 
mirne duše mogu živeti s čovekom s 
kojim nisam venčana... Ali to si ti.« 

»Ne živimo više u viktorijanskom 
dobu«, rekao je Barton. »Kako bi nazvala 
ovo doba... Mešovita era? Mešovito 
doba? Najzad, to će biti Rečna kultura, 
Obalski svet, mnoštvo Rečnih kultura.« 

»Ako bude trajalo«, reče Alisa. »Počelo 
je naglo, može se završiti isto tako brzo i 
neočekivano.« 

Izvesno je, mišljaše Barton, da zelena 
Reka, i travnata poljana, i šumovita brda, 
i bezmerne planine, ne izgledaju poput 
Šekspirove nematerijalne vizije. Bili su 
čvrsti i stvarni, tako stvarni kako su 
stvarni ljudi koji sada idu ka njemu, Frigit, 
Monat, Kaz i Ruač. On iziđe iz kolibe i 
dočeka ih. 

Kaz poče priču. »Davno, pre nego govo- 
rio engleski dobar, ja video nešto. Ja 
probao da ti kažem onda, ali ti ne razu- 
meš. Ja video čovek koji nema ovo na 
čelu.« 

On poroz na centar svog čela, a potom 
ostalih. 

»Ja znam«, nastavi Kaz, »ti to ne možeš 
videti. Ni Pit i Monat ne mogu. Niko više 
ne može. Ali ja vidim to na svačijem čelu. 
Osim kod tog čoveka kojeg sam davno 
pokušao da uhvatim. Onda, jednog 
danas, video jedna žena to nema, ali ti 

ništa ne kažem. Sada, vidim treću osobu 
koja to nema.« 

»Hoće da kaže«, reče Monat, »da je 
sposoban da opazi pouzdane simbole ili 
karakteristike na čelu svakog od nas. 
Može ih videti samo na jakom suncu i pod 
određenim uglom. |, svi koje je ikada 
video, imali su ove simbole, izuzev troje 
koje je spomenuo.« 

»On mora da je sposoban da vidi malo 
dalje u spektru, nego mix, reče Frigit. 
»Očito da onaj ko nam je stavio na čelo 
životinjski znak, ili kako ga zvali, nije znao 
za specijalnu sposobnost Kazove vrste. To 
kazuje da oni nisu sveznajući.« 

»Očito«, reče Barton. »Ni nepogrešivi. 
Inače, ja se nikada ne bih probudio na 
onom mestu pre uskrsnuća. Pa, ko je 
osoba koja nema te simbole na svojoj 
koži?« 

Govorio je mirno, ali mu je srce ubrzano 
kucalo. Ako je Kaz u pravu, može otkriti 
agenta bića koja su vratila celu ljudsku 
vrstu u život. Hoće li to biti prerušeni 
bogovi? 

»Robert Sprus!« reče Frigit. 

»Da ne bismo brzopleto zaključili«, reče 
Monat, »ne zaboravimo da nedostatak 
tog znaka može biti slučajan.« 

»Već ćemo to doznati«, reče Barton 
preteći. »Ali, čemu simboli? Zašto treba 
da smo obeleženi?« 

»Verovatno zbog identifikacije ili pre- 
brojavanja«, reče Monat. »Ko zna, izuzev 
onih koji su nas doveli ovde.« 

»Hajde da vidimo Sprusa«, predloži 
Barton. 

»Najpre moramo da ga uhvatimo«, 
odgovori Frigit. »Kaz je pogrešio što je 
spomenuo Sprusu da zna za simbole. 
Učinio je to jutros, za doručkom. Nisam 
bio tamo, ali oni koji jesu, kažu da je 
Sprus pobledeo. Za nekoliko minuta se 
izvinio, i od tada nije viđen. Razaslali smo 
tragače uzvodno, nizvodno i preko Reke, 
a takođe i u brda.« 

»Njegovo bekstvo je izvesno priznava- 
nje krivice«, reče Barton. Bio je ljut. Je li 
čovek neka vrsta stoke žigosane za kakvu 
zlosrećnu svrhu? 

Tog popodneva, doboši su objavili da je 
Sprus uhvaćen. Tri sata kasnije, stajao je 
pred stolom Saveta, u novoizgrađenoj sali 
za sastanke. Za stolom su sedeli članovi 
Saveta. Vrata su bila zatvorena, jer su 
smatrali da je ovo nešto što će se 
efikasnije obaviti bez pune Međutim, 
Monat, Kaz i Frigit, takođe su bili prisutni. 

»A sada ti mogu reći i to«, kaza Barton, 


»da smo odlučili da učinimo sve moguće, 
kako bismo od tebe saznali istinu. 
Mučenje je protiv principa svih za ovim 
stolom. Mi preziremo i gnušamo se onih 
koji pribegavaju torturi. Ali osećamo da je 
ovo takav spor u kom principi moraju biti 
po strani.« 

»Principi nikada ne smeju biti po 
strani«, reče Sprus uravnoteženo. »Cilj 
nikada ne opravdava sredstva. Čak i ako 
takva postojanost znači poraz, smrt i 
nemogućnost saznanja«. 

»Odviše toga je u pitanju«, reče Targof. 
»Ja, koji sam bio žrtva neprincipijelnih 
ljudi; Ruač, kojeg su mučili više puta; 
ostali, svi se slažemo. Vatru i nož ćemo 
upotrebiti ako moramo. Neophodno je da 
doznamo istinu. 

»Sada mi kaži, jesi li ti jedan od onih, 
odgovornih za ovo uskrsnuće?« 

»Nećete biti ništa bolji od Geringa i 
njemu sličnih, ako me b dete mučili«, 
reče Sprus. Glas poče da mu slabi. »U 
stvari, bićete mnogo gori, jer vi 
pre sebe da budete poput njega, 

ako biste dobili nešto, čega, možda, 
uopšte nema. Ili, ako ga ima, možda nije 
vredno cene«. 

»Reci nam istinu«, insistirao je Targof. 
»Ne laži. Znamo da mora da si agent; 
možda jedan od onih direktno odgo- 
vornih.« 

»Iz onog kamena tamo izbija vatra«, 
reče Barton. »Ako odmah ne progovoriš, 
bićeš... uostalom, pečenje će biti najlakša 
od pami koje ćemo ti prirediti. Ja sam 
stručnjak za kineske i arapske metode 
mučenja. Uveravam te da oni imaju 
nekoliko vrlo prefinjenih načina za 
izvlačenje istine. A nije mi muka da svoje 
znanje sprovedem u praksu«. 

Sprus, bled i znojav, reče: »Možeš se 
lišiti večnog života, ako to učiniš. To će te, 
u najmanju ruku, vratiti daleko unazad na 
tvom putu, odložiti krajnji cilj«. 

»A šta je to?« kaza Barton. 

Sprus ga je ignorisao. »Mi ne možemo 
podneti bol«, mrmljao je. »Preosetljivi 
smo«. 

»Hoćeš li da govoriš?« reče Targof. 

»Cak je i ideja samouništenja bolna i 
izbegava se, izuzev kada je apsolutno 

otrebno«, mrmljao je Sprus. »Uprkos 
činjenici što znam da ću živeti ponovo«. 

»Na vatru s njim«, reče Targof dvojici 
ljudi što su držali Sprusa. 

Monat podiže glas. »Trenutak samo. 
Sprus, nauka mog naroda bila je mnogo 
naprednija od nauke Zemljana. Prema 

tome, ja sam kvalifikovaniji da učeno 
popadam Možda te možemo poštedeti 
ola od vatre, kao i bola zbog odavanja 
sopstvene svrhe, ako samo potvrdiš što 
ću ti reći. Tako, to ne bi bila izdaja u 
pravom smislu«. 

Sprus reče: »Slušam«. 

»Po mojoj teoriji, ti si Zemljanin. Pripa- 
daš dobu koje je, hronološki, mnogo 
posle 2.008. godine naše ere. Mora da 
potičeš od nekoliko onih koji su preživeli 
moj skener smrti. Sudeći po tehnologiji i 
moći koja je potrebna da bi se površina 
ove planete rekonstruisala u jednu og- 
romnu rečnu dolinu, tvoje vreme mora 
da je usledilo mnogo posle dvadeset 
prvog veka. Nagađam, reč je o 
pedesetom veku naše ere?« 

Sprus pogleda na vatru i potom reče, 
»Dodaj još dve hiljade godina«. 

»Ako je ova planeta otprilike veličine 
Zemlje, na njoj može živeti samo ovoliko 
ljudi. A gde su ostali, mrtvorođenčad, 
deca koja su umrla pre pete godine, 
imbecili i idioti, kao i oni koji su živeli 
posle dvadesetog veka?« 

»Oni su drugde«, odgovori Sprus. Opet 
pogleda vatru i stisnu usne. 

»Moj narod«, reče Monat, »imao je 
teoriju da će jednom moći da vidi svoju 
prošlost. Neću ići u detalje, ali bilo je 
verovatno da se prošle radnje mogu vizu- 
elno otkriti i potom snimiti. Vremeplov je, 
naravno, bio čista fantazija. 

»Ali šta ako je vaša kultura bila spo- 
sobna da učini ono o čemu smo mi samo 
teoretisali? Sta ako ste vi snimili pona- 
osob svako ljudsko biće koje je ikad žive- 
lo? Pronašli ovu planetu i konstruisali ovu 
Rečnu dolinu? Negde, možda ispod same 
površine ove planete, koristili pre-tvarače 
energije u materiju, uticaj toplote rastop- 
ljenog jezgra ove planete i snimke, da po- 
novo stvorite tela mrtvih u tankovima? 
Upotrebili biološke tehnike da podmla- 
dite tela i obnovite udove, oči i drugo, i 
da preinačite svaki fizički defekt?« 

»Potom ste«, produži Monat, »načinili 
još snimaka novostvorenih tela i odložili 
ih u nekakav ogromni memorija-tank? 
Kasnije ste uništili tela u tankovima? 
Ponovo ih stvorili pomoću provodljivog 
metala koji je, takode, upotrebljen za 
punjenje zdela? Ovaj može biti zakopan 
ispod zemlje. Uskrsnuće se tad događa 
bez pribegavanja natrprirodnim sred- 
stvima«. 

»Veliko je pitanje, zašto?« 

»Da si ti imao u svojoj moći da učiniš 


sve to, zar ne bi mislio da je to tvoja 
etička dužnost?« upita Sprus. 

»Da, ali ja bih uskrsnuo samo one 
vredne uskrsnuća. 

»A šta ako ostali ne bi prihvatili tvoj 
kriterijum?« reče Sprus. »Da li zaista 
misliš da si dovoljno mudar i dobar da 
sudiš? Bi li se ravnao s Bogom? Ne, svi 
moraju dobiti drugu šansu, bez obzira 
koliko su bestijalni, sebični, uskogrudi ili 
glupi. Potom, od njih će zavisiti... « 

On zaćuta, kao da je zažalio zbog svog 
izliva, i kao da ne namerava više ništa da 
kaže. 

»Uz to«, reče Monat, »želeli biste da 
načinite studiju čovečanstva kakvo je 
postojalo u prošlosti. Želeli biste da sni- 
mite sve jezike kojima su ljudi ikad govo- 
rili, njihove običaje, filozofije, biografije. 
Zbog toga su vam potrebni agenti, koji se 
izdaju za uskrsle, da se pomešaju sa 
narodima u dolini, beleže, posmatraju, 
studiraju. Koliko će ovo proučavanje 
trajati? Hiljadu godina? Dve? Deset? 
Milion?« 

»l šta je sa našim konačnim razmeš- 
tajem? Treba li da ovde zauvek osta- 
nemo?« 

»Ostaćete ovde onoliko koliko vam je 
neophodno da se oporavite, viknu Sprus. 
»Potom... »Zatvori usta, besno pogleda i 
reče: »Produženi kontakt sa vama, čini 
da, i najčvršći među nama, poprimaju 
vaše osobine. Moramo i sami da se 
oporavimo. Već se osećam nečistim. .. « 

»Stavite ga na vatru«, reče Targof. 
»Saznaćemo celu istinu«. 

»Ne, nećetel« viknu Sprus. »Ovo je 
trebalo davno da učinim! Ko zna šta... « 

Pade na zemlju i koža mu dobi sivo- 
plavu boju. Doktor Pandora jedan od 
članova Saveta ga pregleda, ali je svima 
već bilo jasno da je mrtav. 

Targof reče: »Bolje ga odmah odnesite, 
doktore. Secirajte ga. Cekaćemo ovde vaš 
izveštaj«. 

»Sa kamenim noževima, bez hemikalija i 
mikroskopa, kakvu vrstu izveštaja možete 
očekivati?« reče Stajnborg. »Ali učiniću 
kako najbolje umem«. 

Telo je odneto. Barton kaza: »Milo mi je 
što nas nije naterao da priznamo da 
blefiramo. Da je držao jezik za zubima, 
porazio bi nas«. 

»Vi onda zbilja niste nameravali da ga 
mučite?« reče Frigit. »Nadao sam se da 
ne biste ostvarili svoju pretnju. Da jeste, 
otišao bih, da više nikada ne vidim 
nijednog od vas«. 

»Naravno da nismo to hteli«, reče Ruač. 
»Sprus je bio u pravu. Ne bismo bili bolji 
od Geringa. Ali mogli smo pokušati i na 
drugi način. Hipnozom, recimo. Barton, 
Monat i Stajnborg, bili su stručnjaci u 
tome«. 

»Nevolja je što još uvek ne znamo 
jesmo li došli do istine«, kaza Targof. 
»Stvarno, mogao je lagati. Monat je izneo 
nekoliko nagađanja i, ako su pogrešna, 
Sprus nas je mogao zavesti slaganjem s 
Monatom. Ne bih rekao da smemo biti 
sasvim sigurni«. 

Složili su se u jednoj stvari. Njihove 
šanse da OTETA drugog agenata po 
odsustvu simbola na čelu, propale su. 
Sada će oni — ko god da su — znajući za 
vidljivost znakova Kazovoj vrsti, preduzeti 
sve da spreče otkrivanje. 

Stajnborg se vratio nakon tri sata. 
»Nisam našao ništa što bi ga razlikovalo 
od ijednog pripadnika homo sapiens 
vrste. Izuzev ove napravice«. 

Držao je crnu, sjajnu kuglicu, veličine, 
otprilike, glave palidrvceta. 

»Ovo sam otkrio na površini prozence- 
fala. Bilo je povezano sa nervima tako 
tankim žicama da sam ih mogao videti 
jedino pod određenim uglom, kada ih 
obasja svetlost. Moje je mišljenje da se 
Sprus ubio pomoću ove naprave i da je to 
učinio uživljavajući se u svoju smrt. Ova 
loptica je, nekako, želju za smrću pret- 
vorila u smrt. Možda je reagovala na mi- 
sao puštanjem otrova, za čiju analizu 
nema sredstava«. On završi izveštaj i do- 
dade im lopticu, koja krenu iz ruke u 

Trideset dana kasnije, Barton, Frigit, 
Ruač i Kaz vraćali su se s puta po gornjem 
toku Reke. Samo što nije svanulo. Hladna, 
gusta magla, koja se spustila šest ili 
sedam stopa iznad Reke u drugom delu 
noći, vila se oko njih. Ni u jednom pravcu 
nisu mogli da vide ni prst pred okom, ali 
je Barton, koji je stajao na pramcu bam- 

usovog čamca sa jednim jarbolom, znao 
da su blizu zapadne obale. U relativno 
malim dubinama, struja je bila slabija, a 
oni su se, sa sredine reke, baš bili uputili 
u pravcu luke. 

Ako su im proračuni bili dobri, trebalo je 
da budu u blizini ruševina Geringovo 
dvora. Svakog trena je očekivao da vidi 
traku gušćeg mraka, kako se pomalja iz 
tamne vode, obale kopna koje je sada 


zvao domom. Dom je za Bartona uvek bio 
mesto sa kog će da navali napred, gde će 
da se odmori, privremena tvrđava u kojoj 
piše knjigu o poslednjoj svojoj ekspediciji, 
zine u kojoj isceljuje poslednje rane, 

omandni most sa kog je tražio nove 
krajeve za istraživanje. 

Dakle, svega dve nedelje posle Spruso- 
ve smrti, Barton je osetio potrebu da 
promeni mesto boravka. Bio je čuo gla- 
sine da je na zapadnoj obali, oko sto milja 
uzvodno, otkriven bakar. To je bila, ne vi- 
še od dvanaest milja duga oblast, nase- 
ljena Sarmatima iz petog veka pre Hrista i 
Frizijcima iz trinaestog veka naše ere. 

Barton nije u suštini verovao da je priča 
istinita — ali, dala mu je opravdane za 
putovanje. Krenuo je, ignorišući Alisinu 
molbu da je povede sa sobom. 

Sada posle mesec dana, i raznih doživ- 
ljaja, ne svih prijatnih, došli su gotovo 
kući. Priča nije bila sasvim neosnovana. 
Postojao je bakar, ali u beznačajnim 
količinama. Tako su ova četvorica usko- 
čila u čamac, da bi putovali lako, nizvod- 
no, sa vetrom koji im je neprekidno 
duvao u jedro. Putovali su danju i iznosili 
čamac na obalu u vreme obeda, gde god 
je bilo blagonaklonih ljudi kojima nije 
smetalo da tuđinci koriste njihove kame- 
ne zdele. Noću su spavali među druže- 
ljubivima, ili, ako su se našli u neprija- 
teljskim vodama, plovili dalje po mraku. 

Poslednji deo puta osvajali su po 
zalasku sunca. Pre no što će stići kući, 
morali su da prođu kroz oblast na čijoj su 
jednoj strani živeli robova gladni Mohi- 

anci iz osamnaestog veka, a na drugoj 
jednako grabljivi Kartaginjani iz trećeg 
veka pre Hrista. Kliznuvši između njih, 
ispod maglenog pokrivača, bili su gotovo 
kod kuće. 

Iznenada, Barton viknu; »Evo obale. Pit, 
spuštaj jarbol, Kaz, Lev, ostavite vesla. 
Navalite na jarbol« 

Za nekoliko minuta su se iskrcali i izgu- 
rali lagani brod sasvim iz vode, na blagu 
strminu obale. Sada, kada su bili izvan 
magle, mogli su videti kako se nebo beli 
iznad istočnih planina. 

»Položaj tačno proračunat!« reče Bar- 
ton. »Mi smo deset koraka iza kamene 
zdele kod ruševina!« 

Osmotrio je bambusove kolibe duž po- 
ljane i zgrade vidljive u visokoj travi i 
ispod džinovskog drveća po brdima. 

Nikog živog ne beše napolju. Dolina je 
spavala. 

On upita: »Ne mislite li da je čudno što 

niko još nije ustao? Ili, što stražari nisu 
uzviknuli?« 

Frigit pokaza prema stražarskom tornju 
na njihovoj desnoj strani. 

Barton opsova i reče: »Spavaju, bogami, 
ili su napustili dužnost!« 

Ali znao je dok je govorio, da nije u 
pitanju zanemarivanje dužnosti. Premda 
ostalima nije rekao ništa o tome, u 
momentu kada je stupio na obalu, beše 
siguran da se neko veliko zlo dogodilo. 
Potrča preko poljane ka kolibi u kojoj je 
živeo sa Alisom. 

Alisa je spavala u postelji od bambusa i 
trave u desnom delu zgrade. Samo joj se 
glava videla, jer se bese sklupčala ispod 
pokrivača od peškira spojenih magnetnim 

opčama. Barton skide pokrivač, kleknu 
uz niski krevet, i podiže je u sedeći polo- 
žaj. Njena glava klonu napred, dok su joj 
ruke mlitavo visile. Ali imala je zdravu 
boju i disala normalno. 

Barton je tri put pozva. Nije se budila. 
On je snažno ošamari s obe strane: obrazi 
joj pocrveneše. Očni kapci joj se pokre- 
nuše i potom opet utonu u san. 

Dotad se pojaviše Frigit i Ruač. »Zavirili 
smo i u neke od drugih koliba«, kaza 
Frigit. »Svi spavaju. Pokušao sam nekoliko 
njih da probudim, ali su posve isključeni. 
Šta to ne valja?« 

Barton upita: »Za koga misliš da ima 
moć ili potrebu da učini tako nešto? 
Sprus. Sprus i njegova vrsta, ko god da 
su« 

»Zašto?« upita Frigit uplašeno. 

»Mene su tražili. Mora da su došli ispod 
magle, ta neko je celu oblast uspavao.« 

»Gasom za uspavljivanje to je dovoljno 
lako izvodljivo«, reče Ruač. »Premda, 
ljudi od takve moći kakva je njihova mogu 
imati uređaje o kojima mi nismo nikad ni 
sanjali. 

»Mene su tražili« vikao je Barton. 

»Sto znači, ukoliko je tačno, da se mogu 
vratiti večeras«, nadoveza se Frigit. »Ali 
zašto bi oni za tobom tragali?« 

Ruač odgovori umesto Bartona. »Jer je 
on, da se zna, jedini čovek koji se 
probudio u fazi što je prethodila uskrsnu- 
ću. Zašto, to je misterija. Ali, očito, nešto 
nije u redu. Možda je to i za njih mis- 
terija. Sklon sam da pomislim kako su 
raspravljali o ovom, i najzad odlučili da 
dođu. Možda da kidnapuju Bartona zbog 
posmatranja — ili nečeg kobnijeg«. 

»Moguće da su želeli da izbrišu iz mog 
pamćenja sve što sam video u onoj 
dvorani sa plovećim telima«, reče Barton, 


»Nije valjda, takva stvar van domašaja 
njihove nauke«. 

»Ali ti si tu priču mnogima ispričao«, 
kaza Frigit. »Neizvodljivo je da pronađu i 
uhvate sve te ljude i izbrišu sećanje na 
tvoju priču iz njihove svesti«. 

»Da li bi to uopšte bilo neophodno? 
Koliko njih veruje u moju priču? Katkad i 
sam sumnjam«. 

Ruač reče; »Besplodno je takvo raz- 
mišljanje. Šta nam sad valja činiti?« 

»Ričardel« vrisnu Alisa, i oni se 
okrenuše i videše je kako sedi i zuri u njih. 

Nekoliko minuta nisu mogli da 
razumeju šta se dogodilo. Najzad, ona 
reče; »Eto zbog toga je i magla prekrila 
zemlju. Cinilo mi se to čudnim, ali, 
naravno, nije bilo načina da saznam šta se 
uistinu događa.« 

»Uzmite svoje zdele«, reče Barton. 
»Stavite u vreće sve što želite da 
ponesete sa sobom. Smesta krećemo. 
Zelim da umaknem pre nego što se ostali 
probude.« 

Alisine, ionako krupne oči, proširiše se. 
»Kuda idemo?« 

»Bilo kuda odavde. Ne volim da bežim, 
ali ne mogu, jednostavno, da ostanem i 
borim se protiv takvih ljudi. Ne, kad znaju 
gde sam. Reći ću ti, međutim, šta pla- 
niram. Hoću da nađem kraj Reke. Mora 
da ona ima početak i kraj, i mora 
postojati način da se čovek probije do 
izvora. Ako uopšte postoji način, naći ću 
ga — budi sigurna!« 

»U međuvremenu, oni će me tražiti 
drugde — nadam se. Činjenica da me 
ovde nisu pronašli, podstiče me da mislim 
da oni nemaju sredstava za trenutno 
otkrivanje izvesne osobe. Možda su nas 
žigosali kao stoku« — pokaza nevidljive 
simbole na svom čelu — »ali čak i među 
stokom ima otpadnika. Uz to, mi smo 
stoka s mozgom.« 

Okrenu se prema ostalima. »Više ste 
nego dobrodošli, ako želite sa mnom. U 
stvari, bio bih počastvovan.« 

»Povešću Monata«, reče Kaz. »On ne bi 
želeo da ga ostavimo.« 

Barton napravi grimasu i reče; »Stari, 
dobri Monat. Ne volim što mu to činim, 
ali nemam izbora. Ne može s nama. 
Suviše je prepoznatljiv. Njihovi agenti će 
bez problema otkriti svakog poput njega. 
Zao mi je, ali ne može.« 

Kazove oči se napuniše suzama, koje se 
potom skotrljaše niz njegove izbočene 
jagodice. Prigušenim glasom, reče; »Bar- 
ton—nag; ni ja ne mogu poći. Takođe 

izgledam sasvim drugačije od ostalih.« 

Barton je sada osećao kako suze vlaže 
njegove oči. Reče. »Rizikovaćemo toliko. 
Najzad, mora da je mnogo takvih uokolo. 
U toku naših putovanja videli smo ih bar 
trideset, ako ne više.« 

»Nijednu ženu, dosad, Barton—nag«, 
reče Kaz tužno. Potom se osmehnu. 
»Možda nađemo neku, kada idemo Re- 
kom.« 

Osmeh mu odmah iščeznu. »Ne, do 
vraga s tim, ne idem. Ne mogu toliko da 
povredim Monata. Za njega i mene, drugi 
misle mi ružni kao strašila. Tako postali 
dobri prijatelji. On nije moj nag, ali je prvi 
do njega. Ostajem.« 

On priđe Bartonu i zagrli ga tako čvrsto, 
da mu je isterao vazduh uz čujno šištanje, 
pusti ga, rukova se sa ostalima i, 
prodrmavši ih, okrenu se i ode, vukući 
noge. 

Ruač, držeći svoju paralizovanu ruku, 
reče; »Ne budi lud, Bartone. Shvataš li da 
ovom Rekom možeš jedriti hiljadu godina 
i još uvek biti udaljen milion ili više milja 
od njenog kraja? Ja ostajem. Mojim sam 
ljudima potreban. Uostalom, Sprus nam 
je pojasnio da mi treba da stremimo du- 

ovnom savršenstvu, a ne da se borimo 
protiv onih koji su nam za to dali priliku.« 

Sinu belina Bartonovih zuba na njego- 
vom tamnom licu. Zamahnu zdelom, kao 
da je oružje. 

»Nisam tražio da budem ovde, više 
nego što sam tražio da budem rođen na 
Zemlji. Ne nameravam da se ulagujem 
nekom ko mi diktira život. Hoću da 
nađem kraj Reke. A ako ne uspem, u 
najmanju ruku ću se zabaviti i naučiti 
mnogo na putu.« 

Dotad su ljudi već počeli da teturaju iz 
koliba, zevaju i trljaju podbule oči. Ruač 
se nije na njih osvrtao; gledao je kako je 
jedro podešeno prema vetru i brod zase- 
će Reku poprečno, pa uzvodno. Barton je 
upravljao kormilom; okrenuo se jednom i 
mahnuo zdelom, tako da se sunce odbilo 
od nje u mnogo sjajnih kopalja. 

Ruač mišljaše kako je Barton zaista 
srećan što je bio prinuđen na takvu 
odluku. Sada je mogao da izbegne velike 
odgovornosti koje bi mu se nametnule u 
toku upravljanja ovom malom državom, i 
čini što mu drago. Mogao je da krene u 
najveću od svih svojih avantura. 

»Neka je sa srećom«, mrmljao je Ruač 
sebi u bradu. »Covek može naći spas na 

utu, ako želi, baš kao što ga može naći 

od kuće. To od njega zavisi. U 


međuvremenu, ja ću, poput Volterovog 
junaka — kako mu ono beše ime? 
Zemaljske stvari počinju da mi izmiču — 
da obrađujem sopstvenu malu baštu.« 

Zastade i pogleda nekako čežnjivo za 
Bartonom. 

»Ko zna? Možda će on jednog dana na- 
leteti na Voltera.« 

Uzdahnu i nasmeši se. 

»S druge strane, možda Volter mene 
jednog dana iznenada poseti!« 

»Mrzim te, Hermane Gering!« 

Glas se razleže, a zatim uminu, kao da je 
zubac zupčanika, uklopljen sa zupcem sna 
drugog čoveka, i okreće se unutar i izvan 
njegovog sna. 

Ploveći na talasima raskošnohipnotič- 
kog stanja, Ričard Frensis Barton znao je 
da sanja. Ali bio je bespomoćan da išta 
učini. 

Prvi se san vratio. 

Događaji su bili nejasni i kratki. Svetleća 
traka njega samog u bezmernoj dvorani 
plovećih tela; još jedan blesak bezimenih 
čuvara, koji su ga našli i vratili na 
spavanje; potom istrzan sažetak onog što 
je sanjao pred istinsko Uskrsnuće na 
obalama Reke. 

Bog — lep starac u odelu srednjoviktori- 
janskog popoia sa imetkom i porek- 
om — gurkao ga je u rebra jednom 
gvozdenom palicom i govorio mu da je 
dužan za tela. 

»Kakva? Kakva tela?« reče Barton, po- 
lusvestan da mrmlja u snu. U snu nije 
mogao čuti svoje reći. 

»Plaćaj!' reče Bog. Lice mu se rastopi, a 
potom se uobliči u Bartonovo rođeno. 

Bog u prvom snu, pre pet godina, nije 
odgovorio. Sada je rekao, 'Učini da tvoje 
Uskršnuće bude vredno mog truda, buda: 
lo. Bacio sam se u trošak i namučio, kako 
bih tebi, i svim tim kukavnim, bezvrednim 
nesrećnicima, dao drugu šansu." 

»Drugu šansu za šta?« upita Barton. 
Plašio se mogućeg odgovora Boga. Bilo 
mu je mnogo lakše kada Bog Sveotac — 
samo sada Barton vide kako je jedno oko 
Jehove—Odina nestalo i iz prazne duplje 
bleštali su plamenovi pakla — nije odgo- 
vorio. Beše otišao — ne, ne otišao, nego 
se preobrazio u visoku, sivu, valjkastu 
kulu što je izbijala iz sive magle, sa 
bučanjem mora koje se penjalo kroz 
izmaglicu. 

»Zdela!« Opet je video čoveka koji mu 

je rekao za Veliku zdelu. Ovaj je to čuo od 
drugog čoveka, taj od neke žene, a ona 
Od... i tako dalje. Velika zdela bila je jedna 
od legendi koju su prepričavale milijarde 
ljudi naseljenih duž Reke — ove Reke, što 
je, poput zmije, obmotavala ovu planetu 
od pola do pola, izvirući iz nedohvatnog i 
uvirući u nepristupačno. 

Jedan čovek, ili Poe stvor, uspeo 
je da se probije kroz planine do Severnog 
pola. | on je video veliku zdelu, tajan- 
stvenu kulu, magloviti zamak, malo pre 
nego što se spotakao. Ili ga je neko 
purgo. Pao je strmoglavce, urličući, u 

ladno more ispod izmaglice, i umro. | 
potom se čovek, ili podljudski, opet 
presudio negde kraj Reke. Smrt ovde nije 

ila zauvek, premda nije izgubila ništa od 
svoje boli. 

Taj je ispričao o svojoj viziji. Priča se, 
brže nego što jedrenjak plovi, pronela 
dolinom Reke. 

Tako je i Ričard Frensis Barton, večiti 
hodočasnik i lutalica, čeznuo da jurne na 
bedeme Velike zdele. Skinuo bi veo tajne 
sa uskrsnuća i ove planete, kad bi se 
uverio da su bića koja su preoblikovala 
ovaj svet, izgradila kulu. 

»Umri, Hermane Gering. Umri, i ostavi 
me na miru!« viknu neki čovek na 
nemačkom. 

Barton otvori oči. Nije video ništa, 
izuzev bledog sjaja mnogobrojnih zvezda 
kroz otvoren prozor sobe u kolibi. 

Pogled mu skrenu na obličja crnih stvari 
uokolo, i spazi Pitera Frigita i Lođi kako 
spavaju na svojim ležajima od trave uz 
suprotni zid. Okrenu glavu da vidi beli 
peškir veličine ćebeta, pod kojim je spa- 
vala Alisa. Njeno belo lice bilo je okrenuto 
prema njemu, a crni oblak kose bese se 
rasuo po zemlji pored ležaja. 

Te noći je čamac sa jednim jarbolom, u 
kom su on i ostalih troje jedrili niz Reku, 
stigao na prijateljsku oba u. Mala država 
Sevieria bila je naseljena Englezima iz 
šesnaestog veka, premda im je vođa bio 
Amerikanac, koji je živeo krajem osam- 
naestog i početkom devetnaestog veka. 
Džon Sevier, osnivač »izgubljene države« 
Franklin, kasnije Tenesija, srdačno je 
primio Bartona i njegovo društvo. 

Sevier i njegov narod nisu verovali u 
ropstvo i ne bi zadržavali nijednog gosta 
duže nego što sam želi da ostane. Pošto 
im je dozvolio da napune svoje zdele i 
tako se nahrane, Sevier ih je pozvao na 
zabavu. Slavili su Dan uskrsnuća; zatim ih 
je odveo u sobu za goste. 


Barton je uvek bio lak na snu, a sada je 
još i sanjao nelacodio. Ostali su disali 
duboko, ili zahrkali, mnogo pre nego što 
je on podlegao umoru. Nakon jednog 

eskrajnog sna, probudio ga je glas koji 
se mešao sa njegovim snovima. 

Herman ering: mišljaše Barton. On je 
ubio Geringa, ali Gering mora da je živ 
negde kraj Reke. Je li čovek koji je sada 
stenjao i vikao u susednoj kolibi, takode 
jedan od onih koji su patili zbog Geringa, 
na Zemlji ili u dolini Reke? 

Barton skide sa sebe crni peškir i ustade 
hitro, ali bešumno. Pričvrsti kilt magnet- 
skim umecima, zakopča pojas od ljudske 
kože oko struka i proveri je li u koricama 
za nož od istog materijala kremeni 
poignard. Noseći assegai, kratko, tvrdo 
drvo sa kremenim šiljkom, napusti kolibu. 

Nebo bez meseca beše svetio poput 
onog na Zemlji kad je pun mesec. Bilo je 
zapaljeno ogromnim, raznobojnim zvez- 
dama i bledim, poput krpa, kosmičkim 
gasom. 

Gostinske sobe bile su postavljene milju 
i po od Reke, na jednom od bregova u 
drugom nizu, kojima se završavala rav- 
nica. Bilo je tu sedam jednosobnih, lišćem 
pokrivenih bambusovih kuća. U daljini, 
ispod ogromnih grana gvozdenog drveća i 
pod gigantskim borovima i hrastovima, 
videle su se ostale kolibe. Na odstojanju 
od pola milje, na vrhu visokog brega, 
nalazilo se kružno utvrđenje, prozvano 
Okruglom kućom. Tamo su spavali 
činovnici Sevierie. 

Na svakih pola milje duž rečne obale, 
bile su podignute visoke bambusove kule. 
Baklje su svu noć gorele na platformama 
sa kojih su stražari osmatrali okolinu. 
Nakon što je gledao senke ispod drveća, 
Barton načini nekoliko koraka ka kolibi iz 
koje je doprlo stenjanje i vika. Pomeri 
travnatu zavesu. Svetlost zvezda pade 
kroz otvoreni prozor na lice usnulog. 
Barton zviznu od iznenađenja. Video je 
plavkastu kosu i grube crte lica poznatog 
mladića. 

Barton, bos, krenu lagano. Usnuli 
zaječa, pokri lice rukom i napola se okre- 
nu. Barton stade, a potom nastavi krišom 
da napreduje. Odloži assegai na zemlju, 
potegnu bodež i pažljivo prisloni oštricu 
uz mladićevo grlo. Ruka pade, oči se 
otvoriše i ukočeno gledahu u Bartonove. 
Barton stavi ruku na čovekova otvorena 
usta. 

»Hermane Gering. Ne mrdaj i ne viči. 
Ubiću te.« 

Geringove svetloplave oči izgledale su 
tamne u mraku, ali je bledilo zbog užasa 
bilo primetno. Zadrhta i krenu da se 
uspravi, ali potonu natrag, kad mu je 
kremen rasekao kožu. 

»Otkad si ovde?« upita Barton. 

»Ko...?« reče Gering na engleskom, a 
zatim razrogači oči. »Ričard Barton? 
Sanjam li? Jesi li to ti?« 

Barton je osetio miris gume snova u 
Geringovom dahu i slatkasti miris nje- 
govog ležaja od trave. Gering beše mnogo 
mršaviji, nego kad ga je poslednji put 
video. 

Gering kaza; »Ne znam otkad sam ovde. 
Koliko je sati?« 

»Oko sat do zore, rekao bih. Ovo je prvi 
dan nakon proslave Uskrsnuća.« 

»Onda sam ovde tri dana. Mogu li 
dobiti gutljaj vode? Grlo mi je suvo kao 


sarkofag.«  - 

»Nije čudo. Živi si sarkofag — ako si se 
odao gumi snova.« 

Barton ustade, pokazujući assegai — 
oštricom na lonac od nesagorljive ilovače 
na obližnjem  bambusovom stočiću. 
»Možeš piti, ako hoćeš. Ali ništa ne 
pokušavaj.« 

Gering polako ustade i otetura do stola. 
»Preslab sam da se tučem s tobom, sve i 
da hoću.« Bučno je pio iz lonca i potom 
uze jednu jabuku sa stola. Zagrize je, pa 
reče; »otkud ti ovde? Mislio sam da sam 
te se otarasio.« 

»Prvo ti meni odgovori«, reče Barton, »i 
požuri s tim. Stvaraš mi probleme a to mi 
se ne dopada, znaš.«. 


(Nastavakiće se) 


U SLEDEĆEM ALEFU ČITAĆETE ZAVRŠETAK PRVOG RO- 
MANA U »RIVERWORLD« SERIJI FILIPA HOSE FARMERA. 
NASLOVNA NOVELA BIĆE »GARDA« DŽORDŽA R.R. MAR- 
TINA UZ OPŠIRNIJI PRIKAZ RADA OVOG AUTORA. PRI- 
PREMAMO | DVE VRLO DOBRE PRIČE; PRVA, SILVERBER- 
GOVA »SLOBODAREVA PRIČA« ODIGRAVA SE U GIBSO- 
NOVSKOM KIBERPANKERSKOM SVETU - IMAĆETE PRI- 
LIKU DA VIDITE KAKO TAKAV SVET FUNKCIONIŠE KADA 
GA OSMISLI PRAVI MAJSTOR. DRUGA PRIČA NA KOJU 
VAM POSEBNO SKREĆEMO PAŽNJU JE »DAN KRAUEVOG 
PROKLETSTVA« BRAJANA OLDISA KOJA SE, VEROVALI ILI 
NE, DEŠAVA U SREDNJOVEKOVNOJ SRBIJI NEPOSREDNO 
PRED MARIČKU BITKU A GLAVNI JUNAK NIKO DRUGI DO 
KRALJ VUKAŠIN. DOMAĆE AUTORE PREDSTAVLJA SLO- 
BODAN ĆURČIĆ, A U INTERVJUU UPOZAJEMO VAS SA 
HARLANOM ELISONOM. 

NIŠRO »DNEVNIK«, OOUR IZDAVAČKA DELATNOST 21000 NOVI SAD, 
Vojvođanskih brigada 7/VI 
Odeljenju fiksne prodaje 


NARUDŽBENICA 


1) Ovim se neopozivo pretplaćujem na SF magazin Alef, počev od broja 
pa zaključno sa brojem (Rok pretplate ne može biti kraći od šest, 
niti duži od dvanaest meseci). Ukupan iznos od dinara uplatiću u 
roku od 10 dana po prijemu čekovne uplatnice. U slučaju da se cena Alefa po- 
veća, pretplatna cena od 900 dinara po jednom broju ostaje neizmenjena do 
isteka pretplate. 
2) Istovremeno, pretplaćujem se na drugo kolo biblioteke Supernova, koje je 
oglašeno na poslednjoj stranici korica ovog broja Alefa. Iznos od 4.800 dinara 
uplatiću u roku od 10 dana po prijemu čekovne uplatnice, čime u potpunosti 
izmirujem svoje obaveze prema izdavaču za drugo kolo ove biblioteke. 


(prezime, očevo ime i ime) 


(mesto, ulica i broj) 


(datum) (svojeručni potpis) 


Ukoliko želite da ovaj broj »Alefa« sačuvate, narudžbenicu možete poslati 
dopisnicom ili pismom. 


Cena pojedinačnog primerka 900 dinara. Godišnja pretplata: 10.800 dinara. Polugo- 
dišnja pretplata: 5.400 dinara. Godišnja pretplata za inostranstvo: 39 DM, 270 Asch, 32 
Sfr, 128 FF, 134 Skr, 31 USA $, 42 A$i42 C$ 


Dinarska pretplata uplaćuje se opštom uplatnicom na žiro-račun: 65700—603—6350 — 
NISRO »Dnevnik«, OOUR Izdavačka delatnost, Novi Sad, sa naznakom »za Alef«. 


Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 


Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN eœ Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 * Direktor NIŠRO »Dnevnik«: JOVAN 
SMEDEREVAC e Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

Biblioteka »SUPERNOVA« DRUGO KOLO 


REMEK— DELA ;Upatnova 
NAJPOZNATIJIH SVETSKIH SF MAJSTORA 


ka 7 


Alfred Bester: RAZORENI ČOVEK 

Rodžer Zelazni: ALEJA PROKLETSTVA 

Braća Strugacki: PLANETA PURPURNIH OBLAKA 
Tomas Diš: JEKA OKO NJEGOVIH KOSTIJU 
Robert Hajnlajn: ČOVEK KOJI JE PRODAO MESEC 
Kliford Simak: LUTKA SUDBINE 


Format 10,5 X 15 cm, latinica, 160—192 strane 
Cena kompleta: 4.800 dinara 


